
y  llyfryn  hwn  am  werin  sydd  eton  lìawn 
ỳarch  tuag  at  ei  hen  deuluoedd. 


RHAGYMADRODD. 


MEDDYLIAIS,  cyn  cychwyn  i  Lydaw,  y  cawn 
y  wlad  honno'n  llai  dieithr  imi  nag  un  wlad 
arall  dan  haiil,  ond  f y  ngwlad  f y  hun,  oherwydd 
yr  un  bobl  yw'r  Llydawiaid  a'r  Cymry,  a'r  un  yw  eu 
hiaith.  Ond,  wedi  byw  ychydig  o  wythnosau  ymysg 
y  Llydawiaid,  a  rhoddi  tro  amgylch  ogylch  eu  gwlad, 
teimlais  f  od  eu  tebygolrwydd  mawr  i'r  Cymry  jn  rhoddi 
rhyw  ddieithrwch  rhyfedd  ar  y  bobl  hyn, — ar  eu 
hwynebau,  ar  eu  harferion,  ar  eu  hiaith. 

"  Ail  Gymru  ydyw  Llydaw."  le,  ond  gyda  gwahan- 
iaeth  mawr. 

Cymru  heb  ei  Diwygiad  ydyw  Llydaw.  Nid  ydyw'r 
hen  arferion  ofergoelus,  gyda'u  prydferthwch  dieithr, 
wedi  eu  halltudio  o'r  wlad  ;  nid  oes  yno  yr  un  seiat  i 
"■  ddinistrio  difyr-gampau  diniwed  y  werin,  ac  i  droi 
crefydd  lawen  y  bobl  yn  rhagrith  sur."  Eithaf  gwir, 
ac  y  mae  yn  Llydaw  anfoesoldeb  y  buasai  meddwon 
Cymru  yn  gresynnu  ato. 

Cymru  heb  ei  Hysgol  Sul  ydyw  Llydaw.  Y  mae'r 
Llydawdaid  yn  ofergoelus  ungred, — ni  agorwyd  eu 
llygaid  i  weled  dirgelwch  yr  Arfaeth  a'r  Gair  ;  y  mae'r 
Llydawiaid  yn  byw  yn  ofn  yr  oíîeiriaid,  ac  yn  wasaidd 
gaeth  i'w  huchslwyr, — ni  chawsant  Y«go]  Sul  i  roddi 
iddynt  gred  yng  ngwerth  eu  henaid.  i  roddi  iddynt 
ddemocratiaeth  Cymru.  Y  mae'n  amhosibl  i  Gymro 
ddirnad  anwybodaeth  ei  gefnder  Llydewiíí. 

Cymru  wedi  sefyll  tua  dechre'r  ddeunawfed  ganrif 
ydyw  Llydaw, — mewn  crefydd,  mewn  moesoldeb,  mewn 
gwybodaeth.  Wrth  fynd  i  Lydaw,  y  mae'r  Cymro'n 
mynd  ymhellach  na  thros  fôr,  y  mae'n  mynd  ddwy 
ganrif  yn  ol.  Y  mae'r  Llydawiaid  eto  yn  "  eglwys 
eu  tadau,"  eto'n  dilyn  arferion  eu  tadau, — yn  canu'n 
ddiddan,  yn  dawnsio'n  dda,  yn  meddwi'n  chwil. 

Y  mae  Llydaw  mewn  perigl,  ac  ni  fedd  nerth  Cymru 
i'w  wynebu.  Y  mae  anfîyddiaeth  andwyol  Ffrainc 
yn  prysur  dreiddio  i'w  chyrrau  eithaf.  Y  mae'r  oíîeir- 
iaid  anwybodus  hunanol  am  eu  bywyd  yn  ceisio  cadw'r 
bobl  dan  hud  ofergoeledd  ;  y  mae'r  bobl  hynny,  dan 
ddylanwad  ysgolion  a  phapurau  newyddion  Ffrainc, 
yn  dyheu  am  ryddid.  Ond  nid  i'r  rhyddid  sydd 
yng  nghyfraith  yr  Arglwydd  y  maent  yn  prysuro, 
ond  i  ben-rhyddid  anfoesol  digrefydd.  Ffrainc.  Wyneb 
Cymro  sydd  gan  y  Llydawr, — eto  heb  ei  feddylgarwch  ; 
canu  Cymru  ydyw  canu  Llydaw, — eto  heb  dân  gwlad- 
garwch  a  dyfnder  argyhoeddiad  crefydd.  Ond,  os 
na  chyfrynga  Rhagluniaeth  yn  fuan,  ni  bydd  y  Llydawr 
ond  Ffrancwr, — heb  awen,  heb  athrylith,  heb  Dduw 
yn  y  byd.  Cwyna  Victor  Hugo,  bardd  mwyaf  Ffrainc, 
fod  adlais  llais  Crist  yn  mynd  yn  wannach  wannach  yn 
y  wlad, — 

"  Mais  parmi  ces  progrés  dont  notre  age  se  vante, 
Dans  tout  ce  grand  éclat  d'un  siècle  éblouissant, 
Une  chose,  O  lesus  !    en  secret  m'  epouvante, 
C'est  l'echo  de  ta  voix  qui  va  s'  afitaibUssant. " 


NoDYN  GoLYGYDDOL.  Gwyddis  yr  ysgrifennwyd  y  llyfr  hwn 
a'r  awdwr  yn  fachgen  ifanc.  Diau  pe  bai  wedi  ei  ysgrifennu 
yn  hwyrach  jti  ei  fywyd  y  buasai  ambell  i  beth  ynddo  yn 
wahanol.  Ceir  ynddo  Llydaw  fel  ei  gwelid  gan  Brotestant,  eto 
gan  un  oedd  yn  ei  charu.  Dywed  y  Llydawyr  Catholig  nad  ydyw 
y  Uyfr  yn  rhoddi  eu  crefydd  yn  yr  olwg  briodol,  ac  felly  nad 
ydyw  yn  gwneud  cyfiawnder  a  hwy.  Dylai'r  Cymry  sydd 
yn  cymeryd  diddordeb  yn  eu  perthynasau  agos,  y  Llydawyr, 
geisio  deall  y  ddwy  olwg  ar  y  wlad,  ac  wedi  iddynt  ddarllen 
"Tro  yn  Llydaw,"  ddarllen  dau  bamfifled  y  Bonwr  Pierre  Mocaër, 
— "Llydaw  a  Chymru,"  a  "Tueddiadau  Llexyddiaeth 
Llydaw  "  ;  Cyhoeddwr :  A.  Lajat,  38  Rue  des  Fontaines, 
Morlaix,  Llydaw.  Dylai  y  gwledydd  Celtaidd  dynnu  yn  agosach 
at  ei  gilydd,  dylem  gymeryd  mwy  o  ddiddordeb  yn  em  gilydd. 

I. 
MYND    I'R    mÔr. 

"  Y   mae'r   byd   a'i  droeon   dyrys, 
Yn    debig    iawn    i'r    môr    gwenieithus, 
Weithiau'n     drai     ac     weithiau'n     llanw, 
Weithiau'n   felj'S,    weithiau'n   chwerw." 

Ieuan  Glan  Geirionnydd. 

YR  oedd  defnynnau  breision  o  wlaw  braf  yn  disgyn 
ar  laswellt  cras  llethrau  Llanuwchìlyn  pan 
oeddwn  yn  cychwyn,  cyn  diwedd  Goríîennaf, 
i  edrych  am  fy  nghefndryd  yn  Llydaw.  Yr  oedd 
wyneb  Liyn  Tegid,  f u'n  lo^^w  a  ìlonydd  am  wythnosau , 
fel  môr  arian  tawdd,  wedi  crychu  a  duo  i  wynebu 
drycin.  Er  cynhared  oedd,  gwelwn  fod  y  cnwd  ysgafn 
o  wair  wedi  ei  hel  oddiar  finion  y  Ddyfrdwy,  oddigerth 
ambell  i  renc  neu  fwdwl  o  olion.  Ac  ar  yr  adlodd  coch 
llosg  yr  oedd  defnj^nnau  mawr  y  glaw  cjT^nnes  maeth- 
lawn  yn  disgyn  yn  ddibaid. 

Pan  lithrodd  y  tren  i  Riwabon,  gwelwn  Ifor  Bowen 
yn  fy  nisgwyL  Rhoddasom  ein  hychydig  gelfi, — 
sebon  a  chrib  a  dau  ddilledyn  lliain  neu  dri, — mewn 
ysgrepan,  yr  unig  ysgrepan  feddem  i'r  daith,  ac  yr  oedd 
hon  mor  y^-gafn  fel  y  medrem  ei  thaflu  hi  a'i  chynnwys 
i'n  gilydd  o'r  naill  ochr  o'r  orsaf  i'r  llalL  Gwyddwn 
trwy  brofiad  na  fai'n  edifar  gennym  am  ysgafnder 
ein  clud. 

Yr  oedd  y  gwenith  yn  dechre  llwydo  ar  Ddyffryn 
Maelor  pan  oedd  mynyddoedd  Berwjm  yn  cilio  o'n 
golwg.  Ar  ein  cyfer  yn  y  tren  yr  oedd  dwy  hen  wraig 
a  hen  ŵr.     Un  dew  dawel   oedd  un  o'r  gwragedd,   a 

wyneb  ma^T  fel  cloc  hen  ffasiwn,  yn  gwenu  o  hyd, 
ond  yn  dweyd  dim.  Nid  oedd  y  llall  yn  gyffelyb  iddi. 
W^oieb  hir  main  oedd  gan  hon,  dwylaw  gwynion  esmwyth 
a  bysedd  hirion  llonydd,  gên  ystwyth  ryfeddol,  a  thafod 
na  ddichon  un  dyn  ei  ddofì.  Yr  oedd  y  wraig  dew 
wedi  gosod  ei  hun  yn  y  gornel,  a'i  hwyneb  i  mewn  i'r 
cerbyd,  a'i  dwylaw  celyd  ymhleth,  mewn  agwedd 
gwrando.  Yr  oedd  y  wraig  deneu  wedi  eistedd  ar 
ymy]  y  fainc  a'i  hwyneb  at  y  llall,  a'i  chefn  at  yr  hen 
ŵr,  mewn  agwedd  siarad.  Llifai'r  geiriau  allan  yn 
ffrwd  ddidor,  yr  oedd  yn  medru  siarad  hyd  yn  oed 
wrth  gymeryd  ei  gwynt.  Yr  oedd  ar  yr  hen  ŵr, — hen 
wraig  ddylai  fod, — awydd  cymeryd  rhan  yn  yr  ysgwrs. 
Hen  Gymro  oedd,  bychan  o  gorff, — meddai  gorff  teiliwr 
a  bysedd  crydd, — mewn  trowsus  du  gloywddu  cwta, 
hosanau  lliain  gyda  mwy  o  dyllau  na'r  rhai  y  rhoddai 
ei  draed  drwyddynt,  esgidiau  isel  clytiog,  cot  ddu 
seimlyd,  a  het  wellt  wen  ysgafn  heb  fod  o'r  defnydd 
goreu.  Pe  bai  fawr  a'i  lais  yn  e;ryf,  medrai  wneud 
i'r  ddwy  wraig  wrando  arno,  ond  yr  oedd  cryndod  yn 
ei  ên,  ac  ni  allai  yn  ei  f yw  hawHo  gwrandawiad.  Treiai 
roi  ei  rwyf  i  mewn  yn  awr  ac  eilwaith,  ond  buan  y 
boddid  ei  lais  gan  y  llais  arall. 

"  Ut  us  feri  drei  weddar  in  Wêls," — 

"  And  as  I  was  telling  you,  my  dear,  he  told  me  on  his 
deathbed  that  the  house  was  to  be  mine,  but  that  I  must 
paint  it  and  keep  it  tidy.  I  couldn't  paint  it  under  ten 
pounds,  and  I  hadn't  ten  shilUngs.    Now,  what  could  I  do  ?  " 

"  Ddi  crop  of  he  us  feri  lutl  in  Ingland," — 

"  So  I  determined  to  let  them  have  it,  and  I  left  Liverpool 
for  good,  and  I  went  up  to  Thlangothlen. " 


"  Se  ut  agien,  mam,  se  ut  agien  !  " 

Yr    oedd  cymaint  o  awdurdod  yn  Ilais  yr  hen 
tro  hwn  fel  y  trodd  y  ddwy  wraig  ato, — 


ŵr 


Whôr   dud   iw   se,    mam  ?  " 
"  Thlangothlen. " 
"  Llan  Gollen,  se  ut  leic  ddat. " 
"ThlanGothlen." 

"  Ha  !     Iwar    mywth   usnd    ffinisd,    iw   IngUs   pipl,    leic 
ddi  Wels." 

Os  at  siarad  y  mae  ceg  wedi  ei  gwneud,  yr  oedd  ceg 
y  wraig  honno  wedi  ei  hen  orfEen.  Ond  os  dylai  fod 
yn  ddistaw  ar  brydiau,  fel  trwy  ddamwain,  yn  sicr 
yr  oedd  ei  pheiriannau  llafar  yn  anorffenedig,  gadawyd 
iddynt  redeg  cyn  rhoi'r  stop,  a  rhedeg  y  maent  byth. 

Yr  oeddym  yn  newid  ein  tren  yn  y  Mwythig,  a'r  golyg- 
feydd,  a'n  cwmni.  O  wastadedd  hen  Faelor,  troisom 
i'r  de,  a  dechreuodd  y  tren  redeg  yn  chwyrn  gyda 
godre  mynyddoedd  Cymru  tua  Henfîordd.  Wrth 
basio  Church  Stretton  gofynnodd  Ifor  Bowen  i  mi  a 
oedd  bosib  cael  golygfa  dlysach  yn  yr  Alpau,  ond  cyn 
i  ni  gyrraedd  Llwydlo  yr  oedd  ei  gyd-deithwyr  wedi 
tynnu  ei  sylw,  ac  ni  ches  gyfle  i  adrodd  dim  ar  a  wyddwn 
am  yr  hen  le  y  llywodraethid  Cymru  o  hono  yn  y  dyddiau 
gynt.  Ar  ein  cyfer  yr  oedd  pedwar  o  fodau,  yn  llenwi'r 
fainc.  Yn  agosaf  at  un  ffenestr  yr  oedd  hen  amaethwr 
corffol,  yn  meddu  wyneb  plentyn  direidus.  Yn  nesaf 
ato  yr  oedd  coediwr  neu  glocsiwr,  yn  meddu'r  gwefusau 
hwyaf  a  welodd  Ifor  Bowen  a  minnau  erioed.  Y  mae 
pobl  godre  Sir  Drefaldwyn  yn  hynod  am  hyd  gwefus, 
ond  ni  welais  i  debig  hwn  yn  Llansilin  na  Llanfyllin. 
Nid  o  ran  fod  ei  geg  yn  fawr, — gwelsom  ar  ein  taith 
ddynion  a  chegau  fel  blychau  tybaco, — ond  yr  oedd 
llawnder  a  hyd  yn  ei  wefus  wnai  ei  wên  yn  ddigrifol 
iawn.  Yn  nesaf  at  Jon  y  Geg  yr  oedd  person  eglwys, 
a  wyneb  fel  arch.  Dyn  hir  ydoedd,  mewn  dillad  duon, 
fel  hen  gloc  derw.  Nis  gwn  beth  a  wnai  ei  wyneb  mor 
hagr, — feallai  mai'r  cyferbyniad  rhwng  ei  wep  welwlas 
angeu  a'r  cnwd  o  flew  duon  a  dyfai  ar  ei  ddwy 
gern.  Ofnai  Ifor  Bowen  iddo  fod  yn  fwy  o  ddychryn 
na'r  un  deryn  corff  i  lawer  dyn  claf.  Rhyngddo  a'r 
ffenestr  yr  oedd  gweithiwr  tyn  ffroenuchel,  tebig  i'r 
rhai  fydd  yn  cadw  Hygad  beirniadol  ar  y  blaenoriaid 
yng  Nghymru,  a  chadwen  efydd  felen  ar  ei  wasgod 
Tips.  M  ddywedodd  neb  air,  ac  nid  oedd  yn  awr  ond 
ychydig  o  amser  i  syllu  ar  y  pedwar  wyneb  hyn. 

Wedi  gweled  eglwys  gadeiriol  Henffordd  am  y  tro 
•olaf,   ni   sylwasom   ar   ein   cyd-deithwyr,    yr   oedd   Sir 

Fynwy  mor  dlos.  Ymagorodd  dyfîryn  yr  Wysg  ar 
ein  de,  gwelem  ei  brydferthwch  diarhebol  dros  gastell 
Aber  Gafenni.  Gadawsom  yr  afon  yn  Llangadog,  a 
chroesasom  i  ddyfîryn  afon  arall,  mor  dryloyw  a'r 
Wysg.  Ar  ein  de  yr  oedd  hanner  cylch  o  fryniau^ 
a  gofynnodd  Tfor  Bowen  a  oeddwn  yn  disgwyl  cael 
golygfa  mor  brydferth  a  hon  hyd  nes  y  gwelem  hi 
drachefn  wrth  ddod  yîi  ol.  Cyn  i  mi  orfod  ateb  yr 
oeddym  wedi  cyrraedd  Caerlleon,  dinas  Arthur  Fawr, 
ac  wedi  cyíarfod  yr  Wysg  eto,  nid  yn  dryloyw  fel  o'r 
blaen,  ond  yn  goch  wedi  crwydro  ar  hyd  daear  feddal 
wastad  Gwent.  Yr  oedd  cawod  o  wlaw'n  orchudd  dros 
Gasnewydd,  ac  ni  chlywsom  y  tren  yn  arafu  nes  oedd 
wedi  croesi'r  Hafren  drwy  dwU  odditani,  ac  wedi 
ymgyflymu  drwy  gA\T  o  Sir  Gaerloyw  tua  Bristol. 
Cawsom  heulwen  ar  Fath,  ac  amser  i  fwyta  ychydig 
o  fefus  Gwlad  yr  Haf.  Yr  oedd  Ifor  Bowen  yn  Uawen, 
ac  yn  canu'n  ddibaid.  Yr  oeddwn  i  'n  gysglyd,  ac  nid 
wyf  yn  cofio  ond  ychydig  am  y  prynhawn, — Bradford 
yn  ymnythu  yng  nghesail  bryn,  llun  ceíîyl  gwyn  ar 
ryw  f^mydd,   cwpanaid  o  de  da  yn  Westbury,   gwlad 

0  ŷd  a  choed,  chwyrniad  y  tren,  a  thôn  ar  y  geiriau, 

"  Ac    yn    dwedyd    wrth    yr    adar, 
Wele    daeth    y   gwanwyn   hardd." 

Yr  oeddwn  yn  ddigon  eíîro  i  weled  olion  caerau 
Prydeinig  Dorchester,  a  phrin  yr  oedd  wedi  dechre 
nosi  pan  gyrhaeddasom  Weymouth.  Nid  oedd  ein 
llong  yn  cychwyn  dan  ddau  o'r  gloch  y  bore,  a  buom 
mewn  tipyn  o  benbleth  pa  fodd  i  dreulio'r  oriau  hyd 
hynny   er  budd  ac   adeiladaeth   i   ni.     Cerddasom   yn 

01  ac  ymlaen  hyd  finion  bau  ardderchog  Weymouth, 
cyrchfa  miloedd  o  bobl  wael  a  di  briod  ar  yr  adeg  hon 
o'r  flwyddyn.  Yr  oedd  tri  atyniad  ar  fin  y  môr, — 
seindorf  dannau,  Punch  avdJvdy, a  chyfarfod  diwygiadol. 
Yr  oedd  cerbyd, — rhywbeth  hanner  y  íîordd  rhwng 
cerbyd  sipsiwn  a  wagen  hela  Syr  Watcyn, — wedi  dod 

yno  o  rywle,  a'r  çeiriau  "  Bihle  Carriage  "  mewn  llyth- 
rennau  melynion  ar  ei  tkalcen.  Ynddi  yr  oedd  dau 
ddyn,  a  chymerodd  y  rhai  hyn  eu  dameg,  ac  anerchasant 
y  dyrfa.  Albanwr  oedd  y  cyntaf,  a  dywedai  wrth  y 
Wesleaid  trwsiadus  oedd  o'i  flaen  nad  oedd  dim  haeddiant 
mewn  mynd  i'r  capel,  a  chadw  Ysgol  Sul,  a  rhoi  at  y 
Genhadaeth,  a  gwisgo  ruban  glâs,  os  nad  oeddynt 
wedi  teimlo  eu  hunain  yn  cael  eu  hysgwyd  uwch  ben 
ufîern,  ac  ymron  cyfîwrdd  â'r  fflamau.  Dywedai 
hyn  oll  âg  un  law  yn  ei  boced,  mor  oeraidd  a  phe  bai  n 
dadleu  rhagorion  pelennau  neu  ryw  feddyginiaeth  fyd- 
enwog  arall.  Pan  oedd  yn  tynnu  at  yr  Amen,  clywid 
tinc  y  delyn  yn  y  pellter,  a  gwich  Judy.  Buan  yr 
heliodd  Satan  ei  blant  i'w  cynefin,  ac  ni  adawyd  i  ganu 
ar  ddiwedd  y  bregeth  ond  ychydig  o'r  ethol  deulu  sy'n 
edrych  ar  y  rhan  fwyaf  o  fywyd  y  byd  hwn  fel  gwagedd 
a  blinder  ysbryd.  Wedi  canu,  ymddanghosodd  y 
pregethwr  arall,  dyn  eiddil,  yn  gwichian  brawddeg, 
ac  yna'n  distewi  am  ennyd  cyn  gwichian  un  arall.  Yr 
oedd  dull  ymadrodd  hwn  mor  erchyll  fel  yr  oeddym 
yn  hiraethu  am  yr  un  fu'n  siarad  o'i  flaen.  Rhoisom 
dro  i  edrych  sut  yr  oedd  plant  y  byd  hwn  yn  mwynhau 
eu  gwagedd  ;  ac  erbyn  i  ni  ddod  yn  ol,  yr  oedd  y  pre- 
gethwr  bach  yn  dal  ati'n  íîyddlon  o  hyd.  Un  gwrandawr 
oedd  jni  aros,  ac  jn?  oedd  hwnnw'n  graddol  gilio  ymaith 
i'r  tywyllwch  oedd  erbyn  hyn  yn  cuddio'r  ddaear  a'r 
môr.  Bu  plant  y  byd  hwn  yn  gallach  yn  eu  cenhedl- 
aeth  y  min  nos  hwnnw  na  phlant  y  goleuni  ;  yr  oedd 
eu  stori'n  fyrrach  ac  yn  fwy  bywiog,  ac  wrth  i  ni  droi 
tua'r  llong,  nid  adrodd  y  pregethau  wnai  Ifor  Bowen, 
ond  dal  i  ganu  beth  ddywedwyd  wrth  yr  adar  am  y 
gwanwyn  hardd. 


II. 

YNYSOEDD    DEDWYDD. 

"  Efe   a  wareda   ynys  y   diniwed, 
A  thrwy  lendid  dy  ddwylaw  y  gwaredir  hi." 

JOB. 

MEWN  íîordd  y  gŵyr  teithwyr  yn  dda  am  dani, 
enillasom  barch  a  serch  hen  stiward  patriarch- 
aidd  y  llong.  Cawsom  y  gwelyau  goreu,  a 
daeth  yr  hen  frawd  i  esmwythau  ein  pulw  ac  i  ddweyd 
nos  da.  Cysgais  i,  wedi  rhoi  cadach  coch  am  fy  mhen 
a  dweyd  fy  mhader.  Tybiwn  glywed  sŵn  y  môr  yn 
ymgryfhau,  ond  ni  wyddwn  pa  un  ai'r  llong  oedd  yn 
cychwyn  trwy'r  tonnau,  ynte  ai  myfì  oedd  yn  crwydro 
ar  hynt  freuddwydiol.  Yr  oedd  y  bore  wedi  torri 
pan  ddefîroais,  a  chlywn  ru'r  dyfroedd  wrth  i'r  llong 
ymdreiglo  fel  peth  meddw  drwyddynt.  Neidiais  oddiar 
fy  silíî,  ac  wedi  sjrrthio  ar  draws  pob  celf  oedd  ar  fy 
llwybr,  cyrhaeddais  y  dec.  Taflodd  ton  gwr  gwyn 
ei  mantelí  ar  draws  fy  nannedd  wrth  fynd  heibio,  a 
gA^naeth  fi'n  efîro  iawn.  Edrychais  yn  ol  tua  Lloegr, 
nid  oedd  ond  tonnau  brigwyn,  fel  mynyddoedd  dan 
eira,  yn  y  cyfeiriad  hwnnw.  Gof^rnnais  i  forwr  lle'r 
oedd  y  Caskets,  gan  fod  arnaf  eisiau  gweled  y  môr  yn 
trochionni  o'u  cwmpas.  Yr  oeddym  wedi  eu  pasio 
ar  y  cyfddydd,  ac  yr  oedd  ynys  Guernsey'n  dechre 
dod  i'r  golwg.  Eis  i  lawr  i  ddweyd  bore  da  wrth  Ifor 
Bowen.  Ni  fedraf  ddarlunio  saldra'r  môr,  yr  oedd 
yno  lawer  yn  llawenychu  wrth  fy  nghlywed  jm  dweyd 
fod  Guernsey  yn  ymyl,  ac  ni  chlywais  neb  yn  canu, — 

"  Ac  yn  dwedyd  wrth  yr  adar, 
Wele  daeth  y  gwanwyn  hardd." 

Rhwng  y   Caskets  a  Guernsey,  y  mae  môr  na  fydd 

bjrth  yn  llonydd  ;  pan  f o'r  tonnau'n  gorffwys  ymhobman 

arall,   byddant  yn  ymladd  ac  yn  ymwylltio  yma.     O 

noswaith    yn   yr  haf,   yr  oeddym   wedi  cael   mordaith 

ystormus  ;  ac  er  fod  y  bore'n  dawel,  yr  oedd  y  llong 
yn  dal  i  godi  a  syrthio  ym  maes  brwydr  y  tonnau 
aflonydd  hyn.  A  thra'r  oedd  y  llong  yn  ymlwybro 
rhwng  y  creigiau  perigl  sydd  ar  draethell  Guernsey, 
yr  oedd  nifer  o*wynebau  gwelwon,  wynebau  rhai  na 
fynnent  sôn  am  frecwest,  yn  edrych  yn  hiraethlawn 
tua'r  lan.  Cyn  hir,  angorasom  yn  hafan  dawel  Pedr 
Sant.  Yr  oedd  y  cei'n  llawn  o  bobl  yn  disgwyl  am 
danom,  a  thra'r  oeddym  yn  cerdded  hyd  y  bwrdd  i 
edrych  ar  y  dref  orchuddiai'r  hanner  cylch  o  fryniau 
sy'n  cysgodi'r  porthladd,  yr  oedd  rhywun  beunydd 
yn  cynnig  i  ni  bapur  newydd,  neu'n  dangos  basged 
lawn  o  rawnwin  gwyn  a  choch. 

Prin  yr  oedd  yr  haul  wedi  cynhesu, — nid  oes  neb 
mor  ddiolchgar  am  gynhesrwydd  yr  haul  a'r  rhai  fu'n 
sal  ar  y  môr, — pan  welwyd  merched  y  fîrwythau'n 
prysuro  i'r  lan,  a  gwelsom  y  bobl  ar  y  cei  yn  mynd 
bellach  bellach  oddiwrthym.  Moriasom  gyda  glan 
yr  ynys,  cyn  troi  i'r  môr  agored.  Gwelsom  f  od  Guernsey 
wedi  ei  hamgylchynnu  gan  fur  o  greigiau  uchel.  Wrth 
odre  y  rhai  hyn  y  mae  digonedd  o  fôr  lysywod,  ac  yn 
y  tyllau  sydd  yn  eu  bronnau  duon,  ymnytha  miloedd 
o  wylanod.  Tra'r  oeddwn  yn  syllu  ar  y  creigiau,  ac 
ar  y  llanerchi  tatws  welwn  dros  rai  ohonynt,  clywn 
lais  yn  gofyn  a  welais  Guernsey  o'r  blaen.  Hen  ŵr 
oedd  yno,  wedi  dod  i'r  Uong  yn  Guernsey,  hen  ŵr  cam, 
wedi  plannu  llawer  o  datws,  ac  wedi  gwneud  llawer 
o  arian.  Rhyw  un  mil  ar  bymtheg  o  aceri  ydyw'r 
ynys,  meddai,  ac  mae  dau  ddyn  ar  bob  acer  ar  gyfar- 
taledd,  ac  y  mae  pob  acer  yn  werth  deg  punt  o  rent. 
Porir  rhyw  un  ran  o  dair  o'r  ynys,  gorchuddir  dros 
ei  hanner  gan  datws.  Cludir  y  rhai  hyn  i  Lunden  ar 
hyd  y  môr  ;  ac  er  cymaint  y  pellter,  gellir  cystadlu 
â  Ueoedd  yn  ymyl  y  ddinas,  gan  na  thelir  rhent  na 
threth  ar  y  môr, — 

Heb    rent    nac    un    gofynion 

Yn   y   môr, 
Ni   thelir    treth    tylodion 

Yn   y   môr. 

Yr  oedd  yr  hen  ûr  yn  meddwl  y  byd  o'i  ynys.  Siaradai 
am  ei  senedd.  am  y  cjlfreithiau  \\Tieir  gan  yr  ynyswyr  eu 
hunain,  am  gyfoeth  a  diwydrwydd  y  bobl,  am  yr  awyr 
dymherus,  am  y  caeau  blodeuog,  heb  dwrch  na  liyíîant 
na  dim  gwenwynig.  Synnai  nad  oedtìwn  wedi  clywed 
am  lili'r  ynys.  'Does  dim  arogl  arni,  meddai,  ond 
y  mae'n  un  o  flodau  prydferthaf  y  byd.  Mewn  dull 
rhyfedd  y  daeth  i  Guernsey,  brodor  o  Japan  yw.  Aeth 
llong  oedd  yn  dychwelyd  o  Japan  yn  ddrylliau  ar  y 
creigiau  hyn  ryw  ddau  can  mlynedd  yn  ol.  Ni  achubwyd 
neb,  ond  cludodd  y  tonnau  lili  i'r  lan,  a  gwreiddiodd 
hithau  yn  agen  y  graig.  Bu  yno  am  flynyddoedd 
heb  i  neb  syllu  ar  ei  thlysni,  ond  gwelodd  rhyw  bendefìg 
hi,  a  daeth  y  lili  yn  wrthrych  edmygedd  y  byd. 
Ac  hyd  heddyw,  ni  fyn  flodeuo  mor  brydferth  yn  unlle 
ag  yn  yr  ynys  lle'r  achubwyd  hi. 

Ẅedi  i'r  Uong  adael  cysgod  creigiau  Guernsey,  ail 
ddechreuodd  y  tonnau  ei  lluchio,  a  thorrai'r  môr  yn 
genllif  ewynog  drosti  weithiau.  Canlynid  ni  pan  rai 
o'r  gwylanod,  ac  wrth  deimlo  ysgytiadau  ein  liong 
afrosgo  feddw  ni,  eiddigeddwn  wrth  eu  mordaith  dawel 
hwy  uwch  ein  pennau, — yr  oedd  y  gwynt  mewn  heddwch 
a  hwy,  prin  y  cyfîyrddai  â'r  un  o'u  plu  eiraop:'.  Pan 
fyddai'r  llong  ar  frig  y  don,  gwelwn  yr  ynysoedd  eraill. 
Yr  agosaf  atom  oedd  Jethou  fechan,  gyda'i  deugain 
acer  a'i  phedwar  preswyliwr.  Y  tuhwnt  iddi  gwelem 
Herm,  lle  mae  glaswellt  ar  y  íîyrdd  ac  ugain  o  bobl. 
Y  mae  Sark,  y  bellaf  welem,  yn  fwy,  ac  y  mae  arni 
ohwe  chant  o  bobl.  Ymgodai  fel  mynydd  grugog 
o'r  môr  aflonydd  Ile  collwyd  cynifer  o  fywydau.  Cyn 
hir.  gwelwn  Jersey,  y  fwyaf  a'r  bwysicaf  o'r  ynypoedd 
Buom  awr  yn  morio  gyda'i  glan  i  St.  Helier,  ei  phrif 
ddinas.  Y  mae  hithau  mewn  rhwymyn  o  greigiau 
gwenithfaen,  dorrir  gan  ambell  i  fau,  gyda  thywod 
melyn  a  chaeau  tatws,  fel  pe  bai  Ilawnder  yr  ynys  yn 
rhedeg  drosodd. 

Er  f  od  yr  ynysoedd  hyn  yn  perthyn  i'r  goron  Brydeinig 
y  mae  pob  un  o  honynt  mewn  gwirionedd  yn  weriniaeth. 

Perthyn  i  Normandi  yr  oeddynt,  a  hwy'n  iinig  sy'n 
aros  o  feddiannau  Ffrengig  brenhinoedd  Normanaidd 
Lloegr.  Penodir  prif  swyddog  yr  ynysoedd, — y  beili, — 
gan  y  frenhines,  a  gelHr  apelio  ati  o'r  llysoedd  cyfraith. 
Gyda  hyn  o  eithriad,  rheola'r  ynyswyr  eu  hunain. 
Ymgyfarfyddant  yn  eu  senedd,  gwnant  gyfreithiau, 
codant  eu  cyllid  fel  y  mynnont,  rheolant  eu  haddysg 
a'u  masnach  yn  ol  eu  hewyllys.  Sieryd  pawb  Saesneg 
a  Ffrancaeg  yn  rhigii,  er  mai  Ffrancaeg  yn  unig  siaredir 
yn  y  seneddau,  oherwydd  mai  hi  yw  hen  iaith  yr  ynys. 

Y  mae  pobl  ddwyieithog  yn  ddeallgar  ac  jn  dda 
allan  bob  amser ;  nid  oes  gwell  addysg  at  fasnach 
yn  bod  na  dysgu  dwy  iaith.  Y  mae  ynyswyr  y  Sianel 
yn  feddylgar,  yn  gynnil,  yn  meddu  eiddo  eu  hunain. 
Yn  aml,  hwy  bia  eu  fîermydd  bychain  ;  a  phan  nad 
ydjnit  ond  tenantiaid,  ni  fedrir  eu  troi  ymaith  tra  bônt 
yn  talu'r  rhent  arferol.  Ar  farwolaeth  y  perchennog, 
rhennir  y  tyddyn  rhwng  ei  ferched  a'i  feibion,  fel  y 
gwneir  yn  Ffrainc  ;  ni  roddir  braint  i'r  mab  hynaf, 
fel  y  gwneir  yn  Lloegr.  Y  mae  y  dull  hwn  yn  fwy 
rhesymol,  ond  y  mae  iddo  ei  anfanteision.  Yn  Ffrainc, 
y  mae'r  íîermydd  wedi  eu  rhannu  mor  f  ân  fei  y  gellwch 
neidio  o  glawdd  i  glawdd  dros  y  wlad.  Ond  yn  Jersey, 
ni  ellir  rhannu  pan  elo'r  íîarm  yn  rhyw  dair  acer.  Kid 
yw'r  ddaear  yn  naturiol  fîrwythlawn,  ond  trwy  ynni'r 
ynyswyr  a'u  medr  amaethyddol,  codir  gwerth  can 
punt  oddiar  un  acer  mewn  un  flwyddyn.  Gwyddant 
pa  ddefnydd  i  wneud  o'u  tir,  gwyddant  pa  wrtaith  y 
mae  yn  ofyn,  a  gwyddant  ym  mha  farchnad  i  werthu 
eu  cynnjn^'ch.  Y  mae  gan  Gymru  ei  dwy  iaith,  fel 
Jersey,  er  na  siaredir  ei  Chymraeg  yn  ei  hysgolion  na'i 
llysoedd  cyfraith  na'i  chynghorau.  Pe  ceid  hynny, 
a  phe  cai  amaethwjn?  Cymru  fanteision  amaethwyr 
Jersey, — sicrwydd  am  eu  tyddynod,  rhent  deg,  ac 
addysg  amaethyddol, — ^byddent  mor  ddiwyd  a  chy- 
foethog  a'r  ynyswyr  dedwydd  hyn. 

DINAS    MALO. 

"  We  have  had  enough  of  action,  and  of  motion  we, 
Rolled  to  larboard,  rolled  to  starboard,  while  the  furrow 
followed  free, " 

Tennyson. — The  Lotus  Eaters. 

TRA'R  oeddwn  yn  meddwl  am  ddyfodol  Cymru, 
teimlwn  law  Ifor  Bowen  ar  f'ysgwydd,  yr 
oedd  newydd  ddod  i  fyny  o'r  caban,  ac  wedi 
darganfod  fod  y  llong  yn  agos  iawn  i'r  porthladd. 
Gadawsom  St.  Aubin  a'i  bau  bach  tlws,  ac  ymhen 
ychj^dig,  aethom  i  mewn  i  borthladd  St.  Helier.  Yr 
oedd  arnaf  íì  awydd  am  gael  syllu  ennyd  ar  y  porthladd 
a'r  gaer  sydd  yn  ei  wylio,  ond  yr  oedd  ar  Ifor  Bowen 
awydd  am  gael  ei  draed  ar  y  ddaear,  a  gwybod  i  ba 
westy  yr  aem.  "  Deuwch  gyda  ni,"  ebai'r  hen  ŵr  o 
Guernsey,  "  chwi  hoíîwch  y  Ue'n  fawr."  Dilynasom 
ef  a'i  gwmni  o'r  Uong,  cerddasom  ar  hyd  y  cei  hir  a 
thrwy  heol  gul  i  ganol  y  dref , — Ue'r  banciau,  a'r  siopau, 
a'r  llyfrgelloedd, — a  chawsom  ein  hunain  yng  nghyntedd 
y  Birmingham  Hotel,  dan  gysgod  gwinwydd  gleision. 
Rhoddodd  Mrs.  Rondel  groeso  cynnes  i  ni,  a  gwahoddodd 
ni  at  y  bwrdd,  gan  fod  y  cinio'n  barod.  Rhoddwyd 
ni'n  dau  i  eistedd  ar  law  dde'r  westywraig,  a'n  cym- 
deithion  ar  yr  aswy.  Yr  oedd  pedwar  ohonynt, — 
yr  hen  \\t  cam  ;  ei  wraig,  un  wedi  ei  gwneud  at  drin 
y  byd,  yn  gwybod  i'r  chwarter  íîyrling  faint  oedd  pris 
pob  peth  ;  ei  ferch,  geneth  welw  o  bryd  du,  rhyw 
bump  ar  hugain  oed,  un  fedrai  bario  tatws  wrth  fodd 
ei  mam,  a  chanu'r  piano  er  anystwythed  ei  bysedd  ; 
a  chyfaill  iddynt,  hen  fachgen  mawr  trwchus,  a  gwallt 
cyrliog,  cyn  hyned  agos  ag  Wmfîre  Gam  ei  hun.  Ein 
tyb  oedd  ei  fod  wedi  priodi'r  eneth,  a  dywedodd 
Mrs.  Rondel  wrthym  yn  ddistaw  bach  mai  felly'r  oedd. 
18 

Deallasom  hefyd  fod  rhyw  Wil  Hopcyn  yn  y  chware, 
a'i  f od  wedi  gorf od  canu  erbj^  h^ni, — 

"  Ym  Mhen  y  Bont  ar  ddydd  y  farchnad 
Cwrdd  a  'nghariad  wnes  i  'n  brudd, 
'Roedd  hi'n  prynnu'r  wisg  briodas, 
A'r  diferyn  ar  ei  grudd. " 

Un  golwg  ar  wjmeb  Sian  O'Falus  oedd  yn  ddigon  i 
ddangos  nad  oedd  siawns  i  Wil  am  yr  eneth  yn  erbyn 
lonfawr  Bwrs.  Pobl  dawel  foneddigaidd  oedd  y 
pedwar  hyn,  a'u  hymddygiad  yn  wylaidd  a  charedig. 
Yr  oedd  saith  neu  wyth  o  Saeson  wrth  y  bwrdd  hefyd, 
ac  nid  oedd  y  rhai  hyn  yn  dawel  nac  yn  foneddigaidd. 
Yr  oedd  yno  ŵr  ieuanc  heb  ddim  talcen,  ond  yn  meddu 
gwddf  f e]  gwddf  tarw,  yn  siarad  yn  ynf  yd  ac  yn  chwerthin 
yn  ynfytach.  Yr  oedd  yno  un  ddynes  yn  eu  mysg, 
yn  cadw  cymaint  o  sŵn  a  phymtheg  o  wragedd  pysgota. 
Yr  oedd  Sian  y  Llais  wedi  cael  addysg  dda,  ond  synnai'r 
eneth  arall  ati,  er  nad  oedd  hi  ond  geneth  bario  tatws. 

Y  mae  rhyw  wylder  na  fedr  yr  addysg  uchaf  ei  roi, 
ac  na  fedr  y  diffyg  addysg  mwyaf  ei  guddio.  Goiyn.- 
nodd  Sian  Lais  i  Ivor  Bowen  ysgrifennu  penniU  yn  ei 
lìyfr,  a  daeth  ag  ef  ataf  fì  i  ofyn  beth  oedd, — 

"  Bum  edifar  fil  o  weithiau, 
O  waith  siarad  gormod  geiriau  ; 
Ond  ni'm  blinodd  gofid  creulon, 
O  waith  siarad  llai  na  digon." 

Yn  y  prjnihawn  buom  jti  cerdded  trwy  dref  St.  Helier, 
ac    anaml    iawn    y    gwelsom    le    tlysach    a    glanach. 

Y  mae  ynddi  rhyw  wyth  mil  ar  hugain  o  drigolion, 
heblaw'r  liiaws  dieithriaid,  ac  y  mae  ei  hystrydoedd 
a'i  siopau  yn  batrwm  i  ddinasoedd  y  byd.  Y  mae 
pi  thrigolion  mor  foesgar  a'r  Ffrancod,  ac  mor  onest  a'r 
Saeson.  Dringasom  Fryn  y  Crogbren, — yr  oedd  yr 
haul  ar  y  môr,  a'r  ynys  a'i  thref  yn  ddarlun  o  dded- 
wyddwch  a  golud  odditanom.  Eisteddasom  ar  y 
glaswellt  tan  welsom  yr  haul  yn  colli  dros  orwel  y  môr. 

Daeth  awel  ysgafn  i  suo  trwy'r  coed  odditanom,  ac 
yr  oedd  seindorf  fil^^Tol  yn  chware  alawon  pruddglwyf us 
adwaenem  mewn  parc  cyfagos  wTth  i  ni  droi  i'n  gwesty 
i  orfîwys. 

Yr  wyf  yn  credu  fy  mod  i  wedi  dysgu  y  rhan  fwyaf 
o'r  ychydig  a  wn  mewn  gwestai  wrth  deithio.  Bydd 
gennyf  awr  neu  ddwy  "  rhwng  min  nos  a  phryd  swper," 
bydd  rhyw  lyfr  yn  sicr  o  fod  yn  fy  nghyrraedd,  a  chaf 
rywbeth  ynddo  dyf  yn  fy  meddwl.  Yn  y  Birmingham 
Hotel  bum  yn  darllen  hanes  rhyfel  yr  Amerig  mewn 
cj^rol  o  hen  bapurau  newyddion,  ac  yn  edrych  drwy 
lyfr  y  gwesty,  lle'r  oedd  gwesteion  blynyddoedd  wedi 
torri  eu  henwau.  Pobl  ddinod  oedd  yr  ysgrifenwyr 
i  gyd,  ond  nid  oedd  eu  sylwadau'n  hollol  aniddorol. 
Hyd  bresych  Jersey  oedd  wedi  dal  ar  feddwl  un,  rhad- 
lonrwydd  tybaco  ar  feddwl  un  arall.  Yr  oedd  un  wedi 
cael  goríîwystra  meddwl,  ac  un  arall  wedi  cael  pys 
gleision  wrth  ei  f odd.  Yr  oedd  rhyw  weddw  o  Ffrainc 
yn  gweld  Jersey  cyn  dlysed  a  Pharis,  ac  yr  oedd  rhyw 
Ffìlistiad  o  Sais  yn  datgan  ei  lawenydd  ei  f od  yn  myned 
ymaith.  Yr  oedd  Gwyddel  wedi  canmol  cyfreithiau 
Jersey,  Albanwr  wedi  talu  tejrnged  i'w  hamaethydd- 
iaeth,  a  geneth  Ffrengig  wedi  dweyd  am  lygaid  gleision 
ei  merched.  Hawdd  ydyw  adnabod  yr  ysgolfeistr, 
y  prentis  siopwr,  y  penteulu,  y  morwr,  yn  y  llyfr  hwn.  * 


*Dyma  bigion 

o'r  Uyfr  : — 

Name. 

Residence. 

Going  to 

Events^  Ad^entures^ 
Remarks. 

N.  A.  Graves 

Putney 

Mrs.  N.  A. 

O,  had  I  the  wings 

Graves 

of  a  dove  ! 

W.  Fair 

London 

London 

Interesting  scenery, 
wore  a  top  hat, 
got  it  smashed. 

Evan  Carp 

Wellington 

Guernsey 

Got     married     at 
Troglodyte  ; 
wish  I  hadn't. 

J.  P.  Probert 

Llanelly 

Home,  sweet 

home 

Vve.  Torquet 

Le  Mans 

Carteret 

Pour   moi,   Jersey 
est   un   petit 
Paris. 

Name. 

Residence. 

Going  to 

Events,  Adventures, 
remarhs. 

Louise  Dulac 

Avignon 

Granville 

Les  Anglaises  ont 
de  beaux  yeux 
bleus. 

R.  Roberts 

CardifE 

S.  Malo 

Immense  ! 

Joseph  Andrews 

Manchester 

Guernsey 

They  grow  the 
cabbage  ten  feet 
high. 

Walter  Bull 

London 

Southampton   Very  glad   I   am 

gomg  away. 

E.  F.  Curl 

Bedford 

St.  Pierre 

I  came,  I  saw,  I 
was  conquered. 

Sarah  Dew 

Derby 

Home 

I  saw  everything, 
and  everybody 
saw  me. 

W.  Dickson 

Liverpool 

Weymouth 

Good  feeding  at  a 
moderate  cost. 

M.  E.  BUgh 

Grimsby 

Die,  if  I  re- 

Good     place     for 

main  here. 

umbrella      and 

mackintosh 

trade. 

J.  Cicero  WaU 

Balham 

London 

A     fraud     of     an 
island,       highly 
over-rated. 
Adieu,       sempi- 
terna  saecula. 

Sydney  Blake 

Plymouth 

Plymouth 

Jolly  place,  sorry 
pears  weren't 
ripe. 

J.  Poole 

Ludlow 

Weymouth 

A.  1. 

Ifor  Bowen 

Meirion 

Llydaw 

Gwyn  fyd  na  chai 
Cymru  fanteis- 
ion  Jersev. 

Bore  drannoeth  yr  oeddym  yn  gorfod  ail  gychwyn 
i'r  môr, — aros  yn  Jersey  fuasem  yn  hoffi.  Yr  oedd 
y  môr  yn  dawel,  a  symudiadau'r  llong  yn  esmwyth. 
Ciliodd  Jersey'n  ol  tua  Lloegr,  gwelem  greigiau  perigl 
ynysoedd  Chausey  ar  ein  haswy  rhyngom  ag  arfordir 
Normandi,  ac  ymhen  rhyw  ddwy  awr  a  hanner  gwelem 
Lydaw'n  ymestyn  ymhell  i'r  gorllewin.  Nid  oedd 
ond  chwe  Phrydeiniwr  ar  y  llong, — nyni'n  dau,  a  phedair 
Saesnes.  Bu'r  pedair  hyn  yn  cyd-deithio  tipyn  â  ni, 
ond  ni  ddaethom  yn  rhyw  gyfeillgar  iawn.  Mam  a 
thair  merch  oeddynt,   y  fam  yn  credu   mewn  gwario 

cyn  lleied  ag  a  fedrid,  a'r  merched  yn  ofni  fod  hynny'n 
arwydd  o  ddiíîyg  "  dygiad  i  fyny."  Wrth  y  tŷ  coed 
lle  codir  tocynau  ar  gei  Jersey  y  cyfarfyddasom  gyntaf. 
Wrth  i  mi  wasgu  ymlaen  i  gael  tocjm,  dywedodd  y 
fam  jnti  awdurdodol  mai  eu  tro  hwy  oedd  y  nesaf,  a 
gosododd  ei  harswyd  arnaf.  Sefais  yn  y  pen  pellaf 
i'r  llong  oddiwTthi,  gydag  If or  Bowen  a  rhyw  Lydawiad. 
Yr  oedd  y  Llydawiad  yn.  troi  adre  ac  3^  canu  nes  oedd 
y  creigiau'n  diaspedain  wrth  i  ni  neshau  at  ddinas 
Malo  Sant. 

Dyma'r  ]le  cyntaf  welsom  yn  Llydaw.  Saif  ar  graig 
red  allan  i'r  môr,  a  gwelsom  fod  mur  uchel  cadarn 
yn  amgylchu'r  ddinas.  Glaniasom  yn  olaf  rai.  Daeth 
dau  filwr  i  chwilio'n  hysgrepan  a'n  pocedi,  a  gwelsom 
dyrfa  ohonynt  yn  agor  cistiau'r  merched  Seisnig, 
er  mawr  fraw  iddynt.  Gwrthodasom  gymeryd  ein 
harwain  i'r  un  gwesty,  ond  cerddasom  yn  hamddenol 
trwy  borth  enfawT  i'r  dre,  a  dechreuasom  ddringo 
y  stryd.  Pan  oeddym  ar  ei  chanol,  aeth  cerbyd  y 
Grand  Hotel  Franldin  heibio,  a'r  pedair  Saesnes  ar 
ei  ben.  Edrychasom  ar  gerdyn  y  gwesty  hwn,  roddasid 
inni  gan  ryw  hogyn, — 

"  Grand  Hotel  Franrlin.  Mae'r  tŷ'n  adnabyddus 
am  ei  gysur.  Ystafell  srdderchog  i  giniawa.  Pris  pymtheg 
swllt  y  dydd,  heb  gyfri  gwin  a  gwasanaeth.  Cerbyd  wrth 
bob  tren.      Siaredir  Saesneg.''^ 

Lleoedd  i'w  gochel  fel  rheol  ydyw  gwestai  y  siaredir 
Saesneg  ynddynt,  os  meddylir  am  weld  y  wlad,  ac  yn. 
enwedig  os  cynilir.  Wedi  cyrraedd  yr  eglwys, — y 
mae'r  tai  goreu  braidd  bob  amser  yn  ymyl  yr  eglwys 
a'r  siopau  llyfrau, — troisom  ar  y  dde  hyd  Stryd  y  Gemau, 
ac  yna  i  lawr  hyd  stryd  gul  uchel,  hyd  nes  y  daethom 
at  westy  a'i  wyneb  wedi  ei  guddio  gan  flodau.  Dau 
arwydd  sydd  gen  i  fod  gwesty'n  gysurus  a'r  bobl  yn 
onest, — gweled  llyfrau  a  gweled  blodau, — ac  ni  siomwyd 
íi  erioed.  Aethom  i'r  Hotel  du  Centre,  a  daeth  Llydawes 
i'n  croesawu.  Eisteddasom  mewn  ystaf ell  lawn  o  ddodref n 
dörw  du,  wedi  eu  cerfìo'n  gelfydd,  a  thynasom  ysgwrs 

a  dwy  Ffrances  oedd  wedi  dod  o  Le  Mans  i'r  môr. 
Ni  wyddent  fawr  am  Lydaw,  ond  edmygent  y  dodrefn 
Llydewig  yn  fawr.  Holent  lawer  am  Loegr,  a  gofyn- 
asant  inni  ai  gwir  yr  hyn  a  ofnent, — nad  oeddym  ni'n 
dau'n  coleddu'r  wir  ffydd  Gatholig.  Cyn  i  ni  orffen 
esbonio  Calfiniaeth  iddynt,  canodd  y  gloch  ginio. 
Arweiniwyd  ni  i  ystaf ell  eang  drymaidd,  y  mae  gorchudd- 
lenni  gwyn  ar  holl  ffenestri  Llydaw,  —  a  chawsom 
gyfle  i  sylwi  ar  wisg  y  Llydawesau,  eu  capiau  gwyn, 
eu  hwynebau  tywyll  prydferth  pruddglwyfus.  Ni 
siaredir  Llydaweg  yn  y  dref,  meddent,  ond  ceir  ef  yn 
y  wlad  oddiamgylch.  Ceisiwyd  un  o  weision  bach 
y  gwesty,  bachgen  o'r  wlad,  a  sicrhai  ef  y  cwmni  ei 
fod  yn  ein  deall  yn  siarad  Cymraeg.  Rhowd  terfyn 
ar  ei  Lydaweg  gan  ddau  ddaeth  i  chware  rhywbeth 
tebig  i  Godiad  yr  Ehedydd  ar  y  delyn  a'r  crwth. 

Pan  ddistawodd  y  delyn,  aethom  allan  i  grwydro 
drwy'r  ystrydoedd.  Synnem  at  uchter  y  tai,  pob 
un  yn  bedwar  neu  bum  uchter  lloíît,  ond  cofiasom  nad 
oes  ond  ychydig  o  le  ar  y  graig  gadarn  hon,  a  bod  yn 
rhaid  gwneud  y  goreu  o  hono.  Cul  iawn  ydyw'r  ystryd- 
oedd  a  budr ;  teifl  pawb  yr  hyn  nad  oes  arno  ei  eisiau 
i'r  heol,  ac  erys  hwnnw  yno,  i  wasgar  ei  ddrygsawr, 
hyd  nes  y  daw'r  glaw'n  genllif  hyd  yr  ystrydoedd 
serth  i'w  olchi  ymaith.  Cyn  belled  ag  y  mae  a  fynno 
carthfîosydd  â  gwareiddiad,  y  mae  Llydaw  gan  mlynedd 
ar  ol. 

Cyrhaeddasom  yr  eglwys  gadeiriol, — y  mae  St. 
Malo'n  un  o  saith  esgobaeth  Llydaw, — ac  aethom  i 
mewn.  Y  mae  pob  eglwys  Babyddol  yn  agored  bob 
amser, — gellir  myned  iddi  i  addoli  neu  i  oríîwys.  Am 
eglwysi  a  chapelau  ein  gwlad  ni,  gellid  meddwl  mai 
at  y  Sul  yn  unig  yr  adeiladwyd  hwy,  ac  na  ddylid 
addoli  ond  ar  y  dydd  hwnnw.  Os  mynnir  gweled 
eglwys  neu  gapel,  rhaid  holi  a  chwilio  am  yr  allwedd 
ar  led  gwlad.  Pam  na  adewir  hwy  yn  agored,  fel  y 
medrir  dianc  o  dwrf  y  byd  iddjnit,  i  f  yf  jtìo  neu  i  ddarllen? 
Yr   oedd  canghellau  bwaog  yr   eglwys  hcn  yn  llawii 

o  blant  a  gwragedd  a  merched  yn  eu  capiau  gwyn, 
a'u  basgedi  ar  lawr  yr  eglwys  wrth  eu  hochr.  Yr  oedd 
yno  lawer  o  ofergoeledd,  a  defosiwn,  a  phrydferthwch. 
Yr  oedd  difrifwch  addoliad  ar  yr  holl  wjmebau  tlysion, 
— gwelsai  Dafydd  ap  Gwilym  lawer  Morfudd  yma. 
Yr  oedd  mawredd  y  colofnau  a  goleuni  tjmer  y  íîenestri 
lliw'n  dylanwadu  arnom  ninnau  er  ein  gwaethaf,  a 
theimlem  rywbeth  tebig  i  awydd  addoli'n  dod  drosom. 
Ond,  wedi  mynd  allan,  teimlem  mai  dylanwad  arwynebol 
oedd  dylanwad  yr  eglwys  ;  gwanhau  ein  meddyliau 
a  wnai,  gwneud  i'n  heneidiau  suddo  i  ddiogi,  a  thybied 
fod  y  diogi'n  addoliad.  Defîro'r  meddwl  ddylai  addoliad 
iawn  wneud,  a'i  yrru  i  chwilio  am  wirionedd,  i  ym- 
hyfrydu  mewn  hiraeth  am  Dduw.  Wedi  gadael  yr  eglwys 
teimlem  ein  meddyliau'n  wannach  a  gwacach,  a'n 
heneidiau'n  fwy  llesg, — ac  arfer  gair  sathredig,  teimlem 
f od  y  colofnau  a'r  goleu  wedi  ein  gwneud.  Pwy  bynnag 
sydd  yn  yfed  o'r  dwfr  hwn,  efe  a  sycheda  drachefn. 
Ẅ  cheir  yma  y  nerth  enaid  rydd  yr  efengyl,  ni  cheir 
yma  y  dwfr  bywiol  sydd  yn  gwneud  yr  enaid  unigol 
yn  breswylfa  Duw.  0  bell  y  mae  Pabyddiaeth  yn 
dlws  a  swynol,  ond  ni  wna  ond  twyllo'r  enaid  â  d\vfr 
na  fedr  ddisychedu.  Pe  gwelai'r  Llydawiad  yr  lesu, 
ei  weddi  yn  ei  eglwys  fyddai, — "  Arglwydd,  dyro  i 
mi  y  dwfr  bywiol,  fel  na  sychedwj^,  ac  na  ddelwyf 
yma  i  godi  dwfr." 

Yr  oedd  yn  dechre  nosi  pan  adawsom  yr  eglwys, 
ac  yr  oedd  yr  heolydd  yn  edrych  yn  gulach  a  duach 
yng  ngoleuni  egwan  yr  ychydig  lampau  wrth  i  ni  droelli 
drwy'r  farchnad  bysgod  a  íîordd  rhyw  santes  i'r  Place 
Chateaubriand,  y  lle  agored  sydd  dan  gysgod  y  castell 
anferth  saif  ar  yr  unig  wddf  o  dir  sy'n  cysylltu 
St.  Malo  a'r  lan.  Yr  oedd  seindorf  y  milwyr  yn  chware 
yno,  a  hanner  pobl  y  dref  yn  eistedd  dan  y  coed  i  wTando 
ar  y  canu  ac  i  yfed  gwin  rhudd.  Gwan  a  chelfyddydol 
a  dienaid  oedd  y  miwsig, — miwsig  Ffrainc,  nid  miwsig 
Llydaw.  Yr  oedd  yr  awyr  yn  drom,  yr  oedd  y  gwTcs  yn 
gwneud  i  arogl  anioddefol  godi  o  fudreddi'r  ystrydoedd, 

yr  oedd  sŵn  y  seindorf  yn  fyddarol, — gadawsom  y 
lle  chwyslyd  llychlyd  poeth,  ac  esgynasom  i  ben  y  mur. 
Daeth  awel  oer,  a  meddyginiaeth  ar  ei  hadenydd, 
o'r  môr  i  anadlu  ar  ein  talcennau.  Yr  oedd  arogl 
iach  hesg  ac  ewyn  arni,  a  dygodd  furmur  y  môr  yn  lle 
twrw  anuwiol  yr  utgyrn  pres.  Cerddasom  am  oriau 
yn  ol  ac  ymlaen  ar  hyd  y  mur,  gwelem  yr  ynysoedd 
duon  caregog  yn  britho'r  môr,  a  goleudy  draw  ymhell 
rhjrngom  a  chartre.  Gwyddem  f od  y  graig  lle  naddwyd 
bedd  i  Chateaubriand  ynddi  yn  y  tywyllwch  yn  rhywle 
o'n  blaen.  Bu  fyw  yn  y  dref  odditanom  ;  er  tywylled 
oedd,  gwelem  ei  dŷ,  tŷ  sy'n  westy  i  ddieithriaid  yn 
awr.  A  dengys  trigolion  Dinas  Malo  yr  ynysig  lle'r 
huna.  Bu  ganddynt  lawer  arwr  mewn  rhyfel,  llawer 
môrleidr  enwog,  ond  yn  Chateaubriand  yr  ymogon- 
eddant.  Dyweder  am  dano,  yng  ngeiriau  Tadur 
Aled,— 

"  Y  gwr  marw,  e  gâr  morwyn 
Ddaear  dy  fedd  er  dy  fwyn," 

Cyn  i  ni  ymadael  yr  oedd  y  ddinas  yn  dawel,  a'i 
thyrau  a'i  muriau  duon  yn  edrych  yn  dduach  yn  y 
nos,  fel  mynwent  yn  y  môr. 

"  Y  gwylanod  o'r  glennydd, — tua'r  môr 
Troi  maent  eu  hadenydd  ; 
A'r  hoU  ednain  a'u  sain  sydd 
Yn  cludo  tua'u  clwydydd." 


IV. 

CRAIG     Y     BEDD. 

"D'ou  je  voyais  au  loin  frómir  le  bleu  de  l'onde, 
Comme  un  tissu  d'azur  sur  un  sein  palpitant. " 

AR  ein  codiad  drannoeth,  aü  gychwynasom  trwy'r 
,  ystrydoedd.  Sylwem  fyrred  ac  eiddiled  oedd 
y  dynion, — y  mae'r  aberth  roddwyd  i  ryfeloedd 
yn  dechre  eíîeithio  ar  Ffrainc, — a  hardded  a  chryfed 
oedd  y  merched.  Yn  y  farchnad  lysiau  gwelsom 
nifer  o  wragedd, — rhianedd  a  gwTachod, — yn  gwylio 
llysiau  celyd  a  blodau  geirwon,  fel  pe  baent  oll  wedi 
tyfu  ar  lan  y  môr.  Y  mae'r  ystrydoedd  oll  yn  debig 
i'w  gilydd, — yn  uchel,  yn  gulion,  yn  ddrygsawrus. 
Fel  Pabyddiaeth,  o  bell  y  mae  St.  Malo  dlysaf . 

Esgynasom  i'r  mur.  Nid  yw  y  môr  jn  brydferthach 
yn  unlle.  Ac  o'r  mur,  y  mae'r  dref  yn  meddu  harddwch 
hefyd,  ymgyfyd  fel  caer  wedi  ei  chodi'n  gyfanwaith 
gan  yr  un  cynllunydd,  a'r  eglwys  yn  dŵr  uchaf  iddi. 
Y  mae  amryw  ynysoedd  creigiog  ar  draethell  St.  Malo, 
ac  ar  drai  gellir  cerdded  yn  droedsych  i  ambell  un  o 
honynt.  Yn  y  Grand  Bey,  un  o'r  rhai  agosaf  atom, 
y  mae  bedd  Chateaubriand,  yn  y  graig. 

Yr  oedd  y  môr  yn  mynd  allan,  disgynasom  oddiar 
y  mur,  a  cherddasom  o  borth  Mair  dros  dywod  a  cherrig 
at  droed  yr  ynys.  Y  mae  grisiau  wedi  eu  naddu  ^Tiddi, 
esgjmasom  hwy,  a  chawsom  ein  hunain  mewn  hen 
amddiíîynfa  adfeiliedig.  Ar  ei  lloriau  ac  o'i  hamgylch 
tyf  glaswellt  garw,  ac  eithin,  blodau'r  gŵr  drwg,  a 
llysiau  gwaedlyd.  Gwelir  hefyd  ambell  i  feiUionen 
a  llygad  y  dydd,  rhai  geirwon,  fel  drwgweithredwyr 
wedi  eu  halltudio  o  gwmni  eu  cydflodau  i'r  ynysig 
unig  hon.  Ar  ochr  y  môr  y  mae  craig  yn  sefyll  uwchben 
y  djrfnder,  ac  ynddi  y  mae  bedd.     Ar  y  bedd  y  mae 

<îroes  o  f armor  garw,  heb  enw  yn  y  byd.  Yma  y  gorwedd 
Chateaubriand,  ar  ymyl  craig  uwch  ben  y  môr.  Y 
mae'r  ynys  yn  eiddo  iddo  ef  a'r  gwylanod  a'r  blodau 
^eirwon.  Ar  rai  o'r  ynysoedd  y  mae  palasau  heirdd, 
y  mae  amddiíîynfeydd  ar  rai  eraill,  ond  ar  hon  nid  oes 
ond  adfeilion,  a  blodau,  a  bedd. 

Mae  meddwl  Llydaw'n  debig  iawn  i  feddwl  Cymru, — 
yr  un  hofîter  o  dlysni,  yr  un  cariad  at  yr  ysbrydol, 
jT  un  pruddglwjrf,  yr  un  ymdeimlad  o  ddieithrwch 
tragwyddoldeb,  yr  un  naws  grefyddol.  Y  mae'r 
Llydawiaid  wedi  eu  gadael  yng  nghornel  eu  hen  wlad 
i  ddysgu  gwirioneddau'r  ysbryd  i'r  Ffrancod  arwynebol, 
gwamal  ;  fel  y  gadawyd  y  Cymry  i  ddysí?,u'r  Sais  oer 
digydymdeimlad.  Yn  hyn  o  beth,  y  mae  Chateau- 
briand  wedi  gwneud  gwaith  y  Llydawr  i'r  dim,  dysgodd 
y  Ffrancod  i  ymhyfrydu  mewn  tlysni  ardduU,  a  dj^sgodd 
rai  o'r  giwed  ddiíîydd  i  weled  cyrrion  y  byd  ysbrydol 
sy'n  cilio  mor  gyflym  o'u  golwg  yn  ein  dyddiau  ni. 
Llais  crefydd  Llydaw  ydyw  llais  Chateaubriand  i'w 
glywed  ymysg  llei.^iau  gwawdlyd  aníîyddwyr  Ffrainc. 

Yn  St.  Malo  y  ganwyd  ef,  ac  efe  ei  hun  ddewisodd 
le  ei  fedd.  Anodd  fuasai  cael  lle  mwy  tawel.  Er  fod 
yr  ynys  yn  nannedd  y  gwynt,  y  mae  lle  tawel  ar  y  bedd 
dan  gysgod  y  groes,  pan  fo'r  gwynt  a'r  tonnau'n  curo 
ar  y  graig.  Y  tu  cefn  i'r  ynysig  y  mae  bywyd  prysur, 
ond  ynddi  hi  ceií  tawelwch  agos  y  bedd  a  thawelwch 
pell  y  môr.  Tybed  fod  ysbryd  Llydaw  wedi  gorfîwys 
ym  medd  Chateaubriand  ?  Nid  oes  yno  wladgarwch, 
mae'r  Ffrancaeg  ac  aníîyddiaeth  yn  prysur  ennill  tir, 
ac  y  mae  bedd  Chateaubriand  yn  edrych,  nid  tua'i 
wlad  ond  tua'r  môr. 

Yr  oedd  y  llanw'n  prysur  guddio'r  tywod  pan  adawsom 
yr  ynys,  ond  ymysg  y  llennyrch  tawel  fyn  le  arhosol 
yn  ein  meddwl,  y  mae  Craig  y  Bedd.  Gwelsom  oror 
Llydaw, — penrhyn  y  tu  ol  i  benrhyn  yn  ymestyn  i'r 
môr, — ac  atgoíiodd  hyn  ni  nad  oeddym  eto  ond  ar 
gyrrau'r  wlad,  Aethom  i'r  Llythyrdy  i  ysgrifennu 
adre, — adeiiad  coed,  llawr  pridd,  lle  treiodd  clarc  bach 

bysedd  budron  a  llais  gwan  roi  rhy  fach  o  newid  inni. 
Rhedasom  i  íîarwelio  â  phobl  y  gwesty,  a  daeth  y  llanc 
siaradai  Lydaweg  i  ddangos  y  llong  ager  oedd  ar  gychwyn 
i  fyny'r  afon  i  Ddinan. 

Prin  yr  oeddym  wedi  gosod  ein  hunain  yn  gyíîorddus 
ar  fwrdd  y  Bretagne,  pan  ddaeth  y  cadben  atom  i 
ddweyd  fod  pedair  Saesnes  mewn  trybini  ma^T.  Eis 
atynt,  ein  hen  gjrfeillion,  a  chlywais  hanes  tywydd 
garw.  Nid  oedd  neb  yn  y  gwesty  fedrai  siarad  Saesneg 
wedi'r  cwbl,  a  doedd  dim  i'w  wneud  ond  gadael  iddynt 
gymeryd  faint  a  fynnent  am  bopeth.  Yr  oedd  y  tair 
merch  wedi  bod  mewn  ysgol  yn  dysgu  Ffrancaeg  am 
dair  blynedd, — y  fam  oedd  yn  dweyd  yr  hanes, — 
a  dyma  hwy  heb  fedru  siarad  yr  un  gair.  A  mwy 
na'r  cwbl,  yr  oedd  y  llong  ar  gychwyn,  a'u  celfi  hwythau 
heb  ddod,  er  eu  bod  wedi  talu  am  eu  cludo.  Anfonwyd 
ein  Llydawr  bach  i  chwilio  am  y  pethau,  a  chafwyd 
hwy'n  ddiogel  i'r  llong  cyn  iddi  gychwyn. 

Cawsom  fordaith  hyfryd  i  fyny'r  afon  Rans.  Yr 
unig  ddolur  llygad  i  ni  ar  y  bwrdd  oedd  dau  Ffrancwr 
a  dillad  newydd  danlli,  yn  ceisio  denu  sylw  rhyw  eneth 
brydweddol  oedd  ym  mhen  arall  y  llong.  Pan  adawodd 
y  llong  gysgod  y  cei,  daeth  awel  a  chipiodd  hetiau  gwellt 
y  ddau  ymaith,  gan  eu  troelli  a'u  chwyrlio  hyd  wyneb 
y  dŵr  cyn  gadael  iddynt  suddo.  Ffasiwn  Ffrainc 
o  wneud  gwallt  ar  hyn  o  bryd  ydyw  ei  dorri  yn  y  gnec  ; 
yr  oedd  conion  gwallt  y  ddau  hyn  fel  brws  scwrio  neu 
gol  haidd.  Eisteddasom  ym  mhen  blaen  y  llong  \^Tth 
iddi  f  orio  i  f yny'r  af  on,  a  theimlem  wrth  weled  y  íîorest- 
ydd  a'r  adfeilion  cestyll  ein  bod  yn  myned  i  Lydaw 
ac  yn  ol  i'r  hen  amseroedd.  Yr  oedd  yr  afon  yn  llydan 
a'i  dwfr  yn  hallt  tan  gyrhaeddasom  Chatelier.  Yma 
y  mae  dyfrddor,  a  thra'r  oeddid  yn  codi'r  llong  yn 
hwnnw  yr  oedd  amryw  gardotwyr  yn  dweyd  wTthym 
am  eu  cyni  ar  y  lan.  Yr  oedd  un  djn  mawr  unfraich 
hagr  yn  cadw  sŵn  erchyll,  a  hen  ŵr  bychan  yn  gwneud 
dim  ond  dal  ei  het  yn  ddistaw.  Daeth  y  fam  Seisnig 
ataf  i  ofyn  a  daflwn  ddernyn  arian  drosti  i  het  yr  hen 

ŵr  bach,  gan  na  fedrai  hi  anelu.  Wedi  gadael  y  beger- 
iaid,  yr  oedd  gwely'r  afon  yn  gulach,  ymgodai  creigiau 
uchel  ar  y  naill  law,  a  choedwigoedd  ar  y  llall.  Ymled- 
odd  yr  afon  wedyn,  moriasom  rhwng  dwy  res  o  goed 
poplys,  a  gwelsom  Ddinan  yn  uchel  uchel  ar  y  bryn 
o'n  blaenau.  Y  mae'r  fordaith  i  fyny'r  Rans  yn  un 
ddymunol  odiaeth,  er  na  cheir  golygf eydd  mor  f awreddog 
a  Loch  Lomond,  na  rhai  swynol  f  el  golygf  eydd  y  Rhein. 

Sjmnem  at  gadernid  Dinan,  y  mae  uchter  ei  bryn 
yn  ddau  gant  a  hanner  o  droedfeddi,  ac  y  mae  mur  o 
ddeg  troedfedd  ar  hugain  o  uchter  fel  coron  ar  ei  ben. 
Y  mae'r  afon  wedi  bod  ers  oesoedd  yn  gwneud  y  lle'n 
gadarnach,  trwy  ddyfnhau  ei  gwely  wrth  droi  o  gwmpas 
y  dref  ar  ei  íîordd  i'r  môr.  Y  mae  pont  wedi  ei  thaflu 
drosti,  o  Ddinan  i  Lan  Fale,  pont  o  wenithfeini,  dros 
wyth  gan  troedfedd  o  hyd,  ac  agos  i  gant  a  hanner  o 
uchter.  Pan  ddaeth  y  llong  dan  gysgod  y  ddinas, 
gwelem  y  bont  fel  enfys  uwch  ein  pennau. 

Wedi  rhoi'n  pedair  Saesnes  yng  ngherbyd  "  Gwesty 
Lloegr,"  dechreuasom  ddringo'r  bryn  i  Ddinan,  gan 
f eddwl  am  y  brwydro  gwaedlyd  f u  rhwng  y  Normaniaid 
a'r  Llydawiaid  ar  y  llethrau  serth  hyn.  Cyrhaeddasom 
borth  lersual,  a  dringasom  ystryd  gul  droellog  i  Ystryd 
y  Gwlan.  Yna  cawsom  ein  hunain  yn  y  Stryd  Fawr, 
ac  ar  ein  llaw  chwith  gwelsom  eglwys  Falo,  fel  camel 
anferth  ar  ei  liniau.  Troisom  i  mewn  i  oríîwys.  Y 
mae  ôl  dwylaw  pobl  y  bedwaredd  ganrif  ar  ddeg  ar 
lawer  peth  yn  yr  eglwys  hon  ;  dacw  feddrod  a  chader 
garreg  sy'n  perthyn  yn  sicr  i'r  cyfnod  hwnnw.  Yr  oedd 
marchnad  yn  y  dref,  a  dylifai'r  bobl  i'r  eglwys,  gan 
ymgroesi'n  ddefosiynol  â  dwfr  swyn  wrth  y  drws. 
Gwelsom  lawer  genethig  yn  codi'r  llen  sy'n  cuddio'r 
gyfîesgell,  ac  yn  myned  i  mewn  ;  ond  gallem  dybio, 
oddiwrth  eu  gwên  hapus  a'u  mwmian  canu,  nad  oedd 
ganddynt  bechodau  mawr  nac  edifeirwch. 

Hwyrach  y  dylem  ninnau  gyíîesu  ein  bod  wedi  llawen- 
hau  pan  gododd  y  gwynt  hetiau'r  Ffrancod,  cyn  troi 
i  grwydro  am  awr  trwy'r  hen  heolydd  sy'n  ymdroelli 

i  bob  cyfeiriad  oddÌAvrth  yr  eglwys.  Y  mae  y  rhaì 
hyn  mor  uchel  a  chul  fel  na  wel  yr  haul  byth  mo'u 
gwaelod.  Teifl  pob  lloíît  allan  uwch  ben  y  llall,  a 
phrin  y  gwelir  yr  awyr  rhwng  dau  f  argoed  sydd  bron  a 
chyffwrdd  ei  gilydd.  Medd  pob  ty  ddrws  mawr  a 
íîenestri  mawrion  yn  agor  i'r  stryd,  a  gelHr  gweled 
cynnwys  pob  tŷ  wrth  fyned  heibio.  Gwelsom  dŷ 
teiliwr,  a  deg  neu  ddeuddeg  o  feibion  a  merched 
yn  gweithio  ynddo, — ystafell  eang,  lle  cysgir  ac  y 
bwyteir  ac  y  gweithir.  Ar  ei  chyier  yr  oedd  tý  crydd, 
ac  yr  oedd  yntau  a'i  feibion  a'i  ferched  yn  gweithio 
jn  ddygn.  Yr  oedd  pobl  y  ddau  dŷ'n  medru  siarad 
â'i  gilydd  yn  hawdd,  ac  yr  oedd  pobl  y  lloíîtydd  uwch 
ben,  hefyd,  yn  medru  cymeryd  rhan  yn  yr  ysgwrs. 
Rhaid  fod  pobl  yr  ystrydoedd  hyn  yn  adnabod  ei 
gilydd  yn  dda  ;  y  mae'n  anhygoel  iddynt  3^  gellir  byw 
am  flynyddoedd  mewn  tref  Seisnig  heb  adnabod  pobl 
y  tŷ  nesaf.  Yr  oedd  llawer  o'r  tai  yn  hen  iawn,  yn 
bedwar  can  mlynedd  a  chwaneg,  fel  y  tystiai'r  trawstiau 
derw  cerfiedig  prydferth. 

0  ffyffiniau'r  eglwys  cerddasom  i  orsaf  y  fíordd 
haearn,  a  gwelsom  y  medrem  gael  tren  hwyr  i  St.  Brieuc, 
ac  yr  oedd  yn  llawenydd  inni  gael  troi'n  ol  i  dreulio 
teirawr  yn  ychwaneg  yn  Mnan.  Troisom  yn  ol  heibio'r 
Hotel  d'Angleterre, — gwelsom  y  pedair  Saesnes  jn 
eistedd  wrth  y  íîenestr  agored,  ein  golwg  olaf  arnynt, 
a  cherddasom  ar  hyd  y  mur,  gan  fwynhau'r  olygfa 
ar  y  dolydd  a'r  bryniau,  gyda  theml  Brotestanaidd 
fechan  yn  eu  mysg,  ymestynnent  tua'r  gorllewin. 
Ar  gornel  ddeheuol  y  mur  y  mae  castell  gyda  thŵr 
dros  gan  troedfedd  o  uchter.  Bu  unwaith  yn  balas, — 
y  mae  cader  y  dduces  Ann  ynddo  eto, — ^bu  Senedd 
Llydaw'n  ymgyfarfod  ynddo,  bu'n  garchar  i  filwyr 
Lloegr  yn  ystod  rhyfel  Boni,  ac  yn  awr  y  mae'n  llawn 
o  garcharorion  Ffrainc.  Troisom  jni  ol  i'r  Place  Dugues- 
clin .  ac  aethom  i  gafe  i  gael, — ^na,  does  yma  ddim  tê, — 
cotfi  a  llaeth  a  bara  ac  ymenyn.  Gofynnais  i  ŵr  y 
botymau   a  fedrai   siarad  Llydaweg.     Na  fedrai,   ond 


CRAIG     Y    BEDD.  31 

dywedodd  f od  pobl  yn  y  farchnad  fedrai.  Edrychasom 
i  lawr  o'r  fîenestr  ar  y  Place  Duguesclin, — lle  mawr 
agored,  gyda  dwy  res  o  goed  pisgwydd  ar  hyd-ddo, — 
a  gwelsom  ei  fod  yn  llawn  o  bobl  y  wlad.  Yr  oedd 
eu  hwynebau  mor  Gymreig  f el  y  meddyliasom  am  ennyd 
ein  bod  yn  edrych  ar  fîair  y  Bala.  Gwelem  yno  yr 
hen  wŷr  ceimion  a'r  hen  wragedd  siaradus,  a'r  wynebau 
ieuainc  tlysion,  gwylaidd,  welir  yng  Nghymru  ;  ond 
yr  oedd  arwydd  diod  ar  rai  o'r  dynion  canol  oed. 

Gwyddem  fod  Uawer  golygfa  ryfedd  wedi  cymeryd 
lle  ar  y  Place  Duguesclin  hwn, — llawer  gorymdaith  ar- 
dderchog  fu'n  mynd  trwodd  ar  ryw  uchel  wyl  Babyddol ; 
llawer  brenin  a  brenhines  fu'n  edrych  ar  gampau'r 
dorf  ;  llawer  twrnament  fu  yma  rhwng  gwŷr  llurigog 
o  bob  gwlad  ;  llawer  Ueng  o  íìlwyr  Llydewig  fu'n  canu 
eu  halawon  am  y  tro  olaf  yma  c^  cychwyn  i'r  rhyfel 
yn  erbyn  Lloegr  neu'r  Almaen.  Y  mae  enw  Duguesclin 
jn  un  o'r  rhai  anwylaf  yn  Llydaw,  er  fod  pum  can 
mlynedd  er  pan  beidiodd  a'i  derfysg.  Hanes  Llydaw 
yn  y  bedwaredd  ganrif  ar  ddeg  ydyw  hanes  yr  ymladd 
am  ei  choron  rhwng  Montfort  a  Blois.  Daeth  y  Saeson 
yn  gynorthwy  i  Fontfort,  a  chymerasant  lawer  o  gestyll 
Llydaw,  gan  feddwl  cadw  meddiant  ohonynt  fel  myned- 
feydd  i  Ffrainc.  Arwr  y  Llydawiaid  yn  erbyn  y  Saeson 
oedd  Duguesclin.  Ni  fedrai  ddarllen  nac  ysgrifennu^ 
ond  medrai  ymladd  ei  íîordd  trwy  fyddin  â'i  fwyell 
rhyfel.  Yr  oedd  yn  ymladd  bob  amser,  mewn  heddwch 
a  rhjrfel.  Bu  gornest  rhyngddo  a  Sjr  Thomas  Canter- 
bury  ar  y  lle  hwn, — ar  geíîyl  gyda  phicellau  i  ddechre, 
yna  ar  droed  gyda  chleddj^au.  "  A  yw'n  edifar  gennyt 
garcharu  fy  mrawd  ?  "  ebai  Duguesclin,  a  blaen 
ei  gleddyf  ar  wddf  y  Sais  gorchfygedig.  "  Nac  ydyw," 
ebai  hwnnw,  ond  arbedwyd  ei  fywyd  ar  daer  gais  Duc 
Lancaster.  Y  mae  cerfddelw  o'r  hen  fìhw  garw  yn 
Mnan,  ac  y  mae  ei  enw'n  byw  mewn  llawer  cerdd 
Lydewig,  cerdd  ddywed  am  dano'n  dinistrio  cestyll 
y  Saeson,  ac  yn  amddiffyn  ei  gydwladwyr  gorthrymedig. 

Cerddasom  drwy'r  f  archnad  i  le  agored  arall,  a  gwelsom 
eglwys  henafol  St.  Sauveur,  gyda'i  ffenestri  hanner 
cylch  a'i  thô  uchel,  o'n  blaen.  Aethom  i  mewn,  a 
gwelsom  res  hir  o  f  erched  yn  eistedd,  ac  oíîeiriad  edif  eiriol 
ei  wedd  yn  eu  canol,  yn  disgwyl  yn  amyneddgar  am  eu 
tro  i  gyíîe?u.  Synnem  beth  oedd  ar  feddwl  yr  oíîeiriad. 
Gwelsom  y  gist  farmor  du  Ue  cedwir  calon  Duguesclin, 
ond  ni  welsom  neb  yn  gweddio  arno  ef, — digon  prin 
y  medrir  ei  gyfri'n  sant.  Gweddio  a  gwneud  gwyrthiau 
oedd  gwaith  y  saint,  nid  gweithio  ac  achub  cam  y  tlawd. 
Y  mae'r  hen  f  ynwent  wedi  ei  gwneud  yn  ardd  ddymunol, 
cerddasom  drwyddi,  a  chawsom  ein  hunain  ar  y  mur, 
yn  edrych  ar  olygfa  ogoneddus.  Yr  oedd  yr  afon 
odditanom,  yr  oeddym  yn  rhy  uchel  i  weled  a  oedd 
ei  dwfr  yn  rhedeg  ai  peidio,  nid  oedd  ein  llong  yn  fwy 
nag  esgid  baban,  yr  oedd  y  bobl'groesent  y  bont  yn 
ymddangos  i  ni  cyn  lleied  a  phlant,  f el  yr  ymddanghosai'r 
bobl  ar  y  gwaelod  iddynt  hwythau.  Ymestynnai 
gwlad  goediog  fryniog  mcr  bell  ag  y  gallai'r  liygad 
weled,  ac  yr  oedd  yr  awel  yn  cludo  arogl  miloedd  o 
goed  dros  yr  hen  fur.  Y  mae'r  Uecyn  hwn,  fel  castell 
Heidelberg  yn  yr  Almaen,  yn  denu  miloedd  yma  o 
bob  gwlad,  i  syllu  ar  yr  olygfa  gafwyd  trwy  wneud 
y  fynwent  yn  ardd.  Yr  oedd  yn  prysur  hwyrhau  pan 
oeddym  yn  gorffen  ein  tro  o  gylch  muriau  a  thyrau 
syrthiedig  y  lle  henafol  hwn.  Clywem  lais  melys, 
fel  llais  pregethwr  yn  yr  hwyl,  yn  dadleu  rhagoriaethau 
pysgod  werthai  dyn  y  llais,  ond  mwy  eíîeithiol  i  ni  oedd 
ysgrech  rybudd  anaearol  ein  tren  gerllaw. 


V. 

TAITH    AR    DRAED. 

"  Hawdd  yw  dwedyd    '  Dacw'r  Wyddfa,' 
Nid  ei  drosti  orid  yn  ara'." 

YR  oedd  yn  ddigon  goleu  i  ni  weled  yr  orsaf  gyntaf 
wedi  gadael  Dinan, — Corseul,  enw  un  o  chwe 
llwyth  Llydaw,  y  Curiosolites.  Wedi  hyn 
ni  welem  ddim.  Yr  oedd  y  tren  yn  mynd  mor  araf 
a  phe  bai  angladd,  ac  nid  oes  dim  mcr  flinedig  i  deithiwr 
Prydeinig  ag  arafwch  tren  y  cjrfandir.  Meddyliem 
weithiau  ein  bod  yn  myned  trwy  goedwigoedd,  dro 
arall  y  gwelem  rosdiroedd  eang  dan  y  goleu  aneglur. 
Arhosem  amser  direswm  ym  mhob  gorsaf  wledig 
lle  na  welem  ond  pigyn  du  rhyw  eglwys  rhyngom  a'r 
awjrr,  lle  prj^surai  pawb  adre  oddiwrth  y  tren  olaf . 

Êrbyn  cyrraedd  Lamballe,  cawsom  fod  gennym  awr 
i  aros  hyd  nes  y  deuai  tren  Paris  trwodd  i  St.  Brieuc. 
Dywedir  fod  Lamballe  yn  werth  ei  gweled,  liw  dydd. 
Buom  ninnau  trwy  ei  hoU  ystrydoedd,  gwelsom  ei 
heglwys  ar  ben  bryn,  a  thybiasom  weled  colofnau 
cerfiedig  a  íîenestri  meinion  hirion.  Ond  yr  unig  beth 
wyddom  i  sicrwydd  am  Lamballe  ydyw,  ei  bod  yn 
eithaf  tawel  yno  rhwng  un  ar  ddeg  a  hanner  nos. 

Pan  ddaethom  yn  ol,  cawsom  ein  cyd-deithwyr 
milwrol  meddwon  yn  oer  ganu,  tan  dorrodd  chwibaniad 
tren  Paris  ar  eu  sŵn.  Treiasom  gysgu  ar  y  meinciau 
caledion,  ac  ni  fuasai  rhu  olwynion  y  tren  yn  rhwystr 
1  ni,  oni  bai  am  ysgrechfeydd  y  milwyr  yr  oedd  gwin 
wedi  llawenychu  eu  calonnau  ac  agor  eu  cegau.  M 
chyrhaeddasom  St.  Brieuc  cyn  penderfynu  na  theithiem 
yn  hir  wedyn  gyda'r  tren,  ac  na  theithiem  byth  wedi 
nos. 

c  33 

Yr  oeddym  wedi  gwneud  rheol  na  ddewigem  ein 
gwesty  cyn  ei  weled,  hynny  ydyw,  na  fjninem  gerbyd 
yn  unlle  i'n  chido  o'r  orsaf  i'r  dre.  Nid  y  gwesty 
goreu  fedd  y  cerbyd  hardda'n  aml,  na'r  llythrennau 
mwyaf  arno.  Nid  am  westai  mawrion,  lle  na  welem 
ond  clarcod  diamynedd  a  gweision  lifre  anwybodus 
yr  oeddym  yn  chwilio,  ond  am  rai  cysurus,  lle  mae 
popeth  dan  lygad  y  pen-teulu,  lle  caem  groeso  gwledig 
a  hanes  ddigon.  Y  mae  digon  o'r  gwestai  hyn  yn' 
Llydaw,  ond  nid  mewn  cerbyd  yr  eir  iddynt  bob  amser. 

Pan  welsom  gerbyd  olaf  St.  Brieuc  yn  diílannu  i'r 
ystrydoedd  tywyllion,  ofnasom  ein  bod  wedi  gwTieud 
camgymeriad  am  dro.  Buom  yn  cerdded  milltiroedd 
debygem, — ni  ŵyr  neb  faint  fydd  yn  gerdded  pan  mewn 
ofn  a  phryder, — yr  oedd  yr  ystrydoedd  yn  mynd  jn 
gulach,  yn  dlotach,  ac  ni  welem  na  goleu  llusern  lety 
na  neb  a'n  cyfarwyddai  at  y  cj^ryw.  O'r  diwedd 
daethom  ar  draws  bôd  yn  ymsymud  yn  afrosgo  trwy'r 
ystrydoedd  gweigion,  gan  sefyll  ennyd  weithiau  i 
ymsefydlu  ar  ei  draed  ac  i  synnu  at  ansefydlogrwydd 
y  fîordd,  un  yn  dychwelyd  adre  oddiwrth  gymdeithion 
iddo.  Ond  i  ni  ei  ddilyn  ef,  sicrhai  ni  y  caem  y  gwesty 
mwyaf  cysurus  yn  St.  Brieuc.  Ond  toc  eisteddodd 
ar  risiau  eglwys,  a  chyfaddefodd,  er  ei  fod  wedi  ei  eni 
a'i  fagu  yn  y  dref ,  na  wyddai  ar  y  ddaear  fawi'  ym  mha 
le  yr  oedd.  Gadawsom  ef  yno,  a  phrysurasom  ymlaen. 
Gwelsom  oleuni  llusern  yr  Hôtel  de  1'  Univers,  er  llawen- 
ydd  nid  bychan  i  ni.  Gofynwyd  a  oedd  arnom  eisiau 
swper,  mewn  llais  ddanghosai'n  eglur  na  chaem  ddim 
ond  o  anfodd,  ac  arweiniwyd  ni  trwy  lawer  cyntedd  i 
ystafelloedd  eithaf  cysurus.  Yr  oedd  yr  haul  yn  uchel 
ddigon  pan  ymddanghosasom  bore  drannoeth,  ac 
ychydig  o'r  gwesteion  oedd  yn  aros, — tair  Ffrances 
yn  cwyno'n  enbyd  am  hyd  eu  bil,  a  gAVTaig  weddw 
mewn  galarwisg,  gwisg  laes  yn  ei  gorchuddio  i  gj^d, 
ond  fel  y  gellid  gweled  hoU  fîurf  ei  choríî,  ei  mynwes 
berth  ei  thro.  Mae  llawer  telyn  ar  yr  helyg,  ond  heb 
ei  thorri  er  hynny. 

Dywedir  fod  dwy  íîordd  o  deithio  yn  Llydaw, — ar 
draed,  i  weled  llawer  ;  neu  gyda'r  tren,  i  weled  dim. 
Yn  lle  teithio  gyda'r  tren  araf  dros  wastadedd  Plouagat 
a  Guengamp  a  Threglamus,  lle  na  welsem  ond  meysydd 
o  wenith  a  meillion  a  llin,  penderfynasom  gerdded 
tua'r  gorllewin  gyda  glan  y  môr.  Ni  chymerasom 
ond  cipolẅg  ar  heolydd  budron  St.  Brieuc  esgobol 
cyn  cychwyn  tua'r  wlad.  Cawsom  well  syniad  am  y 
bobl  mewn  hanner  awr  nag  a  gawsem  yn  y  tren  mewn 
wythnos.  Gwelem  y  bobl  gyda'u  gorchwylion, — cylch 
o  ferched  yn  golchi  dillad  o  amgylch  pwll  ;  geneth 
ieuanc  yn  gyrru  trol  hir  i'r  farchnad,  a  wyneb  tlws 
iach,  a  chap  gwyn  Llydewig  ;  gŵr  a  gwraig  yn  golchi 
llin  eu  tyddyn  bychan-yn  yr  afon,  llin  wneid  yn  lliain 
cartref  pan  ddoi  nosweithiau  hirion  y  gaeaf  ;  hen 
ofîeiriad  tew,  darlun  o  erlidiwr,  yn  gwgu  arnom  ac  yn 
chwipio'i  gefîyl  i  lawr  y  goriwaered  wrth  ein  pasio. 
Sylwem  fod  tai  da  ymhobman,  wedi  eu  hadeiladu'n 
gryfion  a  chysurus.  Gallesid  meddwl  fod  Llydaw 
ymhell  ar  y  blaen  i  Gymru  wrth  edrych  ar  dai  fîermydd 
y  ddwy.  Yn  Llýdaw  Babyddol,  pobl  dlodion  a  diog, 
— ^rhai  heb  law  na  phen  na  chalon, — a  hwy'n  unig, 
sy'n  gorfod  byw  mewn  tai  fel  tai  amaethwyr  cynnil 
deallgar  Cymru.  Estronodd  y  Diwygiad  werin  Cymru 
oddiwrth  ei  harglwyddi, — oddiar  hynny,  nid  edrych 
y  landlordiaid  ar  y  bobl  fel  rhai  i'w  deall  ac  i  gyd- 
ymdeimlo  â  hwynt,  ond  yn  unig  fel  rhai  i'w  gorfodi 
i  roddi  gwasanaeth  trwy  rym  cyfraith.  Ac  eto,  y 
Diwygiad  wnaeth  y  Cymry'n  foddlon  i  ufuddhau  i 
bob  iod  a  phob  tipyn  o'r  gjrfraith  sydd  wedi  gwasgu 
mor  drom  arnynt,  y  Diwygiad  ddysgodd  y  Cymro 
nwydwyllt  i  gynnig  y  gern  arall  i'r  hwn  a'i  tarawo, 
ac  i  beidio  gwahardd  ei  bais  i'r  hwn  a  ddygo  ymaith 
ei  gochl.  Diwygiad  crefyddol  yng  Nghymru,  Chwyl- 
droad  yn  Ffrainc, — y  mae'r  Cymro  eto'n  talu  rhent 
uchel  am  fîermdy  adfeiliedig,  ac  y  mae'r  Llydawr  yn 
ei  dv  eang  dan  ardreth  deg.  Llawer  hanesydd  sydd 
wedi  cyferbynnu  cyfraith  Lloegr  âg  anghyfraith  Ffrainc, 

sefydlogrwydd  y  naill  ag  anwadalwch  y  llall.  Yr  oedd 
yn  Llydaw  werin  wedi  ei  gwneud  yn  fwystfilaidd  gan 
orthrwm,  yn  ddigon  bwystfilaidd  i  droi  at  yr  arglwyddi 
oedd  jni  gwasgu  eu  cyíraith  ddidrugaredd  arni,  ac  i 
ddarostwng  y  rhai  hynny  i'w  dialedd  erchyll  a'i  chj^raith 
ei  hun.  Y  mae  >Tig  Nghymru  werin  wedi  ei  gwTieud 
yn  ddeallgar  a  hir  ei  hamynedd  gan  ddysgawdwyr 
gododd  Duw  o  fysg  y  bobl,  ac  y  mae'n  dioddef  ac  yn 
dioddef  tra  mae'r  gyfraith  yn  araf  gydnabod  ei  cham. 
Ni  welir  capel  yn  unman  yn  nyíîrynnoedd  ac  ar  fryniau 
Llydaw,  ac  ni  welir  yno  hen  amaethwr  penwjni  yn 
byw  mewn  beudy,  oherwydd  gwrthod  ymddangos 
yng  ngwasanaeth  dienaid  y  Llan,  neu  wrthod  dweyd 
fod  rhyw  filwriad  o  Sais  yn  deilwng  gynrychiolydd 
ei  sir  Gymreig  yn  y  Senedd. 

Cyn  hir,  wedi  cerdded  ar  i  fyny  am  awr  a  hanner, 
daethom  i  ben  y  tir,  a  dechreuasom  gerdded  íîordd 
wastad  drwy  gaeau  gwenith  eang.  Yr  oedd  blodau 
adnabyddus  hyd  glawdd  pridd  y  fîordd, — y  ben  galed 
a  chwilys  yr  eithin, — caem  ambell  i  air  â  phobl  yn 
gweithio, — "  hon  jour''  neu  "  amser  braw," — a  mynych 
y  deuem  at  groes  a  rhai'n  penlinio  o'i  blaen.  Cyn 
dod  i  Bordic,  gwelem  groes  garreg  o  gerfiad  tlws  rjrfeddol, 
a  darllennem  ar  ei  gwaelod  mai  iddi  hi  y  rhoddwyd  y 
wobr  yn  St.  Brieuc.  Nid  ydyw'r  Llyda^^daid,  mwy 
na'r  Cymry,  yn  gystal  cerfwyr  ar  bren  na  charreg  a'u 
tadau,  ond  gwneir  pob  ymdrech  yn  Llydaw  i  ail  ddysgu 
cerfio  pren  marw'n  flodau,  a  g^^oieud  i  garreg  ddelwi 
cynhesrwydd  bywyd.  Cwynir  yng  Nghymru  nad  oes 
gennym  gelfau  cain,  ond  anaml  yr  ymgyfyd  cyfarfod 
llenyddol  yn  uwch  na  rhoi  gwobr  am  íîon  neu  olwyn 
berfa  ;  cwynir  fod  gennym  ormodedd  o  feirdd,  ac  eto 
rhoddir  y  gwynt  a'r  cread  a'r  haul  a'r  nos  yn  destynau 
gwobrwyedig  i'r  bodau  hyn  draethu  eu  bychanedd  arnynt. 

Gwlad  anodd  cerdded  ynddi  ydyw  Llydaw,  y  mae'r 
awyr  yn  drom  ac  yn  llethol,  y  mae'r  golygfeydd  yn 
undonog,  ac  nid  ydyw'r  •íîyrdd  yn  cuddio'u  hyd  trwy 
droelli  rhwng  bryniau.     Ond  cyn  i  ni  ddechre  cwyno, 

gwelsom  y  môr.  Rhyfedd  y  goríîwys  rydd  golwg 
ar  ei  bellter  glâs.  Ystwythodd  ein  coesau  wrth  ei 
weled,  a  chyflymasom  i  lawr  tua  Binic,  ymdrochle 
bychan,  cyrchle  llawer  o  Ffrancod.  Aethom  i'r  Hotel 
de  Bretagne,  a  dywedodd  hen  ŵr  llawen  fod  y  cinio 
ar  y  bwrdd.  Yr  oedd  yno  gwmni  mawr,  a  chedwid 
hwy'n  ddifyr  gan  Ffrancwr  anferth  o  goríî,  a  adroddai 
droeon  trwstan  y  Llydawiaid  syml.  Yr  oeddym  ni'n 
dau  yn  newynog  ac  yn  sychedig,  ac  yfasom  ddiod 
felen  oedd  ar  y  b^vrdd,  gan  ddrwgdybio  mai  osai  oedd. 
Nid  oedd  y  dwfr  yn  yfadwy,  ac  yr  oedd  yn  rhaid  i  ni 
yfed  rhywbeth,  neu  dagu. 

Wedi  cinio,  dringasom  y  bryn  yr  ymnytha  Binic 
dano.  Yr  oedd  yr  haul  yn  boeth  orlethol,  ond  ar  ben 
y  bryn  yr  oedd  awel  oer  hyfryd,  a  golwg  ar  y  môr  a'r 
traeth.  Eisteddasom  yno  ar  fin  y  íîordd  mewn  glaswellt 
peraroglus,  i  w^ylio  edyn  melin  wynt  safai  gerllaw. 
Gwelem  weddoedd  hirion  y  Llydawiaid  jn  dod  i'r  f elin, — 
pedwar  pen  o  gefîylau,  gyda  choleri  gwellt  a  mynciod 
pren  am  danynt,  a  chrwyn  defaid  wedi  eu  lliwio'n  lâs 
ar  gyrn  y  mynciod.  Treiwn  gofio  cerdd  Lydewig 
glyw^ais  unwaith, — melinydd  yn  gofyn  Ue'r  oedd  ei 
gariad,  a  melinydd  arall  jn  ateb  i  sŵn  ei  felin  fod  y 
Barwn  Hefin,  gŵr  mawr  y  felin  dd^T,  wedi  mynd 
a  hi, — 

"  Melfed  du  sy  am  dani'n  dyn, 
A  bordor  braf  o  arian  gwyn  ; 
Cap  fel  eira  sydd  gan  hon, 
A  rhosyn  coch  sydd  ar  ei  bron. 
Ha  ha,  fy  mehn  dry, 

Diga-diga-di, 
Fy  melin  dry,  ha  ha, 
Diga-diga-da. " 
"  Yn  y  llyn  fe  wel  ei  Uun, 
Yno  saif  i  addoli  ei  hun. 
Cân  yn  llon    '  Myfi  bia'r  felin,. 
A  myfi  bia'r  Barwn  Hefin. ' 
Ha  ha,  fy  melin  dry, 

Diga-diga-di, 
Fy  meUn  dry,  ha  ha> 
Diga-diga-da. " 

Gadawsom  y  felin,  ni  chlywsom  ei  "  diga-diga-di  " 
mwy,  ond  gwelem  hi  o  bob  pen  bryn  gyrhaeddem. 
Yr  oedd  pawb  gjrfarfyddem  jm.  awyddus  am  ysgwTs, 
gofynnent  gwestiynau  fel  y  gofynna  torrwr  cerrig  ar 
y  íîordd  yng  Nghymru, — "  0  ba  wlad  y  deuwch  ?  " 
"  Ai  prynnu  tatws  yr  ydych  ?  "  Cwynent  mai  ychydig 
iawn  o  longau  ddaeth  i  chwilio  am  datws  eleni,  ac  yr 
oeddynt  yn  siomedig  pan  ddeallasent  nad  oedd  arnom 
ni  eisiau  taro  bargen.  Ond  pan  ddeallent  mai  Cymry 
oeddym,  ail  enynnai  eu  diddordeb,  a  dywedent  yn 
llawen  ein  bod  ni  yr  un  bobl.  Gofynnent  i  ni  gyfrif 
neu  ddweyd  dyddiau'r  wythnos  yn  Gymraeg,  ac  yna 
edrychent  ar  ei  gilydd  mewn  syndod  a  dywedent, — 
"  Llydaweg  bur  ydyw  hynyna."  Dros  frjmiau  ffrwyth- 
lawn  a  thrwy  ddyfîrynnoedd  coediog,  gydag  ambell 
gipolwg  ar  y  môr,  daethom  i  St.  Quay  a  Phortrieux, 
dau  ymdrochle  bychan  tlws,  llawn  o  dai  newydd, 
a  chabanod  ymdrochi,  a  Ffrancod.  Dringasom  riw 
hir  a  blinedig,  ac  arhosem  yn  aml  i  siarad  â'r  Llydawiaid 
caredig  siaradus.  Oni  bai  am  drymder  yr  a,wyr,  gallem 
feddwl  mai  yng  Nghymru  yr  oeddym.  Na,  y  mae  un 
gwahaniaeth  mawr  arall,  nid  oes  yma  ddwfr  rhedegog. 
Ceir  ambell  i  bwll  golchi  ar  ochr  y  íîordd,  dwfr  glaw 
wedi  sefyll,  a  throchion  sebon  fel  ewyn  arno.  Gwyddem 
am  ŵr  yfodd  drochion  sebon  unwaith  mewn  cam- 
gymeriad  am  laeth  enwyn.  Troisom  i  mewn  at  hen 
wraig  i  ofyn  a  roi  hi  gwpanaid  o  ddwfr  oer  i  ddisgybi, 
a  chawsom  ddwfr  peraidd  o  waelod  pydew  oer.  Yr  oedd 
yr  hen  wraig  yn  dlawd  ia^yn,  stoc  ei  siop  oedd  corn 
o  frethyn  ac  ychydig  lysiau  ;  ond  ni  fjmnai  ddim  gan 
bobì  ddieithr  am  lymaid  o  ddwfr  oer. 

Erbyn  cyrraedd  Tref  Eneuc,  jr  oedd  yn  dechre 
oeri  at  y  nos,  a  ninnau  wedi  blino.  Ond  hen  le 
tlawd,  pentre  o  dai  to  gwellt  yng  nghanol  coed 
duon,  heb  westy  o  lun  yn  y  byd,  ydyw  Tref  Eneuc. 
Hysbyswyd  ni  y  caem  lety  ym  Mhlw'  Ha,  pum  milltir 
ymlaen.  Dilynwyd  ni  o'r  pentre  gan  dyiia  o  blant. 
Os  oeddym  ni  mor  ddigrifol   iddynt  hwy  ag  oeddynt 

hwy  i  ni,  cafodd  y  plant  bach  hynny  wledd.  Yr  oedd 
gan  y  bechgyn  rwymyn  lledr  am  eu  canol,  a  het 
wellt  fawr  ei  chantal,  a  ruban  melfed  du  am  dani, 
am  eu  pen.  Yr  oedd  gwallt  y  merched  mewn  rhwyd, 
fel  y  gwelwn  wallt  ein  neiniau  mewn  darluniau,  a  chap 
gwyn  ar  eu  coryn.  Yr  oedd  pawb  yn  ei  esgidiau  pren  ; 
a  chan  eu  bod  yn  gorfod  rhedeg  i'n  canlyn,  yr  oedd 
sŵn  eu  traed  fel  cawod  o  wlaw  taranau  ar  ddail  crin. 
Yr  oeddynt  yn  ofnus  iawn,  a  chilient  yn  ol  pan  ddech- 
reuem  siarad  â  hwy.  "  Ai  Llydawiaid  ydych  ?  " 
"Nage."  "AiFfrancod?"  "le."  "Sodlwchhi  ynte," 
ebai  Ifor  Bowen,  gyda  threm  hyllig,  ac  yr  oedd  yno 
dwrw  llu  o  esgidiau  pren  yn  clecian  ar  y  íîordd  galed. 

Yr  oedd  yn  noson  hafaidd,  gwelem  y  merched  a'u 
crymanau'n  dod  o'r  caeau  gwenith,  a  chaem  aml  olwg 
bell  brydferth  ar  y  môr.  Gwelem  y  dynion  yn  bwyta 
eu  swper, — llaeth  a  bara  du, — o  gwpanau  pren,  ar 
drothwy  eu  tai,  a  chlywem  sŵn  y  droell  y  tu  mewn. 
Yr  oedd  yr  haul  wedi  colli  ers  meityn  y  tu  hwTit  i 
Ynys  Brehat  pan  gyrhaeddasom  Blw'  Ha,  ar  ben  bryn. 
Cylch  o  dai  o  amgylch  eglwys  fawr  ydyw,  trigle  rhyw 
bum  mil  o  bobl.  Cerddasom  o  amgylch  yr  eglwys, 
i  weled  holl  gylch  y  pentre.  Yr  oedd  yr  holl  drigolion 
yn  y  drysau'n  edjych  arnom,  a  thybiem  nad  oedd 
ond  nyni'n  dau  a'n  wynebau'n  Im  ym  Mhlw'  Ha  y 
prynhawn  hwnnw.  Pan  fyddai  tor  yn  y  cylch  tai, 
gwelem  wlad  eang  o  fryniau'n  dwyshau  at  y  nos. 

Aethom  at  ddrws  y  gwesty  glanaf  welem,  yr  Hotel 
dela  Poste,  a  dechreuasom  siarad  geiriau  Cymraeg, 
er  sjnidod  a  difyrrwch  nid  ychydig  i'r  yfwyr  oedd  yn 
llercian  o  gwmpas  y  drws. 

"  Nos  fad." 

"Nosfad." 

"  Bara,  'menyn,  cig  dafad  ?  " 

"la,  ia." 

"  Dau  wely  dros  y  nos  ?  " 

"la,  ia." 

Chwarddasant  yn  galonnog,  a  gwahoddasant  ni  i  mewn 
i   gegin   fawr   dywell. 

YMHEN  ychydig  cynefinodd  ein  llygaid  â  thywyllwch 
y  gegin,  a  gwelem  beth  oedd  o'n  cwmpas. 
Yr  oedd  hen  wraig  a  golwg  batriarchaidd  arni, 
— ^brenhines  ar  dylwyth  lliosog, — yn  malu  siwgwr  yn 
brysur  ;  yr  oedd  hen  ŵr  hirwallt  yn  bwyta  potes  yr 
ochr  arall  i'r  ystafell,  ac  yr  oedd  dwy  neu  dair  o  enethod 
yn  gwibio'n  ol  ac  ymlaen  dros  y  llawr  pridd  i  gyflawTii 
gorchwylion  y  tÿ.  Y  peth  mwyaf  tarawiadol  i  ni 
oedd  lle'r  tân.  Yr  oedd  mantell  y  simdde'n  ddigon 
mawr  i  gysgodi  dwsin  o  bobl,  ac  yr  oedd  jm.  y  tu  mewn 
iddi  gadwyni  wedi  eu  gwisgo  a  huddugl  canrifoedd. 
Ar  lawr  yr  oedd  y  tân,  a  chrochanau  o  bob  math  yn 
rhesi  bob  ochr  iddo.  Yr  oedd  Ifor  Bowen  a  minnau 
wedi  gosod  ein  hunain  dan  y  simdde,  pawb  ar  ei  bentan, 
oherwydd  mai  dyna'r  lle  mwyaf  cyfîorddus  yn  y  tŷ, 
a'r  lle  hawddaf  gweled  popeth  o  hono.  Yr  oeddym 
yn  flinedig  iawn,  a  gorfîwysasom  mewn  distawTwydd, 
a'n  Uygaid  yn  agored.  Cyn  hir  daeth  un  o'r  genethod 
at  y  tân, — nid  oedd  fawr  o  hono,  dim  ond  ychydig 
farwor.  Gydag  un  llaw  daliai  badell  fîrio,  ac  â'r  llall 
rhoddai  ddefnydd  ar  y  tân,  ac  yr  oedd  hwnnw  yn  ufudd- 
hau  iddi,  weithiau'n  swatio  dan  y  badell,  a  thro  arall 
yn  ymsaethu  i  fyny'n  fflam  oleugoch,  fel  pe'n  sefyll 
ar  flaenau  ei  draed  i  weled  pwy  oedd  yn  y  tŷ.  Pan 
godai'r  fílam,  gwelem  ninnau'r  tŷ, — ^gwely  mawr  wedi 
ei  orchuddio  gan  lenni  trymion,  cypjrrddau  llawn  o 
lestri  disglair,  trawstiau'n  camu  dan  bwysau  cig  haflt 
a  llin,  cŵn  o  bob  lliw'n  gwylio  dan  y  cypjrddau, 
bwrdd  hir  a  rhes  o  wynebau  y  tu  hwnt  iddo'n  edrj^ch 
tua'r  bobl  ddieithr  a'r  crochan.  Toc,  daeth  rhywun 
i  mewn,  a  gorchymynnodd  oleu  canwyll  mewn  tôn 
40 

awdurdodol.  Gŵr  unfraich  oedd,  wedi  colli'r  fraich 
arall  wrth  ddilyn  Chanzy  ar  un  o  feysydd  gwaedlyd 
rhj^Pel  jnr  Almaen.  Yr  oedd  ganddo  lyfr  dan  ei  gesail, 
llyfr  y  llywodraeth,  a  galwodd  arnom  at  y  bwrdd  i 
dorri  ein  henwau,  ac  i  ddweyd  tipyn  o'n  hanes, — ein 
hoed,  Ue  ein  genedigaeth,  ein  preswylfan,  oble  y  daethem, 
i  ble  yr  aem,  beth  oedd  ein  neges,  pa  lywodraeth  a'n 
noddai.  Yr  oedd  wedi  drwgdybio  mai  Ellmyn  oeddym, 
ond  gwenodd  pan  welodd  enw  Cymru,  a  gofynnodd 
a  oeddym  yn  medru  deall  Llydaweg.  Yr  oeddym 
yn  uchel  yng  ngolwg  pawb  wedi  i  ddyn  y  llywodraeth 
wenu  arnom.  Nid  oedd  iar  yng  nghefn  y  tŷ  a'i  gwddf 
yn  ddiberigl,  nid  oedd  dim  yn  y  tŷ  nag  yn  y  farchnad 
na  chaem  ef,  yr  oedd  y  genethod  a'r  crochanau  a'r 
tân  yn  barod.  Wedi  cydymgynghori,  gofynasom  am 
gofíì  a  llaeth.  Prin  yr  oedd  y  gair  o'n  írenau  cyn  fod 
un  o'r  gweision  yn  dal  dwy  sospan  uwchben  y  tán, — 
coffi  yn  un,  a  llaeth  yn  y  llall.  Bum  yn  synnu  droeon 
pam  y  mae  gwin  yn  destun  i'r  beirdd,  tra  mae  eu  hawen 
yn  ddistaw  am  goffi  a  thê.  Mae  llawer  cên  gynhyrfus 
am  win  coch  y  Rhein, — 

"  There  is  nothing  that  cheers  a  heart  Uke  mine, 
But  a  deep  deep  draught  of  the  red  Rhine  wine," 

ond  ni  chlywais  fod  yr  un  bardd  erioed  wedi  canu  i 
goffi  du  Arabia  na  thê  gwyrdd  Ceylon.  Yr  oedd  y 
coffi  gawsom  ni  yn  werth  gwneud  pryddest  iddo.  Yr 
oedd  yn  aroglus,  jn  flasus,  dadluddedodd  a  defîrodd 
ni.  Gadawyd  y  ganwyll  hir  yn  oleu  er  anrhydedd  i 
ni,  ac  yr  oedd  yno  gynuileidfa  o  bobl  yn  barod  i  siarad 
a  chwerthin.  Gofynnais  a  oedd  ganddynt  lyfr  yn  y  ty. 
Nac  oedd,  yr  un.  Gofynnais  i'r  bobl  a  fedrent  ddarllen, 
ac  a  oedd  ganddynt  lyfrau.  Nid  oedd  yno  neb  yn 
medru  darllen,  ond  yr  oedd  un  hogyn  pengrych  yn 
meddu  Uyfr.  Rhedodd  i'w  geisio,  a  rhoddodd  ef  yn 
fy  llaw.  Holiedydd  Pabyddol  oedd,  a  gwrandawai 
pawb  arnaf  fi'n  holi,  a'r  Llyda^vr  bach  yn  ateb, — 


42  TRO     YN     LLYDAW. 

"  Pet  person  so  en  Doue  ?  " 

"  Tri,   an   Tad,    a'r   Map,   hac   ar    Speret-Santel. " 

"  Pet   sort  ele   (angylion)   so  ?  " 

"  Daou  sort,  drwg  ele  hac  ele  mâd. " 

"  Pelech  e  màn  lesus  Christ  ?  " 

"  Efel  Doue  e  mân  dre  oll  ;  e  fel  Doue  a  den  assambles 
(ynghyd),  e  mân  er  Barados  hac  en  sacrament. " 

"  Pet  poan  a  swffras  en  he  gorff  ar  groes  ?  " 

"  Pemp.  Ar  chenta,  e  chwesas  an  dwr  hac  ar  goad. 
An  eil,  e  oe  fflagellet.  An  trede,  e  oe  curunet  a  spern. 
Ar  befare,  e  twgas  he  groes.     Pempet,  e  oe  crucifìet. " 

"  Pet  sort  peden  (gweddi)  so  ?  " 

"  Daou  sort,  ar  beden  a  galon,  ac  ar  beden  a  cheno." 

"  Levet  ar  befare  gwrechemen," 

"  Da  dad,  da  fam  a  enori,  efit  pell  amser  a  fefì." 

Yr  oedd  llawer  o  athrawiaeth  gau  yn  yr  holiedydd, 
am  Fair,  am  Burdan,  am  haeddiannau  iawnol  gv/eddiau'r 
saint,  am  y  Pab, — ond  yr  oedd  ynddo  lawer  testun 
ardderchog  i  bregethu  i'r  Llydawiaid  oedd  o'n  cwmpas. 
Clcgyrnog  oedd  ein  Ffrancaeg  ar  y  goreu,  ac  am  Lydaweg. 
ni  fedrem  ddim.  Nid  oeddym  wedi  gweled  adnod 
yn  Llydaweg  erioed,  onide  nyni  a'i  dywedasem  y  noson 
honno.  Os  cyfarfyddaf  un  o'r  Llydawiaid  hyn  yn  y 
farn  ddiweddaf ,  gallaf  ddadleu  dadl  Moses  nad  oeddwn 
ŵr  ymadroddus,  eithr  safndrwm  a  thafotrwm  oeddwn. 
Medrwn  wneud  fy  hun  yn  ddealledig  i  bobl  ddysgedig, 
ond  yr  oedd  yn  amhosibl  i  mi  ddweyd  fy  meddwl  am 
eu  crefydd  wrth  y  bobl  hyn  fel  y  deallent  fi.  Teimlwn 
eu  bod  yn  barod  i  wrando,  gwyn  fyd  na  fedrwn  siarad. 

Daeth  gŵr  tew  trwsiadus  i  mewn,  a  gof}Tinodd  i'r 
hen  wraig  a  gaem  fyned  i'r  parlwr  i  ysgwrsio.  Esbon- 
iodd  i  ni  mai  swyddog  cyllid  y  lly wodraeth  oedd.  Gwelem 
oddiwrth  ei  lygaid  mawrion  duon  nad  Llydawr  oedd, 
a  dywedodd  toc  mai  o  ddeheudir  Ffrainc  y  daeth, 
a'i  fod  wedi  graddio  yn  athrofa  Toulouse.  Nid  oedd  y 
parlwr  mor  ddiddorol  a'r  gegin, — ystafell  fechan,  buTdd 
crwn  ar  ei  chanol,  a  darluniau  lliwedig  o  frwydrau'r 
Ffrancod.  Ni  fu  Pierre  Amand  yn  hir  heb  wneud  ei 
hun  yn  gysurus  uwchben  ei  dybaco  a'i  win.  Gwleid- 
yddiaeth  oedd  pwnc  cyntaf  ein  hysgwrs,  a  dywedasom 

ein  bod  yn  synnu  nad  oedd  cyfarfod  cyhoeddus  yn 
unlle,  a  hithau'n  amser  etholiad  cyfîredinol.  Cyn 
iddo  ateb,  daeth  un  arall  i  mewn,  meddyg  y  dref. 
Oŵr  bychan  a  wyneb  hir  oedd  hwn,  nid  Llydawr, 
ond  Picard  o'r  enw  Louis  des  Cognets.  Gofynnais 
a  Iwyddai  Boulanger.  Os  gwnai,  byddai  chwyldroad 
yn  Ffrainc.  "  A  ydych  chwi  drosto  ?  "  Cododd 
y  ddau  ar  eu  traed,  a  gwaeddasant  "  Na,"  nes  oedd 
yr  ystafell  yn  diaspedain. 

"  Ond   y   mae'n  gas  gennych  yr   Almaen  a  Bismarc  ?  " 

"  Ydyw,  ond  gwaeth  nag  ofer  fyddai  i  ni  ymladd  jm  awr." 

"  A  gewch  chwi  Alsace  a  Lorraine  yn  ol  ?  " 

"  Cawn,  ond  rhaid  i  ni  gael  help." 

"  Help  pwy  ?     Lloegr  ?     Yr  Eidal  ?  " 

"  Nage,  mae'r  Saeson  yn  rhy  ymffrostgar  a  hunanol 
i  wneud  dim  dros  neb,  ac  mae'r  Eidal  yn  troi  yn  ein  herbyn, 
er  mai  ni  a'i  rhyddhaodd.     Rwsia  fydd  ein  cymorth  ni. " 

"  A  oes  tipyn  o  gryfder  yn  y  teimlad  gwladgarol  yn 
Ffrainc  ?  " 

"  O  oes,  y  mae  Ffrainc  yn  un,  bydd  Ffrainc  yn  barod 
cyn  bo  hir." 

Cododd  y  ddau  ar  eu  traed,  a  dechreuasant  ganu'r 
Marsellai:se  ar  uchaf  eu  llais,  gan  gadw  amser  gyda'i 
'dwylaw  i'w  gilydd.  Yr  oeddynt  ar  ganol  un  arall, 
y  C^ant  du  Depart,  pan  glywyd  cnoc  ar  y  drws.  Daeth 
gvvr  ieuanc  arall  i  mewn,  wyneb  gwelw,  weithiau'n 
brudd,  a'r  funud  nesaf  yn  wên  i  gyd.  Llydawr  oedd 
Owen  Tresaint,  a  chyfreithiwr  wrth  ei  alwedigaeth. 
Yr  oeddym  oll  yn  siarad  gyda'n  gilydd,  myfi'n  holi, 
a  hwythaa'n  ateb. 

"  Beth  ydyw  credo  boliticaidd  Llydaw  ?  " 
"  Mae'r  trefi'n  werinol,   ond  y  mae  y  rhannau  gwledig 
yn  frenhinol  iawn." 

"  Beth  ydych  chwi  eich  tri  ?  " 
"  Gwerinwyr  i'r  carn  !  " 

A  gorfod  i  mi  aros  heb  holi  ychwanes:  nes  oedd  v  tri 
wedi  codi  ar  eu  traed  a  chanu'r  Marsellaise  drwyddi. 

"  Pam  y  mae  Llydaw'n  fwy  Ceidwadol  na  Ffrainc  ?  " 

"  Dylanwad  y  boneddigion, — ei  hen  deuluoedd, — a'r 
offeiriaid. " 

"  Beth  ydyw  credo'r  ofîeiriaid  ?  " 

"  Y  maent  yn  Geidwadwyr  ac  yn  Frenhinwyr  boh  un^ 
Ac  y  mae  eu  dylanwad  ar  y  bobl  yn  fawr  iawn." 

"  A  ydyw'r  bobl  yn  eu  parchu  ?  " 

"  Nag  ydynt,  ond  y  mae  arnynt  eu  hofn,  hwy  fydd  yn 
eu  cyffesu  ac  yn  eu  claddu." 

"  Yr  ydych  chwithau'n  Babyddion  ?  " 

"  Ydym,  Ffrainc  ydyw'r  lle  mwyaf  Pabyddol  yn  y  byd> 
Ond  nid  ydyw  crefydd  yn  ddim  ond  enw  i  ni.  Mae  llawer 
o'r  Llydawiaid  yn  ddefosiynol,  yn  enwedig  y  merched,. 
ond  y  mae  pawb  yn  dechre  chwerthin  am  ben  crefydd. 
Nid  ydyw'n  Pabyddiaeth  ni  ond  esgus  dros  fod  heb  yr  un 
grefydd.  Y  mae  Ffrainc  yn  medru  gwneud  heb  yr  un 
yn  iawn. " 

"  A  fyddwch  chwi'n  mynd  i'r  eglwys  weithiau  ?  " 

"Na  fyddwn,  byth." 

"  A  fuo  un  o  honoch  yn  cyffesu  ?  " 

"  Ha,  ha,  naddo  erioed. " 

"  Fydd  yr  offeiriaid  yn  dweyd  beth  gyfîesir  ?  " 

"  Na  fyddant,  byth.  Y  mae  hynny  o  dda  ynddynt,. 
medrant  gadw  cyfrinion  yn  iawn.  Ac  y  mae'r  gyfraitb 
yn  cefnogi  hynny,  fedr  neb  wneud  iddynt  ddweyd  ar  Iw. " 

"  A  ydyw  buchedd  yr  offeiriaid  yn  foesol  ?  " 

"  H — m — m  !  "  meddent,  gan  droi  ochr  eu  pennau, 
i  ni  weled  yr  amheuaeth  oedd  yn  eu  llygaid.  Yr  oedd 
y  Llydawr  yn  anesmwyth  ers  tro,  ac  yn  llawn  awydd 
am  gael  ein  holi. 

"  Ai  nid  Pabyddion  ydych  chwi  ?  " 

"Nage,  Calfiniaid." 

"  Y  nefoedd  fawr  !  a  ydych  yn  credu  credo  Calfin  i  gyd  ?  "" 

"Ydym,igyd." 

"  Dyna'r  gredo  fwyaf  ofnadwy  fu  erioed.  Yr  wyf  yn 
sicr  nad  ydych  yn  ei  byw." 

"  Ydynt  yn  sicr,  Owen  Tresaint,  edrychwch  arnjTit,. 
nid  ydjmt  yn  ysmygu  nac  yn  yfed,  y  maent  yn  meddu 
holl  ragoriaethau'r  Saeson.  A  dyma  ninnau'n  meddu 
holl  wendidau'r  Ffrancod, — yn  ysmygu  ac  yn  yfed,  yn 
siarad  a  gwaeddi,     Hwre  !  " 

"  A  ydych  yn  meddwl  fod  y  Saeson  wedi'r  cwbl  yn  well 
pobl  na'r  Ffrancod  ?  " 

"  Ydym,  o  lawer.  Y  maent  yn  ddistaw  a  gonest  ac 
amjmeddgar.  Ac  y  mae'r  Ffrancod  yn  ysgeifn,  yn  anwadal, 
yn  hoff  o  bleser,  yn  gwawdio  popeth  crefyddol  a  dwys. 
Nid  ydym  ni'n  Ffrancod  nac  yn  Saeson,  ac  y  mae  gennym 
hawl  i  farnu." 

"  Ddim  yn  Saeson  ?     Beth  ydych  ynte  ?  " 

"  Cymry.  Owen  y  gelwir  fi  gartref,  a  '  Mam  '  a  '  Tad  ' 
oedd  y  geiriau  cyntaf  fedrwn. " 

"  Ddyn  !  yr  ydym  ni'n  frodyr.  Owen  ydyw  f'enw 
innau,  a  '  Mam  '  a  '  Tad  '  oedd  y  geiriau  cyntaf  a  fedrwn. 
Yr  un  bobl  ydyw'r  Llydawiaid  a'r  Cymry.  Glywsoch 
chwi  ddim  am  frwydr  Sant  Cast,  lle  trechodd  y  Ffrancod 
y  Saeson.  Wel,  yr  oedd  y  Saeson  wedi  glanio  ar  lan  y 
môr,  y  mae'r  lle  i'w  weled  oddiyma  ar  ddiwrnod  clir.  Yr 
oedd  llawer  o  Gymry  gyda'r  Saeson,  a  llawer  ohonomninnau 
gyda'r  Ffrancod.  Ac  wrth  gerdded  ymlaen  i  ymosod, 
yr  oedd  y  Llydawiaid  jti  canu  cerdd  Lydewig  ar  eu  hen 
alaw  rhyfel,  "  Gwarchae  Gwengamp  "  y  gelwir  hi  ;  ac 
wrth  eu  clywed,  meddyUodd  y  Cymry  fod  byddin  o  Gymry'n 
ymosod  arnynt.  MeddyHasant  fod  bradwriaeth  yn  eu 
gwersyll,  taflasant  eu  harfau,  a  dyna  pam  y  gorchfygwyd 
y  Saeson." 

Nis  gwn  a  ydyw  ystori  Owen  Tresaint  yn  mr,  ond 
gwn  ei  bod  yn  draddodiad  gredir  trwy  Lydaw.  Y  mae 
cerdd  ym  Marzaz  Breiz  yn  dweyd  yr  hanes.  Y  mae'r 
hen  alaw  bruddglwyfus  jn  union  fel  rhai  o'r  hen  donau 
Cymreig,  ond  prin  hwjrrach  y  buasai  Cymro'n  deall 
y  geiriau  canlynol  wrth  i  fìlwyr  Llydewig  eu  canu, 
er  y  buasai'n  credu,  feallai,  mai  Cymraeg  a  genid, — 

"  E  Gwidel  e  oent  discennet, 
E  Gwidel  e  douar  Gwenned. 
E  Gwidel  int  bet  douaret, 
Efel  ma  oent  e  Camaret. 

"  E  bro  Leon,  rag  Enes  Chlas, 
Gwechell,  e  oent  discennet  choas  ; 
Cemend  a  wad  deffant  loscet 
Cen  a  oa  ar  mor  glas  ruiet. 

"  N'eus,  e  Breis,  na  boder  na  bren 
E-lech  na  gafer  ho  escern  ; 
Cwm  a  brin  och  ho  sashat, 
Glaw  ac  afel  och  ho  channat." 

Rhydd  y  gerdd  hon  flwyddyn  brwydr  St.  Cast  1758, 
er  fod  traddodiadau  eraill  yn  dweyd  i'r  peth  gymeryd 
Ue'n  Uawer  cynarach. 

"  Er  bloafes  ma  mil  ha  seis  cant, 
Hag  eis  ouspenn  hag  hanercant, 
D'am  eil  lun  o  fìs  Gwengolo, 
Oa  trechet  ar  Saoson  er  fro." 

Cyn  diwedd  y  noson,  yr  oedd  y  deheuw  a'r  Picard 
wedi  tewi,  ond  yr  oedd  Owen  Tresaint  yn  holi'n  ddibaid. 
Yr  oedd  y  peth  lleiaf  am  Gymru'n  ddiddorol  iddo, 
a  dywedodd  pobl  y  tŷ  na  welsant  ef  erioed  yn  aros 
mor  hwyr.  Nes  penelin  na  garddwrn  ;  er  fod  Cymru 
a  Llydaw  wedi  ymuno  â  chenhedloedd  gwahanol, 
nid  ydynt  wedi  colli  eu  diddordeb  yn  ei  gilydd.  Pe 
bai  Ffrancwr  a  Sais,  Cymro  a  Llydawr  mewn  cAvmni, 
y  Cymro  a'r  Llydawr  dynnent  at  ei  gilydd  gjaitaf. 
Ac  er  nad  ydyw  eu  crefydd  yr  un,  y  mae  ganddynt 
yr  un  teimlad  crefyddol.  Y  mae  eu  hen  grefydd  yn 
prysur  golli  ei  dylanwad  ar  y  Llydawiaid,  sjrth.  eu 
bechgyn  ieuainc  meddylgar  i  aníîyddiaeth  Ffrainc,  am 
na  wyddant  am  grefydd  Cymru.  Yn  y  cyfwng  hwn, 
ni  ŵyr  neb  beth  sydd  ar  ddod.  Hwyrach  y  gadewir 
i  Lydaw  suddo  i'r  anfîyddiaeth  sy'n  dllj^  ofergoeledd. 
A  hwyrach  y  clywir  sŵn  ym  mrig  y  morwydd,  y  disgyn 
Ysbryd  yr  Arglwydd  ar  Lydaw  fel  y  djsgynnodd  ar 
Gymru,  ac  y  gelwir  ar  Fynyddoedd  Arez  i  floeddio 
canu, — "  Canys  gwaredodd  yr  Arglwj^dd  Lydaw,  ac 
yng  Nghymru  yr  ymogonedda  efe." 

Yr  oeddym  yn  rhy  gysglyd  i  ddal  sylw  ar  holl  neill- 
tuolion  "  llofît  oreu'r  "  gwesty  y  noson  honno.  Yr 
oeddwn  i  wedi  blino  gormod  i  gysgu'n  dawel,  a  mynnai'r 
darluniau  oedd  ar  y  mur  ganu  i  mi.  Nid  un  dôn  a 
glywn,  ond  casgliad  o  ddarnau  cerddi  glywn,  llinellau 
heb  berthynas  i'w  gilydd  yn  ymgysylltu  yn  nuU  digyswllt 
breuddwyd, — 

"  Three  merry  bro-wm  hares  came  leaping, 
Over  the  empty  keys." 


VII. 
lOAN    Y    GYRRWR. 

"  I  fairly,  therefore,  divided  my  half-guinea,  one  half 
of  which  went  to  be  added  to  his  thirty  thousand  pounds, 
and  with  the  other  half  I  resolved  to  go  to  the  next  tavern, 
to  be  there  more  happy  than  he." — Oliyer    Goldsmith. 

TUA  saith  deíîroisom,  ac  yr  oedd  yn  ben  ddiwrnod 
ar   y   Llydawiaid  boreuol.     Clywem   swn   hollti 
coed  a  malu  coffi,  a  dwTdio  cŵn  a  íîrio  golwyth- 
ion  cig  ;    gwelem  y  farchnad  yn  llawn  o  hen  wragedd 
yn   eistedd   uwchben   brethyn    a  llysiau;    íîrwythau    a 
chrymanau  a  melysion. 

Yr  oedd  degau  o  bobl  yn  íîarwelio  â  ni  pan  adawsom 
Blw'  Ha,  a  synnent  ein  bod  yn  meddwl  cerdded  yr 
holl  íîordd  i  Ben  Pwl.  Yr  oedd  ein  íîordd  yn  drom 
ac  eithaf  anifyr  am  y  teirawr  cyntaf  ;  gwelem  hi'n 
rhedeg  fel  saeth  dros  yr  ucheldir  gwastad  am  filltiroedd 
o'n  blaenau.  Draw  ar  ben  y  bryn  byddai  rhyw  dref, 
— mae  pob  tref  yn  LJydaw  naill  ai  ar  ben  bryn  neu 
wrth  enau  afon, — ac  araf  iaAvn  y  gwelem  ein  hunain 
yn  agoshau  ati.  Ar  ochrau  llychlyd  y  íîordd  hir  gwelem 
íawer  hen  gyfaill  yn  gwenu, — ^botwm  y  gŵr  drwg, 
glaswenwyn,  dor  y  f  agl,  llin  y  mynydd,  eithin.  Weithiau 
arosem  i  djmnu  sgwrs  â'r  genethod  bochgoch  oedd 
yn  medi  gwenith  â'u  crymanau  anghelfydd.  Weithiau 
pasiem  bedair  neu  bump  o  ferched,  a  breichiau  fel 
cewri,  yn  torri  cerrig  ar  y  íîordd.  Tybiem  fod  bron 
bob  gwaith  caled  yn  cael  ei  wneud  gan  ferched,  yr  oedd 
y  dynion  oll  gyda'r  ceíîylau,  neu  yn  y  fyddin,  neu  ar  y 
môr.  Erbyn  cyrraedd  Plw'  Esec,  yr  oeddym  yn 
ddigon  sychedig  i  hiraethu  am  rai  o  aberoedd  mynyddig 
Cymru.  Troisom  i  mewn  i  Westy  Ffrainc,  a  gofynasom 
yn    Gymraeg    am    ddŵr.     Daeth    gwraig, — darlun    a 

lanweithdra  a  chynildeb, — a  glasiaid  inni.  Yr  oedd 
y  dŵr  yn  glaear,  fel  pe  bai  newydd  ei  godi  o  lyn  chwid. 
Yr  oedd  yno  ddigon  o  ddiodydd,  ond  yr  oeddynt  yn 
feddwol  i  gyd.  Nid  oedd  yno  de,  a  phan  ofynasom 
am  dano,  deallasant  yn  union  mai  Prydeinwyr  oeddym. 

Y  mae  Llydaw'n  wlad  sychedig  iawn,  gwlad  lawn  o 
Iwch,  gwlad  nad  oes  ynddi  ond  ychydig  o  ddwfr  rhedegog. 
Dylid  cofio  hjTi  wrth  glywed  fod  y  Llydawiaid  yn 
bobl  feddwon.  Yr  oedd  hen  grefyddwr  yn  byw  yn 
Llanuwchllyn  flynyddoedd  yn  ol  o'r  enw  Rhobet 
Rhobet,  ac  yr  oedd  syched  yn  llinell  bur  eghir  yn  ei 
gymeriad.  "  le,  le,"  ebai'n  gwynfannus,  pan  glywai 
y  disgyblid  ef  yn  y  seiat,  "  yr  hen  stori  ydi  hi  o  hyd, 
pawb  joi  sôn  fod  Rhobet  Rhobet  wedi  meddwi,  a  neb 
yn  sôn  am  y  syched  maAvr  oedd  ar  Rhobet  Rhobet." 

Fel  yr  oeddym  yn  myned  yn  bellach  i  Lydaw,  yr 
oedd  y  croesau'n  amlhau.  Gwelem  fod  llawer  o  honynt 
yn  newydd,  ac  enwau  y  rhai  a'u  codasant  danynt, 
rhyw  Julie  Madoc  neu  Mari  Tregwiel.  Yr  oeddynt 
yn  mynd  yn  fwy  arddunol  hefyd.  Croesau  plaen 
welsom  gyntaf  ;  yna  corsen  a  gwaewíîon  arnynt  ;  yna 
darlun  o  goríî  yr  lesu  ;  yna'r  lesu  a'r  ddau  leidr  ;  ac  ar 
oror  môr  y  gorllewin,  ceir  mynydd  Calf aria  dan  y  groes, 
ac  Iddewon  a  Rhufeiniaid  arno.  Yr  oedd  yr  oíîeiriaid 
yn  amlhau  hefyd,  a'r  begeriaid.  Henaint,  dallineb, 
clofîni,  llaw  wywedig,  craith, — y  mae  hyn  oll  yn  esgus 
dros  sefyll  ar  ochr  y  ft'ordd,  a  gwaeddi  ar  y  teithiwT 
am  ehisen,  a  ma^T  dda  fo  iddo. 

0  ben  bryn  Ceriti  gwelsom  y  môr.  Buom  yn  eistedd 
yn  hir  ar  fur  y  pentref  hwn, — gyda'i  hen  ysgol  Iwyd, 
a'i  groes.  a'i  gaeau  gwenith, — i  edrych  ar  yr  ynysoedd 
a'r  creigiau  frithent  y  lan.  Oddiyma  dringasom  trwy 
ddyffrjn  coediog  i  fynachlog  Beauport.  Nid  oes 
leoedd  mwy  rhamantus  yn  y  byd  na'r  mannau  ddemsodd 
y  myneich  i  gyfaneddu  ynddynt,  priodol  y  gelwir  y 
lle  hwn  yn  "  Hafan  Dlos."  Y  mae  muriau  eglwys 
y  mynachty'n  aros  eto,  a  choed  yn  tyfu  y  tu  mewn, 
ac  yn  estyn  eu  pennau  allan  drwy  y  fîenestri  bwaog. 

Ond  y  mae  rìiyw  Ffilistiad  wedi  prynnu'r  lle  ;  ac  os 
â  rhywun,  yng  ngrym  ei  gariad  at  yr  hen  amseroedd, 
i  grwydro  drwy'r  colofnau  a'r  coed,  dianga'n  ol  am  ei 
fywyd,  ac  anferth  gorgi  nerthol,  llwvd,  yn  ymysgwyd 
o'i  ol. 

Y  mae  Pen  Pwl  yn  ymdrochle  bach  prydferth,  a 
gwelsom  lawer  o  longau  Prydeinig  wedi  dod  iddo  i 
gael  llwyth  o  datws.  "  Disgynfa'r  Gwerinwyr  "  oedd 
enw'r  gwesty  cyntaf  v/elsom,  a  G.  Penanhoat  oedd  yn 
ei  gadw.  Y  mae  G.  Penanhoat  yn  ŵr  call  yn  ei  genhedl- 
aeth,  ar  ystyllen  yr  oedd  y  gair  "  gwerinwyr,"  oherwydd 
cred  ef,  fel  llawer  Llydawr  arall,  y  gellir  tynnu'r  ystyllen 
cyn  hir,  fel  yr  ymddanghoso'r  hen  air  "  brenhinwyr  " 
drachefn.     Yr  oedd  Ifor  Bowen  yn  canu, — 

"  And  whatsoever  kmg  shall  reign, 
I  wiU  be  Vicar  of  Bray,  sir," 

wrth  i  ni  grwydrò  drwy'r  ystrydoedd  i  chwilio  am  le 
cyfaddas  i  orfîwys.  Yr  'Jed.d  yn  ddau  o'r  gloch  y  pryn- 
hawn  pan  oeddem  yn.  cael  pob  croeso  yn  ystafell  fawr 
lân  y  Llew  Coch,'lle  f^r  amgueddf a,  yn  llawn  o  gregin 
a  blodau,  a  hen  ddodrefn  a  darluniau. 

Wrth  fyned  allan  dywedasom  "  Amser  braf  "  wrth 
un  a  safai  ar  y  rhiniog.  Tjínnodd  ei  wyneb  ein  sylw 
ar  unwaith.  Gŵr  byr  o  goríî  ydoedd,  ond  cydnerth 
cadarn,  gydag  ysgwyddau  IJydain  a  wyneb  yn  ddarlun 
garw  o  garedigrwydd.  Yr  oedd  ei  wallt  yn  ddu  a'i 
wyneb  yn  goch,  lliw,  cynnes  a  gafodd  wrth  wenu  ac 
yfed  gwir  rhudd.  Esgidiau  pren  oedd  am  ei  draed, 
het  wellt  goryn  isel  gantel  mawT  a  ruban  am  dani 
oedd  am  ei  ben,  a  thros  ei  grys  gwlanen  yr  oedd  hugan 
gotwm  lâs  yn  cyrraedd  at  ei  liniau.  Yr  oedd  chwip 
cyhyd  a  genwar  yn  ei  law  ;  ond  nid  oedd  blentyn  yn 
myned  heibio  na  wenai  arno,  oherwydd  wyneb  loan  y 
Gyrrwr  oedd  fwyaf  nc'Iweddiadol,  nid  ei  chwip.  Ni 
holodd  ein  hanes,  ond  yr  oedd  ei  wyneb  yn  ein  gwahodd 
i'w  ddweyd.     Pan  glywodd  ein  bod  yn  myned  i  Lannion 

D 


50  TRO     YN     LLYDAW. 

y  noson  honno  os  medrem,  dywedodd  ei  fod  yntau'n 
myned  hefyd,  a  bod  ganddo'r  ddau  gefîyl  goreu  yn 
Llydaw.  Efe  oedd  gyrrwr  car  y  post,  ac  yr  oedd  yn 
cario  teithwyr  gyda'r  llythyrau.  Cyn  pen  yr  hanner 
awr,  yr  oedd  Ifor  Bowen  a  minnau'n  eistedd  ar  fainc 
fiaenaf  car  y  post  gydag  loan  y  Gyrrwr,  a'r  tu  ol  i  ni 
yr  oedd  chwech  neu  saith  o  Lydawdaid  yn  mynd  i 
Dreguier  neu  Lannion.  Weithiau  siaradent  Lydkweg, 
dro  arall  Ffrancaeg,  a  synnem  at  sydynrwydd  eu 
troiadau  o'r  naill  iaith  i'r  llall.  Yr  oeddjnit  yn  bobl 
ddeallgar, — yr  oedd  un  wedi  darllen  Renan,  un  arall 
wedi  bod  yn  Aber  Tawe,  a'r  cwbl  yn  awyddus  iawn 
am  wybod  ein  hanes. 

Yr  oedd  y  ddau  geíîyl  gwyn  jti  mynd  yn  brydf  erth 
hyd  y  fîordd  wastad,  a'u  mwng  yn  yr  awel.  Cyn 
dod  i  Lèzardrieux,  croesasom  bont  sy'n  crogi  dros  gan 
troedfedd  uwchben  dwfr  yr  afon  Prieux,  ac  jt  oedd 
y  bont  yn  ysgwyd  fel  siglen  wTÌh.  i'r  cerbyd  groesi. 
Yr  oedd  golwg  brydferth  ddigymar  ar  yr  ochrau  coediog 
odditanom,  a'r  muriau  tan  eu  heiddew,  a'r  afon  lydan, 
a'i  thywod  wedi  ei  guddio  gan  lanw'r  môr.  Yr  oedd 
clychau  Guezennec  yn  canu  cnul,  a  llawenydd  priodas 
yn  Nhredarzec,  wrth  i  gefîylau  loan  garlamu  trwyddynt. 
Arafasom  wrth  fynd  i  lawr  dyfîryn  afon  Guindy,  a 
dywedodd  loan,  wrth  ein  gweled  yn  mwynhau'r  olwg 
arni,  y  croesem  hi  lawer  gwaith. 

Dringasom  ystryd  serth  o  hen  dai,  ac  yr  oeddym 
dan  gysgod  eglwys  Tre  Guier.  Nid  oedd  amser  i  fyned 
iddi,  ond  edmygem  ei  thŵr  ysgafn  uchel,  a'i  lliaws 
ffenestri  crynion.  Yn  Nhre  Guier  yr  oedd  teithwyr 
loan  yn  talu  am  eu  cludo.  Yr  oedd  y  teithwyr  o  Ben 
Pwl  i  Lannion  yn  talu  yn  y  Llythyrdy,  ond  i  loan  y 
talai  pawb  godid  ar  y  fîordd.  G^Tthod  cymeryd  dim 
y  gwelais  loan  bob  tro,  dyna  un  rheswm  pam  yr  oedd 
pawb  yn  gwenu  wrth  iddo  fyned  heibio,  oherwydd 
yr  oedd  yn  amlwg  na  fu  creadur  caredicach  na  ded- 
wyddach  yn  rhodio'r  ddaear.  Ond  yn  y  Llythyrdy  jt 
oedd  ganddynt  hen  arfer  o  godi  dwbl  ar  bobl  ddieithr. 

Clywais  loan  yn  dadleu  a  hwy,  ni  wyddwn  y  pryd 
hwTinw  mai  dadleu  drosom  ni  jrr  oedd.  Y  mae'n  dda 
gennyf  feddwl  am  y  wraig  wyneÌD  y  glem  a'm  hyspeiliodd 
mai  Ffrances,  ac  nid  Llydawes,  oedd.  Ond  hwjnrach 
na  ddylwn  gwjmo,  bum  yn  talu  swllt  yn  lle  naw  ceiniog 
i  gerbydwr  yn  Sir  Gaernarfon,  am  fy  mod  wedi  siarad 
Saesneg  ag  ef,  pan  oeddwn  yn  dechre  dysgu'r  iaith 
honno  ;  a  bum  yn  talu  dau  swUt  yn  lle  deunaw  yn 
Sir  Feirionnydd  i  logwr  cefîylau  haearn,  am  yr  un 
amryfusedd. 

Yr  oedd  golwg  ar  wyneb  gonest  loan  yn  ddigon 
i  wneud  i  ddjn  anghofio  chwerwder  cael  "  ei  wneud." 
Yr  oedd  yn  gwneud  rhyw  ddireidi  o  hyd, — ^bloeddio 
ar  ferched  yn  cario  llestri  ar  eu  pennau,  er  mwyn  i  ni 
weled  pa  mor  sicr  y  safent ;  dychrynnu  plant  a'i  chwip 
hir,  i  ni  gael  clywed  eu  hesgidiau  pren  yn  clecian  wrth 
ddianc  ;  cymeryd  arno  nad  oedd  wedi  dal  Uythyrau 
deflid  iddo  ar  y  íîordd.  Ond  yr  oedd  yn  dyner  wrth 
ei  geffylau,  a  rhoddodd  gyngor  i  ni,  os  byth  yr  elem 
yn  yrwyr  cefîylau,  beidio  chwipio,  gan  na  wna  hynny 
ddim  da  yn  y  diwedd.  Cyflymasom  drwy  La  Roche 
Derrien  a  Llangoed  a  Chaer  Anhal,  a  dechreuodd  loan 
ofni  y  caem  ein  hyspeilio  wedyn  yn  Lannion.  Dy wedodd 
y  gwyddai  ef  am  westy  cysurus,  gedwid  gan  bobl  onest, 
yng  nghanol  y  dre.  Medrai  roddi  ei  air  yr  hoffem  ef, 
oherwydd  yno  yr  oedd  ef  yn  rhoi  i  fyny  ei  hun.  Ni 
fedrai  ysgrifennu,  ond  rhoddodd  bapur  a  phensel  i 
fachgen  oedd  yn  y  cerbyd,  a  dywedodd  wrtho  am 
ysgrifennu  fel  hyn, — "  M.  Pouhaër,  dyma  ddau  ŵr 
dieithr,  yr  wyf  yn  erfyn  arnoch  f od  yn  garedig  wrthynt, 
loan  y  Gyrrwr."  Rhyw  dair  milltir  cyn  cyrraedd 
Lannion,  gof ynnodd  loan  a  hoffem  weld  mynd,  a  chyda'r 
gair  yr  oedd  y  ddau  geffyl  gwyn  ar  garlam  gwyllt. 
Yr  oedd  y  cerbyd  yn  crynnu  drwyddo,  ac  weithiau'n 
neidio  fel  peth  byw,  nid  oedd  arnaf  lai  nag  ofn  iddo 
fynd  yn  yfílon,  fel  na  wyddai  neb  pa  ran  o  bentwr 
diffurf  fuasai  loan  y  Gyrrwr  ac  Ifor  Bowen  a  minnau 
a'r  ddau  geffyl  gwyn. 

Yr  oedd  gweled  Llythyrdy  Lannion  fel  diangfa  rhag 
marwolaeth  inni.  Ac  f  el  yr  oedd  y  peth  yn  bod,  yr  oedd 
M.  Pouhaër  yno.  Hen  ŵr  corfîol,  yn  gwenu  beunydd, 
oedd.  Dilynasom  ef  i'w  Hotel  de  I'Univers,  enw  djgon 
anhyfryd  inni,  ond  cawsom  ef  yn  Ue  wrth  ein  bodd. 
Yr  oedd  yno  ddau  Sais  ieuanc  ar  ymadael,  a  dywedent 
ar  ginio  na  chawsant  hwy  le  mor  gysurus  yn  Llydaw  i  gyd. 

Cyfarfyddasom  y  ddau  hyn  droeon  wedyn, — ym 
mhrysurdeb  gorsaf  Landernau  ac  yn  nhawelwch  gwas- 
tadedd  Carnac, — ac  yr  oedd  yn  dda  gennym  eu  gweled 
bob  amser.  Nid  oes  fôd  ar  y  ddaear  mor  anioddefol 
a'r  Sais  uniaith,  un  ddirmyga'r  Cymro  ac  a  gasha'r 
Gwyddel,  oherwydd  nad  ydyw  erioed  wedi  ceisio  deall 
neb,  na  meddwl  am  neb  ond  fel  y  gwasanaethont  ef. 
Ond  mae'r  Sais  fo  wedi  trafaelio  gwledydd  ac  wedi 
dysgu  cydymdeimlo  â  chenhedloedd  eraill,  yn  greadur 
newydd.  Medd  foneddigeiddrwydd  gonest  tawel,  ac 
y  mae  yn  hofîus  iawn.  Er  gwaetha'r  Trioedd,  y  mae'n 
bosibl  "  dadfileiniaw  Sais."  Nid  ydyw  ei  "  fileindod  " 
ond  peth  arwynebol,  y  mae  pethau  gwell  yn  nyfnder 
ei  natur.  Pan  ddysgir  ef  i  ddeall  ac  i  brisio  ynni'r 
Albanwr  a  chrefydd  y  Cymro  a  dawn  y  Gwyddel,  bydd 
yn  fraint  ac  yn  bleser  cael  bod  yn  gyd-ddinesydd  iddo. 

Erbyn  i  ni  ddod  i'r  gegin,  yr  oedd  loan  wedi  cyrraedd 
yno,  wedi  yfed  ei  lymaid  arferol,  ac  wedi  cysgu'n  dawel, 
beb  feddwl  am  yr  holl  dda  a  charedigrwydd  oedd  yn 
ei  wneud  o  ddydd  i  ddydd.  Y  mae  miloedd  o  ladron 
cyfoethog  drwy  Ffrainc  yn  byw  ar  lafur  loan  a'i  debig, 
ond  ni  feder  eu  cyfoeth  i  gyd  roddi  iddynt  y  cwsg 
fwynhai'r  gyrrwr  wedi'r  daith  trwy  wynt  jn:"  haf. 


VIII. 
LANNION, 


"  Y  blodau  sy'n  gwenu'n.  y  gwanwyn,  tra  la, 
'Does  fynnon'  nhw'  ddim  a'r  peth." 

AR  nos  Sadwrn  y  cyrhaeddasom  Lannion,  a  chawsom 
hi'n  dref  fechan  dlos  ar  waelod  dyfîryn,  trwy 
yr  hwn  yr  ymddolenna'r  afon  Guer  gyda  godrau 
mynyddoedd  coediog  tua'r  môr.  Y  mae  rhai  o'i  chwe 
mil  pobl  yn  ddarllengar,  oherwydd  gwelsom  ynddi 
dair  o  siopau  llyfrau.  Un  o'r  pethau  cyntaf  wnaethom 
oedd  chwilota  y  rhai  hyn  am  lyfrau  Llydewig.  Ychydig 
iawn  a  gawsom.  Ar  y  cyntaf  ni  chynygiai'r  eneth 
oedd  yn  ein  gwasanaethu  ond  rhyw  un  neu  ddau  o 
lyfrau  cerddi  i  ni.  Ond  digwyddodd  ddweyd  nad  oedd 
ganddynt  ddim  ychwaneg, — "  ond  llyfrau  duwiol." 
"  Un  duwiol  ydwyf  finnau,  dowch  a  hwy."  A  thra'r 
oedd  yn  chwilio  am  danynt,  gofynnodd  hen  foneddiges 
oedd  yn  digwydd  bod  yno  ai  Cymry  oeddym.  Dywedodd 
amryw  eiriau  Llydewig  wrthym,  a  holai  ai  yr  un  geiriau 
oeddynt  yn  Gymraeg.  Ymysg  geiriau  eraill,  dywedodd 
enw  roddir  weithiau  ar  y  gelyn  ddyn,  enw  na  ddywedir 
ond  y  llythyren  gyntaf  a'r  llythyren  olaf  ohono  yng 
Nghymru  gan  bobl  y  seiat.  Dywedais  wrthi  fod  yr 
enw'n  adnabyddus  i  mi,  ond  na  arferid  ef  ond  gan 
ei  gyfeiliion  yn  ein  gwlad  ni,  mai'r  diafol  y  gelwid  ef 
yn  y  pulpud,  íîurf  hwy  o'r  un  gair.  Dywedodd  hithau 
nad  oedd  ond  yr  enw  bach  arno  yn  Llydaw.  Gyda 
hynny  daeth  yr  eneth  a  baich  o  lyfrau,  ac  ymswynodd 
y  foneddiges  yn  ddefosiynol  wrth  weled  llun  y  groes 
arnynt. 

Buom  yn  crwydro  trwy  yr  hoU  ystrydoedd,  gan 
edmygu  y  tai  henafol  a'r  eglwysi,  ac  eisteddasom  dan 
gysgod  y  coed  ar  lan  yr  afon  i  wylio'r  plant  511  chware. 
Bron  na  feddyliem  mai  yn  y  Bala  yr  oeddym  wrth 
weled  wynebau  Cymreig  y  plant,  a  hanner  ddychmyg^yn 
weled  y  Sul  wedi  dod,  a  hwythau  yn  yr  Ysgol  Sul  }ti 
ateb  Rhodd  Mam.     Gwyn  fyd  nad  felly  fuasai. 

Erbyn  i  ni  gyrraedd  y  tŷ,  yr  oedd  y  bobl  wedi  deall 
oddiwrth  loan  y  Gyrrwr  mai  Cymry  oeddym,  ac  nid 
oedd  taw  ar  eu  holi.  Teulu  o  dad  a  mam  a  phedair 
merch  oedd  y  teulu,  a  holai'r  merched  ni,  er  mawr 
foddhad  i'r  dyrfa  o  Lydawiaid  oedd  yn  y  gegin.  Buom 
yn  cyfrif  bob  yn  çiil,  hwy  yn  Llydaweg  a  ninnau  yn 
Gymraeg.  Holent  am  ferched  Cymru, — beth  oedd 
lliw  eu  gwallt  a'u  llj^gaid,  a  fedrent  ganu  a  dawnsio, 
pa  fath  flodau  fyddent  yn  wisgo.  Yr  oeddynt  hwy'n 
holi  yn  Ffrancaeg,  gan  ail  adrodd  eu  cwestijmau  ^ti 
Llydaweg.  Byddem  ninnau'n  ateb  yn  Gymraeg.  Pan 
ofynnodd  Josephine  yn  swil  fath  lygaid  oedd  gan  eneth 
Gymreig,  atebodd  Ifor  Bowen  yn  Gymraeg, — "  Un 
llygad  glas  ac  un  llygad  du," — a  meddyliais  na  pheidiai'r 
Llydawiaid  a  chwerthin. 

Pobl  o'r  wlad  oedd  pobl  y  gwesty,  wedi  dod  i'r  dref 
i  fyw  bymtheng  mlynedd  yn  ol.  Yr  oedd  y  merched 
wedi  cael  addysg  llawer  gwell  na'r  cyffredin,  mewn  ysgol 
gedwid  gan  leianod.  Coginio  oedd  gwaith  y  gŵr,  wTth 
y  stof  y  ceid  ef  bob  amser.  Byddai'r  wraig, — hen 
wraig  hardd,  a'i  llygaid  yn  dduon  dduon, — yn  eistedd 
yn  ei  ymyl,  ac  yr  oedd  yno  bob  amser,  a'i  chyngor 
caredig  yn  barod.  Louise,  y  ferch  hynaf,  oedd  clerc 
y  tŷ  ;  Jeanne,  yr  ail,  oedd  yn  gofalu  am  y  gegin  ; 
Francoise,  y  drydedd,  oedd  yn  cario  bwyd  i'r  bwrdd 
ar  hyd  yr  hen  risiau  derw  mawr  ;  nis  gwn  beth  oedd 
gwaith  Josephine,  os  nad  gwneud  ei  gwallt.  Yr  oedd 
Francoise  yn  barod  i  ddweyd  pob  peth  a  wyddai,  ac 
yr  oedd  ysgwrs  â  hi  yn  dweyd  cymaint  wrthym  am 
fywyd  Llydaw  ag  ysgwrs  Owen  Tresaint. 

"  Beth  sy'n  yr  Eglwys  yfory  ?  " 

"  Gwasanaeth  yr  offeren,  rhaid  i  chwi  fynd  yno,  O, 
mae  yn  dlws." 

"  Raid  i  chwi  gyffesu  cyn  cymuno  ?  " 

"  O  na  raid,  byddaf  yn  cymuno  bob  Sul,  ond  ni  fyddaf 
yn  cyffesu  ond  unwaith  yn  y  flwyddyn,  yn  y  Pasg. " 

"  Beth  ?  Cyffesu  dim  ond  unwaith  am  bechodau 
blwyddyn  ?  " 

"  le.  Ni  fyddaf  fi  ddim  yn  pechu,  byddaf  yn  codi'n 
fore  ac  yn  gweithio'n  galed  bob  dydd,  byddaf  yn  ennill 
fy  mwyd  heb  wneud  drwg  i  neb.  A  beth  fynnwch  chwi'n 
chwaneg  ?  " 

"  Feddyhwn  i  na  raid  i  chwi  ddim  cyffesu  o  gwbl.  Pam 
y  byddwch  yn  gwneud  ?  " 

"  Wel,  tawn  i  'n  digwydd  gwneud  rhywbeth,  lladrata, 
fel  y  darfu'r  wraig  yn  Nhreguier  oddiarnoch  chwi." 

"  Beth  ddigwyddai  yn  y  gyffesgell  ?  " 

"  Fe  holai'r  offeiriad  fì, — beth  ydyw  f 'enw,  pwy  ydwyf, 
o  ba  le  y  dof,  beth  ydi'm  gwaith,  pwy  ddrwg  a  wnes. " 

"  Os  byddwch  wedi  dwyn,  a  raid  i  chwi  dalu  am  gyffesu  ?  " 

"  O  na  raid,  dim  ond  rhoi'r  peth  yn  ei  ol,  neu  ni  chaf 
fy  nghymun. " 

"  Ond  beth  pe  baech  yn  cyflawni  rhyw  bechod  mawr  ? 
Beth,  er  enghraifft,  pe  syrthiech  mewn  cariad  ?  " 

"  O,   'dydyw  hynny  ddim  yn  bechod  ?  " 

"  Ydyw,  ofnadwy.     A  beth  pe  baech  yn  curo'r  gŵr  ?  " 

"  Fel  arall  y  mae  hi  yn  Llydaw,  y  gwŷr  fydd  yn  curo'r 
gwragedd.  Onid  ydyw  hynny'n  gywilydd  ?  Bydd  y  gŵr  yn 
yfed  brandi  a  gwin  rhudd,  ac  yn  mynd  adre  i  guro'r  wraig. 
Mae  pawb  yn  Llydaw  yn  meddwi  ac  yn  curo  eu  gwragedd, 
Phrioda  i  byth,  gwnes  fy  meddwl  i  fyny  ers  blynyddoedd. " 

"  Fydd  yr  offeiriad  yn  curo'r  wraig  ?  " 

"  Na,  'does  ganddo  fo  yr  un.  Ni  chaiff  yr  offeiriad 
ddim  edrych  ar  wragedd,  i'w  hofîi,  rhagor  eu  priodi. " 

"  Fydd  yr  offeiriaid  ddim  yn  esgymuno'r  gwŷr  ?  " 

"  Na  fyddant  byth.  A  fuase'r  gwŷr  ddim  yn  malio, 
achos  'does  arnynt  hwy  ddim  eisiau  cael  eu  cymun," 

"  Mae  crefydd  Llydaw  wedi  mynd  yn  rhy  wan  i  effeithio 
ar  fywydau  pobl,  felly  ?  " 

"  Ydyw,  yn  wir.  Ond  y  mae  gwasanaeth  yr  offeren 
yn  dlws  iawn.     Chwi  gewch  ei  weled  yfory. " 

Yr  oedd  ein  hystafell  yn  un  o'r  rhai  mwyaf  cysurus, — 
gwelyau  wedi  eu  gorchuddio  â  llenni  gwynion,  bwrdd 
a  thaclau  ysgrifennu,  a  hen  ddodrefn  cerfiedig  fu'n 
gwasanaethu   llawer  oes.     Yr   oedd  y  dref  fechan  yn 

dawel,  ac  wth  weled  goleuni  gwan  llusern  bell  cofiasom 
am  hanes  "  geneth  amddifad  Lannion,"  un  o'r  traddod- 
iadau  sy'n  dangos  ofergoeledd  Llydaw  ar  ei  dlysaf. 

"  Mewn  gwesty  yn  Lannion  gwasanaethai  morwjTiig 
amddifad,  a'i  henw  oedd  Perinaic  Mignon.  'Rhowch  i 
ni  win  i'w  yfed,  dyma'r  arian,  a  rhowch  inni  rywnn  i  gario 
llusern  i'n  goleuo  adre'.  Pan  wedi  mjmd  ychydig  o  bellter, 
edrychasant  ar  y  forwynig,  a  dechi-euasant  siarad  yn  isel 
a'i  gilydd.  '  BlentjTi  tlws,  mae'th  ddannedd  a'th  groen 
mor  wyn  ag  ewyn  y  IH. '  '  Gadewch  fi  fel  yr  ydwyf,  fel 
y  gwnaeth  Duw  fi  ;  pe  bawn  fil  tlysach,  nid  ydyw  hynny'n 
ddim  i  chwi.'  'Mae'th  eiriau'n  foneddigaidd  blentyn, 
a  fuost  yn  ysgol  y  lleianod  ?  '  '  Na,  cefais  fy  meddyliau 
ar  aelwyd  fy  nhad.  Gwell  gennyf  na'u  hanghofio  fy 
nghladdu'n  fyw,  fy  nhaflu  i  waelod  y  môr.' 

"  Mae  gwraig  y  gwesty'n  disgwyl  am  ei  morwynig,  yn 
disgwyl  dan  ddau  o'r  gloch  y  bore,  dwy  áwr  cyn  torri'r 
dydd.  '  Cwyd,  wyUwr,  i  achub  geneth  sy'n  marw  \ti  ei 
gwaed  !  '  Cafwyd  hi  wrth  groes  loseff  Sant  yn  farw. 
Yr  oedd  ei  llusern  yn  ei  hymyl,  yn  goleuo  o  hyd. 

"  Mae  dau  ddyn  ar  y  crogbren.  Bob  nos  wedi  hynny, 
gwehd  llusern  fechan  a  goleu  gwan  wrth  droed  croes  loseff 
Sant.  Cyn  hir  daeth  amser  penodedig  marw'r  eneth,  pe  na 
lofruddiesid  hi.  Aeth  y  goleu'n  fwy,  fwy  ;  cymerodd  ffurf 
geneth  mewn  gwisg  o  oleuni  ;  lledodd  ddwy  aden,  ac 
ehedodd  i'r  nef. " 

Y  peth  sy'n  gwneud  hen  ryddiaith  Gymreig  yn  well 
anghymharol  na  rhyddiaith  ddiweddar  ydyw  ei  syml- 
rwydd.  Y  mae  gwahaniaeth  mawr  rhwng  arddull 
syml,  îjw,  eglur  y  Mabinogion  ac  arddull  chwyddedig, 
afrosgo,  anaturiol  yr  oes  hon.  Y  mae'r  bai  am  y 
dirywiad  wrth  ddrws  dau  ddosbarth  o  bobl, — y  beirdd 
a  phobl  y  papurau  newyddion.  Daeth  rheolau  cyng- 
hanedd  i  fod,  ac  yr  oedd  yn  rhaid  i'r  beirdd  ddweyd 
yx  hyn  oedd  ganddynt  i'w  ddweyd,  nid  yn  eu  dull  eu 
hunain,  ond  yn  ol  rheol.  0  hjrnny  allan  nid  y  meddwl 
sy'n  rheoli'r  iaith,  ond  yr  iaith  sy'n  rheoli'r  meddwl. 
A  dyna  lu  o  eiriau  llanw  a  beirdd  llanw.  Ychydig 
feddai  ddigon  o  athrylith  i  ddweyd  meddyliau  swynai'r 
Cymry  yn  yr  hen  amser  ;  ond  yn  awr  gall  pob  un, — 
os  medd  ddigon  o  hunanoldeb  a  diffyg  synw^rr  i  wneud 

hynny, — ysgrif  ennu   geiriau   fel     '  di   wad  '     a     '  mad  ' 
ar  ddiwedd  llinell,  a'u  Uenwi  i  fyny, — 

"  Deuwch  oll,  Gymry  mad, 
I  wrando  arna  'i  yn  ddi  wad. " 

Gellir  cyfansoddi  yn  y  mesurau  caethion  gyda  llai 
fyth  o  feddwl.  Meddylier  fod  eisiau  begio  ambarelo 
dros  hen  ŵr.  Doder  rhyw  gynghaneddion  i  lawr  i 
ddechre, — 


dd 

s 

f     : 

:     dd 

:      s 

f 

b 

:   th 

r      : 

:        b 

:   th 

r 

g 

:  ch 

r      : 

:        g 

:  ch      • 

r 

Yna  llanwer  y  gwagleodd  â  rhyw  lythyrennau  eraill, 
fel  y  íîurfìer  rhyw  eiriau.  Ceir  clywed  y  beirniaid 
yn  cyhoeddi  fod  y  llinellau'n  ddiwall. 

"  Ei  ddeisyfiad  ddwys  ufudd, 
A'i  obeth  wir  beth  er  budd, 
Gael  drwy  glod  i'w  gysgodi, 
Geinwych  ŵr  un  gennych  chwi." 

0  ddifîyg  enaid  y  mae'r  beirdd  yn  andwyo  llenyddiaeth, 
o  eisiau  bara  yr  ydym  ni  "  bobl  y  Wasg  "  yn  gwneud 
ein  rhan.  Rhaid  i  ni  lenwi  colofnau  hirfeithion,  boed 
gennym  rywbeth  i'w  ddweyd  neu  beidio.  O  na  ysgrifen- 
nid  ein  gofidiau  ar  femrwn  !  O  na  bai  treth  droni.  ar 
bapur  eto,  fel  yn  y  dyddiau  gynt. 

Y  mae  llenyddiaeth  Ffrengig  yn  waeth  o'r  hanner 
na  llenyddiaeth  Gymreig, — yn  fwy  chwyddedig  a  di- 
chwaeth,  yn  Uawnach  o  íîug-deimlad  a  fîug-ddysgeid- 
iaeth.  Bu  bardd  yn  Ffrainc  yn  darllen  i  mi  gân 
gyfansoddasai  i'w  enaid, — "  I  fy  Enaid  "  oedd  y  testun. 
Y  mae  buddugoliaeth  cwch  Ffrengig  ar  gwch  Seisnig, 
chwe  Ffrancwr  yn  erbyn  dau  Sais,  yn  "  fuddugoliaeth 
ogoneddus."  Y  mae  pob  tŷ  tafarn  bach  tô  brwyn 
yn  "  westy  mawr  ysblenydd," — megis  Hotel  Fawr 
y  Gath  Fach.  Y  mae  tŷ  brics  newydd  ym  Minic,  yn 
llawn  o  arogl  calch  a  phaent.     Ceir  ynddo  ddwy  ystafell 

i  eistedd,  a  thair  ystafell  wely.  Yn  yr  ystafelloedd 
bychain  hyn  y  mae  dodrefn  rhad  newydd, — cypyrddau 
o  ddêl  wedi  eu  paentio'n  felyn,  a  chlapiau  gwydr  ; 
llenni  gwjniion  ysgeifn  grôt  y  llath  ;  papur  brith  coch 
a  du  a  melyn  ;  a  darluniau  lliwiedig  mawr  o  frwydr 
Austerlitz,  gorsaf  y  íîordd  haearn,  a  thŵr  Eiíîel.  0 
flaen  yr  adeilad  y  mae  goriwaered  di-laswellt,  wedi  ei 
orchuddio  â  darnau  poteli,  yn  rhedeg  i  lawr  i  fin  y  môr. 
Wedi  goríîen  y  tŷ,  rhoddwyd  darluniad  fel  hyn  ohono 
yn  y  papur  newydd, — 

"  Bryn  Iechyd,  Binic.  Palasdy  newydd  ardderchog 
ar  lan  y  môr.  Dodrefn  newydd  cain  a  harddwych.  Saif 
ar  lethr  bryn  rhamantus  a  hyfryd.  Y  mae'r  olygfa  geir 
ohono'n  arddunol  i'r  eithaf.  O'i  fiaen  ymestyn  y  môr 
yn  ei  holl  anfeidroledd.  O  mor  gain  ydyw  pan  fo'r  lloer 
yn  arllwys  ei  goleuni  tyner  ariannaidd  arno  !  Cartref 
iechyd  a  dedwyddwch.     Rhent,  ugain  swllt  y  mis. " 

Rhoddir  darluniad  mewn  un  "  Llawlyfr  i  Deithwyr  ' ' 
o  greigiau'r  afon  Rans,  creigiau  sy'n  rhyw  chwe  throed- 
fedd  o  uchter  ar  gyfartaledd, — 

"  Ymgyfyd  creigiau  aruthrol  yn  hyf  tua'r  nen.  Ar  eu 
copaau  blodeua'r  eithin  yn  gain.  O  mor  brydferth  !  O 
geinder  tlws  a  mawreddol  aruthredd  cymhlethedig  !  Weithiau 
meddiennir  ni  gan  ddychryn  wrth  syllu  arnjmt,  dro  arall 
wylwn  mewn  cydymdeimlad. 

Yr  hotel  oreu  yn  Ninan  yw  Hotel  y  Bendigedigrwydd. 
•  Y  mae  yno  gogydd  ardderchog.     Prisiau  rhesymol." 

Hawdd  coelio  fod  yr  iaith  yn  colli  ei  nerth,  pan 
ddefnyddir  ei  geiriau  crjrfaf  i  ddweyd  y  pethau  mwyaf 
dibwys.  Pe  bai'r  byd  ^ti  dechre  llosgi,  neu  pe  doi 
diluw  drosto  eto,  ni  fedrid  dweyd  wrth  Ffrancod  beth 
fyddai'n  bod,  meddylient  f  od  perigl  i  nant  foddi  chwilen, 
neu  i  nyth  dryw  fynd  ar  dân.  Un  o'r  pethau  oiaf 
wyf  yn  gofio  yn  Ffrainc  ydyw  gweled  gwas  íîordd 
haearn  yn  dod  at  gerbyd  lle'r  eisteddai  Ifor  Bowen  a 
minnau  a  rhyw  blentyn,  ac  yn  dweyd, — "  Paratowch 
eich  tocynau,  chwi  holl  drigolion  y  cydfyd." 


IX. 
LLYDAWIAID     YN    ADDOLI. 

"  Ac  mi  a  glywais  lef  telynorion  yn  canu  ar  eu  telynau. " 
lOAN.     Dat.  xiv.  2. 

YR  oedd  yn  fore  Sul  tawel,  fel  pe  bai'r  awyr 
iach  yn  llawn  o  ysbryd  addoli,  pan  oeddym 
yn  dringo  i  fyny,  gyda  thyrfa  o  Lydawiaid, 
tua  hen  eglwys  drymaidd  Lannion.  Yr  oedd  y  siopau 
jng  nghauad,  ond  gwelem  res  hir  o  hen  wragedd  yn 
eistedd  y  tu  ol  i'w  nwyddau  yn  lle'r  farchnad  ;  ac  er 
nad  oedd  ond'prin  hanner  awr  wedi  saith,  yr  oedd  yno 
djrrfa  o  bobl  o'r  wlad,  yn  bargeinio'n  galed.  Arosasom 
ennyd  ar  y  Ue  agored  sydd  o  amgylch  yr  eglwys,  i 
syllu  ar  y  bryniau  coediog  íîrwythlawn  y  mae  Lannion 
yn  eistedd  ar  eu  godrau,  ac  i  edrych  ar  y  bobl  yn  ymdyrru 
1  fyny.  Yr  oedd  yn  gofyn  ymdrech  i  gredu  nad  yng 
Nghymru  yr  oeddym,  oherwydd  y  tawelwch  Sabothol, 
y  golygfeydd,  a'r  wynebau.  Yr  oedd  hen  wraig  o 
bobtu  i'r  drws  wrth  i  ni  fyned  i  mewn,  pob  un  a  chragen 
yn  ei  llaw,  i  dderbyn  elusen.  Yr  oedd  yr  eglwys  eang 
fel  pe'n  wâg,  er  cymaint  ai  iddi.  Gwelem  Lydawiaid 
yn  addoli, — rhai  ar  eu  sefyll  a'u  pennau'n  grymedig, 
rhai  ar  eu  gliniau  ar  y  llawr  cerrig  oer,  a  rhai  ar  gadeiriau 
gwellt.  Yr  oedd  yn  well  gennym  ni  y  dull  diweddaf, 
ac  edrychasom  o'n  cwmpas  am  gadeiriau.  Gwelem 
bentwr  anferth  ohonynt  y  tu  ol  i'r  drws,  a  gwraig 
a  dannedd  melynion,  pell  oddiwrth  ei  gilydd,  fel  Gwrach 
y  Rhibyn,  yn  eu  gwylio.  Trwy  dalu  dime,  cawsom 
gadair  a  phenlinio'n  esmwyth.  Gellir  penlinio'n  esmwyth 
ymhob  gwlad,  trwy  dalu.  Wedi  cael  cadair,  ceir  esgus 
îiefyd  i  edrych  o  gwmpas,  heb  i  neb  fedru  ameu  nad 
ydyw  meddwl  yr  hwn  edrycho  yn  gyfangwbl  ar  addoli. 
Wrth  eistedd  y  mae'r  gadair  o'n  hol,  wrth  benlinio 
y  mae  o'n  blaen  ;  ac  wrth  newid  o  ystum  gweddio 
1  ystum  canu,  beth  sy'n  fwy  naturiol  na  thaflu  golwg 
íir  ein  cydaddolwyr  ?  59 

Gyda  fod  y  gloch  wyth  yn  tewi,  clywem  sŵn  clocs 
lawer  ar  y  llawr  cerrig,  a  buan  y  llanwyd  yr  eglwys 
gan  ferched,  gydag  ychydig  ddjmion  wrth.  y  drysau. 
Yr  oedd  pawb  yn  ymgroesi'n  ddefosijrnol  wrth  ddod 
i  me\vn,  a  gwelsom  un  hen  ^wTaig  gam  lawgauad, — yr 
oeddym  wedi  clywed  ei  sŵn  yn  bargeinio  yn  y  f archnad, 
— jTi  rhoi  ei  basged  i  lawr,  yn  tynnu  potel  o'i  phoced,  yn 
llenwi'r  botel  â  dwfr  swyn,  ac  yn  troi  i  íîwrdd  cyn 
clywed  gair  o'r  gwasanaeth.  Dyletswydd  deuluaidd 
ei  thŷ  fyddai  gwneud  i  bawb  roddi  ei  fys  yn  y  botel,  a 
gwneud  arwydd  y  groes  â'r  dwfr. 

Yr  oedd  pawb  yn  ddistaw  pan  ddechreuodd  offeiriad 
f wmian  gwasanaeth  yr  ofîeren  yn  Ffrancaeg,  fel  cacjnien 
mewn  bys  coch.  Yr  oedd  golwg  darawiadol  ar  y  dyrfa 
o  wragedd  mewn  capiau  gwynion,  ac  ambell  i  het 
Ffrengig  goch  jti  eu  canol,  fel  blodyn  y  gŵr  drwg  me^vn 
cae  o  lygaid  y  dydd.  Dyfnhaodd  y  distawrwydd 
pan  oedd  yr  offeiriad  yn  cymuno,  nid  oedd  dim  i'w 
glywed, — yr  oedd  hyd  yn  oed  yr  awel  fel  pe  wedi  distewi, 
— ond  tinc  ariannaidd  y  gloch  genid  gan  fachgenn^ni 
wrth  droed  yr  allor.  Wedi  i'r  ofîeiriad  yfed  o'r  gmn, 
a  thra'r  oedd  yn  dweyd  ei  f  od  yn  ymgysegru  o'r  newydd 
i  Grist  a'i  groes,  yr  oedd  dyn  mawr  yn  cario  plat  alcan 
trwy'r  eglwys,  ac  yn  swnio'r  ychydig  ddimeuau  oedd 
arno,  i  alw  sylw.  Y  bobl  dlotaf  oedd  yn  taflu  eu  dimeuau 
— rhai  heb  feddu  dime  i  gael  cadair.  Cofiwn,  wrth 
eu  gweled,  mai  â  dimeuau  fel  hyn, — -dimeuau  cymun 
Llanddo^\Tor,  —  y  cychwynwyd  bywyd  newydd  ein 
hen  w]ad  ni. 

Rhaid  cyfaddef  ein  bod  ni  wedi  edrych  llawer  o'n 
cwmpas,  ac  yr  oedd  y  Llydawiaid  yn  rhyfeddu  atom. 
Gwelsom  ddwy  o  ferched  em  gwesty  ymysg  y  lliaws. 
Yr  oedd  Sian  yng  ng wisg  lednais  syml  y  Llydawesau, 
— cap  gwyn  a  shawl  ddu.  Ond  yr  oedd  Josephine 
wedi  ymdrimio  yn  null  balch  y  Ffrancod, — het  wellt 
tawr  a  blodau  fflamgoch  arni,  ambarelo'n  garn  i  gyd, 
côt  fach  dwt,  a  byclau  arian  ar  ei  hesgidiau.  Yr  oedd 
Sian  yn  addoli'r  ofîeren,  ac  yr  oedd  Josephine  yn  addoli 

santes  sêth  hoywgorff,  gariai  ambarelo  diddefnydd, 
ac  a  wisgai  gôt  fach  dwt,  ac  esgidiau  byclau  arian. 
Prin  yr  oedd  y  weddi  olaf  drosodd  cyn  i'r  bobl  ddechre 
dylifo  tua'r  drws.  Gweìais  Josephine  yn  mynd  yn  eu 
canol,  fel  blodyn  coch  ar  genlli  gwyn,  a  gwelais  Sian 
ar  ei  gliniau  gyda'r  ychydig  oedd  wedi  aros  ar  ol  i 
dderbyn  eu  cymun  o  law'r  offeiriad. 

Llawer  Llydawr  a'n  hysbysodd  ei  bod  yn  "  amser 
mad  "  wrth  i  ni  fyned  i  lawr  o'r  eglwys  tua  "  Gwesty'r 
Cydf  yd."  Yr  oedd  pawb  welem  yn  beríîaith  heddychlon 
a  dedwydd  y  bore  Sul  tyner  hwnnw,  oddigerth  dyn 
dall  ymhyrddai  trwy'r  bobl  tua  phorth  yr  eglwys, 
wedi  methu  codi'n  ddigon  bore  i  gymeryd  ei  le  gyda'r 
ddwy  ddjmes  i  fegio,  ac  wedi  colli'r  dod  allan  yn  gystal 
a'r  mynd  i  mewn. 

Cyn  deg  yr  oeddym  yn  dringo  tua'r  eglwys  eilwaith, 
i  glywed  canu  gwasanaeth  yr  ofîeren.  Yr  oedd  y 
dyrfa'n  lliosocach,  sŵn  y  clychau'n  ddyfnach  a  melusach, 
ac  wedi  mynd  i  fewn  gwelem  fod  hen  ofîeiriad  penwyn 
urddasol  wedi  cymeryd  lle'r  oíîeiriad  bach  llais  main. 
Dan  lofft  yr  organ  yr  oedd  plant  yr  ysgolion,  mewn 
diliad  gweddus,  a'r  lleianod  yn  gofalu  amdanynt. 
Nid  wyf  fi'n  credu  mewn  rhoi'r  plant  gyda'i  gilydd 
wrth  addoli,  yn  y  sêt  deuluaidd  y  dylai'r  plentyn 
fod,  dylai  deimlo  fod  ei  deulu'n  addoli,  ac  y  bydd 
bwlch  yn  hen  deulu'r  sêt  os  crwydra  byth  oddiar  y 
Uwybrau  gwerthfawr  drud. 

Ond  dyna  lais  yr  oíîeiriad.  Y  mae'n  felodaidd 
odiaeth,  tinc  Dolyddelen  i'r  dim, — 

"  Judica  me,  Deus,  et  discerne  causam  meam  de  gente 
non  sancta  ;    ab  homine  iniquo  et  doloso  erue  me.  "* 

Ni  ddylwn  ddweyd  fod  yn  bosibl  torri  cymeriad 
adnod,  ond  ni  fedraf  fi  hofíî'r  adnod  hon  byth.  Ni 
fu  erioed  bobl  fwy  diniwed  a  chariadus  na  Waldensiaid 

*  "  Barn  fi,  O  Dduw,  a  dadleu  fy  nadl  yn  erbyn  y  genhedlaeth 
anhrugarog  ;  rhag  y  dyn  twyllodrus  ac  anghyfiawn,  gwared 
fi."     Ps.  xliii.   1. 

Merindol,  ac  ni  welodd  y  nefoedd,  er  cymaint  wêl, 
gyflafan  mor  anhrugarog  a'r  gyflafan  welodd  pan 
ymosododd  y  Baron  D'Oppede,  gyda  gwehilion  milwyr 
pob  gwlad,  ar  y  bob]  heddychlon  hyn.  Pan  gododd 
yr  anghenfil  hwn  yn  senedd  Paris  i  gyfiawnhau  gweith- 
redoedd  na  all  yr  hanesydd  oeraf  eu  hadrodd  heb 
deimlo  ei  waed  yn  berwi,  y  geiriau  cyntaf  ddywedodd 
oedd, — "  Judica  me,  Deus,  et  discerne  causam  meam 
de  gente  non  sancta." 

O'r  braidd  na  ddychmygwn  weled  y  w^yneb  erchyll 
hwnnw,  a'r  geiriau  sanctaidd  yn  ymhalogi  ar  ei  wefusau 
rhyf  ygus,  ymysg  y  wynebau  Llydewig  yn  canu  ymlaen, — 

"  Canys  ti  yw  Duw  fy  nerth,  paham  y'm  bwri  ymaith  ? 
Paham  yr  af  yn  alarus  trwy  orthrymder  y  gelyn  ?  " 

Yr  oedd  crjmdod  erfyniad  yn  llais  yr  offeiriad  wrth 
waeddi'r  adnod  nesaf, — 

"  Anfon    dy    oleuni    a'th    wirionedd,    tywysant    hwy    fi, 
ac  arweiniant  fi  i  fynydd  dy  sancteiddrwydd,  ac  i'th  bebyll," 

ac  yr  oedd  calon  y  bobl  mewn  hwyl  wrth  ateb, — 

"  Minne  drof  at  allor  fy  Nuw, 
At  y  Duw  lawenycha'm  hieuenctid." 

Yr  oedd  ysbryd  eu  haddoliad  wedi  gwefreiddio'r  bobl 
tra  canai^r  oíîeiriad,  fel  o  galon  lawn  llawenydd, — 

"  Mi  a  gyffesaf  it  ar  y  delyn,  O  Dduw,  fy  Nuw  ;    paham 
yr  wyt  drist,  fy  enaid,  a  phaham  y  terfysgi  ynnof  ?  " 

Yr  oedd  rhith  cref ydd  yma,  heb  ei  grym  ;  ei  llawenydd, 
heb  ei  dylanwad  ar  f y wyd  ;  yr  oedd  gorchudd  ar  bethau 
mawrion  Duw  ;  a  chyda  gweddi'r  Llydawiaid,  esgynnai 
gweddi   dieithriaid, — perthynasau    ar   ymweliad, — 

"  Dychwel,   Arglwydd,   i'r  addoliad  gwag,  er  mwyn  dy 
weision,  ll\^^thau  dy  etifeddiaeth. " 

Tybiwn  fod  y  weddi  wedi  ei  hateb,  yr  oedd  rhyw 
Bresenoldeb  yn  yr  addoliad  hwn.  Yr  oedd  y  bobl 
yn  gwyro  fel  gwair  yn  y  gwynt,  dan  ryw  ddylanwad. 

Sŵn  ydyw  canu,  ac  eto  wele'r  bobl  yn  cyhwfan  o'i 
flaen  íel  pe  bai  awel.  Y  mae'r  offeiriaid  yn  cychwyn 
o'r  allor,  ac  yn  cerdded  yn  araf  drwy  gorff  yr  eglwys, 
dan  ganu.  Yr  oedd  yno  un  oíîeiriad  tal,  a  wyneb 
hardd  meddylgar,  ac  yr  oedd  wynebau  tewion  daearol 
y  Ueill  fel  pe  wedi  eu  gweddnewid.  Yr  oedd  eu  lleisiau 
ardderchog  yn  crynnu  ac  yn  ymdonni  mewn  hwyl 
orf oleddus ;  a  phan  ddistawent  hwy,  canai'r  organ 
dôn  bruddglwyfus,  fel  adlais  eu  cân.  Wrth  glywed 
y  "  Gloria  in  excelsis,^''  treiwn  anghofio'r  geiriau, 
tybiwn  glywed  torf  Gymreig  yn  canu  Tanycastell, 
teimlwn  fod  yn  rhaid  i  mi  naill  ai  gorfoleddu  neu 
wneud  peth  arall  na  fedrais  ei  wneud  erioed,  rhoi  ymar- 
llwysiad  i'm  teimlad  mewn  cân, — 

"  Yn  y  dyffryn  tywyll  garw 

Ffydd  i'r  lan  a'u  daliodd  hwy, 
Mae'r  addewid  rad  i  minnau, 
Pam  yr  ofna'm  henaid  mwy  ?  " 

Tybiwn  fy  mod  yng  nghanol  tyrf a  Gymreig  pan  f yddo'n 
teimlo,  yng  ngwres  un  o  emynnau  Ann  Griffiths,  fod 
y  nefoedd  yn  wên  i  gyd,  a  iachawdwiiaeth  ar  ei  wyneb- 
pryd.  Beth  achosodd  y  cynhyrfiad  hwn,  wnai  i  bobl 
Lannion  anghofio  eu  hunain  mewn  addoliad  y  bore 
Sul  hwnnw  ?  Hwyl  yr  oíîeren,  dyna  oedd.  A  dyna 
ydyw  hanes  yr  hwyl  Gymreig, — yr  oíferen  wedi  ei 
dwjm  i'r  awyr  agored,  ac  wedi  ei  defnyddio  i  wasanaethu 
Crist  yn  hen  symlrwydd  ei  efengyl.  Y  mae  rhyw 
gyffyrddiad  rhyfedd  rhwng  Calfiniaeth  a  Phabyddiaeth, 
y  mae  yr  efengylwr  Calfinaidd,  wedi  traethu  gwir- 
ioneddau  sy'n  ddinistriol  i  gredo  Eglwys  Rhufen,  yn 
rhoi  tinc  ar  ddiwedd  ei  bregeth  sy'n  adlais  o  hen  addoliad 
vr  eglw^^s  honno.  Y  mae  atgofion  am  yr  hen  grefydd 
y  bu  Cymru'n  ymhyfrydu  ynddi, — fel  yr  ymhyfryda 
Llydaw'n  awr,  —  eto'n  tyneru  a  phrydf  erthu  ei  haddoliad 
gwell,  addoliad  sy'n  meddu  symlder  a  difrifwch  rhai'n 
ymwneud  a  gwirioneddau  tragwyddol. 

Y  mae  addoliad  Pabyddol  yn  dlws  a  mawreddog, 
ond  eto  teimlwn  mai  drwy  hud  a  lledrith  yr  oedd  yr 
offeiriad  yn  eíîeithio  ar  y  bobl.  Y  goleu  crynedig, 
y  canhwyllau,  perarogl  yr  aberth,  ysgogiadau  araf 
y  thuser,  y  gwisgoedd  gorwych,  y  canu  swynol, — hyn 
oU  wnaeth  i'r  bobl  ymgrymu  fel  pe  i'r  gwirionedd  ei 
hun.  Wrth  weled  y  bobl  yng  ngorfoledd  addoliad, 
meddyliais  am  ennyd  fy  mod  yn  gweled  achos  arall. 
Dychmygwn  weled  yr  ofîeiriaid  a'u  gwisgoedd  yn 
diflannu  o'r  allor,  a  gwelwn  yn  eu  lle  oíîeiriad  Pabaidd 
wedi  ei  aileni  a'i  sancteiddio.  Daeth  ei  wedd  yn 
eghirach  eglurach,  a  Joseph  Thomas  oedd.  Gwelwn 
ynddo  gyfuniad  o  bethau  goreu  Pabyddiaeth  a  Phrotes- 
taniaeth, — swyn  y  naill  a  gwirionedd  y  llall  ;  adnabydd- 
iaeth  y  naill  o  holl  droeon  y  galon  ddynol,  ac  adnabydd- 
iaeth  y  llall  o  feddwl  Duw  am  bechadur  ;  cydymdeimlad 
y  naiU  â  dioddef,  a  llymder  y  Uall  at  bechod  ;  apeliai 
at  deimladau'r  galon,  fel  Pabydd,  ac  fel  Protestant 
apehai  at  y  deall.  Gallaswn  dyngu  y  clywn  ei  lais 
yn  darlunio  Juda'n  ymbilio  dros  Fenjamin, — 

"  Gad  iddo  fo  fynd,  'rydw  i  wedi  mynd  i  gyfamod  a 
'nhad  y  daw  o'n  ol  ;  gad  iddo  fo  fynd,  'feder  yr  hen  ŵr  fy 
nhad  ddim  byw  hebddo  fo  ;  gad  iddo  fo  fynd,  mi  af  fi  i'r 
carchar  yn  ei  le." 

Gallaswn  dyngu  fod  y  dyrfa'n  dal  ei  hanadl  wrth  ei 
wrando'n  darlunio  porth  y  cenhedloedd,  ac  yn  dychmygu 
clywed    lesu'n    dweyd, — "  Rhaid    i    mi    farw,     mae'r 

CENHEDLOEDD    YN    GWASGÜ   AE,    Y    GIAT."        Pa  abcrthu, 

pa  ganu,  pa  ddarluniau  fedrai  wneud  yn  Aberth  mor 
fyw  a  hyn  ? 

"  Felly  deda  inne  ;  " — ond  y  mae  llaw  Ifor  Bowen 
ar  fy  ysgwydd,  a'i  lais  yn  fy  nghlust, — "  Wyt  ti  ddim 
wedi  synnu  ?  Mae  hyn  fel  cymun  yng  Nghymru. 
Gwrando,  dene  dôn  fel  St.  John  yn  union."  Ac  ar 
hynny,   dechreuodd  fwmian  canu  gyda  hwy, — 

"  Ai  lesu  mawr,  ffrind  dynol  ryw, 
A  wela'i  fry,  a'i  gnawd  yn  friw, 
A'i  waed  yn  lliwio'r  lle  ; 

Fel  gŵr  di  bris  yn  rhwym  ar  bren, 
A'i  waed  yn.  dorthau  ar  ei  ben  ? 
le,  f'enaid,  dyma  fe. " 

Ymgodai  ambell  i  lais  melys  uwchlaw'r  lleill,  ac  yr 
oedd  teimlad  yn  troi  chwyrniad  y  rhai  ganent  trwy 
eu  trwyn  yn  fiwsig.  Yr  oedd  yr  ofîeiriaid  fel  pe  wedi 
eu  gorchfygu  gan  deimlad,  ac  unai'r  bobl  yn  eu  cân, 
gyda  lleisiau  isel  esmwyth.  Crwydrodd  fy  meddwl 
i  wedyn,  a  phenderfjmais  gofio  rhai  pethau  y  teimlwn 
eu  gwirionedd.  Yr  wyf  wedi  bod  jn  meddwl  am 
danynt  ar  ol  hynny,  ac  yr  wyf  jni  sicr  eu  bod  yn  wir. 

Yn  un  peth,  y  mae  addoliad  Anghydíîurfiol  Cymru 
wedi  cadw  popeth  gwerth  ei  gadw  o  hynodion  Pabydd- 
iaeth.  Ar  Galfiniaeth  Cymru  gwelir  gwawr  ei  hen 
Babyddiaeth  ;  ceir  pregethau  llymion  Geneva,  a 
chanu  gorfoleddus  Rhufen.  Yr  oedd  y  Diwygiad 
Protestanaidd  ynddo  ei  hun  yn  rhy  oer  i  Gymru,  ni 
fjrnnid  mo  hono  hyd  nes  i'r  emynwyr  ei  gynhesu  a'i 
dyneru.  Ond  wedi  dyddiau  Williams  ac  Ann  Griffiths, 
y  mae  Anghydfîurfiaeth  Cymru'n  rhywbeth  gwell 
a  chyfoethocach  na  Phrotestaniaeth  noeth,  y  mae  wedi 
ennill  yn.  ol  bethau  goreu  yr  hen  grefydd  hefyd.  Medd 
y  Beibl, — peth  goreu  Protestaniaeth  ;  medd  yr  emynnau, 
— peth  goreu  Eglwys  Rufen.  Yr  emynnau  sicrhaodd 
grefydd  Cymru  ;  oni  bai  am  Wüliams  ac  Ann  Griffiths, 
ni  chofiesid  yn  ein  dyddiau  ni  am  Rowlands  Llangeitho 
a   John    Elias. 

Yn  ail,  nid  ydyw  yr  Uchel  Eglwysyddiaeth  y  gwahodd- 
wyd  fi  i'w  weled  mewn  amryw  fannau  yn  Lloegr  yn 
ddynwarediad  gwirioneddol  o  Babyddiaeth.  Chware 
Pabyddiaeth  ydyw,  a  chware  diènaid  iawn.  Wrth 
weled  addoliad  Pabyddol,  teimlwn  ei  f  awredd,  a  thristawn 
wrth  gofio  nad  ydyw'n  dysgu  i'r  bobl  feddwl  ;  wi'th 
weled  addoliad  Uchel  Eglwysig,  ni  allwn  lai  na  theimlo 
ein  bod  yn  edrych  ar  ddynion  yn  gwneud  gwaith  plant, 
— chware,  mewn  tv  teganau,  y  peth  welsant  ddynion 
yn  ei  wneud  mewn  tai.     Nid  rhyfedd  fod  Eglwyswyr 

E 


66  TRO     YN     LLYDAW. 

yn  cael  digon  ar  chware,  ac  yn  mjnid  drosodd  yn  lluoedd 
i  Eglwys  Rufen.  Nid  ydyw  Eglwys  Loegr  yn  lle  i 
orffwys  ynddi,  saif  ar  hanner  y  ffordd  rhwng  Rhufen 
a  Chalfiniaeth, — ni  fedd  ei  haddoliad  fawredd  y  naill 
na  meddylgarwch  y  llall. 

Yn  drydydd,  mae'n  anodd  proffwydo  pryd  y  derbyn 
y  Llydawiaid  grefydd  Cymru.  Nid  ydyw  Llydaw 
yn  yr  un  cyflwr  ag  yr  oedd  Cymru  ynddo'n  union  cyn 
y  Diwygiad.  Md  ydyw  offeiriaid  Llydaw'n  segur, 
y  mae'r  Chwyldroad  wedi  eu  gwneud  yn  effro  iawn  ; 
nid  gwasanaeth  llygoer  Eglwys  Loegr  sydd  yn  Llydaw, 
ond  gwasanaeth  sydd  wrth  fodd  y  Celt  ;  a  mwy  na'r 
cwbl,  nid  ydyw  Ffrainc  yn  gadael  Llydaw  iddi  ei  hun, 
fel  y  gadawodd  Lloegr  Gymru,  y  mae  ymdrechion 
diderfyn  yn  cael  eu  gwneud  i  Ffranceiddio  Llydaw, — 
gwneud  y  Llydawiaid  yn  feilchion,  yn  ddiddym,  ac 
yn  anffyddol.  Ond,  o'r  ochr  arall,  y  mae  dylanwad 
yr  offeiriaid  yn  darf od  ;  y  mae  Protestaniaeth  Cymru 
wrth  f odd  y  Llydawiaid  ;  a  hwyrach  f od  digon  o  gadernid 
yn  yr  ysbryd  Llydewig, — pe'r  atgyfodai, — i  wTthod 
'  gwareiddiad  '  arwjmebol  gwan  Ffrainc,  ac  i  syrthio'n 
ol  ar  hen  ysbryd  crefyddol  a  meddylgar  y  Llydawiaid 
eu  hunain. 

Pe  cydiai  Cymru  yn  Uaw  Llydaw,  medrai  ei  harwain 
hyd  ei  llwybrau  ei  hun.  A  pha  beth  bynnag  gaffai 
Llydaw  o  hynny,  cai  Cymru  fil  mwy.  Dywedir  fod 
gwylio  ei  blant  yn  tyfu  yn  rhoddi  llawenydd  ieuenctid 
drachefn  i'r  tad,  teimla  ei  fod  yn  ieuanc  gyda  hwy. 
Pe  dysgai  Cymru  Lydaw  i  gerdded  ffyrdd  yr  Arglwydd, 
adnewyddai  ei  hieuenctid  ei  hun  wrth  wneud  hynny, 
profai  drachefn  o  lawenydd  iachawdwriaeth  yr  hen 
ddiwygiadau.  Ond  henaint  sicr  i  Gymru  fydd  anghofio 
Llydaw.  "  Pan  ddychwelo  Sodom  a'i  merched  i'w 
hen  gyflwr,  yna  tithau  a'th  ferched  a  ddychwelwch 
i'ch  hen  gyfl^vr  ;  canys  nid  cedd  mo'r  son  am  Sodom 
dy  chwaer  yn  dy  enau  yn  nydd  dy  falchter." 


Y 


X. 

EGLWYS    AR    FRYN. 

R  oedd  Sian  a  Francoise  yn  ein  disgwyl  o'r 
eglwys,  a  dechreuasant  ein  holi  ar  draws 
ei  gilydd. 


"  Sut  yr  oeddych  yn  leicio'r  gwasanaeth  ?  " 

"  Yr  oedd  yn  darawiadol  iawn,  ac  yn  bur  brydferth. 
A  oeddych  yn  ei  ddeall  ?  " 

"  Nag  oeddwn  i,  Lladin  oedd. " 

"  A  fedrwch  chwi  ddarllen  ?  " 

"  Medraf  ddarllen  Ffrancaeg,  a  siarad  Llydaweg,  ond  ni 
fedraf  ddim   Lladin  na   Saesneg. " 

"  Fedrwch  chwi  ddim  darllen  Llydaweg  ?  " 

"  Na,  'does  neb  bron  yn  medru  darllen  Llydaweg,  ond 
y  mae  pawb  yn  Lannion  yn  ei  deall.  Darllennwch  chwi'r 
Uyfr  Llydaweg  yna,  mi  ddywedaf  finne  beth  ydyw  yn 
Ffrancaeg.  'Does  neb  yn  dysgu  Llydaweg  yn  yr  ysgolion, 
dim  ond  Ffrancaeg." 

"  Pwy  sy'n  dysgu'r  Beibl  i  chwi  ?  " 

"  O,  gyda  Ueianod  y  bum  i,  yn  Roche  Darrien.  Mi  wn 
i  lawer  o'r  Beibl.  Mi  wn  enwau  plant  Jacob,  ac  enwau 
brenhinoedd  Juda,  a  hanes  Dafydd,  a  hanes  dyn  y  gwallt 
hir, — beth  oedd  ei  enw  hefyd  ? — Absalom,  a  llawer  o  bethau 
eraiU." 

"  Wyddoch  chwi  hanes  y  proffwydi  ?  " 

"  Na  wn,  ddim.     Ond  mi  wn  hanes  brenhinoedd  Ffrainc." 

"  Wyddoch  chwi  hanes  Llydaw  ?  " 

"Na  wn,  ddim." 

"  Fydd  yr  ofîeiriaid  ddim  yn  pregethu  i  chwi  am  y 
profíwydi  ac  am  yr  efengylwyr  ?  " 

"  Yr  oíîeiriaid  !  Na  fyddant  hwy,  'does  arnynt  hwy 
ddim  ond  eisiau  arian.  Arian  am  bob  peth.  Os  bydd 
eisiau  bedyddio  plentyn,  pymtheg  swllt.  Os  bydd  eisiau 
claddu'r  marw,  tri  chan  swUt.  Ac  fel  y  talech  chwi,  felly 
caech  eich  claddu.  Ac  os  bydd  arnoch  eisiau  gweddio 
dros  eich  perthynasau  i'w  cael  o'r  purdan,  talu  am  hynny. 
O,  mae'r  oíîeiriaid  yn  gyfoethog  iawn." 

"  Faint  sydd  ohonynt  yn  Lannion  ?  " 

"  Mae  llawer  iawn,  dros  gant.  Mae  ugain  yn  yr  eglwys 
y  buoch  chwi  ynddi'n  unig.  Mae  Lannion  yn  lle  ceidwadol 
iawn,  a  brenhinol,  am  fod  cymaint  o  bendefìgion  yn  byw 
oddiamgylch,  ac  y  mae  yr  oíîeiriaid  a'r  boneddigion  yn 
cyd-fynd  bob  amser. " 

"  A  ydyw  gwerin  bobl  Lannion  ar  delerau  da  â'r  ofîeir- 
iaid  ?  " 

"  Yn  y  dref  'dydi'r  bobl  yn  hidio  fawr  amdanynt,  ond 
y  mae  pobl  y  wlad  yn  credu  ynddynt  eto,  byddant  yn 
cario  popeth  iddynt  ;  gwin,  osia,  tatws,  gwenith,  fîrwythau, 
popeth.  Mae'n  gywilydd  fod  pobl  sy'n  gweithio  dim 
yn  cael  cymaint  o  bethau." 

"  A  oes  yma  ddim  Protestaniaid  ?  " 

"  Oes,  ddau  deuhi.  Swisiaid  ydynt,  a  daeth  pregethwr 
i  aros  gyda  hwynt  unwaith.  Pregethodd,  ac  aeth  pawb, 
pawb,  i'w  glywed.  Ac  yr  oedd  o  'n  pregethu'n  dda.  Ond 
yi'  oedd  yn  dweyd  nad  oes  eisiau  cyffesu.  Fyddwch  chwi'n 
cyffesu  ?  " 

"  Byddwn." 

"  I  bwy  ?     I'r  bugaü  Calfinaidd  ?  " 

"Nage,  i  Dduw." 

"  O,  mae  hynny'n  llawer  gwell." 

Teimlai  Sian  mai  trwy  rywun  yr  oedd  hi'n  mjnid  at 
Dduw.  Rhedodd  ymaith,  a  daeth  a  Josephine  gyda 
hi'n  ol.  Yr  oedd  Josephine  yn  hoffach  o  holi  na  Sian, 
a  nyni  oedd  yn  gorfod  ateb.  Pan  glywsant  nad  oedd 
gan  y  Protestaniaid  ond  nefoedd  ac  uffern,  heb  yr 
un  purdan,  yr  oed.dynt  yn  meddwl  fod  hynny'n  well 
o  lawer.  Teimlem  eu  bod  yn  credu  nad  oedd  y  gwirion- 
edd  ganddynt  hwy,  eu  bod  wedi  colli  eu  fîydd  yn  eu 
hoffeiriaid,  a'u  bod  yn  barod  i  grefydd  arall. 

Ar  ol  cinio  aethom  i  fyny'r  bryn  o  Lannion  i  eglwys 
Brelevenez,  a  chawsom  olygfeydd  prydferth  cyn  cael 
ein  hunain  ar  y  platfform  uchel  y  saif  yr  hen  eglwys 
arno,  gyda'i  thŵr  ysgwar  a'i  ffenestri  Normanaidd 
hirion.  Yr  oeddym  yno  ymhell  cyn  dechre,  a  rhoisom 
dro  drwy'r  f  jniwent  sydd  o  amgylch  yr  eglwys  i  ddarllen 
yr  enwau  sydd  ar  y  beddau.  Gwelsom  fedd  plentyn 
Seisnig  fu  farw  yma,  a  charreg  gof  i  ryw  Gabrielle 
•le  Yaudet,  un  o  Lannion,  fu  farw  yn  "  ei  lleiandy 
yng  Nghaersalem,"  wyth  mlynedd  yn  ol.  Yng  Nghymru 
darlunir    gwragedd     ar     gerrig    beddau    fel     "  gwraig 

hwn  a  hwn,"  yn  Llydaw  darlunir  y  gwŷr  fel  "  gŵr 
hon  a  hon,"  Gwelsom  lle  gorwedd  "  corff  Yues 
TyTieve  (Owen  Tynewydd),  gŵr  Miriamme  Bruv," 
yn  ogystal  ag  "  Isabella  Yvonne  Euen,  gwraig  Yues 
Person."  Ni  waeth  pa  mor  bwysig  oedd  djn,  boed 
glochydd  neu  faer,  gofelir  dweyd  pwy  oedd  ei  wraig, 
— "  Louis  Brevet,  clochydd  Brelevenez,  a  gŵr  Perrine 
Guegon  ;  "  "  Joseph  L'Hévède,  maer  Camlez,  gweddw 
Marie  Gabec  ;  "  "  Isabèlla  Piriou,  gweddw  Louis 
Ruic,  a  gwraig  Jean  Morvan."  Gwelsom  fedd  syml 
un  djTi  y  tybiai  Ifor  Bowen  ei  f od  yn  ddyn  dedwydd, — 
"  Jean  Guyomar,  hen  lanc." 

Eisteddasom  ar  wal  y  fynwent  tan  darawai'r  cloc 
ddau,  yr  oedd  yno  gysgod  coed  ac  awel,  tra'r  oedd 
pobl  Lannion  odditanom  ymron  deddfu  gan  y  gwres. 
Clywem  sŵn  esgidiau  pren  y  Llydawiaid  yn  dod  i  fyny'r 
grisiau  cerrig,  ac  wrth  edjych  i  lawr  gwelem  gapiau 
gwynion  y  merched  a  choryn  hetiau'r  dynion.  Y  mae 
cantel  het  Lydewig  mor  fawr,  fel  na  welem,  oddiuchod, 
ddim  ond  y  hi,  er  y  gwyddem  fod  djn  dani.  Wedi 
cyrraedd,  eisteddai'r  dynion,  yn  ieuanc  ac  yn  hen, 
ar  fur  y  fynwent,  i  oríîwys  ac  i  weled  y  UeiU  yn  tynnu 
i  fyny.  Aethom  i'r  eglwys,  wedi  gwrthod  prynnu 
ffrwythau  gan  hen  wraig  oedd  yn  eu  gwerthu  wrth  y 
drws,  a  chawsom  hamdden  i  edrych  o'n  cwmpas  eyn 
i'r  gwasanaeth  ddechre.  Rhwng  y  bwau  cerrig  diaddurn 
gwelem  aml  rodd  i  sant  yr  eglwys, — llong  gan  ryw 
forwr  fu  mewn  enbydrwydd  ar  y  môr,  blodeuglwm  gan 
rywun  gafodd  waredigaeth  ar  dir, — a  rhwng  y  colofnau 
yr  oedd  darluniau  mawrion  o  olygfa  ddwyreiniol, 
ond  nid  oedd  yn  eu  mysg  ddarlun  i'w  gymharu  â'r 
olygfa  welem  drwy'r  drws.  Rhwng  coesau  merhelyg 
gwelem  Lannion  yn  gorwedd  yn  dawel  ar  y  gwastadedd 
odditanom,  a'r  haul  poeth  ar  ei  hystrydoedd,  ond  yr 
oedd  yn  oer  hyfryd  y  tu  f ewn  i  furiau  trwchus  yr  eglwys. 
Yr  oedd  corff  yr  eglwys  yn  llawn  o  ferched,  yn  gorffwys 
ac  yn  gweddio  ar  ol  llafur  caled  yr  wythnos, — ^torri 
cerrig  a  medi  a  dyrnu.     Cyn  hir  dechreuodd  y  djmion 

ddylifo  i  mewn,  ac  yr  oeddgalw  mawr  ar  y  dwfr  santaidd. 
Yr  oedd  pawb  wedi  ymdawelu  pan  ddechreuodd  y 
gwasanaeth,  ac  edrychasom  oll  tua'r  allor.  Gwelem 
y  pulpud  pren  cerfiedig  a'r  capeli  o  farmor  coch  a  gwyn  ; 
y  côr  prydferth  a  darlun  o  Fair  ynddo,  yng  ngwisg 
merched  ffasiynol  amser  balch  Louis  X\'I.  ;  y  canhwyllau 
cwyr  meinion  hirion,  o  bob  lliw,  a  goleu  bychan  coch 
ar  bob  un,  fel  pe  baent  gynifer  o  flodau'r  haul.  Yr 
oedd  gwisg  yr  oíîeiriad  yn  arddunol  i'r  eithaf, — sidan 
gwyn  ac  ymyl  aur,  a  choron  emog  ar  ei  gefn ;  yr 
oedd  gwisg  bechgyn  y  côr  o  sidan  glas,  a  surcot 
ridyllog  wen  arni.  Darllennai'r  oíîeiriad  â  Uais  crjniedig, 
a  gallwn  feddwl  yn  hawdd,  oni  bai  am  y  dillad  gorwj^ch, 
mai  hen  Gymro  oedd.  Arweinid  y  gân  gan  ddyn  a 
basŵn  enfawr,  a  rhyfedd  y  sŵn  fedrai  mor  ychydig 
o  fechgyn  gadw.  Ẅedi'r  gwasanaeth,  yr  hwn  oedd 
yn  wir  darawiadol  drwyddo,  aethant  allan  yn  rhes, 
— jr  hen  ofîeiriad  crand,  offeiriad  ieuanc,  a'i  gnawd 
fel  siglen  dongen,  dyn  y  casgliad,  dyn  y  basŵn,  a'r 
bechgyn  gleision.  Rhuthrodd  y  dynion  allan,  ond 
arhosodd  y  gwragedd  ar  ol.  Ymhen  hanner  awT 
edrychasom  i  mewn,  ac  yr  oedd  Ilawer  ohonynt  yn 
aros  yno. 

Pan  ddaethom  i  lawr  i'r  dre,  gwelsom  fod  y  prif 
heolydd  yn  ilawn,  oherwydd  yr  oedd  y  dydd  yn 
ddydd  gwyl  Ann  Santes.  Yng  nghanol  tyrfa  ger  y 
bont,  gwelem  y  dyn  dall  oedd  yn  begio  wrth  ddrws 
yr  eglwys  y  bore.  Yr  oedd  yn  canu  baledi'n  awT  ; 
ac  yr  oedd  dyn  meddw,  a  thrwjn  mawr  cam,  a  cbeg 
fel  bwcwl  esgid,  yn  ceisio  dal  y  gragen  iddo.  Fel 
hyn  y  mae  o  hyd, — yr  ofîeiriaid  wrth  ben  eu  digon, 
a'r  gler  ar  newynu.  Pawb  at  y  peth  y  bo, — jr  oíîeiriaid 
i  ddiolch  am  dynerwch  Rhagluniaeth,  a'r  clerfardd 
sychedig  i  ganmol  yr  hwn  fedd  win  a  chalon  hael. 
Ni  fedrwn  ddeall  y  gân,  oddigerth  ambell  air.  Ond 
yr  oedd  tyrf a  astud  yn  ei  deall  yn  iawn,  ac  jni  ei  mwynhau 
fel  y  byddai  Cymry'r  fîeiriau'n  mwynhau  cerddi  Jac 
Glan  y  Gors.     Y  mae  het  y  Llydawiaid  yn  union  fel 

het  person,  neu  het  ambell  sprigin  o  bregethwr  heb 
basio  arholiad  y  Cyfarfod  Misol  ;  a  golygfa  digon 
rhj^edd  oedd  gweled  cynulleidfa  o  bobl  dan  y  fath 
hetiau  yn  gwrando'n  geg  agored  ar  faledwr  pen  ffair 

Nid  oedd  gennyf  fì  fawr  o  fíansi  o'r  baledwr  ymgrymai 
i'r  saint  wrth  yr  egiwys  ac  a  roddai  ei  fys  ar  ei  gap  i'r 
Ueill  wrth  y  bont, — nid  hofî  germji  bobl  fo'n  goleuo'r 
ddau  ben  i'w  canwyll, — ond  cwynwn  er  hynny  na 
fedrwn  ddeall  ei  gân.  I  f y  nghysuro,  canodd  Josephine 
gân  hiraeth  hen  Lydawr  am  ei  wlad,  a  gadawodd  i 
mi  ei  hysgrifennu.  Dygais  hi  adre,  a  chyfieithwyd 
hi  gan  gyfaill  i  mi.  Ystyrir  ef  yn  fardd  gan  ferched 
ieuainc  ei  ardal,  y  mae  wedi  ennill  droeon  mewn  cyf  arf  od- 
ydd  llenyddol,  a  dywedodd  y  beirniad  crafî  Ap  Sebon 
unwaith  y  gellir  bardd  o  honaw.     Dyma'r  gân, — 

Hen  gastell  fy  nhad,  man  crud  fy  mabandod, 

Nyth  tawel  fy  mebyd  a  fuost  i  mi, 
Ymhell  oddiwrthyt  heneiddiais,  yng  nghryndod 

Fy  henaint  rwy'  heddyw  yn  canu  i  ti. 

Daw  atgof  am  danat  fel  llais  pell  obeithion, 
Clywaf  furmur  dy  ddyfroedd  a  su  dy  awelon, 
Clywaf  adlais  yr  adar  o'th  ddwfn  goedydd  duon, 
Wrth  nythu  y  gwanwyn  yn  dy  dawel  gysgodion. 
A  theimlaf  d'unigedd  yn  gordoi  fy  ysbryd, 
Unigedd  rydd  heddwch  ac  anghof  o'm  blinfyd. 

Yng  nghanol  y  ddawns,  lle  mae  gwisgoedd  yn  disgleirio, 

Gan  emau  tryloywon  fel  mellt  wrth  fynd  heibio, 

Lle  teifl  y  coronau  ar  lygaid  llawn  cariad 

Eu    heuraidd    gysgodion, — daw    meddyliau    am    danad. 

Wrth  weled  brenhines  y  ddawns  yn  ei  thlysni, 
Daw  meddyliau  am  flodyn  sy'n  harddach  na  hi, 

Lili  aur  Llydaw,  mae  hon  yn  teyrnasu 
Ar  flodau'r  mynyddoedd,  cyfoedion  i  mi. 

Dychmygaf  fod  eto  ar  fryniau  f 'hen  Lydaw 
Yn  casglu  y  gwinwydd  yn  blentyn  fel  cynt, 

Ymysg  fy  nghyfoedion  rwy'n  gẃrando  hen  alaw, 

Yn  dawnsio'n  ysgafn-droed  a'm  gwallt  yn  y  gwynt. 

Mae'm  traed  yn  cyflymu  drwy'r  glaswellt  aroglus, 
Drwy  liliau  tal  eurfron,  drwy  lygaid  y  dydd  ; 

Anghofiais  fy  henaint,  a'm  hofnau  pryderus, 

Mae  f 'enaid  yn  Llydaw  !    Mae  f'enaid  yn  rhydd  ! 

Nid  wyf  yn  hofíì  rhyfeddnodau.  Gwn  am  ŵr  doeth 
f  ydd  yn  osgoi  pob  cân  a  brawddeg  lle  y  gwel  ryf  eddnodau 
ar  eu  diwedd.  Ond  Ap  Sebon  ei  hun  a'u  dododd  yn 
y  gân  hon,  ac  ni  feiddiaf  fi  osod  bysedd  anghysegredig 
arnynt,  na'u  halogi  ag  ysgrifbin  nad  ysgrifennodd 
i  Eisteddfod  erioed.  Y  maent  yn  y  gwreiddiol  hefyd, 
ond  nid  yw  hynny  goel  yn  y  byd,  gan  fod  caneuon 
Ffrengig  mor  llawn  o  ryfeddnodau  ag  ydyw  dôl  o 
lygaid  y  dydd  ym  mis  Mehefin. 


XI. 
MIN    NOS    SABOTH. 


"  C'est  l'heure  ou  les  enfants  parlent  avec  les  anges."- 

VlCTOIl   HUGO. 


YR  oedd  addoliad  Ann  Santes  wedi  troi'n  fîair 
wyllt, — y  plant  wedi  gadael  allor  y  santes, 
ac  yn  sef  yll,  gyda'r  def  osiwn  eto  ar  eu  hwynebau, 
o  flaen  stondin  íîerins  ;  y  dynion  yn  pigo  eu  crymanau, 
a  rhai  ohonynt  yn  sefyll  yn  bur  ansefydlog  wrth  wneud 
hynny,  ac  yn  gwenu  gwên  lydan  fel  adiewyrch  cwpanaid 
o  win  coch  ;  y  begeriaid  yn  bendithio'r  gwagedd  roddent 
ddimeuau  yn  eu  dwylaw,  ac  yn  tywallt  melltithion 
ar  y  plant  roddent  iddynt  ddyrnaid  o  gerrig  eirin. 

Nid  mewn  lle  fel  hyn  y  medrem  ddisgwyl  tawelwch 
nos  Sul.  Cerddasom  i  fyny  íîordd  hir  Molaix,  ar  hyd 
bryn  gweddol  serth,  ac  yn  bur  fuan  yr  oeddym  yn 
unigedd  gwlad  íîrwythlawn  dlos.  Nid  oedd  ond  ambell 
fôd  dynol  i'w  weled,  yr  oedd  pawb  yn  Lannion  yn  cadw 
gwyl.  Dywedodd  hen  berson  plwy'  doeth  wrthyf 
unwaith  f  od  adeg  Sasiwn  y  Bala  yn  amser  wrth  ei  f  odd, 
— "  bydd  pawb  yno,"  meddai,  "  ond  y  bobl  oreu 
gen  i."  Y  llynedd  cymerodd  lleidr  fantais  ar  absenoldeb 
y  bobl,  ac  jr  oedd  llestri  arian  y  persondy'n  rhan  o'r 
ysbail.  Byth  er  hynny  y  mae'r  person  plwy'  yn  cadw'i 
lygad  ar  y  bobl  oreu  genno  fo. 

Wrth  deithio  ymlaen  hyd  y  íîordd  union,  gwelem 
wraig  unig  yn  sefyll,  a  buwch  fraith  yn  pori  gerllaw. 
Cyn  hir  gwelem  fod  llinyn  rhyngddynt.  Dynes  ganol 
oed  oedd  y  ddynes,  deneu  a  gwelw,  yn  dechre  crymu  cyn 
ei  hamser.     Y  mae  ei  hwyneb  yn  rhy  brudd  a  gwasgedig 

i  fod  yn  brydferth, — na,  daw  gwên  drosto,  .y  mae'n 
brydferth  iawn.  Wyneb  meddylgar  ydyw,  yn  dwej'^d 
hanes  bywyd  o  weithio  a  phryderu  dros  eraill.  Y 
mae  ei  dillad  yn  wael,  nid  iddi  ei  hun  y  mae  wedi  byw ; 
y  mae  ei  hwyneb  yn  dyner  a  phrydferth, — nid  am 
dani  ei  hun  y  mae  wedi  meddwl.  Gofynnais  iddi 
yn  Ffrancaeg  pwy  oedd.  Ysgydwodd  ei  phen,  ond 
gyda  gwên  garedig  ar  ei  hwyneb.  Yna  treiais  Gymraeg, 
gan  gyfeirio  at  y  '  fuwch,'  '  dafad,'  '  caseg,'  a  dweyd 
ei  bod  yn  '  Suì  braf.'  Dechreuodd  hithau  lefaru 
ar  unwaith,  gwyddwn  fod  ganddi  galon  lawn,  ac  yr 
oedd  yn  cymeryd  diddordeb  ynnom.  Dyẁedasom 
ein  bod  wedi  dod  o'r  gogledd,  dros  y  môr.  Yr  oedd 
ganddi  hithau  frawd  ym  Mhen  Pwl,  tybed  a  oeddym 
jn  ei  adnabod  ?  Clywais  hen  wraig  yng  Nghymru'n 
gof;^Ti  i  un  oedd  newydd  ddod  o'r  Amerig, — "  y  mae 
gen  inne  fachgen  yn  Sir  Benfro,  tybed  na  welsoch 
chwi  o  ?  "  Daeth  gwên  dynerach  nag  o'r  blaen  dros 
wjnrieb  y  Llydawes  wrth  sôn  am  ei  brawd,  cofiai  am 
lawenydd  a  dioddef  ieuenctid.  Byddaf  yn  meddwl 
fod  merched  yn  dioddef  mwy  na  dynion  dros  eraill, 
mae'n  haws  ganddynt  aberthu,  ymhyfrydant  wrth 
deimlo  eu  bod  yn  dioddef  dros  rai  a  garant.  Pe  gwelsem 
y  brawd  ym  Mhen  Pwl,  y  mae  arnaf  ofn  nad  oedd  ei 
chwaer  gymaint  yn  ei  feddwl  ag  oedd  ef  yn  ei  meddwl 
hi.  Dyna  fuasai  nefoedd  hon,  nid  gwlad  lawn  o  seintiau 
ac  ofîeiriaid  a  merthyron,  ond  gwlad  lle  mae'r  rhieni 
byth  jrn  ieuanc,  a'r  plant  byth  yn  fach.* 

Wrth  deithio  ymlaen,  daethom  at  dŷ  newydd  rhyw 
ddegllath  o'r  fîordd.  Gwelem  hen  ŵr  yn  camu  dros 
y  rhiniog,  ac  arosasom  ef.  Yr  oedd  yn  fyr  a  cham, 
ac  yn  hobian,  ond  heb  íîon  ;  gwisgai  het  wellt  ac  esgidiau 
pren,  ac  yr  oedd  ei  gôt  laes  yn  cyíîwrdd  â'i  arrau. 
Yr  oedd  gwên  roglyd  ar  ei  wyneb,  a  thybaco  nid  ychydig 
yng  nghil  ei  foch. 


*   "  Le  paradis,  ce  serait  les  parents  toujours  jeunes  et  les 
enfants  toujours  petits." — Victor  Hugo. 

"  A   fedrwch   chwi  siarad   Gallec  ?  " 
"Na." 

*'  Mae  gennych  dŷ  newydd  braf. " 
"  la,  ia,  ty  nefe  braw, " 
*'  Dacw  foch  gwyn. " 
"  la,  moch  gwyn." 

"  Dacw  ddeunydd  gwin  gwyn  ar  fur  y  tŷ." 
"  la,  gwin  gwyn. " 
"  Gwin  rhudd  ydi'r  gore. "' 

"  la,"    gyda  gwên  dyn  yn  teimlo  ei  fod  yn  dweyd  gwir 
wrth  ei  fodd,    "  ia,  gwin  felli  sy'i  efed. " 

Synnwn  ein  bod  yn  deali  ein  gilydd  mor  dda,  a 
thynnais  lyfr  allan  i  ysgrifennu'r  brawddegau.  Erbyn  i 
mi  godi  f y  mhen,  yr  oedd  yr  hen  dderjm.  wedi  dychrynnu, 
a  gwelwn  ef  yn  hobian  ymaith,  a'i  ddwy  law  ar  gefn 
ei  gôt  laes. 

Daethom  at  dalcen  tŷ  tafarn  bychan  a  chlywem 
gyfri  yn  yr  ardd, — "  unan,  daou,  tri,  pefer,  pemp, 
whech,  seis,  eeis,  nao,  dec."  Rhois  fy  mhen  dros  y 
gwrych,  a  gwelwn  tua  dwsin  o  bobl  yn  chware.  Pan 
welais  gyfle,  treiais  dynnu  ysgwrs, — 

"  Whare  ?  " 
"  la,  whare  bwlw. " 
"  Whare  am  arian  ?  " 
"  la,   ia,   am  arian." 

Bachgen  ieuanc  tal  lluniaidd  oedd  yn  siarad  â  mi, 
morwr  yn  perthyn  i'r  llynges  Ffrengig.  Yr  oedd  wedi 
bod  yn  Aber  Tawe,  yn  Fenis,  ac  yn  China,  lle  y  clwyfwyd 
ef ,  ac  yr  oedd  wedi  cael  tri  mis  o  wyliau  i  fendio. 

Daeth  un  arall  atom,  a  mynnai  ddweyd  ei  hanes 
yng  ngwarchae  Strasburg.  Gadawodd  pawb  eu  chware 
pan  ddeallasant  fod  yno  Gymry,  ac  yr  oedd  gan  bob 
un  ei  air  Llydewig  i  ofyn  ai'r  un  peth  oedd  yn  Gymraeg. 
Gwaith  anuwiol  ydyw  chware  bwlw  ar  nos  Sul,  ond 
yr  oedd  y  bobl  hyn  yn  garedig  ac  yn  foneddigaidd. 
Gwelsom  lawer  Sais  swta  ;  digymwynas  a  hunanol 
oedd  y  rhan  fwyaf  o'r  Ffrancod  gjrfarfyddem  ;  ond 
ni  welsom  un  Llydawiad  anfoneddigaidd,  cawsom 
garedigrwydd  syml,  a  gwên  ar  bob  wyneb  trwy'r  wlad. 


76  TRO     YN     LLYDAW. 

Troisom  yn  ol  ar  hyd  ffordd  arall,  ffordd  oedd  yn 
ymdroelli  hyd  ochr  y  mynydd,  a'r  troeon  ymron  a 
chyfíwrdd  â'i  gilydd,  Cyn  hir  daeth  Lannion  i'r 
golwg  odditanom,  anadlai  awel  ysgafn  drosti  tuag 
atom,  ac  eisteddasom  ar  fin  y  ffordd  i  edrych  ar  y 
dref  o  dai  henafol  ymysg  coed  ar  lan  yr  afon.  Ar 
y  drofa  odditanom  yr  oedd  amryw  wragedd,  a  phlant 
yn  chware,  gan  gadw  gormod  o  sŵn,  os  gormod  yw 
llawer.  Oni  bai  am  eu  dadwrdd  hwy,  buasai  tawelwch 
y  Saboth  yn  gorffwys  ar  yr  holl  wlad  eang  o  fryniau 
a  dyíîrjninoedd  welem  o'n  blaen.  Yn  sydyn,  clywsom 
dinc  prudd  ar  y  gloch  fawr.  Dyna  bennau'r  gwragedd 
yn  crymu,  ac  yr  oedd  pob  plentyn  ar  ei  liniau  mewn 
eiliad,  a'i  ddwylaw  ymhleth,  ar  ganol  y  ffordd.  "  Cloch 
yr  Angel  "   oedd,  a  gwyddwn  rediad  gweddi'r  plant, — 

"  Dyro  i  ni  ras,  o  Dduw,  fel  yr  adnabyddom  ymgnawdoliad 
dy  Fab,  ac  y'n  dyger  i  ogoniant  yr  Atgyfodiad  drwy  ei 
ddioddef  a'i  groes.     Yn  ei  enw  Ef,     Amen, " 

Eisteddais  yn  hir  i  wylio'r  plant.  Mae  plant  yn 
debig  i'w  gilydd  ym  mhob  man,  a  disgwyliwn  eu  cael 
yn  debycach  hyd  yn  oed  nag  ydynt.  Synnai  Dafydd 
Rolant  glywed  plant  yn  siarad  Saesneg  ar  gyffìniau 
Lloegr,  a  synnwn  innau  weled  plant,  a'u  hwynebau 
Cymreig,  ar  eu  gliniau  wrth  glywed  cloch  yr  Atigelus. 
Yr  oeddwTi  yn  ceisio  dychmygu  ym  mhle  yng  Nghymru 
y  bu  plentyn  yn  penlinio  olaf  i  ddweyd  "  gweddi'r 
Angel,"  pan  glywn  lais  Ifor  Bowen  yn  dadseinio  o'r 
coed  gerllaw, — 

"  Cymru,  fy  ngwlad,  hen  gartref  y  Brython, 
Cartref  y  dewr,  ei  grud,  ac  ei  fedd." 

Yr  oedd  y  gloch  wedi  tewi,  duc  yr  oedd  y  plant  yn  methu 
dirnad  beth  oedd  y  llais  o'r  coed.  Gwn  am  blentyn 
feddyliodd  unwaith  fod  ei  weddi  wedi  deffro'r  taranau, 
er  mawr  ddychryn  iddo.  Y  mae  Cymru  wedi  bwrw 
ei  choelbren  gyda  Lloegr,  a  Llydaw  gyda  Ffrainc,  ers 
canrifoedd  bellach,   ond  wele  Lannion  odditanaf  eto'n 

beríîaith  Lydewig,  fel  y  mae'r  Bala'n  beríîaith  Gymreig. 
Rhoddwyd  pob  dylanwad  ar  waith  i  ladd  y  bywyd 
Celtaidd  yn  y  ddwy,  ond  y  mae'r  plant  yn  dysgu'r 
hen  iaith  eto  yn  Llydaw  ac  yng  Nghymru.  Er  hynny, 
nid  yr  un  fu  hanes  y  ddwy  wlad.  Ni  orf odwyd  Llydaw 
i  ymostwng  i  Eglwys  estronol,  fel  y  gorfodwyd  Cymru  ; 
ni  rannwyd  bywyd  Llydaw, — y  pendefìg  yn  erbyn 
y  gwerinwr,  a'r  gwerinwr  yn  erbyn  y  pendefìg, — ^fel 
y  rhannwyd  bywyd  Cymru  ;  ni  chamesbonnir  y  Llydawr 
i'r  Ffrancwr,  fel  y  camesbonnir  y  Cymro  i'r  Sais  ;  ym- 
falchia  Ffrainc  yn  Llydaw,  gan  ddweyd  mai'r  morwyr 
Llydewig  ydyw  gogoniant  ei  lljniges,  tra  dywed  offeiriaid 
a  barnw}^  Seisnigaidd  Cymru  mai  hyhi  ydyw  rhan 
wrthryfelgar  Pryden  a  chywilydd  ei  llysoedd  cyfraith. 
Ond  gall  Cymru  ymorfoleddu  yn  ei  gorthrymderau. 
Dioddefodd  fwy  o  sarhad  na  Llydaw,  ac  am  hynny 
y  mae  gwlatgarwch  ei  meibion  yn  llawer  mv/y  eíîro 
heddyw.  Dioddefodd  orthrwm  Eglwys  faterol  "  hyd 
nes  yr  anghoíiwyd  enw  Crist  ynddi,"  ond  teimlodd 
hefyd  rym  diwygiad  na  theimlodd  Llydaw  mohono 
eto.  Yr  oedd  arnaf  fìnnau  awydd  diolch  i  Dduw, 
heb  gloch,  am  gystuddio  Cymru  fel  ei  gwaredid,  pan 
glywn  lais  Ifor  Bowen  draw  ymhell, — 

"  CoUaist  yr  oU  pan  goUaist  Lywelyn, " 

a  phrysurais  i  lawr  ar  ei  ol. 

Troisom  i  mewn  i  eglwys  Ann  wrth  fjnied  yn  ol, — 
yr  oedd  wedi  nosi  weithian, — ac  yr  oedd  ugeiniau 
o  bererinion  ar  eu  gliniau  ar  y  llawr  pridd.  Yr  oedd 
eu  hanadl  afiach  wedi  cymysgu  â  mwg  aroglus  y  thuser, 
nes  gwneud  yr  awyr  mor  glos  fel  na  fedrem  ni  aros 
pum  munud  yno.  Wedi  cyrraedd  ein  gwesty  cawsom 
hanes  yr  wyl. 

"  A  fydd  gennych  chwi  wyliau  yng  Nghymru  ?  " 

"  Bydd,  sasiynau  y  byddwn  yn  eu  galw. " 

"  Fydd  pobl  yn  meddwi  ynddynt  ?  " 

"  Na  fyddant.  Fe  fyddent  yn  meddwi  flynyddoedd 
yn  ol,  ond  mewn  rhyw  Sasiwn  fe  roddodd  John  Elias 
feddwon  y  Sasiwn  ar  ocsiwn." 

"  Pwy  a'u  prynnodd,  y  diafol  ?  " 

"  Nage,  lesu  Grist." 

"  O  'roedd  yna  ŵr  yn  curo'r  wraig,  wedi  bod  yn  yr  eglwys, 
ac  wedi  meddwi.  Fydd  y  gwŷr  yn  curo'r  gwragedd  yng 
Nghymru  ?  " 

"  Na  fyddant,  'dydi'r  anuwiolaf  ddim  mor  anuwiol 
a  hynny.  Ond,  ers  blynyddoedd  yn  ol,  fe  fyddai  curo 
gwragedd  yng  Nghymru  hefyd,  fel  y  dywed  yr  hen  bennill, — 

"  Llawer  gwaith  y  bum  i  'n  meddwl 
Mynd  i'r  llan  a  gwario'r  cwbwl, 
Dwad  adre'n  feddw  feddw, 
Curo'r  wraig  yn  arw  arw, " 

A  dywedai  Sian  mai  felly'n  union  y  mae'r  Llydawiaid 
yn  gwneud  yn  awr.  Yr  oedd  Josephine  yno  hefyd, 
ond  heb  yr  het,  a  chawsom  gryn  ddifyrrwch  wrth  ei 
chlywed  yn  adrodd  neilltuolion  gwahanol  genhedloedd. 
Y  mae'r  Saeson,.  ebai  hi,  yn  sur  a  balch,  ond  yn  onest 
a  íîyddlon  ;  y  mae'r  Cymry'n  debig  i'r  Saeson,  ond 
eu  bod  yn  bruddach,  ac  yn  bwyta  llai  ;  y  mae'r  Ffrancod 
yn  anwadal,  yn  arw  am  bleser,  yn  anuwiol  ;  y  mae'r 
Llydawiaid  yn  dawnsio  ac  yn  canu  ac  yn  meddwi, 
ond  y  maent  yn  grefyddol  iawn  er  hynny,  ac  nid  fel 
y  Ffrancod. 

Meddyliwn  wrth  gysgu'r  noson  honno  fy  mod  wedi 
cael  Sul  hir  a  llawn  ;  a  phan  oedd  y  golygfeydd  a'r 
dynion  yn  diflannu,  y  peth  olaf  welwn  oedd  y  wraig 
unig,  yn  gwylio  ei  buwch  ar  y  ffordd  hir,  ac  yn  gwenu 
wrth  feddwl  am  ei  brawd. 

"  The  island  valley  of  Avalon, 
Where  falls  not  hail  or  rain,  or  any  snow, 

Nor  ever  wind  blows  loudly." 

Tennyson. 

AMSER  du,  oedd  y  geiriau  cyntaf  glywais 
^  bore  dydd  Llun,  ac  ateb  Ifor  Bowen, — "  Na, 
amser  gwyn."  Ifor  oedd  agosaf  i'w  le, — yr 
oedd  niwl  glaswyn  yn  gorchuddio'r  dref  a'i  choed, 
a  gwlith-wlaw'n  disgyn  o  hono.  Ger  llaw  ein  tŷ  yr 
oedd  cerbyd  bychan  ar  gychwyn  i  Be'rhos  a  Threcastell, 
heibio'r  fan  lle  dywed  y  Llydawiaid  fod  Arthur  Fawr 
yn  huno.  Gosodasom  ein  hunain  ar  un  o'r  ddwy 
fainc  oedd  ynddo,  a  chyn  hir  yr  oedd  cymaint  o  Iwyth 
ohonom  f  el  y  bai'n  dda  gennyf  gael  mynd  allan,  oherwydd 
cydymdeimlad  a'r  ceíîyl  bach  buan  oedd  yn  ein  tynnu, 
ac  oherwydd  fod  y  lle  gawn  i'm  coesau'n  rhyfeddol 
gyfyrg.  Ni  fedrwn  symud  oddiar  ymyl  gul  y  cerbyd, 
hyd  yn  oed  pan  fyddai  chwip  y  gyrrwr  yn  troi'n  rhy 
agos  at  fy  mhen  neu  pan  fyddwn  yn  cael  fy  ngwthio 
drosodd  i  eistedd  ar  gant  yr  olwyn.  Yr  oedd  dyn 
mawr  tew  yn  y  cerbyd,  a  bum  yn  synnu  laweroedd 
o  weithiau  mor  hawdd  y  bydd  djm  tew'n  disgyn,  wrth 
ei  bwysau  ei  hun,  i'r  lle  mwyaf  cysurus  ymhobman. 
Yr  oeddwn  i  'n  gysurus  wrth  gychwyn,  ac  yn  ceisio 
gwneud  englyn  i  got  y  dyn  tew  oedd  yn  crogi  dros  y 
cerbyd  ;  ond  cyn  hir,  trwy  ryw  ddirgel  íîyrdd,  yr  oedd 
y  dyn  tew  wedi  symud  i  ganol  y  cerbyd,  a  minnau'n 
ofni  bob  munud  y  byddai'r  olwyn  yn  cyfîwrdd  â  mi. 
Er  hynny,  cefais  beth  difyrrwch.  Dywedai'r  Llydaw- 
iaid    enwau    lleoedd    wrthyf, — Caer    Efoar,    Maesmor> 

Pen  ar  Lan,  Croes  Hedd,  Tre  Melfen.  Dywedent 
hefyd  enwau  pob  peth  welem. — '  nifel,'  '  ceseg,'  meizion' 
(meillion),  '  rhod '  (olwyn),  '  moch,'  '  porchell,' 
'  gwenith,'     '  haidd.' 

Pan  ddaethom  i  olwg  y  môr  ger  St.  Quay  gadawsom 
y  cerbyd  a'i  drymlwyth,  a  dringasom  fryn  serth  i  Ben 
rhos  Gwirec.  Yr  oedd  y  niwl  yn  codi  oddiar  y  môr, 
ac  ynys  ar  ol  ynys  yn  dod  i'r  golwg  ;  daeth  yr  haul 
o'r  cwmwl,  fel  Arthur  o'i  ynys  draw,  disgleiriodd  y 
tywod,  a  gwridodd  y  grug.  Yr  oedd  yn  fwll  i  gerdded. 
a  throisom  i  f^nnwent  Pe'rhos  i  orfíwys  ac  i  edrych  ar 
yr  olygfa  swynol  o  draeth  a  bryniau.  Y  mae  golwg 
henaf ol  ar  yr  eglwys.  Gwenithfaen  coch  yw  ei  defnydd, 
ac  y  mae'n  hawdd  gweled  fod  llawer  ystorm  wedi 
bod  yn  curo  arni  er  pan  adeiladwyd  hi  yn  y  ddeuddegfed 
ganrif .  Y  mae  ei  cholofnau  fel  pe  bai  bleiddiaid  llidiog 
wedi  bod  yn  eu  cnoi,  y  mae  ei  thô  yn  anwastad  a  llwyd, 
y  mae  pob  carreg  yn  heneiddio  yn  y  mur,  nid  oes  dim 
newydd  yn  agos  at  yr  eglwys  hon, — ond  beddau. 
Aethom  i  mewn,  i'r  Ue  tawelaf  fu  erioed.  Heibio  le'r 
dwfr  bendigaid,  heibio'r  bedyddfaen,  heibio  i  le'r  arch, 
rhwng  colofnau  ceimion  gan  henaint,  fel  coesau  hen 
ddjmion,  daethom  i'r  côr,  dan  oleuni  lliwiau  hen  wydr 
na  all  neb  yn  awr  wneud  ei  debig.  Yr  oedd  distawrwydd 
y  bedd  yn  llenwi'r  eglwys,  oni  bai  am  dipiadau  cloc 
mewn  cornel  bell,  ac  yr  oedd  tipiau  hwnnw,  fel  curiadau 
calon,  yn  gwneud  y  distawrwydd  yn  ddyfnach  fyth. 

Y  mae  ei  eglwys  yn  gartref  i'r  Llydawr.  Ynddi 
y  bedyddir  ef,  dywed  hanes  ei  fywyd  o  ddydd  i  ddydd 
yn  ei  chyfîesgell,  a  phan  ddaw  awr  marwolaetb  teimla 
y  bydd  yn  ddiogel  os  rhoddir  ei  gorfî  i  oríîwys  ynddi 
dan  y  brethyn  du  a'r  groes  wen  ar  ei  fîordd  i'r  bedd. 
A  phan  ddaw  benaint  ac  unigedd,  y  mae'r  eglwys  yn 
lle  tawel  i  fyfyrio  am  ddyddiau  ieuenctid  ac  am  hen 
gyfeillion  sydd  wedi  gadael  dyfîryn  Bacca.  Nid  oedd 
ond  un  hen  wraig  yno  y  bore  hwn,  mor  ddistaw  a  delw, 
ond  clywem  swn  clocs  un  arall  ar  y  llawr  cerrig  pan 
oeddym  yn  ymadael. 

Fel  y  Cymro,  y  mae  lle  ei  fedd  yn  dir  cysegredig 
i'r  Llydawr.  Fel  y  mae  cyfraith  Ffrainc  yn  bod, 
ni  raid  gadael  bedd  heb  aflonyddu  arno  ond  am  ryw 
ychydig  o  flynyddoedd,  a  pheth  eithaf  tarawiadol 
oedd  gweled  fod  ambell  un  wedi  prynnu  "  llonyddwch 
am  ddeugain  mlynedd."  Yr  oedd  enwau  Llydewig 
ar  bob  carreg  fedd.  Yr  oedd  yno  un  Marie  Yvonne 
Gallec  yn  gorwedd,  fel  y  gellir  gweled  John  Sais,  neu 
Sayce,  mewn  ambell  fan  yng  Nghymru. 

Yn  Llydaw  y  mae'r  oíîeiriaid  mor  Lydewig  a  neb. 
Y  mae  hyn  yn  cyirìi  i  raddau  pell  am  eu  dylanwad 
ar  y  wlad.  Mewn  cyfarfod  pregethu  eglwysig  yn  y 
Bala,  rhoddwyd  yr  esgob  i  bregethu  yn  Saesneg, 
ac  nid  ydyw  hyn  ond  enghraiíît  o'r  ynfydrwydd  barnol 
sy'n  gwrthod  pob  moddion  i  anwylo'r  Eglwys  i'r  wlad. 
Ond  yn  Llydaw,  y  mae'r  oíîeiriaid  yn  Llydawiaid. 
Dacw  ofîeiriad  ieuanc  yn  nesau  at  yr  eglwys,  medd- 
yliasom  am  eiliad  mai  rhyw  chwil  giwredyn  o  Gymru 
oedd, — yr  un  het,  yr  un  goler,  yr  un  gôt,  yr  un  ysgrepan. 
Prin  na  ddisgwyliem  y  Saesneg  neis  hwnnw,  y  Saesneg 
nas  mynnir  siarad  y  Gymraeg  wledig  rhag  ei  ddifwjmo, 
oddiar  ei  wefusau.  Ond  Llydaweg  glywsom,  iaith 
ei  bobl,  ac  yr  oedd  ei  bobl  yn  adwaen  ei  lais. 

Cerddasom  ymlaen  hyd  lan  y  môr,  ac  er  poethed 
oedd,  gwelem  fod  gan  y  Llydawiaid  gymaint  o  ddillad 
am  danynt  a  phe  bai  raid  iddynt  wynebu  rhewynt 
Tachwedd  neu  eirlaw  Chwefrol,  —  esgidiau  pren, 
trowsus  llac  carpiog  wedi  ei  glytio  fel  na  welid  beth 
oedd  y  brethyn  gwreiddiol,  crys  a'r  patrwm  wedi  ei 
osod  bob  íîordd,  fel  pe  bai  ei  wisgwr  wedi  ei  wneud 
o  ddarnau  o  bobl  eraill.  Peth  digri  oedd  gweled  y 
plant  oll  wedi  eu  gwisgo  mewn  dillad  pobl  ;  gwelsom 
eneth  a'i  nain,  y  ddwy  mewn  pais  stwfî  a  chap,  ac 
ni  wyddem  o'r  tu  ol  p'un  oedd  yr  eneth  seithmlwydd 
a  ph'un  oedd  yr  hen  wraig  saith  mlwydd  a  thrigain. 

Yr  oedd  y  tai  welem  oll  fel  ei  güydd, — ^tô  brwyn, 
llawr  pridd,  cypyrddau  ac  addurniadau  efydd  hir 
ar  eu  drysau,  bord  gron,  Uestri  a  Uwyau  pren.     Wrth 

bob  tŷ,  gwelir  teisi  eithin,  llyn  chwid,  a  moch  yn  ym- 
dorheulo  ;  a  chlywir  arogl  y  rhedyn  sy'n  llosgi  dan  y 
crochanaid  tatws.  Trwy  wlad  o  dai  Uiosog,  daethom 
i  La  Clarte,  pentre  tlawd  o  dai  gwael  o  amgylch  eglwys 
hen.  Pan  ddaethom  at  y  porth,  gwelem  ddyn  yn 
eistedd  o  flaen  drws  mawr  yr  eglwys,  ac  yn  ceisio  tynnu 
lluniau'r  cerfwaith  carreg, — yr  lesu'n  marw,  y  Forwyn 
a'i  baban,  y  deial, — oedd  ar  y  mur  o'i  flaen.  Xid 
gwaitb  hawdd  oedd  hyn,  oherwydd  yr  oedd  tyrfa  o 
blant  a  chŵn  yn  gwasgu  arno  o'r  tu  ol,  ac  yn  cymeryd 
y  diddordeb  mwyaf  yn  y  darlun,  fel  ag  yr  oedd  yn 
rhaid  i'r  arlunydd  druan  fod  ar  ei  ochel  rhag  i  fys 
budr  neu  drwyn  ci  gyfîwrdd  â'i  baent  gwlyb.  Pan 
ddaethom  ni  i'r  golwg,  cafodd  yi'  arlunydd  lonydd 
gan  ei  feirniaid,  rhedasant  oll  i'n  cyfarfod,  y  plant  i 
fegio,  a'r  cŵn  i  ysgwyd  eu  cynffonnau.  Cyn  i'r  begeriaid 
ein  byddaru,  daeth  nif  er  o  Ffrancod  bach  tewion  diamyn- 
edd,  a  merched  i'w  canlyn  yn  gwasgar  perarogl  o'u 
sidanau,  o  gerbyd  gerllaw.  Rhathrodd  y  dorf  o  fegeriaid 
ar  draws  ei  gilydd  at  y  rhai  hyn,  a  chawsant  un  FfrancA^T 
hael,  a  dime  i'w  rhoddi.  Yr  oedd  ugeiniau  o  ddwylaw 
diddaioni  o'i  flaen,  ac  ugeiniau  o  gegau  yn  dolefain 
disgrifiadau  o  ystad  y  tlawd.  Aethom  i  borth  yr 
eglwys,  ac  yr  oedd  llond  y  ddwy  fainc  o  fegeriaid, 
yn  murmur  eu  cwjmfan  wrth  i  ni  fyned  heibio.  Y 
mae'r  bobl  hyn  yn  begio  wrth  eu  tylw}i:hau, — ^gwelsom 
nain  a  mam  a  merch  yn  estjni  eu  dwylaw  am  gardod 
ar  unwaith.  Gwelsom  bobl  dlodion  garpiog  yn  gweithio'n 
galed,  gwnaent  unrhyw  gymwynas  inni,  ac  ni  ddisgwyl- 
ient,  rhagor  gofyn,  am  gardod.  Ond  am  rai  eraill, 
dysgant  fegio  oddiar  y  fron, — gwelsom  lawer  baban 
wedi  ei  ddysgu  i  estyn  ei  law  fach  oddiar  fron  ei  fam, — 
ni  wnaent  gymwynas  dros  eu  crogi,  a  dyma'r  bobl 
mwyaf  aniolchgar  ar  wyneb  y  ddaear.  Rhennir 
trigolion  Llydaw,  fel  y  rhennid  y  Cymry  gynt,  yn  ddau 
ddosbarth, — y  bobl  sy'n  cynyrchu,  a'r  bobl  sy'n  difa'r 
hyn  gynyrchir  gan  eraiU.  Gwaitb  y  dosbarth  cjmtaf 
yw  llafurio   ac   aberthu.     A  gwaith   y  lleill, — "  defaid 

y  gadles,"  fel  eu  gelwir, — yw  bwyta'r  mêl  o  gychod 
rhai  eraill,  cardota,  gwlana,  bendithio  â'r  genaii,  a 
melltithio  â'r  galon.  Nid  oes  ond  un  tlodi  anrhydeddus, 
— ^tlodi  fel  tlodi  ein  Gwaredwr, — tlodi  y  syrthiwyd 
iddo  trwy  weithio  a  dioddef  dros  eraill.  Fel  y  mae 
gwlad  yn  dod  yn  fwy  crefyddol,  diflanna'r  cydau 
cardod,  ac  amlha  gweill,  ceibiau,  a  rhawdau. 

Y  mae'r  íîordd  o  La  Clarte  i  Blw'  Manach  gyda'r 
ryfeddaf  fum  i  'n  deithio  erioed.  Dringasom  i  gopa 
bryn,  ac  i  frig  craig  anferth  orfîwysai  ar  ei  ben.  O'n 
blaen  yr  oedd  anialwch  o  greigiau  erchyll,  neu  yn 
hytrach  o  gerrig  llwydion  yn  bentjrrrau  ar  ei  gilydd. 
Gallem  yn  hawdd  ddychmygu  mai  rhyw  anialwch 
dwyreiniol  ymestynnai  o'n  blaenau,  a'r  cerrig  f el  camelod 
yn  gorwedd  arno,  a'r  Ffrancesau  sidanog  welsem  yn 
La  Clarte  fel  ambell  i  íflamingo  oleugoch  ysblenydd 
yma  ac  acw.  Gyda  min  yr  anialwch  hwn  gwelem 
dawelwch  dedwydd  eangder  y  môr. 

Wrth  ymlwybro  rhwng  y  cerrig,  bron  na  feddyliem 
mai  pennau  cawrfilod,  penglogau  hen  anifeiliaid  y 
cynf yd  oeddynt,  y  gwylltfilod  y  byddis  yn  breuddwydio 
am  danynt,  wedi  eu  troi'n  garreg.  Rhwng  y  cerrig, 
gwelem  f eysydd  gwenith  aeddf ed,  a  liwybrau  glaswelltog, 
a  thai  crynion  dieithr, — magwrle  plant  bach  tlws, 
rhy  swil  i  fegio,  a  iechyd  tlodi  ar  eu  gruddiau,  yn  dianc 
i  syllu  arnom  o  ben  carreg  uchel  neu  o  ddôr  fwaog 
eu  cartref.  Gwelsom  dŷ  a'i  adeiladau  wedi  eu  codi 
ar  un  garreg  wastad,  ac  yr  oedd  lle  ar  yr  un  garreg 
i  fuarth  eang  a  theisi  gwair.  Yr  oedd  un  garreg 
fel  Uew  wedi  neidio  ar  gefn  jr  hydd,  ac  yn  gafael  â'i 
ddannedd  yn  ei  ysgwydd  ;  yr  oedd  rhai  eraill  fel  chwilod 
wedi  chwyddo  i  faintioli  aruthrol.  Ai'r  cerrig  yn  fwy 
ac  yn  amlach  f  el  yr  elem  ymlaen,  yr  oeddynt  f  el  cawrfilod 
wedi  gorwedd  ar  ei  güydd  yn  bentwr.  Gyda  i  ni 
gyrraedd  glan  y  môr,  disgjninodd  y  niwl  gwyn  trwchus 
ar  y  ddaear  drachefn,  ac  yr  oedd  rhywbeth  ofnadwy 
yn  yr  olygfa  ar  y  cerrig  mawr  drwy'r  niwl,   a  rhu'r 

môr  yn  adseinio  o  honynt.  Gadawsom  y  breuddwyd 
eynhyrfus  o  greigiau  ar  ein  hol,  a  theithiasom  ar  hyd 
y  traeth  i  Blw'  Manach.  Y  peth  cyntaf  welsom  oedd 
delw  Gwirec  Sant,  a'i  wyneb  tua'r  môr,  oherwydd 
gweddio  dros  forwyr  yw  ei  waith.  Yr  oedd  dwy  fam 
yn  dysgu  i'w  plant  gerdded  o  amgylch  traed  y  saint, 
a  dywedent  wrthym  mai  "  amser  sal  "  oedd  at  weled 
y  wlad,  oherwydd  y  niwl.  Gerllaw  yr  oedd  capel 
y  sant,  ac  ar  hyd  ein  fîordd  gwelem  ddarnau  o  groesau, 
wedi  eu  malurio  gan  yr  hin.  Aethom  drwy  bentref 
Plw'  Manach,  a  daethom  at  ddwy  felin  droir  gan  y  môr. 
Y  mae  argae  wedi  ei  wneud  ar  draws  genau  cwm  main, 
agorir  y  llif-ddorau  pan  fo'r  môr  yn  dod  i  mewn,  a 
cheuir  hwy  pan  fydd  yn  dechre  treio.  Gadewir  digon 
o  ddwfr  i  droi'r  melinau  sydd  ar  yr  argae  hyd  nes 
y  daw'r  llanw  i  mewn  drachefn.  Clywsom  yr  arogl 
blawd  wrth  basio'r  melinau,  a  gwelem  resi  hirion  o 
Lydawiaid  jn  mynd  ar  ol  ei  gilydd,  fel  gwyddau, 
a'u  beichiau  ar  eu  cefnau  tua'r  felin. 

I  Blw'  Manach  y  bydd  pobl  Tregastell  a'r  wlad  o'i 
hamgylch  yn  dod  "  i'r  môr."  Gwelsom  hwy  yn 
eu  dillad  goreu,  yn  llewys  eu  crysau  rhag  dwyno  eu 
côt,  yn  edrych  ar  y  pysgotw;>T:'  oedd  yn  brysur  ar  y 
traeth.  Weithiau  cyfarfyddem  amaethwr  yn  gyrru 
cerbydaid  o  blant  iach,  a  phrin  yr  oedd  amser  i  gael 
gair  wrth  basio, — 

"  Ai  dyma'r  hynt  i  Dregastell  ?  " 
"  la,  ia,  dena  hi." 

Dywedir  "  le,  le  "  gyda  mwy  o  bwyslais  yn  Llydaw 
nag  yng  Nghymru,  fel  y  bydd  dyledus  yn  dweyd  wrth. 
ei  ofynnwr  pan  fo  hwnnw'n  darlunio  ei  fawr  angen 
am  arian. 

Yr  oeddym  yn  troi  ein  cefnau  ar  y  môr,  ac  yn  cychwyn 
i  Lannion  ar  hyd  iîordd  arall.  Cyn  dod  i  Drecastell, 
eisteddasom  dan  gysgod  coed  eglwys  fechan  y  Graig 
Arian,  ar  ben  bryn.  Yr  oedd  amryw  bentrefydd 
mân    o   dai    to   brwyn    o'n   hamgylch,    a    pherllannau 

af alau,  a  chaeau  gwair,  a  gwenith,  a  thatws,  a  chloddiau 
gyda  mawn  yn  sychu  ar  eu  pennau.  A  thraw  yr  oedd 
y  traeth  tywodlyd  fel  llawr  aur,  a'r  niwl  fel  gorchudd 
o  geinwaith  arian  drosto.  Tybiem  ein  bod  yn  gweled 
amlinelliad  gwan  y  Saith  Ynys  trwy'r  niwl,  ond  hwyrach 
mai  dychmygu  yr  oeddym.  Cofìasom  mai  yn  rhywle 
ar  y  traeth  niwliog  dieithr  o'n  blaenau  y  dywed  y 
Llydawiaid  fod  Arthur  Fawr  yn  huno,  i  iachau  ei 
glwyfau,  ac  i  aros  am  gyflawnder  yr  amser  i  wared 
ei  genedl.  Y  mae'n  debig  fod  Arthur  yn  bod  fel  duw 
rhyf el  y  Celtiaid  cyn  i'r  Cymry  a'r  Llydawiaid  ymwahanu 
pan  orfod  iddynt  ymladd, — y  Cymry'n  erbyn  y  Saeson, 
a'r  Llydawiaid  yn  erbyn  y  Normaniaid, — daeth  y  duw 
rhyfel  yn  arwr  cenedjaethol,  yn  ymladd  yn  erbyn 
ei  elynion,  ac  yn  sjn^'thio  trwy  frad  Modred  ym  Mrwydr 
Camlan.  Y  mae  gan  y  Cymry  a'r  Llydawiaid  er  hynny 
Afallon,  eu  Harthur  yn  huno,  a'u  gobaith  am  atgjrfodiad 
ysbryd  eu  cenedl.  Y  mae  Arthur  wedi  defîro  yng 
Nghymru,  ond  y  mae  Arthur  Llydaw  eto'n  huno  dan 
y  traeth  disglair  acw. 

ANAML  y  bu  mwy  o  eisiau  bwyd  na'r  eisiau  oedd 
XI.  arnom  ni  pan  gyrhaeddasom  Drecastell  tua 
dau  o'r  gloch  ar  brynha^\Ti  mwll  a  phoeth. 
Prin  yr  edrychasom  ar  yr  eglwys  na'r  ystrydoedd ; 
ac  wedi  troi  i  mewn  i  westy,  edrych  ar  y  bobl  yn  gwneud 
bwyd  oedd  yr  unig  beth  diddorol  inni.  Tra'r  oeddym 
yn  bwyta,  heliai  pobl  y  pentref  i  mewn  i'r  gegin  eang 
i  weled  y  dieithriaid.  Siaradent  yn  ddibaid,  ond  yr 
oeddym  yn  rhy  brysur  i  dahi'r  sylw  lleiaf  iddynt. 
O'r  diwedd  cododd  Ifor  Bowen  ei  ben,  a  dywedodd, 
— "  Helo,  dyma  ferched  braf."  Meddyliasant  ein 
bod  yn  medru  Llydaweg  oddiwrth  hynny,  a  rhedasant 
allan  blithdrafflith.  Y  mae'n  ddiame  eu  bod  wedi 
gwneud  sylwadau  y  buasent  yn  eu  tyneru  pe  tybient 
ein  bod  yn  eu  deall.  Yr  oedd  accordion  yn  y  tŷ,  a 
dechreuodd  Ifor  Bowen  ei  ganu.  Wrth  sŵn  h^\Tinw 
mentrodd  y  merched  ieuainc  yn  ol,  a  dechreuasant 
ddawnsio  ar  y  llawr.  Gwelem  y  boddheid  hwy  yn 
neilltiJol  gan  ambell  alaw  Gymreig, — megis  Dyfîryn 
Clwyd  a  Hobed  o  Hilion.  Canasant  amryw  ganeuon 
Llydewig,  ac  yr  oedd  pruddglwyf  y  Cymry  lond  eu 
lleisiau.  Y  mae  Ifor  Bowen  yn  perthyn  i  grefydd, 
a  gwrthododd  ail  ddechre  canu  caneuon  dawns.  Ond 
mjmnai'r  Llydawesau  ddawnsio,  ac  yr  oedd  un  yn 
canu  rhyw  ychydig  o  nodau, — "  un,  dau,  tri,  pedwar, 
pump,  a  naw," — tra  bo  sodlau  ysgeifn  y  lleill  yn  symud. 
Yr  oeddynt  yn  gwibio  trwy  ei  gilydd  mor  esmwyth 
a  phe  baent  blu  eira  mewn  awel,  nes  oedd  ein  llygaid 
bron  a  britho  wrth  edrych  arnynt.  Meddyliem,  wrth. 
adael  Tregastell,  y  bu  amser  y  gwelid  merched  Cymru'n 
ymdrwsio  i  fyned  allan  gyda'r  chwareuyddion  dawns. 
86 


MORLAIX.  87 

Pan  newydd  adael  y  dref,  gwelsom  "  Galfaria " 
ar  fin  y  íîordd  ar  ein  llaw  chwith.  Tŵr  cerrig  ydyw, 
a  chapel  yn  ei  waelod,  a  grisiau  yn  troi  am  dano  i'w 
ben.  Ar  furiau'r  capel  bycban  gwelais  amryw  gerfiadau, 
— ^un  yn  dweyd  i'r  Calfaria  hwn  gael  ei  adeiladu  trwy 
ras  Duw,  ac  "  elusen  ar  Frythoniaid  ;  "  un  arall  yn 
dweyd  beth  eniUai'r  hwn  ddoi  yma  ar  bererindod ; 
a  thrydydd  yn  moli'r  groes  fel  arwydd  i'r  morwr  deflid 
ar  y  lan  ei  tod  ymhlith  brodyr,  boed  hwy  Saeson  neu 
Spaenwyr  neu  Ffrancod,  os  gwelai  hi.  Gwelais  rydd- 
gyfieithiad  o  frawddeg  yn  Uyfr  Thomas  o'r  Kempis, — 

"  Ar  saent  a  bellee  mui  ha  ma  ellent  dious  compagnunez 
an  dud,  hac  a  oa  gwell  gant  ho  en  em  antreteni  gant  Doue. " 

Yn  ymyl  hwn  y  mae  pennill  Llydewig, — 

"  Ar  bed  am  eus,  sivaos  !   caret, 

An'  am  eus  cavet  ennan, 
Nemet  poen  coríî  ha  poen  speret, 

En  ansaf  o  ran  breman  ; 
Choui  nebquin,  ma  Doue,  so  mad, 

Ha  capabl  d'hon  chontantin." 

Onid  iaith  a  phrofiad  Cymru  ydyw  ?  "  Y  byd,  ysywaeth, 
garwyd  gennyf  fi,  ni  chefais  ynddo  namyn  poen  corfî 
a  phoen  ysbryd,  yr  wyf  yn  ei  gydnabod  y  pryd  yma. 
Chwi'n  unig  (neb  cyn),  fy  Nuw,  sydd  fâd  a  galluog 
i'n  boddloni  ni."  Ar  du  allan  y  tŵr  gwelsom  lawer 
diareb  Lydewig  wedi  ei  hysgrifennu, — 

"  Gwell  eo  diski  mab  bihan 

Efit  dastum  mado  d'ehan. "  * 
"  Bugale  Duw  a  d'le  bepret, 

Efel  breudeur,  en  em  garet. "  f 
"  Gna  hirie  ar  fad  a  cheUi, 

Warchoaz  martese  e  farfi. "  { 

"  Diou  sceul  a  gas  dann  enf  euz  ar  bed  cristenien,  Unan 
ann  elusen  hag  an  eil  ar  beden  "  § 

*  "  Gwell  yw  dysgu  mab  bychan  na  hel  cyfoeth  iddo." 

t  "  Plant   (bugeiUaid)   Duw   a   ddyle   bob   pryd,  fel  brodyr, 

fod  yn  ym  garu. " 

í  "  Gwna  heddyw'r  da  (mâd)  a  elH,  yfory  hwyrach  e  ferwi." 
§  "  Dwy  ysgol  enfyn  y  cristion  i'r  nef  o'r  byd,  un  yw  elusen, 

ac  yr  ail  yw  gweddi." 

0  ben  y  tŵr  gwelem  wlad  fryniog  dlos  dan  ei  niwl  ; 
gwelem  hefyd  y  íîordd  hir  ddigysgod  yr  oedd  yn  rhaid 
i  ni  ei  cherdded,  yn  rhedeg  f el  saeth  dros  fryniau  digoed 
tua'r  de,  tra  rhedai  fîordd  Trebeurden  a  Phleumeur 
ohoni  i'r  de  orllewin.  Yr  oedd  yn  boeth  anioddefol 
i  gerdded,  ond  caem  aml  i  ysgwrs,  ac  aml  i  lymaid  o 
ddwfr  oer  "  â  chroesaw."  Gwelem  wragedd  301 
gweu  gwasgodau  i'w  plant,  y  gwasgodau  gleision  welais 
am  gymaint  o  fechgyn  Llydewig  hj^d  lannau  bau  Aber 
Teifî.  Pabyddion  a  dieithriaid  oeddynt  i  mi  yr  adeg 
honno,  ni  chofiwn  fod  mam  ofalus  yn  pryderu  am  bob 
un  ohonynt,  a'u  bod  fel  ninnau'n  meddu  ered  yn 
Rhagluniaeth  a  chariad  at  natur  a  hiraeth  am  eu  gwlad. 

Anawdd  inni  oedd  gadael  Lannion,  a  throi  tua  Mor]aix. 
Cymeriad  gwan  roddai  Mari  i'r  lle  yr  aem  iddo, — - 
"  he  drwg,  llawn  o  ferched  meddwon,  nid  lle  tawel 
duwiol  fel  Lannion."  Ondgadael  oedd  raid,  ac  yr  oedd 
tyrfa  o  forwyr,  a'r  gair  '  Caledonien  '  ar  eu  capiau, 
yn  dod  gyda  ni.  Yr  oedd  gan  rai  ohonynt  wynebau 
eithaf  meddylgar,  a  gwelsom  lawer  wyneb  hardd, 
tebycach  i  wjTieb  oíîeiriad  nac  i  wyneb  morwr.  Yr 
oedd  gwrid  iach  y  wlad  yn  aros  ar  rai  o'r  wynebau  ; 
ond  yr  oedd  llygaid  y  rhai  hynaf  wedi  hagru,  a'u 
hwynebau  heb  feddu'r  meddylgarwch  sy'n  prydferthu 
wjnneb  y  canol  oed. 

Teithiasom  tua'r  de  drwy  wlad  fryniog.  Yr  oedd 
y  dÌAvrnod  mor  boeth  fel  y  croesawem  yr  awel  ddeuai 
i'r  tren,  er  fod  parddu  ar  ei  hesgyll.  Gwelenì  íî^Tdd 
dyfnion  wedi  eu  torri  yn  y  ddaear  fras,  a'r  gwenith 
yn  cyhwfan  uwch  eu  pennau'n  gysgod  iddynt.  Yn 
y  cysgod  oer  braf  gwelem  Lydawiaid  yn  bwyta  eu 
ciniaw, — sosej  a  bara  du  ;  ac  ni  ŵyr  neb  beth  yw  ystyr 
"  bara  gwyn  "  os  na  orfod  iddo  rywdro  geisio  cnoi 
a  threulio  bara  du.  Yn  ein  tren  yr  oedd  dau  newydd 
briodi.  Gwyddem  hynny  oddiwrth  y  íîaith  eu  bod 
yn  eu  diUad  goreu,  oddiwrth  eu  dull  yn  gwenu  ar  ei 
gilydd,  oddiwrth  ei  gwaith  hi'n  brwsio'r  llwch  oddiar 
ei  gôt,  a'i  waith    ynte'n  cynnig  codi'r  fîenestr  i  fyny 

ar  y  diwrnod  poethaf  wnaeth  erioed.  Yr  oedd  ef 
wedi  mynd  yn  hen  lanc  cyn  priodi,  gellid  gweled  hynny 
oddiwrth  ei  ofal  am  ei  ambarelo  ac  oddiwrth  ei  wisg, 
— crys  gwyn  fu'n  lanach,  rhimin  o  gadach  du  main, 
cadwen  felen  wedi  ei  phrynnu  at  y  briodas  ac  yn  cael 
lle  mawr  ar  ei  wasgod.  "  Priodeles  ?  "  ebe  fì  wrth 
jrr  eneth.  Gwridodd  hithau,  a  rhoddodd  ysbonc  balch 
a'i  phen,  fel  pe  na  bai  rhyw  lawer  o  gamp  cael  hwn, 
ac  un  pur  hyll  oedd, — wyneb  du  hagr  rhychiog,  llygaid 
na  fedrech  ddweyd  o  ba  liw  jt'  oeddynt,  a  sug  tybaco 
rhwng  ei  ddannedd  melynion.  Ond  yr  oedd  ef  wedi 
gwirioni  tipyn,  ac  ni  welai  neb  ond  y  hi. 

Yr  oeddym  yn  aros  rhyw  ddwyawr  ym  Mhlouaret, 
.  i  aros  tren  Paris  i'n  cludo  tua'r  gorilewin.  Gorweddodd 
Ifor  Bowen  ar  fainc  yn  ystafell  aros  yr  orsaf,  trois 
innau  trwy'r  gwres  tua'r  pentref  sydd  chwarter  milltir 
oddiyno.  Gwelwn  griw  o'r  morwyr  yn  mynd  o'm 
blaen,  ac  un  ohonynt, — un  oedd  yn  mynd  i'r  môr  am 
y  tro  cyntaf , — yn  cael  ei  hun  allan  o'r  rhes  er  ei  waethaf . 
Eglwys  ar  fryn  ydyw  Plouaret,  a  île  marchnad  o'i 
chwmpas,  a  mur  crwn  o  dai  o  amgylch  hwnnw.  Ym 
mhorth  jr  eglwys  yr  oedd  plant  yn  chware,  a  phapurau 
ar  y  mur  yn  cyhoeddi  pererindod  i  St.  Brieuc  a  phardwn 
Gwengamp.  Wedi  mynd  i  mewn  i  gysgodion  oer  yr 
eglwys,  y  peth  cyntaf  dynnodd  fy  sylw  oedd  y  pulpud 
a'i  ddarluniau  cerfiedig  o  Foses  ar  y  mynydd,  yr  angel 
yn  cyfîwrdd  â  genau  Esay,  leremi'n  galaru  uwchben 
Caersalem,  Eseciel  a'i  ddyíîryn  esgyrn  sychion,  Daniel 
a'r  angel,  loan  yn  y  difîaethwch,  a  phedwar  efengylwr 
y  Testament  Newydd.  Ar  ganol  yr  eglwys  gwelais 
arch,  a  brethyn  du  drosto,  a  lluniau  arian  arno, — 
lluniau  o  Amser  ar  ei  adenydd  a  thuser  yr  oíîrwm. 
Uwchben  yr  arch  a'r  coríî  yr  oedd  dau  ddywediad, — 
"  Heddyw  i  mi,  yfory  i  tithau  ;  "  a  "  Llaw  jnr  Arglwydd 
a  gyfifyrddodd  â  mi."  Yr  oedd  coedwig  o  ganhwyllau 
goleu  o  gylch  yr  arch, — pedair  wrth  bob  cornel  yn  ddwy- 
lath  o  hyd,  a  thair  wrth  bob  ochr.  Yr  oedd  y  tawelwch 
dyfnaf  yn  yr  eglwys, — nid  oedd  yno  ond  myfi  a'r  Brython 
orweddai  dan  y  gorchudd  du. 

Y  mae  rhai  capeli  prydferth  yn  yr  eglwys.  Bum 
yn  sefyil  peth  amser  o  fiaen  capei  St.  Owen,  lie'm 
hysbysid  y  cawn  oiiyngdod  oddiwrth  fy  hoii  bechodau 
am  flynyddoedd  iawer  os  gweddiwn  y  gweddiau  hyn 
o'mcaion, — 

"  lesu,  loseff,  a  Mair,  yr  wyf  yn  cyflwyno  i  chwi  fy 
nghalon  a'm  henaid. 

lesu,  loseff,  a  Mair,  cynorthwywch  fì  jm  f 'olaf  gur. 

lesu,  loseff,  a  Mair,  caffed  fy  enaid,  wedi  fy  marw,  fod 
mewn  heddwch  gyda  chwi. 

O  Dduw,  yr  hwn  roddaist  St.  Owen  yn  dad  i'r  tiawd, 
yn  ddadleuydd  dros  y  gweddwon,  yn  warclieidwad  i'r 
amddifaid,  dyro  i  ni  ras,  trwy  ei  eiriolaeth  ef,  i  fod  yr  un 
mor  elusengar,  ac  i  ystyried  perl  mawrbris  tragwyddoldeb 
yn  well  na  da  tymhorol  byd  sy'n  myned  heibio.  Er  mwyn 
lesu  Grist.     Amen. 

O,  St.  Owen,  goleu  eich  gwlad,  gelyn  aflendid,  drych 
perffeithrwydd,  gŵr  y  gwyrthiau,  atgyfodwr  y  meirw, 
gweddiwch  drosom  ni." 

Cyn  i  mi  fynd  trwy  restr  hirfaith  perjÉfeithderau 
Owen  Sant,  yr  oedd  pererin  Llydewig  wedi  dod  o  rywie, 
a  iiwcii  trwchus  ar  ei  ddiiiad,  a'i  wyneb  wedi  llosgi 
3^n  yr  haul,  ac  wedi  peniinio'n  ddefosiynoi  wrth  fy 
ochr.  Hawdd  oedd  gweied  iddo  gaei  siwTne  hir,  ac 
nad  oedd  wedi  aros  i  gaei  iiuniaeth  pan  gyrhaeddodd 
Blouaret  ;  hwyrach  fod  ganddo  bechodau  yn  ei  iethu, 
a  chred  yn  Owen  Sant  ;  hwyrach  fod  yr  egiwys  ar 
ei  bryn  wedi  bod  yn  ei  oiwg  am  oriau  wrth  iddo  deithio'r 
fîyrdd  hirion  iiychiiyd,  a  thra'r  oedd  ei  enaid  yn  gruddf  an 
am  oliyngdod  oddiwrth  bechodau. 

Gadewais  y  Liydawr  yn  gweddio  mewn  fîydd,  a  bum 
yn  syiiu  ar  rai  arwyddluniau  Liydewig  oedd  yn  yr 
egiwys,  cyTì  troi  o  honi.  Wrth  y  drws  daeth  awei 
gynnes  i'm  cyfarfod,  yr  oedd  gadaei  yr  eglwys  fei 
gadaei  y  bedd. 

Cerddais  heibio  drysau  y  cyich  eang  o  dai,  a  gweiais 
y  morwyr  o  gwmpas  bord  gron  mewn  tŷ  tafarn  tô 
brwyn.  Yn  yr  un  tŷ  yr  oedd  bariiaid  o  osai,  a  gweiwn 
res  o  gwpanau  piwter  uwch  ben  drws  y  parlwr,  hebiaw 
y  rhai  oedd  yn  nwylaw'r  morwyr.     Ÿr  oedd  y  gloch 

gnul  yn  canu,  ond  ni  welais  neb  yn  gwrando  arni  oddi- 
eithr  hen  ŵr,  a  Uygaid  fel  gwydr,  un  wyddai  y  bydd 
ei  gloch  yntau'n  canu  gyda  hyn.  Gwelwn  Iwythi  mawn 
yn  prysur  ddod  i  mewn,  yr  oedd  yr  eithin  wedi 
ei  gynhaeafa'n  barod  me\^^Ti  deisi  uchel.  Gwellt  ydyw 
to'r  tai  ;  ac  wrth  i  mi  edrych  i  mewn  iddynt  oddiallan 
dros  y  rhagddor,  ni  welwn  ond  duwch,  oddigerth  ambell 
fflam  goch  pan  fyddai  rhyw  hen  wrach  yn  taflu  eithin 
dan  y  crochan. 

Erbyn  i  mi  gyrraedd  yr  orsaf,  yr  oedd  y  morwyr 
wedi  dod  yn  ol  o'm  blaen,  ac  yn  bargeinio  gyda  hen 
wraig  am  eirin  duon.  Clywais  lais  un  ohonynt  yn 
gofyn  yn  wawdlyd, — "  Pa  gimint  ?  Whech  !  "  A 
chlywais  yr  hen  wraig  yn  ateb,  wedi  rhoddi'r  eirin 
o  un  i  un, — •'  Dene  douzec  !  "  Dechreuodd  y  morwyr 
ddawnsio  cyn  hir.  Yr  oedd  un  ohonynt  wedi  gwario 
cryn  dipyn, — a  choíìer  y  gellir  meddwi'n  chwil  yn 
Llydaw  am  bum  ceiniog, — a  phur  afrosgo  yr  oedd  yn 
dawnsio.  Er  hynny  clywsom  ef  yn  cynghori  ei  gyfaill 
i  "  ddawnsio'n  iawn,"  gan  ei  alw  wrth  erw  adnabyddus 
yn  Llydaw  a  Chymru  ar  un  ofnir  gyda'r  gwyll.  Sylwai 
Ifor  Bowen  yn  gyíîredinol  mai  y  rhai  sy'n  dawnsio'n 
gam  yn  y  byd  yma  sydd  hofîaf  o  gynghori  eraill  i 
ddawnsio'n  iaT\Ti. 

Daeth  tren  Paris  cyn  hir,  a  chydag  iddo  stopio  clywsom 
wylofain.  Yr  oedd  geneth  wledig  o  Dre  Guier  wedi 
anghofìo  disgyn  yng  Ngwengamp,  ac  wedi  dod  ymlaen 
i  Blouaret.  Dywedid  wrthi  y  gallai  fynd  yn  ol  gyda'r 
tren  nesaf,  ac  nad  ai  ei  chelfi  ar  goll.  Llydaweg  oedd 
yn  siarad,  ac  yr  oedd  y  morwyr  oll  yn  gydymdeimlad 
i  gyd,  ond  ni  fynnai'r  enethig  ei  chysuro.  Yr  oedd 
dynes  íîasiynol  o  Ffrainc  yn  y  tren,  a  chwarddai  wrth 
weled  yr  eneth  yn  wylo,  gan  ddweyd  yn  wawdlyd, — 
■"  Mae  hi'n  ddigon  hen  i  edrych  ar  ei  hol  ei  hun,  mae 
hi'n  un  ar  bymtheg  oed."  Yr  wyf  wedi  sylwi  droeon 
mai  anodd  iawn  gan  ferched  gydymdeimlo  â'i  gilydd, 
yn.  enwedig  rhai  dibriod. 

Canodd  cloch  y  tren  fel  pe  bai  claddedigaeth  yn 
cychwyn,   ac   wedi  i  ni  fynd  tipyn  darganfyddodd  y 

Ffrances  grand  ei  bod  hithaii  wedi  colli  ei  íîordd.  I 
Lannion  yr  oedd  yn  myned,  dylai  ddisgj^n  ym  Mhlouaret, 
ond  dyma'r  tren  yn  ei  chwyrnellu  tua  Brest.  Atgofiodd 
un  o'r  morwyr  hi  ei  bod  yn  ddigon  hen  i  edrych  ar  ei 
hol  ei  hun.  Cawsom  ei  chwmni  anifyr  anewyllysgar 
cyn  belled  a  Phlounerin,  ac  yno  disgynnodd.  Danghosai 
rhai  o'r  teithww  bentre  bychan  i  ni  ar  y  chwith,  a 
dywedent  am  bererindod  flynyddol  oedd  newydd 
gymeryd  Ue, — ymlusga^  pererinion  ar  eu  gliniau  o 
amgylch  y  fynwent,  ac  yna  tynnant  am  danynt  yn  noeth 
lymun  groen  ac  ymolchant  yn  íîynnon  Laurent  Sant. 
O  Blounerin  i  Forlaix  cawsom  íîordd  ddiddorol, — 
weithiau  rhosdir  yn  ymestyn  at  y  môr,  dro  arall  byddem 
ar  lethr  bryniau,  a  dyffrynnoedd  isel  oddi  tanom, 
yn  llawn  o  bobl  yn  cyweirio  gwair.  Tua  thri  o'r  gloch 
cawsom  ein  hunain  ar  bont  anferth  uchel,  a  gwelem 
dref  a  phorthladd  Morlaix  i  lawr  ar  lan  afon  yn  syth 
odditanom. 

Stopiodd  y  tren  newj^dd  groesi'r  bont,  ac  ar  ein 
cyfer  gwelem  y  gwesty  y  cawsom  ein  c^rfarwyddo 
iddo  gan  ein  cj^eillion  Llydemg  yn  Lannion, — yr 
Hôteì  Bozellec,  un  o'r  gwestai  gore  a  rhataf  yn  Llydaw. 
ün  o'r  pethau  cyntaf  a  wnaethom  oedd  holi'r  westywraig 
am  Mr.  Jenkins,  cenhadwr  y  Bedyddwjrr.  Oedd, 
yr  oedd  yn  ei  adnabod  jm  dda,  y  mae  pawb  yn  adnabod 
Mr.  Jentins  ym  Morlaix,  ebe  hi.  "  Y  mae  pawb  yn 
hofî  ohono,  y  mae  wedi  gwneud  da  na  ŵyr  neb  ei 
faint  yma,  wedi  cìysgu  llawer  i  ddarllen  ac  i  fyw'n 
well."  Dywedodd  hefyd  am  y  deffroad  diweddar, 
ond  meddyliwn  y  cawn  hanes  manylach  gan  Mr.  Jenkins 
ei  hun. 

Wedi  cael  ymborth,  arweiniwyd  Ifor  Bowen  a  minnau 
gan  fachgen  bach  bochgoch  i  lawr  tua  thrigle'r  cenhadwT 
a  thua'r  dref.  Troisom  i  ystryd  gul,  a  churasom  wrth 
ddrws  derw  du.  Daeth  bachgennyn  i'r  drws, — jt  oedd 
Mr.  Jenkins  wedi  mynd  i  íîwrdd  am  ei  wyliau,  ac  ni 
ddoi'n  ol  tan  ddydd  lau.  Dyma'r  siomedigaeth  gyntaf  ^ 
a'r  unig  siomedigaeth  fawr,  a  gawsom  yn  Llydaw. 

Drwy'r  prynliawn  hafaidd  hwnnw  buom  yn  crwydro 
drwy  ystrydoedd  troellog  henafol  Morlaix.  Cymerer 
un  ystryd  fel  esiampl, — y  mae'r  tai  uchel  ymron  a 
chyèwrdd  yn  eu  bargodau,  fel  pe'n  moesymgrymu 
i'w  gilydd  ;  ar  eu  llawr  y  mae  siopau  hirion  llawnion, 
o  f  rethyn  a  llestri  ac  ymborth  a  blodau  ;  ym  mhob  ffenestr 
lloíît  gwelir  wynebau  pruddglwyfus  y  Llydawiaid 
drwy'r  gorchuddlenni  o  rwydwaith  gwyn.  Ar  ganol 
yr  ystryd, — prin  y  medr  glaw  na  phelydr  haul  ddod 
trwy'r  rhimin  o  awyr  welir  rhwng  y  bargodau, — gwelir 
hen  wŷr  yn  hollti  ac  yn  rhwygo  coed,  a  hen  wragedd 
yn  llifio'n  galed. 

Yr  oedd  yr  haul  eto  yn  y  golwg  pan  gjThaeddasom 
y  Place  des  Marines,  lle  agored  yng  nghanol  y  dref. 
Anodd  cael  golygfa  fwy  tarawiadol.  Oddiamgylch 
y  mae  tai  uchel,  a  choed  y  llethrau  sydd  y  tu  ol  iddynt 
i'w  gweled  dros  eu  pennau.  Khed  yr  afon  yn  gyflym 
a  gwyllt  hyd  un  ochr  i'r  lie,  a  gwelir  rhes  hir  o  ferched 
ar  ei  glan  yn  golchi'n  ddiwyd.  Ar  y  lan  arall,  y  lan 
agosaf  i'r  ysgwar,  eistedd  rhes  o  hen  Lydawiaid  ar  y 
garreg  ganJlaw  isel,  i  drin  y  byd.  Uwchben  popeth 
gwelir  y  bont  fel  dwy  enfys,  ac  wrth  edrych  i  fyny 
arni  hi  y  mae'r  tai  uchel  fel  corachod.  Y  mae  naw 
dolen  yn  y  bont  isaf,  a  phedair  ar  ddeg  yn  yr  uchaf, 
a  hawdd  y  gallaf  gredu  f  od  hon  yn  un  o'r  pynt  ardderch- 
ocaf  yn  y  byd.  O'r  Flace  rhed  ystrydoedd  culion 
i  bob  cyfeiriad, — trigle  gofaint,  teilwriaid,  hetwyr, 
basgedwyr,  gweyddion,  oriadurwjn'.  Pobl  foesgar  a 
charedig  iawn  oedd  ar  lan  yr  afon,  ond  nid  oedd  Ifor 
Bowen  yn  gweled  y  merched  cyn  dlysed  a'r  rhai  welodd 
yn  Lannion,  gan  f  od  eu  crwyn  yn  dduach.  Lle  dedwydd 
oedd  ar  y  ganllaw  garreg  hir  er  hynny,  clywem  furmur 
y  dŵr  a  Brythoneg,  ac  erbyn  hyn  yr  oedd  y  tai  uchel 
yn  taflu  cysgodion  byfryd  dros  yr  afon  i  ganol  yr  ysgwar. 
Pan  oeddym  yn  dechre  teimlo'r  cerrig  yn  oerion,  gwelem 
orymdaith  yn  djmesu'n  araf, — gŵr  mewn  diUad  hen 
íîasiwn  yn  gyntaf,  yna  nifer  o  fechgyn  mewn  gwen- 
wisgoedd,    ac   yna  rhyw  bedwar  ofl^eiriad.     Arosasanfc 

wrth  ddrws  ar  ein  cyfer,  gwelais  fod  gorchuddlenni 
dros  y  fîenestri,  a  daeth  y  bechgyn  yn  ol  o'r  tŷ  gyda 
chanhwyllau  cwjt:  hirion  wedi  eu  goleuo  yn  eu  dwylaw. 
Yna  gwelsom  arch  dêl  dyn  tlawd  yn  cael  ei  gario  allan, 
a  daeth  dau  hen  ŵr,  dau  írawd  gaíarus,  allan  ar  ei  ol. 
Rhoddodd  y  gwragedd  heibio  olchi.  arhosodd  pob  un 
oedd  yn  twyso  ceíîyl  a  throl  dros  y  palmant,  cododd 
pedwar  dyn  carpiog  y  corfî,  dechreuodd  yr  oíîeiriaid 
ganu,  a  dyma  bawb  yn  cychwjm. 

Yn  Llydaw,  fel  yng  Nghymru,  caiíî  dyn  tlawd  gladd- 
edigaeth  barchus.  Diljniasom  y  coríî  i  ystryd  gul 
uchel  dywyll,  ac  yr  oedd  pob  balconi  yn  yr  hen  ystryd 
yn  llawn  o  wynebau  difrifol  yn  edrych  arnom,  wynebau 
swynol  ieuainc,  a  hen  wynebau  gwywedig,  melyn. 
Daethom  ar  i  fyny  i  eglwys  wedi  ei  chodi'n  union  dan 
un  o  fwaau  y  bont,  ^vrth  droed  un  o'r  colofnau,  ac 
aethom  i  mewn.  Eglwys  newydd  oedd,  ac  ni  feddai 
brydferthwch  eglwysi  henafol  Llydaw.  Yr  wjrf  yn 
meddwl  mai'r  Chwyldroad  ddinistriodd  ryw  eglwys 
araìl  ym  Morlaix,  ac  mai  dyna'r  rheswm  pam 
y  codwyd  hon.  Meddyliwn,  wrth  ei  chymharu  â'r 
hen  eglwysi,  am  aderyn  wedi  gorfod  ail  wneud  ei  nyth 
pan  oedd  adeg  y  defnyddiau  drosodd. 

Rhowd  y  corfî  ar  lawr  yr  eglwys,  a  chauodd  yr  ofîeir- 
iaid  arnynt  yn  y  côr,  i  ganu.  Tybiwn  fod  y  bobl  yn 
gweled  eu  hoíîeiriaid  ymhell  oddiwrthjTit  hyd  yn  oed 
ar  lan  y  bedd  ;  ni  chysurent  y  galarwyr  â  gobaith 
gwell,  ni  wnaent  ond  oer  ganu  fîurf-weddiau  nad  oeddynt 
hwy  eu  hunain,  hwyrach,  yn  eu  deall.  Nid  oedd  rhyw 
lawer  o  urddasolrwydd  ar  y  gwasanaeth,  rhai  sal  ia-wn 
oedd  y  cantorion,  ond  yr  wyf  yn  credu  i  mi  wneud 
un  darganfyddiad  wrth  wrando  arno.  A  dyna  oedd, 
mai'r  gwasanaeth  claddu  Pabyddol  ydyw  Morfa  Rhudd- 
lan.  Ni  allwn  ysgwyd  ymaith  yr  ymdeimlad  fy  mod  yn 
gwrando  ar  gôr  o  Gymry'n  canu'r  alaw  honno.  Ai  nid  y 
gwasanaeth  claddu  yr  eid  trwyddo  Avrth  ben  y  marw  ar 
ol  y  frwydr  ydyw'r  alaw  bruddglwyfus  hon  ?  Hawdd 
oedd  i  alarnad  am  y  marw  droi'n  ofid  am  golli  brwydr. 

O'r  eglwys,  ail  gychwynasom  i  fyny  ystryd  serth 
tua'r  fynwent.  Yr  oedd  hon  yn  rhy  serth  i'r  dynion, 
ac  ni  welid  ond  Ifor  Bowen  a  minnau,  a  rhyw  íîag 
clonciog  o  Lydawr  cloíî,  yn  dilyn  yr  oíîeiriaid  a'r  merched 
i  fyny'r  ystryd. 

Daethom  i  lawr  i'r  Quai  de  Léon.  Oddiyma  y  mae 
Morlaix'n  debig  iawn  i  Fenis,  tai  uchel  ar  lan  afonydd 
yn  y  naill,  a  phalasau  yn  y  llall.  Oddiyno  cyrhaeddasom 
le'r  Hotel  de  Ville,  a  buom  yn  treio  siarad  Llydaweg 
â  merched  y  siopau,  ac  â'r  bobl  oedd  yn  eistedd  tan 
y  coed.  Pan  glywsom  sŵn  y  tren  wyth  yn  croesi'r 
bont,  fel  sŵn  taran  bell,  troisom  yn  ol  trwy'r  Place 
Souvestre, — lle  gwelsom  hen  dai  tlysion  dan  eu  heiddew, 
i  ystryd  Gambetta.  Clywem  y  plant  jm.  siarad  Ffrancaeg, 
ond  wrth  chware,  rhigymau  Llydewig  oeddynt  yn  ganu. 

Yr  oedd  pobl  y  gwesty'n  garedig  iawTi,  pawb  yn 
siarad  Llydaweg,  ac  yn  cymeryd  diddordeb  mawr 
ynnom.  Un  peth  a'm  blinai  yno,  —  yr  oedd  papiirau 
newyddion  Paris  yn  cyrraedd  yno  bob  dydd.  Nid 
oedd  Ifor  Bowen  wedi  gweled  ond  papiirau  Cymreig 
a  Seisnig  o'r  blaen,  a  gwridai  wrth  weled  darluniau 
papurau  Paris.  Trwy  hanes  Ffrainc,  y  mae  dylanwad 
Paris  wedi  bod  yn  bopeth  ymron.  Gwir  a  ddywed 
Mr.  Freeman  mai  Paris  greodd  Ffrainc.  Ac  yn  awr 
Paris  yw  calon  bwdr  y  wlad, — tywallt  ei  meddyliau 
anfîyddol  a  llygredig  i  bob  cwr.  Melltith  Ffrainc 
ydyw  dylanwad  Paris  íîasiynol  bechadurus. 

"  Nos  fad  "  oedd  y  gair  olaf  a  glywsom  wrth  ddringo'r 
grisiau  tua  unarddeg  y  noson  honno.  A  nos  fad 
oedd  hi.  Yr  oedd  yr  awyr  wedi  oeri'n  braf,  agorasom 
ein  íîenestri,  a  chlywem  sŵn  dawnsio  a  chanu'n  dod 
i  fyny  o  ystrydoedd  y  dref  oedd  yn  gorwedd  odditanom. 
Cysgais  a  breuddwydiais  fod  y  môr  wedi  dod  dros 
Forlaix  yng  nghanol  y  ddawns  a'r  wledd, — ^breuddwyd 
freuddwydiwyd  am  lawer  lle  yng  Nghymru  ac  yn 
Llydaw. 


XIV. 
DROS     Y    MYNYDDOEDD    DUON. 

TUA  chwech  o'r  gloch  bore  drannoeth  yr  oedd 
y  tren,  a  ninnau  ynddo,  yn  rhedeg  trwy  wlad 
o  wastadeddau  a  ì^ryniau,  lle  gwelem  wragedd 
yn  gwylio  gwartheg  ym  mhob  cae,  er  boreued  oedd. 
Yr  oedd  afonig  fechan,  weddol  lawn,  yn  rhedeg  gydag 
ochr  y  íîordd  haearn  ;  ac  yr  oedd  murmur  hon,  ynghyd 
â  su  awel  y  bore  wrth  ysgwyd  y  grug  a'r  banadj,  yn 
ein  gwneud  yn  ddedwydd  iawn,  er  nad  oeddym  wedi 
cael  brecwest. 

0  Forlaix  i  Landerneau,  gallem  feddwl  mai  trwy 
Gymru  yr  oeddym  jti  teithio,  cymoedd  mynyddig 
coediog,  wynebau  prydferth  deallgar,  ambell  i  hen 
eglwys  Iwyd  ei  gwedd,  cestyll  mewn  manteh  o  eiddew. 
Pan  ofynnem  i'n  cyd  deithwyr  am  enwau'r  lleoedd 
basiem,  dyma  gaem, — Corlan,  Penwern,  Pont  Glas, 
Caerdu,  Mês  Pant,  Ty  Mawn,  Coed  Mawr,  Bodilis, 
a'r  cyíîelyb,; — enwau  yr  oeddym  wedi  eu  clywed  oll 
mewn  gwlad  arall.  Cyn  cyrraedd  Landivisiau  yr  oeddym 
yn  troelli  drwy  wlad  dlos  odiaeth,  gwlad  Ue  mae  pobl 
weithgar  301  byw  mewn  tai  newydd  glân.  Yr  oedd 
dillad  y  gweithwyr  oll  yr  un  fath, — ^trowsus  rips  llac, 
crys  gwyn,  esgidiau  pren,  a  het  corjm  isel  cantal  ma^^T 
a  ruban  du  llaes  yn  disgyn  i  lawr  y  tu  ol. 

Yr  oedd  yr  haul  wedi  hen  sychu'r  gwlith  oddiar 
goron  brenhines  y  weirglawdd  cyn  i  ni  ddod  i  olwg 
tyrau  dwy  eglwys  Landerneau.  Yma  yr  oedd  gennym 
ddwyawr  i  aros.  Yr  oedd  ein  tren  yn  mynd  ymlaen 
i  Frest,  lle  Ffrengig  llawn  o  fìlwyr  a  rhyfeddodau  rhyfel, 
lle  nad  oedd  arnom  ni  eisiau  ei  weled.  Arosasom 
am  y  tren  sy'n  rhedeg  hyd  y  fîordd  droella  hyd  fronnau'r 
Mynyddoedd  Duon  tua'r  de. 
96 

Wedi  disgyn,  y  peth  cyntaf  wnaethom  oedd  edrych 
o'n  cwmpas  am  le  i  gael  brecwest,  a  gwelem  "  Westy 
Llydaw  "  yn  sefyll  gerllaw.  Gofjmasom  yn  Gymraeg 
i  ŵr  tew  corffol  safai  ar  y  rhiniog  a  gaem  gofíì  a  bara. 
Gwenodd  wên  fawr,  ac  arweiniodd  ni  i'w  barlwr.  Yr 
oedd  yno  ddodrefn  derw  cerfiedig  prydferth,  yn  enwedig 
cwpwrdd,  wedi  ei  gerfio  yn  1639,  ac  arno  lun  grawn 
ac  angelion  a  gwaith  fíìli  gri.  Yr  oedd  yno  lestri 
hen  hefyd,  er  amser  Harri'r  Pedwerydd,  a  chyda  hwynt 
yr  oedd  dysglau  llaeth  lawer,  a  buddai  gnoc.  Yr  oedd  y 
llestri'n  llawn  o  laeth,  a'r  hufen  melyn  melys  ar  ei  wjmeb, 
— ac  yr  oedd  pob  arwyddion  mai  lle  llawn  o  dda'r  byd 
hwn  oedd  Gwesty  Llydaw.  Yr  oeddym  yn  newynog — 
mae  hynny  i'w  gofio, — ond  yr  ydym  yn  meddwl  na 
chawsom  erioed  gystal  brecwest,  o  leiaf  am  dair  ceiniog. 

Lle  henafol  ydyw  Landerneau,  yn  meddu  rhyw 
naw  mil  o  bobl,  ar  yr  afon  Elorn.  Ar  y  cei  helaeth 
y  mae  Iliaws  o  goed  wedi  eu  plannu,  y  mae'r  tai  cerrig 
yn  uchel  a  hen, — teimlem  y  rhaid  ein  bod  mewn  tref 
bur  enwog,  er  na  wyddem  ddim  o'i  hanes.  Y  mae 
tŵr  rhidyllog  jrr  eglwys,  a'i  golofnau  meinion,  yn  bur 
darawiadol  ;  y  mae  tawelwch  o  gwmpas  yr  eglwys 
bob  amser,  oherwydd  ni  cha  plant  fjmed  iddi,  na  chware 
yn  y  Ile  agored  o'i  blaen.  Gwelsom  lawer  o  bobl  ynddi, 
— rhai'n  gweddio,  rhai'n  cyfí^esu,  rhai'n  begio.  Gwyddem 
na  fyddai  Ilawer  o  ddieithriaid  yn  djrfod  i  Landerneau 
oherwydd  y  sylw  dynnem  ni  ;  sjmnem,  hefyd,  fod  y 
Llydawiaid  yn  Ilygadrjrthu  cymaint  arnom,  a  ninnau 
mor  debig  iddynt  mewn  pryd  a  gwedd. 

Mae  mwy  o  seremoni  o  lawer  yng  ngorsafoedd  y 
Cjrfandir  nag  yn  ein  gorsafoedd  ni.  Ni  cheir  rhodio'n 
rhydd  hyd  y  platfform  fel  y  ceir  ym  Mhryden,  rhaid 
aros  mewn  ystafell  wedi  ei  rhannu'n  dair, — Ue  mae'r 
mawrion,  y  canol,  a'r  tlodion, — ^nes  clywir  chwibaniad 
y  tren  yn  y  pellter.  Yr  oedd  arnaf  hiraeth  am  gael 
fy  nghoesau'n  rhydd,  a  chyflymu'n  ol  a  blaen  ar 
hyd  y  platfform  welwn  drwy  wydr  y  ffenestr  ;  ond  nid 
oedd  dim  i'w  wneud,  rhaid  oedd  imi  gadw  popeth   yn 

llonydd  ond  fy  llygaid,  Rhaid  cael  pob  math  o  bobl 
i  wneud  byd,  dyma  hwy,  yn  disgwyl  am  y  tren, — ^bechgyn 
a'u  dillad  wedi  eu  gwneud  mor  afler  a  phe  baent  wedi 
eu  gwneud  i  blant  pren  ;  hen  wraig,  a'i  gwallt  gwyn 
yn  gyrls  i  gyd  ;  capten  llong,  mewn  côt  fer  ac  esgidiau 
esmwyth  ;  dandi  dan  het  silc  dal,  het  fel  corn  simdde  ; 
ofîeiriad  wjraeb  bloneg,  yn  mwmian  gweddiau  ac  yn 
edrych  ar  wagedd  o  gil  ei  lygaid  ;  bechgyn  a  hetiau 
duon  Llydaw,  bechgyn  a  hetiau  gwellt  gwynion  Ffrainc  ; 
merched  y  wlad  mewn  melfed  du,  yn  dawel  ac  yn 
stans  ;  ac  ysgol  ferched  mewn  gwisgoedd  lliain  newydd 
danlli  yn  ol  fîasiwn  ddiweddaraf  Paris.  Agorwyd 
y  drws,  a  rhuthrasom  ar  draws  ein  gilydd  i'r  tren. 
Cefais  amser,  cyn  iddo  gychwyn,  i  sylwi  ar  dryciaid 
o  geffylau.  Yr  oedd  yno  ddwsin  lle  na  ddylai  mwy 
na  phedwar  fod,  yr  oeddynt  yn  chwys  diferu,  ac  ^\Tth 
iddynt  ymwylltio  yn  eu  poenaa,  byddai  gyrrwr  bwyst- 
filaidd  yn  procio  ei  íîon  i'w  ffroenau.  Y  mae'r 
Llydawiaid  yn  hoff  o' u  hanif  eiliaid  ;  ond  am  y  porthmyn, 
cenedl  greulon  ac  esgymun  ydynt  hwy. 

Y  Mynyddoedd  Duon  a  Mynyddoedd  D'Arrée  ydyw 
asgwrn  cefn  Llydaw.  Rhedant  drwy  ganol  y  wlad, 
o  gyffiniau  Ffrainc  i'r  môr.  Gwenithfaen  ydyw  eu 
defnydd, — weithiau,  yn  enwedig  ar  eu  pennau,  y  mae'r 
garreg  yn  noeth  ;  dro  arall,  lle  y  mae  ychydig  o  ddaear 
yn  ei  chuddio,  tyi  glaswellt  garw'n  fwyd  i  ddefaid  a 
geifr  teneuon ;  yn  nes  i  lawr,  ar  ochrau'r  mynyddoedd, 
ceir  daear  ddyfnach,  a  dyffrynnoedd,  a  dwfr  yn  rhedeg, 
a  ffrwythlondeb  mawr.  0  bell,  y  mae  golwg  dywyll 
a  phruddglwyfas  ar  y  Mynyddoedd  Duon,  nid  oes 
arnynt  hwy  y  lliwiau  gleieion  tyner  sy'n  gwneud  mynydd- 
oedd  Cymru  mor  brydferth.  Yr  oeddym  yn  troi 
gyda  thrwyn  y  mynyddoedd  hyn  tua'r  de,  nid 
yn  eu  croesi'n  hollol,  ond  eto'n  ddigon  uchel  arnynt 
i  weled  yr  holl  wastadedd  oedd  odditanom,  a  Môr 
y  Werydd  ar  ei  orwel. 

Ar  ein  llaw  chwith  gwelem  y  Mynyddoedd  Duon 
o  hyd  ;  bob  yn  ail,  fryn  a  dyffryn,  y  dyffryn  yn  rhedeg 
i'r  gwastadedd  ac  i'r  môr.     Nid  oedd  gennym  amser 

i  gael  taith  trwy'r  mynyddoedd,  dywedid  wrthym  y 
buasem  yn  hoffi'r  mynyddwyr  yn  fa^vr,  oherwydd 
eu  cariad  at  brydyddiaeth  a  thraddodiad.  Y  mae 
un  traddodiad  am  Arthur.  Dywedir,  bryd  bynnag 
y  bo  rhyfel  ar  dorri  allan,  y  gwelir  Arthur  a'i  luoedd 
yn  gorymdeithio  hyd  gopaau  y  Mynyddoedd  Duon 
acw.     Yn  rhyfel  y  Chwyldroad,  cenid 

'  GORYMDAITH      ARTHTJR. 

Mab  y  milwr  yn  y  bore  waeddai  ar  ei  dad  ; 
"  Ar  gopâu'r  Mynyddoedd  Duon  wele  wŷr  y  gad. 

Rheng  'r  ol  rheng  o  wŷr  ceffylau,  mil  o  wayw  ffyn 

Welai  draw'n  disgleirio'n  eglur  yn  y  bore  gwyn." 
"  Arthur  yw,  fy  machgen  anwyl,  rhaid  in  baratoi, 

Lle  mae'r  bwa,  lle  mae'r  saethau  ?  Hoi  !     I'r  gad  !     Ohoi !  " 

"  Calon  am  lagad  !     Pen  am  brech  !  - 

Ha  las  am  blons,  ha  traon  ha  ffrech  ! 
Ha  tad  am  map,  ha  mam  am  merch  ! 

"  March  am  casec,  ha  mul  am  as  ! 
Pen  Uu  am  mael,  ha  den  am  goas  !     • 
Goad  am  dacrou,  ha  tan  am  chwas." 

Digon  prin  y  mae  eisiau  cyfìeithu'r  gân  ddial  hon  i 
Gymro, — 

"  Calon  am  lygad,  pen  am  fraich, 
A  lladd  am  friw,  ar  ddol  a  bryn, 
A  thad  am  fab,  a  mam  am  ferch. 

"  March  am  gaseg,  a  mul  am  asyn, 
Cadfridog  am  filwr,  a  dyn  am  was, 
Gwaed  am  ddagrau,  a  thân  am  chwys." 

Wrth  i  ni  deithio'r  araf  gydag  ochrau  eithinog  y 
mynyddoedd  tua  Dirinon,  yr  oedd  nifer  o  Lydawiaid 
yn  canu  alaw  debig  iawn  i  Fugeilio'r  Gwenith  Gwyn. 
Gwelem  y  môr  ymhell  ac  yn  dawel  dan  awyr  boeth 
yr  haf,  a  thu  hwnt  iddo  gwelem  amhnelliad  gwan 
traethell  Leon  ac  Ynys  y  Meirw,  fel  y  gwelir  bryniau 
Dyfneint  o  fro  Morgannwg.  Yr  oeddwn  i  mewn  rhyw 
gyflwr  hanner  breuddwydiol,  a  thybiais  fy  mod  yn 
deffro  yng  Nghymru  pan  glywais  waeddi — "  Dowlas." 
Edrychais    am    enw    yr    orsaf — "  Daoulas."     Y    mae 

Dowlas  Llydaw  yn  dlws  iawn, — bugeilio'r  gwenith 
gwyn  yr  oedd  rhai  o'r  bobl,  a  rhai'n  eistedd  ar  lan 
afonig  dryloyw  i  ochel  y  gwTes.  Gwelais  Ddowlais 
Cymru  hefyd  ;  ac  wrth  wrando  ar  ru  ei  beiriannau 
ac  edrych  ar  ei  gawodydd  tân  a  llwch,  tybiais  i  mi 
glywed  llais  yn  cyhoeddi, — 

"  Learn  that  henceforth  thy  song  shall  be, 

Not  mountains  capped  with  snow, 
Nor  forests  sounding  like  the  sea, 
Nor  rivers  flowing  ceaselessly, 
Where  the  woodland  bend  to  see 

The  bending  heavens  below. 

"  There  is  a  forest  where  the  din 

Of  iron  branches  sounds  ! 
A  mighty  river  roars  between, 
And  whosoever  looks  therein 
Sees  the  heavens  all  black  with  sin, — 

Sees  not  its  depths  nor  bounds. "     ■ 

Byddaf  yn  ofni'n  aml  yr  eíîeithia  llwyddiant  masnachol 
Cymru  arni  er  drwg,  yr  hegrir  ei  bywyd  moesol  fel  yr 
hegrir  ei  daear  gan  byllau  glo  a  chwarelydd.  Y  mae'r 
wlad  yn  prysur  gyfoethogi,  ein  gweddi  fo  na  chyll  ei 
chyfoeth  pennaf, — ei  chariad  at  grefydd  a'i  hymdeimlad 
o'r  ysbrydol, — wrth  gynilo  arian  ac  aur,  ac  wrth  weithio 
haearn  a  dur.  Mil  gwell  gan  i  'r  Llydawr, — er  na  fedd 
ond  cae  tatws  ar  ei  elw, — yr  hwn  fedr  addoli  yn  ei 
egiwys  a  chanu  caneuon  ei  wlad  ar  ei  aelwyd  dlawd, 
na'r  Cymro  sydd  wedi  crebychu  ei  enaid  wrth  wTieud 
arian,  ac  yn  dirmygu  ei  hen  iaith  pan  wedi  cael  palas 
i  fyw  ynddo. 

Y  mae  mynachlog  Daoulas,  y  fynachlog  adeiladodd 
Guiomarch  yn  y  ddeuddegfed  ganrif,  yn  adfeilion. 
Ymysg  yr  adfeilion,  chwery  y  ffynnon,  y  íîynnon  y 
bii'r  mynachod  yn  ymolchi  yndcli,  mor  glir  ac  mor 
loyw  ac  mor  gref  ag  erioed.  Tebig  iawn  i'r  íîynnon 
fach  ydyw  ysbryd  Cristionogaeth.  Codir  llawer  eglwys 
yn  deml  allanol  i'r  ysbryd  hwn,  a  buan  yr  adfeilia  honno. 
Y  mae  Eglwys  liufen  heddyw  yn  adfeilion  diobaith 
o  amgylch  fîynnon  bywyd  Eglwys  Crist.  Ond  chwery'r 
íîynnon  o  hyd. 

^^  CAMPBECU 

Wedi  gadael  Daoulas  gwelem  wlad  weddol  wastad, 
— ^rhyw  silíî  ar  ochr  y  mynydd, — gwlad  garegog  a  phur 
ddiíîrwyth,  lawn  o  dai  henafol,  prydferth,  cadarn. 
Y  mae  rhyw  ddieithrwch  digri  yng  ngwisgoedd  y  Llydaw- 
iaid  sy'n  gwenu  arnom,  mae'r  plant  yn  taflu  blodau 
i  ni, — ond  wíî  !  dyma  ni  mewn  tynel,  ac  wedi  mynd 
allan  o  hono.  y  mae  mur  o  bridd  o  bobtu  i  ni,  fel  na 
welem  ddim.  Llawer  o  gymharu  sydd  wedi  bod  rhwng 
y  tren  a'r  hen  gouts  fawr  y  byddai'n  tadau'n  arfer 
trafaelio  ynddi.  Mae  rhywbeth  yn  fwy  gonest  yD 
ymddanghosiad  yr  olaf, — ^byddai'n  rhedeg  hyd  y  prif 
íîyrdd,  yng  ngolwg  pawb,  a  byddai'n  mjnid  i  bob  tref 
trwy  y  porth  mwyaf .  Ond  arf  y  tren,  y  mae  rhywbeth 
yn  llechwraidd  ynddo  ef, — y  mae  ei  Iwybr  yn  aml  o 
olwg  tramwyfa'r  bobloedd,  trwy'r  caeau  a'r  tu  cefn 
yr  â,  a  daw  allan  yn  rhan  isaf  trefydd  a  dinasoedd, — 
rhyw  hanner  Ueidr,  hanner  pryf  genwar,  hanner  ysbryd 
drwg  ydyw'r  tren.  Y  mae'r  gouts  fawr,  fel  gloyn  byw, 
yn  harddach  Jawer  yn  yr  haf,  ond  druan  ohoni  yn  y 
gaeaf. 

Dyma  ni  allan  eto,  mewn  gwlad  goediog,  heb  dŷ 
yn  y  golwg  yn  unlle,  a  dyfîrynnoedd  lliosog, — ac  afon 
yn  gudd  yn  eu  dyfnderoedd  coediog  yn  rhywle, — yn 
ymddolennu  tua'r  môr.  Yna  daeth  gwastadedd  ar- 
dderchog,  ond  buan  yr  ymdonnodd  yn  fryniau  wedyn. 
Yr  ydym  yn  awr  ar  ael  mynydduchel,  clywn  chwibaniad 
erchyll  y  tren,  fel  ysgrech  aderyn  drwg  wrth  ehedeg 
gyda  chopa'r  mjmydd,  yn  cyhoeddi  i  drigolion  Quimerch 
ein  bod  yn  dod.  Bryniau,  rhosdir,  eithin  wedyn, 
dyma  ni'n  croesi  afon  fordwyol, — gwelwn  hi  ymhell 
odditanom,  a'i  mwd  coch, — ac  yn  aros  yn  Chateaulin. 
Yr  oedd  yr  orsaf  yn  llawn  o  bobl  mewn  gwisg  Llydewig. 
Sylwasom  fod  rhyw  debygrwydd  yng  ngwi  g  y  bobl 
yma  i  wisg  oíîeiriadol.  Yr  un  oedd  gwisg  y  bobl  a'r 
offeiriaid  unwaith,  ond  y  mae  gwisg  yr  oíîeiriaid  wedi 
aros  yr  un,  tra  mae  gwisg  y  bobl  wedi  newid  yn  ol 
gofynion  eu  gwaith.  Y  mae  gwahaniaeth  mawr, 
heblaw  gwahaniaeth  iaith,  rhwng  Llydawr  a  Ffrancwr 

eto.  Daeth  Ffrancwr  tew  olewaidd  i'r  un  cerbyd  a 
ni  ;  yr  oedd  Llydawr  wedi  cario  ei  nwyddau,  ac  wedi 
eu  rhoi  mewn  diogelwch,  ond  wedi  colli'r  Ffrancwr  ; 
toc  llygadodd  ei  dderyn,  a  daeth  at  ddrws  ein  cerbyd 
a'i  het  yn  ei  law.  Wedi  iddo  fyned  cyhoeddodd  y 
Ffrancwr  felltithion  ar  bopeth  Llydewig, — eu  hiaith, 
centyl  eu  hetiau,  eu  hesgidiau  pren,  eu  hwynebau 
melancolaidd,  a'u    "  bragou  brâs." 

Wrth  adael  gorsaf  Chateaulin  ceir  golwg  ar  y  dref, 
— un  o'r  golygfeydd  prydferthaf  yn  Llydaw.  Rhed 
dyffryn  i  fyny  o'r  dref,  a  gwelir  eglwys  a  mynwent 
a  choed  duon  ynddo,  —  y  mae  rhyw  ddieithrwch 
anesgriíìadwy  yn  y  dyffryn  hwnnw,  y  mae  Natur  ei 
hun  fel  pe  wedi  heneiddio  ynddo.  Gwlad  odidog  o 
wenith, — a  dyma  ni'n  croesi  prif  gadwen  y  Mynyddoedd 
Duon,  lle  mae  creigiau  uchel  ac  ewyn  ar  y  dwfr.  Yna 
disgynasom  i  wastadedd  Quéménéven,  a  rhedodd  y 
tren  yn  esmwyth  hyd  lawr  dyffryn  yr  afon  Ster,  trwy 
wlad  hyfryd  o  gaeau  a  pherllanau,  i  hen  dref  Quimper. 


XV. 

GYDA'R    CENADWR. 


YMAE  Quimper  yn  un  o'r  lleoedd  tlysaf,  gwelsom 
hynny  ar  unwaith.  Y  mae'r  afon  Odet  yn 
rhedeg  tan  gysgod  bryn  serth  coediog,  ac  ar  lan 
yr  afon,  wrth  droed  y  bryn,  y  saif  y  dref .  Wrth  ddod 
o'r  orsaf,  gwelem  ystryd  hir  yn  rhedeg  tua'r  de,  a'r 
afon  yn  rhedeg  gyda'i  hochr, — yn  rhedeg  ar  hyd-ddi 
ddylaswn  ddweyd, — oherwydd  nid  oes  dai  rhwng  yr 
afon  a'r  ystryd.  Rhwng  yr  afon  a  throed  y  bryn  y 
mae  rhes  o  dai,  a  phont  yn  croesi  o'r  ystryd  at  bob 
un  o  honynt.  Yr  ochr  arall  i'r  heol,  y  mae  rhes  o 
fasnachdai  a  gwestai,  tai  prydferth  a'u  íîenestri  yn 
IJawn  o  flodau.  Dros  y  rhai  hyn,  gwelern  dai'r  ystryd- 
oedd  eraill, — y  mae  Quimper  yn  dref  bwysig,  yn  meddu 
dros  bymtheng  mil  o  drigolion.  Uwchlaw  popeth, 
ymddyrchafa  dau  bigyn  uchel  yr  eglwys  gadeiriol, — 
"  fel  dwy  glust  mul,"    ebe  Victor  Hugo. 

Troisom  o  ystryd  yr  afon  tua  chanol  y  dre,  a  phender- 
fynasom  mai'r  Hôtel  de  Bretagne  fyddai  ein  gwesty. 
Gŵr  byr,  pryd  du,  yn  meddu'r  enw  priodol  Le  Bihan, 
oedd  gŵr  y  tŷ,  a  chofîa  da  am  dano,  bu'n  garedig 
iawn  wrthym.  Wedi  cael  lluniaeth  a  gorfîwys,  gofyn- 
asom  iddo  a  wyddai  rywbeth  am  genhadwr  o  Bryden 
Fawr  oedd  yng  Nghuimper.  Gwyddai'n  dda,  yr  oedd 
pawb  yn  y  dre  yn  gwybod  am  "  M.  Shincin  Shòns," 
chwedl  yntau.  Da  oedd  gennyf  glywed  mai  fel  "  y  bugail 
Calfìnaidd "  yr  adnabyddid  Mr.  W.  Jenkin  Jones, 
oherwydd  "  Calfiniaid  "  y  gelwid  hen  arwjn:  Protest- 
anaidd  Ffrainc, — Coligni,  La  Noue,  Agrippa  d'Aubigné, 
Duplessis    Mornay,  —  rhai     o'r     dynion     ardderchocaf 

welodd  y  byd.  Anfonwyd  plentyn  gyda  ni  i  ddangos 
lle'r  oedd  Mr.  Jones  yn  aros.  —  nid  oedd  y  tŷ  ond 
rhyw  ychydig  o  gamrau  o'r  Hôtel  de  Bretagne. 
Gwelem  oddiwrth  yr  enw, — Olgiati, — ac  oddiwrth 
ymcldanghosiad  glân  a  chwaethus  fîenestri'r  siop, 
fod  pobl  y  tŷ'n  Swisiaid  ac  yn  Brotestaniaid.  Xid 
oedd  ]VIr.  Jones  i  mewn,  ond  nid  oedd  ymhell,  a  welem 
yn  dda  ddod  i  fyny  i'w  ystafell,  ac  eistedd  nes  y  doi  ? 
Eisteddasom  mewn  ystafell  brydfeith  gysurus,  a  thra'r 
oedd  Ifor  Bowen  yn  sylwi  ar  ddarluniau'r  pregethwyr 
Methodistaidd  oedd  ar  y  muriau,  rhyfeddwn  i  a  fyddai 
W.  Jenkyn  Jones  wedi  altro  llawer  er  pan  oeddym  3^ 
cydefrydu  yn  Aber  Ystwyth  wyth  mlynedd  yn  ol. 
Yr  oedd  ef  ar  adael  yr  athrofa  pan  oeddwn  i  'n  dod 
yno  o'r  Bala.  Bum  yn  cydymdynnu  ag  ef  mewn 
arholiad,  ac  nid  myfi  enillodd,  er  y  gallwn  gysuro  fy 
hun  fy  mod  wedi  curo  pawb  arall.  Yr  wyf  yn  cofio 
3^r  adeg  y  cj^chwynnai  i  Lydaw,  a'r  argraíî  dda  a  roddwyd 
ar  y  bechgyn  gan  waith  ysgolhaig  goreu'r  coleg  yn 
mynd  allan  yrì  genhadwr. 

Daeth  i  mewn,  ychydig  oedd  wedi  newid,  er  fod 
ganddo  farf  a'i  fod  wedi  ymdebygu  rywfodd  i'r  Llydaw- 
iaid.  Ni  wyddwn  a  fuasai  yn  fy  adnabod  i,  gan  fy 
mod  wedi  heneiddio  llawer  mewn  wyth  mlynedd, 
a  dywedais  fy  enw.     Atebodd  yntau, — 

"  Yr  wyf  yn  eicb  cofio'n  dda  iawn.  Mi  wyddwn  eichbod 
yn  d'od  drosodd,  ond  nis  gwyddwn  pryd.  Damwain  hollol 
ydyw  fy  mod  yng  Nghuimper  heddyw,  ac  mae  jti  falch 
gen  fy  nghalon  fy  mod  yma.  Y  mae'n  wyHau  arnaf  fi 
yn  awr,  ond  ces  deUgram  oddiwrth  gyfaiU  ddoe  yn  dweyd 
fod  Roberts,  Waverton,  wedi  dod  yma  i  edrych  am  danaf. 
Dois  innau  adre  ar  fy  union,  ond  yr  oedd  Roberts,  Waverton, 
wedi  mynd,  ond  mae'ch  gweld  chwi'n  gwneud  i  fyny  am 
y  brofedigaeth. " 

"  Ym    mhle'r    oeddych    yn    treulio'ch    gwyliau  ?  " 

"  O,  gyda'r  Beibl  gludwyr,  buom  yn  teithio'r  wlad  i'r 
de  oddiyma,  hwy'n  gwerthu  Beiblau  a  minnau'n  siarad  â'r 
bobl." 

"  Ffordd  ryfedd  o  dreuho  gwyUau,  gwaith  fuasai'ch 
gwyUau  chwi  i  lawer  o  honom.  Beth  yw  eich  rhagolygon 
yn    Llydaw'n  awr  ?  " 

"  Llawn  o  obaith,  mae  hi'n  dechre  gwawrio  arnom  ni'n 
awr.  'Doedd  dim  posibl  cael  Llydawiaid  Quimper  i  ddod 
i'n  capel,  ond  yn  awr  yr  ydym  wedi  cael  ystafell,  ac  y  maent 
yn  dod  i  honno'n  lluoedd. " 

"  Beth  ydyw'ch  meddwl  am  y  syniad  sy'n  enniU  tir 
yng  Nghymru  y  dylid  rhoi'r  genhadaeth  yn  Llydaw  i 
fyny  ?  " 

"  Yr  wyf  yn  teimlo'n  sicr  na  rydd  Cymru  mo  Llydaw  i 
fyny  byth.  A  ffolineb  mawr  fyddai  ei  rhoddi  i  fyny'n 
atür,  ar  ol  blynyddoedd  caled  o  weithio,  pan  mae'r  ffrwyth 
ar  ymddangos." 

"  Beth  yw'r  arwyddion  welwch  o  hynny  ?  " 

"  Y  maent  i'w  gweled  ym  mhob  man.  'Roedd  Pabydd 
deallgar  yn  dweyd  wrthyf  ychydig  yn  ol  fod  ar  yr  offeiriaid 
ofn  yn  eu  calonnau  weled  Pabyddion  yn  dod  i'n  hymofyn 
i  gladdu  eu  meirw  ;  a  phan  wnant  hyn,  bydd  gallu'r  offeir- 
iaid  ar  ben.  Ond  chwi  gewch  weled  yr  arwyddion  eich 
hunan  gyda  hyn." 

"  A  oes  gennych  lenyddiaeth  Lydewig  Brotestanaidd 
go  dda  ?  Trwy'r  emynnau,  mi  gredaf,  yr  eniUir  y  Llydaw- 
iaid." 

Dywedodd  y  cenhadwr  beth  sydd  wedi  ei  wneud 
yn  y  cyfeiriad  hwn,  aeth  yn  bur  frwdfrydig,  a  chanodd 
un  o  emynnau  James  WiUiams,  ar  yr  Hen  Ddarbi, 
gydag  arddeliad. — 

"  Discennet  er  Crist  deus  en  nenfou, 

Efid  clascet  ar  re  goUêt, — 
He  galon  oe  leun  o  drugares, 

Ar  falla  so  bet  safeteêt, 
Eur  becheres  bras  oe  pardonet, 

Dre  feritou  prisus  he  ouad, 
He  chalon  cen  lous  so  bet  goalchet, 

He  chenchet  a  gren  he  goall  stad." 

Gofynnais  a  oedd  Pabyddiaeth  ddim  wedi  dysgu'r 
bobl  i  weled  prydferthwch  llenyddiaeth  a  natur  a 
chrefydd.  Y  mae  llawer  o  dlysni  yn  hen  grefydd 
Rhufen,  a  bu  ei  dylanwad  ar  fywyd  yn  fawr. 

"  Yr  wyf  yn  cofio  darllen  erthygl  o'ch  gwaith,"  ebe 
ynte,  "yn  profi  nad  ydyw  crefydd  a'r  celfau  cain  yn  cyd- 
flodeuo.  Clywais  lawer  o  gondemnio  arnoch,  ond  gwyddwn 
eich   bod   yn   dweyd   y  gwir.     Beth   feddyliech   chwi   mae 

celfau  cain  Eglwys  Rufen  wedi  wneud  i'r  Llydawiaid  hyn  ? 
Pan  ddeuais  i'r  wlad  gyntaf,  meddylient  mai  dweyd  wrthynt 
am  addoli'r  delwau  yn  yr  eglwys  yr  oeddwn. " 

"  A  ydyw'n  anodd  eu  cael  i  feddwl  drostynt  eu  hunain  ?  " 

"  Ydyw,  yn  amhosibl  bron.  Y  mae  Pabyddiaeth  wedi 
lladd  eu  meddwl  ;  rhaid  i  minnau  ddechre  trwy  fod  jti 
rhyw  fath  o  offeiriad  iddynt.  Daeth  gwTaig  ataf  y  diwrnod 
o'r  blaen  i  ofyn  i  mi  a  wnawn  ei  chyffesu, —  y  mae'r 
offeiriaid  wedi  eu  cynefino  â  gorfîwys  ar  bobl  eraill  am  bob 
peth." 

"A  oes  llawer  o  frwdfrydedd  dros  eu  heglwys  ymysg 
yr  offeiriaid  ?  " 

"  Dim.  Y  maent  yn  gweled  fod  eu  dydd  ymron  ar  ben, 
ac  y  maent  yn  gwneud  eu  goreu  i  gadw  eu  gafael  ar  y  bobl, 
tuag  at  eu  cadw  mewn  anwybodaeth. " 

"  A  ydyw'r  offeiriaid  yn  cydymdeimlo  â  dyhead  cenedl- 
aethol  y  Llydawiaid  ?  " 

"  Y  maent  wedi  lladd  hwnnw  ers  talm.  Rhaid  i 
chwi  gofio  nad  ydyw  Llydaw  fel  Cymru.  Nid  ydyw'r 
deffroad  cenedlaethol  wedi  cyrraedd  yma  eto.  Pan 
ddywedodd  Le  Bras  y  diwrnod  o'r  blaen  y  dylai'r  Llydawr 
fod  yn  falch  mai  Llydawr  ydyw,  chwarddasant  am  ei 
ben.  Ond  beth  feddyUech  chwi  am  droi  i  weled  y  dre' 
ar  y  prynhawn  braf  yma  ?  " 

Dringasom  y  bryn  y  saif  Quimper  wrth  ei  droed, 
yr  oedd  y  coedydd  yn  gysgod  h;^'fryd,  a  gwelem  yr  hen 
dre  ramantus  trwy'r  dail  pan  eisteddem  i  oríîwys. 
Danghosodd  y  cenhadwr  yr  holl  ysgolion  ac  ysbytai 
oedd  yn  nwylaw'r  offeiriaid, — ysgolion  elfennol,  ysgolion 
canol,  mynachlogydd,  lleiandai,  meddygdai  ymron 
heb  rif.  Dywedais  y  buaswn  i  'n  digalonni  wrth  feddwl 
am  bregethu  Protestaniaeth  mewn  Ue  mor  Babyddol 
a  hwn. 

"  Byddaf  inne'n  digalonni  weithiau,  ond  dro  arall  bydd 
rhyw  nerth  yn  fy  nghodi  i  uchelfannau'r  maes. " 

"  A  oedd  dod  yma  i  ddechre  ddim  yn  beth  digalon  iawn  ?  " 

"  Na,  yr  oedd  yma  gyfeiUion  Ffrengig  yn  disgwyl  am 
danaf,  a  chefais  groeso  calon." 

"  Ond  onid  ydyw'n  ddigalon  iawn  i  ddechre  siarad  yn 
iinlle  ?     Ai  sefyll  ar  gornel  y  stryd  y  byddwch  ?  " 

"  Na,  bydd  y  bobl  yn  disgwyl  am  danom  braidd  bob 
amser,  bydd  ein  gelynion  wedi  cyhoeddi  ein  bod  yn  dod." 

Yr  oedd  y  prynhawn  yn  hyfryd  gjnines,  a  suai  awel 
•dyner  o  ganoldir  Llydaw  drwy'r  coed.  Aeth  jr  ym- 
-ddiddan  yn  ymddiddan  am  Gymru,  hyd  nes  y  gwelsom 
•oddiwrth  hyd  cysgodau'r  coed  fod  yn  bryd  i  ni  fynd 
yn  ol.  Yr  oeddym  yn  ciniawa  gyda  theulu  Protestan- 
aidd, — M.  a  Mme.  Orière, — hyhi  o  Switzerland  ac  yntau 
o  Ddeheudir  Ffrainc.  Dywedai  Mme.  Orière  am  ei 
hiraeth  am  fynyddoedd  y  Grisons  ac  am  Brotestaniaid 
diwyd  yr  Alpau.  Yr  oedd  yn  siarad  yn  rhy  gyflym 
i  mi  ddeall  ei  holl  ystyr,  ond  deallais  yn  eglur  fod 
Protestaniaeth  yn  newid  dyn  drwyddo.  Dywedai'r 
•cenhadwr  am  bysgotwyr  Pont  l'Abbe,  nad  ydynt  wedi 
ymuno  eto,  ond  y  maent  ar  y  íîordd, — darllennant 
y  Beibl,  gwisgant  ruban  glas  dirwest,  gwnant  eu  dylet- 
swydd,  "  y  maent  yn  aeddfedu  ohonynt  eu  hunain." 
Deallais  fod  sel  rhai  wedi  troi'n  ddibendraw  braidd, 
— siaradant  nos  a  dydd  gydag  eraill,  ar  y  lan  ac  ar  y 
môr,  i'w  cael  at  y  Gwaredwr.  Clywsom  am  bysgotwyr 
eraill, — "  Hwn  yn  gyntaf  a  gafodd  ei  frawd  Simon." 
Gofynnais  i'r  cenhadwr  a  oedd  arno  ddim  hiraeth  am 
y  cyfarfodydd  yng  Nghymru.  Rhoddodd  yntau  hanes 
cyfarfod  yn  Llydaw,  cyfarfod  y  methent  gael  pen  arno, 
oherwydd  fod  rhywun  a  chwestiwn  i'w  ofyn  o  hyd, 
"  amser  y  tren  yn  unig  roddodd  ben  ar  y  cyfarfod  melys 
hwnnw."  Adroddodd  Ifor  Bowen  hanes  Josefî  Thomas 
jn  pregethu  ar  y  nefoedd  yn  Sasiwn  Dolgellau  ;  ac 
wrth  weled  pobl  yn  prysuro  ymaith  er  eu  gwaethaf 
pan  oedd  y  bregeth  ar  ei  melysaf,  dywedodd, — "  Bobol, 
f  ydd  ono  'ddun  tdden  yn  y  nefoedd." 

Tarawiadol  iawn  oedd  clywed  gymaint  ddisgwylia 
Protestaniaid  Quimper  wrth  Gymru.  Dylai  Cymru 
•anf  on,  nid  un,  ond  deuddeg  o  genhadwyr.  Fel  y  byddai'r 
hen  eglwys  Brydeinig  yn  gwneud, — gyrru  cwmni  o 
genhadwyr  gyda'i  gilydd.  Y  mae'r  muriau'n  crynnu 
yn  Llydaw,  meddent,  un  ymosodiad  dewr  rydd  y  wlad 
yn  eiddo  Crist. 

Ar  ol  cinio, — jn-  oedd  yn  braf  wedi  gwres  llethol 
y  dydd, — aethom  i  lawr  gyda  glan  y  dŵr  i  gwr  y  dref, 

ac  eisteddasom  lle  mae'r  afon  yn  rhoi  tro  am  odrau'r 
mynydd.  Doi  arogl  hyfryd  y  gwair  o'r  caeaii  gerllaw, 
gwelem  luniau'r  tai  gwynion  a'r  coedydd  duon  jti  y 
dŵr,  a  gwelem  y  Seren  Hwyrol  yn  gwylaidd  oeraidd 
syllu  arnom.  Dywedodd  Jenkin  Jones  ei  drallodion 
yn  Rosporden,  a  chawsom  ryw  syniad  am  yr  anhawsterau 
y  rhaid  i  genhadwyr  ymladd  yn  eu  herbyn.  Trodd 
yr  ymgom  at  gangen-ieithoedd  Llydaw, — ieithoedd 
Leon,  Treguier,  Cornouaille,  a  Vannes.  Wrth  i  Ifor 
Bowen  a  minnau  droi  tua'n  gwesty,  tybiem  o  hyd  mai 
yng  Nghymru  yr  oeddym,  ac  memi  breuddwyd. 

MEWN  gwesty  Llydewig  cawsom  ein  hunain 
yn  gartrefol  iawn  ymhob  man.  Ceir  yr  hen 
groesaw  Cymreig  yn  ei  holl  symlrwydd  calon- 
gynnes, — daw'r  morwynion  i  roddi  ychwaneg  o  ymlÄDrth 
ar  y  ddysgl,  rhagofn  fod  y  dyn  dieithr  yn  rhy  swil 
i  wneud  cyfiawnder  âgef  ei  hun,  ac  i  holi,  o  wir  awydd 
am  wybodaeth,  beth  y  mae'n  wneud.  Pan  oeddwn 
yn  ysgrifennu  emynnau  Llydewig  o  ysgrif-lyfr  oedd  y 
cenhadwyr  wedi  roddi  yn  fenthyg  imi,  daeth  morwynig 
o  Lydawes  ataf ,  a  gofynnodd  ai  cerdd  oedd  gennyí,  ai 
cerdd  Gymraeg  oedd,  ac  a  wnawn  ei  chanu.  Gwyn  fyd 
na  fedraswn  ganu  iddi  yr  emyn  oeddwn  yn  ysgrifennu, — 

"  Hen  ho  peus  gwelet, 
Hen  ho  peus  gwelet, 
lesus,  fa  Ffrener  ha  Doue  ? 
'Fid  eur  pecher  efel  doun 
Roas  'so  bues  dre  chouad  fa  Roue." 

Ond  ni  fedraf  ganu.  Mewn  cyngherdd  o  oíîerynnau 
nid  oes  ond  un  ofîeryn  fedraf  fi  ddeall, — y  drym  fawr. 
Y  mae  rhywun  wedi  dweyd, — mae  pobl  yn  dweyd 
pob  peth, — mai'r  clyw  yw'r  mwyaf  ysbrydol  o'n  holl 
synhwyrau,  ac  y  mae  rhywun  arall  wedi  dweyd  fod 
ysbryd  canu'n  hanner  chwaer  i  ysbryd  addoli.  Os 
feily,  y  mae  ar  ben  arnaf  fi. 

Ac  eto,  ni  ddylwn  ddigalonni,  oherwydd  bum  unwaith 
yn  arweinydd  côr.  Yn  Geneva  oedd  hynny,  pan 
oeddwn    yn    gaeth    mewn    ystafell    yno   gan    afiechyd. 

Yr  oedd  gennyf  le  tân  hir  hen  fîasiwn,  a  phymtheg 
o  decelli  arno'n  rhes,  yn  canu  drwy  gydol  y  dydd. 
Nid  oeddynt  o'r  un  faint,  ac  nid  yr  un  faint  o  ddwfr 
fyddwn  yn  roddi  ym  mhob  un  ohonjait.  A  thrwy 
eu  íìitio  fel  hyn,  a  thrwy  ddyfal  ymarferiadau,  a  thrwy 
eu  harwain  gyda  megin,  yr  oeddwn  wedi  dysgu'r  pymtheg 
tecell  i  ganu  Gorymdaith  Gwŷr  Harlech.  Ryw  ddiwTUod^ 
er  dirfawr  brofedigaeth  imi,  taflodd  y  tenor  goreu  ei 
big,  ac  ni  fu  lun  ar  y  côr  byth  ar  ol  hynny. 

Bore'n  hail  ddiwrnod  yng  Nghuimper,  dechreuasom 
grwydro  drwy  ystrydoedd  diddorol  y  dref.  Yr  oedd 
y  farchnad  ar  ein  íîordd,  a  throisom  iddi  i  weled  y 
Llydawesau  a'u  blodau  newydd  ddod  o'r  wlad.  Yr 
oedd  enwau  y  trefydd  Llydewig  a'u  pais  arfau  ar  y 
mur, — Castell  Newydd,  Lesneven,  Port  Lauray,  Aud- 
ierne,  coron  a  tharw  Car  Haix,  draig  goch  Pont  l'Abbé, 
draig  wen  Pont  y  Groes,  bwyell  goch  Concarneau, 
llong  Morlaix,  hwrdd  Quimper,  tair  pluen  Brest,  castell 
Chateaulin,  ceiliog  coch  Quimperle,  draig  ddu  St. 
Pol  de  Leon,  dwy  ddraig  Landerneau,  llewpard  Le 
Faou,  Le  Conquet,  Douarnenez. 

Eglwys  Gadeiriol  Quimper  ydyw  adeilad  enwocaf 
y  dref.  0  bell,  y  mae  fel  pe  ar  edyn,  oherwydd  amlder 
ei  hategion,  fel  draîg  a  dau  gorn  hir  yn  ymbaratoi 
i  esgyn  oddiar  y  ddaear.  Wedi  myned  i  mewn,  y  mae 
golwg  wir  fawreddog  ar  y  colofnau  a'r  gwydr  lliw. 
Wedi  sylwi  ychydig,  gwelsom  fod  yr  eglwys  yn  gam^ 
fel  llwybr  a  thro  ynddo  drwy  goedwig  dewfrig.  Gwnaed 
hi'n  gam  i  fod  yr  un  fath  a  lesu  Grist  ar  y  groes,  pan 
oedd  ei  ben  wedi  gogwydd  gan  ing. 

Ar  golofn  ar  ein  cyfer  y  mae  hanes  yr  eglwys  yn 
gerfiedig,  ac  enwau  ei  chymwynaswyr, — y  Gradlon 
ddiangodd  pan  foddodd  y  môr  Ddinas  Is,  Owen  Cabellic, 
Alan  Rivelen,  Bertrand  Rhosmadec,  Raoul  le  Moel, 
Claude  dc  Rohan.  Ar  y  dde,  gwelsom  gapel  y  Forwyn 
Fair,  a  "  Je  suis  Vimmaculee  conception "  fel  coron 
o  amgylch  ei  phen.  Hysbyswyd  ni  fod  yn  y  capel 
hen  bethau  y  dylem  eu  haddoli,  sef, — 

1.  Blewyn  o  wallt  y  dra  santaidd  Forwyn. 

2.  Blewyn  o  edafedd  ei  gorchudd. 

3.  Carreg  o  fedd  y  dra  santaidd  Forwyn. 

4.  Carreg  o'r  tŷ  yn  Nazareth. 

5.  Carreg  o  le'r  Ymweliad,  hynny  yw,   o  dŷ   y  santaidd 

EUsabeth. 

Wedi  pasio  cyíîes  gelloedd  a  chapel  Calon  Santaidd 
lesu,  daethom  at  gapel  mam  y  Forwyn,  Ann  Santes. 
Darlunnir  hi  fel  "  nain  lesu  Grist,  mam  yng  nghyfraith 
Joseff,  priod  Joachim,  gwinwydden  íîrwythlawn,  llawen- 
ydd  angylion,  merch  y  patriarchiaid,  noddfa  pechad- 
uriaid,  mam  y  cleifìon."  Yn  y  íîenestr  uwchben  y  mae 
darlun  o  Ann  yn  dysgu  yr  enethig  Mair  i  ddarllen,  ac  y  mae 
dyn  cloíî  tlawd  yn  disgwyl  wrthi  am  ymgeledd  gerllaw. 

Hoíî  iawn  gan  y  Llydawr  adael  i'w  ddychymyg 
chware  o  gwmpas  y  cartref  yn  Nazareth.  Nid  ydyw 
ei  ofergoeledd  i'w  gondemnio'n  gyfangwbl,  ymgais 
ydyw  i  ddarlunio  bywyd  y  Beibl  fel  bywyd  Llydaw. 
Teimla'r  Llydawr  yn  sicr  fod  gan  y  Forwyn  fam  fel 
rhyw  hen  foneddiges  Lydewig,  merch  llinell  o  batriarch- 
iaid  hirwallt,  un  dda  wrth  y  tlawd,  un  ddysgai  i'w 
phlant  ddarllen.  Onid  ydyw  dychymyg  Cymru  wedi 
gweithio  yn  yr  un  modd  ?  Oni  ddarluniai  Evan 
Harries  y  Pharoaid  fel  rhyw  orthrymwr  adwaenai'r 
bobl  ar  Fro  Morgannwg,  ac  oni  ddarluniai  Gwilym 
Hiraethog  hen  famau  Israel  fel  hen  famau  DyjBfryn 
Clwyd  ? 

Y  mae  addoli'r  Forwyn  Fair  yn  beth  anysgrythyrol, 
ond  nid  ydyw  yn  beth  anodd  ei  esbonio,  Yr  oedd 
yn  rhaid  i'r  diwinyddion  esbonio  pa  fodd  yr  oedd  yr 
lesu,  ac  yntau'n  ddyn,  yn  rhydd  oddiwrth  bechod 
gwreiddiol.  Naturiol  oedd  iddynt  ymhyfrydu  mewn 
disgrifio  cymeriad  dihalog  y  Forwyn,  a'i  gwneud  hithau 
hefyd  yn  fath  o  dduwies, — yn  ferch  santes,  ei  hun  yn 
ddibechod.  Péth  arall,  yr  oedd  yn  rhaid  gwneud 
crefydd  yn  hawdd  ei  deall  i  bobl  o  syniadau  gweiniaid 
a  daearol,  ac  y  mae  person  dynol, — yn  enwedig  gwraig 
i  gydymdeimlo, — yn  llawer  mwy  dealladwy  nag 
egwyddor  neu  wirionedd  noeth. 


112  TRO     YN     LLYDAW. 

Yn  ol  yr  hen  Biwritaniaid,  y  mae  Duw'n  llawTi  llid 
yn  erbyn  pechod  ac  yn  llawn  cydymdeimlad  â'r  pechadur. 
Y  mae  Pabyddiaeth  wedi  cymeryd  y  naiU  o'r  priodol- 
eddau  dwyfol  hyn,  a  Phrotestaniaeth  wedi  cymeryd 
y  llall.  Cydymdeimlad  â'r  pechadur  yw  nodwedd 
Pabyddiaeth,  crefydd  lawn  o  bob  math  ar  faddeuant 
ydyw  yn  y  byd  hwn,  ac  y  mae  wedi  rhoddi'r  Purdan 
rhwng  yr  enaid  coll  a'r  uíîern  ddiobaith.  Casineb 
at  bechod  ydyw  nodwedd  Protestaniaeth,  iddi  hi  y 
mae  muriau  ufîern  yn  ddiadlam  byth.  Crefydd  i'r 
Celt, — un  sy'n  pechu  ac  yn  edifarhau  o  hyd,  ym  mhwysau 
ei  natur  nwydus, — ydyw  Pabyddiaeth.  Crefydd  i'r 
Teuton,  un  na  wna  ddim  ond  o  hir  fwriad,  ydyw  Protes- 
taniaeth.  Person  sydd  fwyaf  dealladwy  i'r  Celt, 
sefydliad  i'r  Teuton, — Mair  sy'n  llenwi  meddwl  y  naill, 
yr  Eglwys  sy'n  Jlenwi  meddwl  y  llall.  Paham  y  mae'r 
Cymry'n  Brotestaniaid  ynte  ?  Y  mae  Ann  Griffiths 
wedi  gwneud  yr  Eglwys,  priodasferch  yr  Oen,  mor 
hawdd  ei  deall  i  Gymro  ag  ydyw  Mair  y  Forwyn  i 
Lydawr. 

Y  mae  yn  yr  Eglwys  Gam  lawer  o  gapelydd  a  chreiriau 
eraill, — capel  Joseíî,  ond  nid  oes  cymaint  yn  penlinio 
o'i  flaen  ef  ag  o  flaen  ei  fam  yng  nghyfraith  ;  capel 
loan,  ac  asgwrn  ei  ben  ;  bedd  rhyw  Lydawr  o  Gynan, 
"  yn  disgwyi  atgyfodiad ;  "  Mair  y  Gobaith,  gyda 
darlun  o  wyneb  swynol,  a  llawer  o  flodau  oíîrwm  ; 
darlun  o'r  tad  Mannoir  yn  dysgu'r  Brythonw;^T  yn  eu 
hiaith  eu  hunain  trwy  wyrth  ;  capel  braich  Corentin, 
nawdd  sant  yr  eglwys,  ceir  gollyngdododdiwTth  bechodau 
tri  chan  niwrnod  ond  ymweled  â'r  bedd  h\^Ti,  "  ac 
estynnir  yr  un  fraint  i'r  eneidiau  sydd  yn  y  Purdan," 
sut  bynnag  y  medrant  adael  y  lie  hwnnw  er  mwyn 
cymeryd  y  daith.  Ond  hwyrach  y  gall  rhyw  gâr 
wneud  y  siwrne  drostynt.  Gwelsom  "  allor  freintiedig," 
a  cherflun  o  hen  esgob  tew  yn  gorwedd  jti  gysurus 
ynddo  ;  a  chapel  y  Tri  Diferyn  ;  a  chreiriau  llawer 
sant, — Ronan,  GouÌven,  Padarn,  Malo,  Melain,  Armel, 
Gwenole,  Gildas,  Meen,  Petvan. 

Y  mae'r  Llydawiaid  wedi  cadw  mwy  o'u  hen  enwau 
priodol  na'r  Cymry.  Oddigerth  rhyw  ychydig, — megis 
Llwyd,  Anwyl,  Gwyn, — y  mae  enwau'r  Cymry  yn 
enwau  dieithr.  Jones,  Williams,  Evans,  Roberts, 
Hughes,  djma  ymron  yr  oll  a  feddwn.  Gellir  esbonio 
pam  y  mae'r  enwau  Cymreig  wedi  diflannu.  Pan 
ddaeth  y  Normaniaid  i  Gymru,  dechreuodd  trigolion 
y  wlad,  yn  ol  eu  hen  arfer  wasaidd,  gymeryd  enwau'r 
Saeson,  a  galwodd  pawb  ei  hun  jn  John  neu'n  William 
neu'n  Hugh.  Erbyn  y  bymthegfed  ganrif,  byddai 
enw  Cymro  yn  rhywbeth  fel  hyn, — John  ap  Hugh 
ap  Richard  ap  William  ap  Harri  ap  Robert  ap  Cadwaladr 
ap  Rhydderch  ap  Llewelyn  ap  Gruíîydd.  Ond  tyngodd 
yr  esgob  oedd  yn  Arglwydd  Lywydd  y  Gororau  tua 
1540  na  fedrai  ef  byth  gofio  mwy  na  dau  enw  ar  yr 
un  djrn,  a  gwnaeth  gyfraith  nad  oedd  yr  un  Cymro 
i  fynd  yn  ol  ymhellach  na'i  dad  wrth  ddweyd  neu 
ysgrifennu  ei  enw.  Ac  felly  cwtogwyd  John  ap  John 
ap  Hugh  ap  Richard  ap  William  ap  Harri  ap  Robert 
ap  Cadwaladr  ap  Rhydderch  ap  Lleweljm  ap  Gruíîydd 
nes  oedd  yn  John  Jones.  Gadawyd  ambell  lecyn, 
megis  Mawddwy,  dan  ei  hen  gyfreithiau,  ac  arhosodd 
yr  enwau  achyddol  megis  cynt.  Clywodd  gŵr  o  Lan- 
iiwchllyn  lais  mawr,  pan  jrn  ei  wely,  o  gors  gerllaw 
ei  dv.  Deallodd  oddÌAvrth  y  sŵn  mai  dyn  o  Fawddwy 
oedd  wedi  myned  i'r  gors  ar  ei  fîordd  adre,  ac  ef e  weithian 
wedi  ymgyfnerthu  â  diod  gadarn  i  wynebu  ofnau 
Bwlch  y  Groes.  "  Pwy  sydd  yna,  druan  ?  "  "  Dowch 
yma'n  union  i  helpu  William  Sion  William  ap  Sion 
Llyweljm  ap  Rhydderch  mab  yr  hen  Lyweljm  Sion 
o'r  gors."  "  Helpwch  eich  hunain,  y  fileiniaid,  y  mae 
yna  ddigon  o  honoch  i  lemyi'r  gors,  feddyliwn  i." 

Ond  cadwodd  y  Llydawiaid  eu  henwau.  Ar  siopau 
■Quimper  yn  unig  gwelais  y  rhai  hjn, — Castel,  Morvan, 
Guezenec,  Cardod,  Madoc,  Mancec,  Guiomar,  Rivoalen, 
Kergoat,  Le  Coz,  Guiader,  Le  Gof,  Troadec,  Le  Bras 
(Y  Mawr,  gwlaw  bras),  Le  Balch,  Le  Hir,  Le  Bihan, 
Squannec    (y   dyn    a'r   clustiau   hirion,    cf.    'sgwarnog, 

yr  anifail  hirglust),  Troeder,  Keribin,  Le  Berre  (Y  Byr), 
Le  Goig,  Le  Bris  (Y  Brith),  Canet,  Caralec.  Chwardd- 
asom  wrth  weled  un  enw, — "  Le  Moel,  Peruquier," — 
Y  Moel,  trwsiwr  gwallt. 

Crwydrasom  drwy'r  ystrydoedd  Llydewig  sy'n  dringo 
ochr  y  bryn, — "  Ystryd  y  Gw.Ŷr  Bonheddig "  a'i 
cherfiadau  ;  Ystryd  Pichéry,  lle  mae  "  Tafarn  y  Bobl 
Seilion," — y  mae  llawer  o  fynych  wendid  yn  Llydaw 
hefyd ;  a  Uawer  hen  ystryd  dawel  arall.  Llydaweg 
glywem  yn  yr  ystrydoedd  hyn,  ac  ar  lan  yr  afon  loyw, 
a  than  y  coed,  ond  yr  oedd  yr  hysbyslenni  i  gyd  yn 
Ffrancaeg.  Yr  unig  hysbyslenni  Llydewig  welsom 
oedd  rhai  bydwragedd  a  meddygon  anifeiliaid,  Rhyw- 
beth  yn  debig  ydyw  yng  Nghymru,  clywais  Gymraeg 
ddigonedd  ar  heolydd  Caerfyrddin,  ond  yr  unig  Gymraeg 
welais  yn  fîenestri  ei  siopau  oedd  hysbyslenni  am 
bregethau  ac  am  furum  sych. 

Gwelsom  Guimper  ar  fin  nos,  pan  oedd  y  lleuad 
newydd  yn  dod  i'r  golwg  dros  ysgwydd  goediog  y  bryn. 
Gwelsom  y  goleu'n  crynnu  ar  yr  hen  furiau,  ar  ddau 
bigjm  jr  eglwys  gam,  ar  y  coed  oblygent  uwchben 
yr  afon, — ac  ni  welsom  ddim  prydferthach  erioed. 


XVII. 
Y     DDINAS     FODDWYD. 

UN  bore  gwelid  Ifor  Bowen  a  minnau'n  cyrchu 
tua  thŷ'r  cenhadwr,  yr  oedd  wedi  addaw 
,  dod  gyda  ni  i  Ddouarnenez.  Pan  oeddym 
yn  pasio  dan  gysgod  yr  eglwys  ar  y  íîordd  i'r  orsaf, 
gwelem  hen  ŵr  hirwallt  barfwyn  yn  prysuro  adre 
heibio'r  gornel.  Luzel  oedd,  ond  ni  feddem  amser 
i  gael  ymgom  âg  ef,  rhag  colli'r  tren.  Efe,  Renan, 
a'r  Yicomte  de  la  Villemarqué  sydd  wedi  gwneud 
mwyaf,  o  bawb  sy'n  fyw,  dros  lenyddiaeth  Llydaw. 
Yr  oeddym  wedi  meddwl  cael  ysgwrs  â'r  tri,  ond  ni 
wenodd  Ffawd  arnom. 

Yn  yr  orsaf  gwelsom  lawer  o  Swissiaid  Protestanaidd 
Quimper,  yr  oeddynt  hwythau'n  mynd  i  dreulio  diwrnod 
ar  lan  y  môr  yn  Nouarnenez.  Yr  oedd  mab  un  ohonynt, 
ysgol  feistr,  newydd  gyrraedd  adre  o  Ffrainc,  a  dywedodd 
Ìawer  wrthym  am  deimlad  llywodraeth  Ffrainc  tuag 
at  Lydaw.  Yr  un  ydyw  ag  oedd  teimlad  Lloegr  at 
Gymru  ryw  ychydig  flynyddoedd  yn  ol, — awydd 
dinistrio  ÌDywyd  Cymru,  a  gwneud  yr  holl  Gymry'n 
Saeson.  Ni  oddeíìr  i  un  athraw  esb  onio  gair  yn  Llydaweg 
i  blant  yn  yr  ysgol,  rhaid  dysgu  plentyn  uniaith  Llyd- 
ewig  trwy  g^rfrwng  y  Ffrancaeg.  Dan  y  drefn  felltigedig 
hon  yr  addysgwyd  finnau,  lawer  blwyddyn  yn  ol, 
mewn  ysgol  wledig  yng  Nghymru.  Cymerir  gofal, 
fe'm  hysbyswyd,  am  anfon  pob  ysgolfeistr  Llydew^ig 
i  rannau  arall  o'r  wlad  ;  a  dygir  brodorion  Ffrainc 
neu  Wasgwyn  yn  eu  lle  i  Lydaw.  Ffranceiddio  pob 
man  ydyw  amcan  llywodraeth  Ffrainc,  trwy  osod 
syniadau  pechadurus  am  wag  ogoniant  Ffrengig  ym 
meddyliau  pawb.     Edrychais  o'm  cwmpas,   a  gwelais 

ar  gapiau'r  plant  enwau  brwydrau  gwaedlyd  anghyf- 
iawn  Napoleon, — Marengo,  Austerlitz,  Jena.  Ond  ni 
welais  Drafalgar  na  Waterloo  na  Sedan  ar  gap  neb. 

Yr  oeddym  yn  teithio'n  araf  drwy  wlad  fryniog 
eithaf  fîwythlon  heibio  Wengat  a  Tuch,  yn  y  man 
croesasom  bont  dros  afon  oedd  ar  ymarllwys  i'r  môr, 
a  dywedwyd  f od  Douarnenez  yn  ymyl. 

O'r  orsaf  aethom  drwy  ystryd  hir,  gan  ddal  sylw 
ar  y  mân  bethau  wna  fywyd  y  pentrefydd  Llydewig 
yn  anhebig  i  fywyd  pentrefydd  Cymru, — yr  esgidiau 
pren  (bwtw  coad)  ;  drym  y  criwr,  yn  lle  cloch  ;  y  dull 
o  bedoli  cefîylau  yn  yr  efail,  lle  gwelsom  wyth  o  bobl 
a'u  holl  egni  yn  pedoli  un  ceffyl.  Cj^eiriasom  tua 
thŷ'r  pregethwr  Calíìnaidd  Le  Groignec,  a  theimlem 
yn  gartref  ol  iawn  wrth  f eddwl  am  ymweled  â  phregethwr 
Methodist  o  Lydawr.  Mewn  lle  dieithr,  i  dŷ'r  pregethwr 
yr  eir  yn  aml  am  gyfarwyddyd,  ac  y  mae  hyn  yn  beth 
i'w  synnu  ato  pan  gofiom  nad  oes  undyn  mwy  prysur 
nag  ef.  Ond  clywsom  nad  oedd  gartref,  a  throisom 
i  clŷ'r  is  lys-genhadwr  Norwegaidd,  hen  ŵr  tal  urddasol, 
sj^'n  preswylio  yn  Nouarnenez  i  achub  cam  y  Norweg- 
iaid  Lutheraidd  sy'n  dod  yma  i  werthu  tar  a  rhafîau 
i'r  pysgotwyr.  Oddiyno  aethom  trwy'r  pentref  tua'r 
môr.  Eglwys  newydd  ydyw'r  eglwys,  dynwarediad 
gwael  a  di-enaid  o  eglwys  Quimper  ;  a  phentref  tlawd 
hyll  ydyw'r  pentref, — tai  budron  wedi  eu  hadeiladu 
yn  djn  yn  ei  gilydd.  Ond  am  y  môr,  ni  welais  ef  mor 
ogoneddus  yn  unlle  erioed.  Prysurasom  heibio'r  adeil- 
adau  lle  pecir  sardines,  gan  gau  ein  íîroenau  rhag  y 
drewiant  gjrfyd  o'r  miloedd  pennau  pysgod  oedd  jm 
pydru  ym  mhob  agen,  esgynasom  fryncjTi  gwjnrdd, 
gwelsom  y  môr  o'n  blaenau,  a  daeth  awel  iach  oddiarno 
i'n  cyfarfod.  Yr  oeddym  wedi  clywed  nad  ydyw 
Bau  I)ouarnenez  yn  ail  ond  i  Fau  Naples  yn  unig  mewn 
prydferthwch.  Nid  ydyw  awyr  Llydaw  mor  glir 
ag  awyr  yr  Eidal,  na'r  lliwiau  mor  dyner  a  gogoneddus. 
ond  y  mae  Bau  Douarnenez  yn  hyfrydwch  i  bob  llygad 

a'i  gwel.  Y  mae  wedi  ei  gau  i  mewn  ar  bob  ochr  ond 
un  gan  fynyddoedd.  Oddiar  y  hrjn  y  safem  arno 
gwelem  holl  gylch  ei  draethelL — llethrau  grugog  a 
llanerchi  bychain  o  dywod  melyn  disglair  yn  agosaf 
atom,  a  rhimin  o  fynyddoedd  gleision  yn  y  pellter, 
yn  ymestyn  i'r  môr  ar  lun  pen  ysgyfarnog.  Yr  oedd 
yn  amser  i'r  cychod  fynd  allan  i  bysgota,  ac  yr  oedd 
ugeiniau  ohonynt  yn  cyfeirio  tua  phen  y  llwybr  i'r 
môr  agored  heibio  godrau'r  mynydd  sy'n  sefylì  yn  y 
môr.  Goblygai  eu  hwyliau  bychain  duon  i'r  un  cyf  eiriad, 
yr  oedd  y  cychod  yn  dduon,  fel  pebyll  Cedar,  ar  y  dwfr 
glas,  ac  yn  hawddgar  iawn.  Ymddanghosai'r  bau'n 
dlysach  na'r  tir,  yn  fwy  heddychlon  na'r  môr,  yr  oedd 
y  cychod  bach  yn  berffaith  ddiogel  wrth  ddawnsio'n 
ddistaw  ar  ei  dcnnau  mân,  a  meddyliwn  f  od  pob  Llydaw- 
iad  oedd  ar  y  bau  wedi  gweddio  gweddi'r  pysgotwr, 
— "  0  Dduw  cadw  fi,  mae  dy  fôr  di  mor  fawr,  a'm  cwch 
innau  mor  fach." 

Bu'r  bau  tonnog  hwn  yn  ddol  werdd  unwaith,  medd 
hen  hanes.  Yn  y  bumed  ganrif  teyrnasai  Gradlon 
Mawr  ar  Gaer  Is,  y  ddinas  ar  y  gwastadedd  oedd  yn. 
îs  na'r  môr  pan  fyddai'r  llanw  i  mewn.  Dyma  oedd 
"  Cantre'r  Gwaelod "  yn  Llydaw,  a  Gradlon  Mawr, 
f el  Seithenyn  Feddw,  oedd  yn  cadw  allweddau'r  môr- 
ddrysau.  Yr  oedd  sant  yn  Llydaw'r  adeg  honno, 
o'r  enw  Gwenole,  ac  yr  oedd  hwn  wedi  hen  rybuddio 
Gradlon  f  od  perigl  mewn  gwleddoedd  a  gwin.  Yr  oedd 
gan  Radlon  ferch  brydferth,  hefyd,  o'r  enw  Dahut, 
ac  yr  oedd  ganddo  elyn.  Gwelodd  Dahut  y  gelyn 
hwn,  a  hoíîodd  ei  bryd  a'i  wedd.  Cyn  hir,  cymerodd 
ei  darbwyllo  ganddo  i  ladrata'r  allweddau  oddiar  y 
gadwen  oedd  am  wddf  ei  thad,  a'u  rhoddi  iddo  ef. 
Agorodd  yntau'r  drysau  pan  oedd  pawb  yn  cysgu  yn 
aj^nder  y  nos,  ac  erbyn  y  bore  ni  welid  ond  môr  lle 
buasai  Caer  Is.  Clywodd  rhywun  sŵn  y  dyfroedd 
yn  dod,  a  medrwyd  cyfrwyo  march  Gradlon  mewn 
pryd  iddo   ddianc.     Rhoddodd  Ddahut  ei   ferch   wrth 

ei  sgîl,  ond,  dan  bwysau'r  ddau,  yr  oedd  y  môr  yn  prysur 
ennill  ar  y  ceffyl.  Pan  oedd  y  tonnau  wrth  sodlau'r 
march,  daeth  marchog  arall  a  charlamodd  yn  ochr  y 
brenin,  a  gwaeddodd  arno'n  Uidus  am  daflu  Dahut  i 
lawr.  Gwelodd  Gradlon  mai  ysbryd  Gwenole  oedd 
yn  siarad  âg  ef,  a  thaflodd  ei  ferch  i  lawr  mewn  ufudd- 
dod  iddo.  "  Pwll  Dahut  "  y  gelwir  y  lle  y  boddodd 
merch  y  brenin  hyd  heddyw.  Wedi  ei  boddi  hi,  peidiodd 
Uid  Gwenole  a  cbynddeiriogrwj^dd  y  môr.  Y  mae 
cerdd  Lydewig  yn  y  Barzaz  Breiz  am  foddi  gwastadedd 
Is. 


A  glywaist  ti  eiriau  gŵr  Duw, 

Wrth  Radlon  Mawr,  hen  frenin  Is  ? 
"  Owylia,  gwin  a  chariad  yw 

Dinistr  byd.     Rhaid  taluW  pris.^^ 

n. 

Ebe  Gradlon, — "  Hoff  gyd  wleddwyr,  cysgwch  heno  gyda 

mi," 
Pell  y  cerddodd  y  nos  weithian,  cysgwn  gyda  thi." 
A  daeth  llais  o'r  mwynaf  glvwyd  i  glust  merch  y  brenin 

ffol, 
Dahut  anwyl,  dwg  im  allwedd  Dinas  Is,  ti  a'i  cei  yn  oL" 

III. 

Cysgai'r   brenin   yn   ei  harddwch,    harddwch   henaint   teg, 
Syrthia'i  wallt  fel  cawod  eira  ar  ei  fantell  borffor  cain, 
Ar  ei  wddf  'roedd  cadwen  emog,  ac  arni  agoriadau  ddeg, 
GweUd    allwedd    caerau'r    moroedd,    allwedd    fawr,    ymysg 
y  rhain. 

IV. 

Daeth  geneth  wen  ysgafndroed 

Yn  ddistaw,  ddistaw, 
I'r  frenhinol  'stafell  gwsg, 

Gan  wrandaw,  gwrandaw. 
AnadUad  cwsg  ei  thad, 

Yn  unig  glywai, 
Ond  su  alaethus  y  môr 

Ar  beU  ororau. 
O  flaen  yr  hen  ŵr  oedd  yn  huno  penUniodd, 
Y  gadwen  a'r  aUwedd  yn  ddistaw  gymerodd. 

Mae'r  brenin  yn  cysgu.      Ond  daw  gwaedd  o'r  iselder, — 
"  Mae'r  drysau  yn  agored,  mae'r  môr  yn  rhuthro  i  mewn, 
"  Fy    mrenin  !     O    cwyd  !     Dy    farch    buanaf    gyfrwyir, — 
"  Mae'r  tonnau  brigwynion  cynddeiriog  yn  dyfod  ! 
"  Ho  !     Ffowch  am  eich  bywyd,  drigoUon  y  gwaelod  ! 
"  Mae'r  môr  ar  ein  gwarthaf,  pwy  agorodd  y  drysau  ? 
"  Pa    adyn    melltigedig   a'n    bradychodd    i   Angeu  ?  " 

Mae  buanfarch  y  brenin  ar  ucheldir  Pen  Afroedd, 
A  Chaer  Is  yn  eigion  y  dyfroedd. 

VI, 

"  Goediwr,  dywed  imi,  a  welaist  fuanfarch 

Hen  frenin  Is  yn  dianc  rhag  y  môr  ?  " 
"  Ni  welais  ddim,  ond  aml  jm  nyfnder  nos 
Mi  glywais  sŵn  traed  ceffyl  yn  dianc  rhag  y  môr, 
Trip,  trep,  trip, 
Trep,  trip,  trep, 
A'r  môr  yn  dod  i  mewn." 
"  Bysgotwr,  dywed  imi,  a  welaist  forwyn  fôr 

Yn  cribo  ei  gwallt  melynaur  ar  y  lan  ?  " 
"   Do,  llawer  gwaith  y  gwelais  forwyn  wen  y  môr, 
A'i  chân,  fel  llais  y  tonnau,  'n  gwynfannus  wan." 

Prynhawn  dedwydd  dreuliasom  gyda'r  cenhadwr 
ar  ochr  y  bryn,  y  môr  a  Dinas  Is  odditanom,  a  chymylau 
uwchben  yn  Ueddfu'r  gwres.  Ond  rhaid  oedd  rhoddi 
terfyn  ar  yr  ymgom,  gan  fod  bysedd  clociau'n  mynd 
o  hyd.  Troisom  tiia  thŷ'r  pregethwr  Le  Groignec. 
Y  mae'n  byw  mewn  rhan  isel  yn  y  pentref, — a  pha 
le  sydd  futrach  na  phentref  pysgotwyr.  Esgjniasom 
risiau.  yr  oeddynt  yn  fudron  a  líeidiog  iawn.  Wrth 
f  ynd  i  f yny,  gwelem  du  f ewn  llawer  ystaf ell,  ac  yr  oeddynt 
oli  yn  fudron  ffiaidd.  Cyn  hir  cyrhaeddasom  yr  ystafell- 
oedd  uchaf  ar  y  fflat,  ac  yr  oedd  tynnu  i  íjny  iddjnit 
o>  lieill  fel  mjmed  o'r  ddaear  i'r  nefoedd, — ^llenni 
gwynion,  dodrefn  cyn  laned  a'r  aur,  plant  bach  tlws, 
lechyd,  a  chân.  Dyma  deimlir,  bob  amser  wrth  fyned 
o  dŷ  Pabydd  i  dŷ  Protestant.  Beth  bynnag  arall 
y  mae  Protestaniaeth  yn  wneud,  y  mae'n  dysgu  pobl 
i  olchi  eu  hwynebau  ac  i  lanhau  eu  tai,  ac  y  mae  hyn 
yn   sicr  o  fod  yn  rhan  bwysig  o  grefydd  lesn   Grist. 

Y  mae  Lê  Groignec  yr  un  fîunud.  a  phregethwr  Methodist 
Cymreig,  ac  y  mae  ei  wraig  yr  un  fath  yn  union  a  g^\Taig 
pregethwr  Methodist, — yn  llawen,  yn  hardd,  yn  groesaw- 
gar.  Y  tu  allan  i  Gymru,  nid  oes  yn  y  byd  gystal 
merched  a  mercbed  Llydaw.  Cawsom  ginio  cysurus, 
ar  liain  cyn  wynned  a'r  eira,  cofìodd  Madame  Le  Groignec 
mai  Prydeiniaid  oeddym,  a  chawsom  de  fel  bys.  Yr 
oeddym  oU  yn  teimlo  ein  bod  jni  un  teulu,  caneuon 
a  chrefydd  a  theimladau  Cymru  oedd  ein  caneuon 
a'n  crefydd  a'n  teimladau  ni  y  prynhawn  hwnnw. 
Llydaweg  oedd  yr  iaith,  ond  nid  oeddym  yn  cofio  nad 
Cymraeg  oedd.  Yr  oedd  un  o  ferched  bach  Le  Groignec 
yn  chware'r  piano, — hyhi  sy'n  chware  }ti  y  capel, — 
a'r  lleill  jm  canu.  Yr  oedd  un  emyn  prydferth  yn 
dechre, — 

"  lesu,  rwy'n  hiraethu  am  danat." 

Ond  y  peth  mwyaf  tarawiadol  i  ni  oedd  clywed  y  Delyn 
Aur, — 

"  Ne  fo  ffin  da  gana  ha  meuli 
lesus  Crist  da  firicen, 
Tent  hog  eled  gano  assambles 
He  fadeles  da  bep  den, 
Ne  fo  bicen 
Ffìn  da  son  am  delen  aour." 

Aethom  i  weled  yr  ystafell  genhadol.  Rhan  o  dŷ 
coed  ydyw,  ystafell  isel,  dywell,  mewn  lle  budr.  Ar 
noswaith  cyfarfod,  medr  y  gelynion  wneud  gwrando'n 
beth  amhosibl,  ac  y  mae'r  arogl  ymgyfyd  o'r  tomennau 
gerllaw  yn  anioddefol  bob  amser.  Perigl  parhaus 
oedd  syrthio  ar  draws  plant,  creaduriad  bach  budron 
hanner  noethion  oedd  yn  chware  yn  y  llwch  a'r  tomen- 
ydd.  Yr  oedd  un  peth  yn  anwylo'r  bodau  bach  hyn 
i  ni  ar  unwaith,  clywem  hwy'n  gwaeddi  "  mam."  y 
gair  cyntaf  ddysgasom  ninnau  erioed.  Os  hofîech 
gryfhau'ch  sel  dros  y  genhadaeth  yn  Llydaw,  ewch 
yno  a  gwrandewch  ar  y  plant  yn  chware  ;  cewch  deimlo, 
mewn  graddau  anfeidrol  ]ai,  deimladau  Tad  Nefol 
wrth  giywed  pechaduriaid,  ym  mangre  pechod  a  dioddef , 
eto'n  siarad  rhywbeth  tebig  i  hen  iaith  y  wlad  well. 

Aethom  trwy'r  ystrydoedd  i'r  pen  arall  i'r  pentre 
i  weled  yr  ystafell  genhadol  newydd.  Gŵr  canolig 
o  ran  taldra  ydyw  Le  Groignec,  gyda  Uais  treiddgar 
heb  f od  yn  ddwfn,  a  wjmeb  yr  un  bictiwr  a  Henry  Jones, 
Capel  Garmon  gynt.  Dywedodd  wrthyf  mai  mynach 
oedd  unwaith,  yn  ei  gell  gwelodd  dwyll  Pabyddiaeth, 
darllennodd  ei  Feibl,  gwelodd  oleu,  daeth  yn  Brotestant, 
a  phriododd.  Wrth  gerdded  ymlaen,  gwelem  fod 
braidd  bob  Llydawr  yn  rhoddi  ei  fys  ar  gantel  ei  het 
i'r  ddau  genhjadwr,  tra  na  welem  neb  yn  moes  gyfarch 
yr  oíîeiriaid  Pabaidd.  Mae'n  amlwg  fod  y  Llydawiaid 
yn  parchu'r  bugeiliaid  Calfinaidd,  tra  nad  oes  ond 
ofn  yn  eu  cadw  wrth  y  lleill. 

Erbyn  i  ni  edrych  yr  ystafell  newydd,  yr  oedd  yn 
dechre  nosi,  ac  yr  oedd  amser  y  tren  yn  agoshau. 
Rhwyfasom  dros  yr  afon,  yr  oedd  y  llanw'n  codi'n 
gyflym,  ac  aethom  i'r  orsaf  hyd  íîordd  agosach  na'r 
un  y  daethom  ar  h^^d-ddi.  Siaradai'r  cenhadwr 
Lydaweg  a'r  cychwyr,  er  braw  iddynt, — "  0,  'roeddem 
ni'n  meddwl  mai  Ffrancod  oeddych  chwi."  Yr  oedd 
y  lleuad  i'w  gweled  yn  nofio  ar  y  tonnau  sydd 
uwchben  y  wlad  a  foddwyd,  gwelem  hwyliaa  duon  y 
cychod  rhyngom  a'r  goleu  gwyn,  noswaith  aeddfed  yn 
yr  haf  oedd  honno,  ac  y  mae'n  sicr  gennyf  na  fu 
Douarnenez  erioed  yn  brydferthach. 

Yr  oedd  y  cwmni  Protestanaidd  yn  yr  orsaf  o'n 
blaenau,  a  chawsom  ymgom  am  ddemocratiaeth  Cymru 
ar  hyd  y  íîordd  adre.  Wedi  cyrraedd  y  dref ,  yr  oeddym 
yn  gorf  od  fîarwelio  â'r  cenhadwr,  gan  ein  bod  yn  cychwyn 
yn  blygeiniol  drannoeth  tua'r  de.  Buasai'n  dda  gennym 
gael  myned  i  Bont  l'Abbé,  ond  cofiasom  fod  miloedd 
o  fysedd  clociau  yn  symud  ymlaen  yn  ddibaid.  Ac 
yma  y  gadawsom  W.  Jenkin  Jones  a'i  obaith  am  Lydaw, 
a'i  gred  fod  pethau  maAvr  ar  ddigwydd. 

YMGYNGHORASOM  ar  ddiwedd  ein  '  diwrnod 
olaf  yng  Nghuimper,  a  gweisom  nad  oeddym 
eto  wedi  teithio  ond  prin  hanner  cylch  Llydaw, 
tra'r  oedd  ein  mis  gwyliau  bron  ar  ben.  Rhaid  i  ni 
oedd  teithio'n  gyfiymach  o  Jawer  trwy'r  ail  ran  o'n 
tro,  a  rhaid  i  minnau  gwtogi  f' ystori. 

Cododd  y  Bychan  ni'n  f  ore,  ac  wrth  deimlo  hyfrydwch 
tawel  y  bore  hwnnw,  gwnes  hen  benderfyniad  mai 
aderyn  bore  fyddwn  o  hyd.  Teithiasom  tua'r  de 
ddwyrain.  tua  Vannes,  trwy  wlad  fynyddig,  i  fyny 
dyíîryn  afon  fechan,  gan  adael  Bau  Marwolaeth  a 
Phen  March  o'n  holau,  a  chan  ddilyn  traetheil  Bau 
Biscay  ar  ein  de.  Gwelsom  fod  deheudir  Llydaw  yn 
ilawer  tlotach  na'r  gogledd, — oherwydd  fod  y  tir  yn 
fwy  diíîrwyth,  ac  oherwydd  fod  marchnadoedd  Lloegr 
ymhellach.  Nid  ydyw'r  tywod  a'r  difîeithleoedd 
wedi  eu  gwneud  yn  erddi  fel  yn  y  gogledd,  y  mae  pob 
plentyn  wedi  ei  eni'n  gardotjni,  ac  y  mae'r  oíîeiriaid 
Pabaidd  i'w  gweled  yn  heidiau  duon  fel  brain. 

0  Guimper  i  Rosporden  cawsom  gwmni  hen  oíîeiriad, 
budr  ei  grys,  budr  ei  Iyfr.  Ni  welsom  neb  yn  gwneud 
yr  arwydd  leiaf  o  barch  iddo  yng  Nghuimper  nac  yn 
Rosporden.  Ac  eto  yr  oedd  ganddo  ef  a'i  debig  ddigon 
o  ddylanwad  ar  ofnau'r  bobl  i  wneud  Rosporden  yn 
lle  anghysurus  iawn  i  genhadwr  Protestanaidd . 

Dywed    ViIIemarqué   fod    Rosporden    yn   hynod    jrn 

yr  hen  amseroedd  am  y  dawnsfeydd  a  elwir  carnaral, 

pan  ymwisgai  dynion  mewTi  mygydau  a  chrwyn  anifeil- 

iaid  i  wneud  eu  diíîeithwaith.     Llawer  ystori  ddywedwyd 

i  ddiddyfnu'r  Llydawiaid  oddiwrth  y  dawnsfeydd 
hyn.  Unwaith,  yn  eglwys  fawreddog  Quimper,  a  dim 
ond  llusern  fechan  yr  allor  yn  oleu,  clywid  llais  dwfn 
cfîeiriad  o  Rosporden  yn  canu'r  hanes  hwn, — 

GWLEDD     Y     MARW. 

Bu  digwyddiad  yn  Rosporden 
Lawer  blwyddyri  faith  yn  ol, 

Sobrodd  lawer  un  gwyllt-nwyfus, 
Ac  yn  gall  wnaeth  lawer  íîol. 

Gwehd  tri  o  lanciau  ieuainc, 
Mewn  tafarndy'n  yfed  gwin, 

Poethai'  gwaed  wrth  fynych  godi'r 
Cwpan  at  eu  min. 

Yn  eu  meddw  nwyf  ymdeithient, 

Gan  wneud  drygau'n  ewn, 
Hyd  nes  cyrraedd  porth  y  fynwent, — 

Aeth  y  gwaetha  i  mewn  ! 

Ar  y  Uawr  'roedd  esgjrrn  pennau, 

Meiddiodd  godi  un, 
Ac  a'i  dododd, — O  feiddgarwch  ! — 

Ar  ei  ben  ei  hun. 

Yn  lle'r  llygaid,  dyllau  gweigion, 

Rhodd  ddwy  ganwyll  wen, 
Ffoai  pawb  o  fewn  y  pentre, 

Rhag  yr  erchyll  ben. 

Danghosodd  Duw  ei  anfoddlonrwydd, 

Rhuodd  taran  ddofn 
Dros  holl  wyneb  du  y  nefoedd, — - 

Llewygodd  rhai  gan  ofn. 

Wrth  roi'r  benglog  jni  y  fynwent, 
Ebe'r  llencyn  hy, — 
"  Hen  frawd  marw,  nos  yfory 
Tyr'd  i  swper  ataf  fi." 

Aeth  y  nos  a  daeth  y  bore, 

Fel  bu  lawer  gwaith  ; 
'Roedd  y  llencyn  fel  arferol  ; 

Canai  gyda'i  waith. 

Daeth  nos  drannoeth.     Amser  swper 

Clywid  cnoc  !    cnoc  !    cnoc  ! 
Ebe'r  bachgen  gwyllt  di  feddwl, 

"  Dof  i  agor  toc. " 

Daeth  y  Marw  hwnnw  i  mewn, 

A  dwedodd, — ^"  Dyma  fi, 
Onid  ydwyt  yn  fy  nisgwyl 

I  swpera  gyda  thi  ?  " 

"  Nid  yw'th  swper  di  jm  barod, 
Parod  yw  f'un  i, 
Yn  fy  meddrod  oer  mae'r  arlwy, 
Dyfod  raid  i  ti. " 

Clywid  gwaedd  angeuol, 

Yn  welw  wyw  aeth  gwedd 
Y  llanc  wahoddwyd  yno 

I  wledda  yn  y  bedd. 

Dywedir  am  un  arall  ei  fod  wedi  gwisgo  penglog 
ar  ei  ben  ei  hun,  a'i  fod  yn  methu'n  lân  a'i  djninu  i 
ftwrdd  oddiar  ei  ben  ;  ac  am  un  arall  wedyn  iddo 
wisgo  crwyn  anifeiliaid,  ac  i  Dduw^  ei  droi  yn  anifail 
ynddynt.  Ar  yr  olwg  gyntaf,  y  mae  gwyrthiau  fel 
hyn  yn  anhygoel,  ond  gwn  fod  Duw  wedi  gwneud 
petbau  cyíîelyb.  Gwn  am  ragrithiwr  fu'n  gwisgo 
ei  fwgwd  yn  hir, — erbjni  heddyw  ni  all  ymddiosg, 
rhaid  iddo  droi  ymysg  dynion  a'i  fwgwd  erchyll  ar 
ei  wyneb.  Gwn  am  un  fu'n  rhoi  croen  y  bwystfil  am 
dano  weithiau, — dim  ond  ar  ambell  i  dro,  i  feddwi  a 
phechu, — heddyw  ni  all  ymddiosg,  y  mae  wedi  troi'n 
fwystfil  yn  ei  groen  bwystfil  benthyg. 

Gwelsom  dŵr  eglwys  Rosporden,  eglwys  ar  lan  afon, 
a  theithiasom  trwy  wlad  o  wartheg  brithion  ac  eirin 
duon  i  Fanalec.  Oddiyno  daethom  i  Quimperlé, 
lle  cynhelir  "  Pardwn  yn  Adar,"  un  o'r  lleoedd  tlysaf 
yn  Llydaw.  '  Cymer  '  y  galwesid  y  Ue  yng  Nghymru, 
oherwydd  saif  rhwng  yr  Izol  a'r  Ellé,  lle  mae  eu  dyfroedd 
yn  uno,  "  fel  coron  o  ddail  a  blodau  ar  y  dwfr."  Gwel- 
som  dŵr  ysgwar  yn  codi  o  goed  Quimperlé  wrth  deithio 
ymlaen  tua  Lorient.  Lle  mawr  Ffrengig,  porthladd 
rhyfel  pwysig  ydyw  hwn,  ac  nid  oedd  a  fynno  ni  ag  ef. 
Gwell  fuasai  gennym  aros  yn  un  o'r  pentrefydd  Llydewig 
gerllaw — ym  Mhleumeur  (Plwy  Mawr),  lle'r  ymwisga'r 
Llydawesau  mewn  gw\Ti  ar  "Ddydd  Bendith  y  Pysgod," 
pan  fo'r  cychod  sardines  yn  cychwyn  i'r  môr  ;  neu  yr\ 
Locminé,  Ue  mae  sant  weddia  dros  bobl  feddwon. 

Gwelsom  gastell  adf  eiliedig  Hennebont,  ac  adroddasom 
i'n  gilydd  y  digwyddiadau  cyíîrous  gymerodd  le  yn 
y  rhan  hon  o  dalaeth  Morbihan.  Wedi  cyrraedd  Auray, 
gadawsom  y  tren,  i  roi  tro  trwy  wlad  y  beddau.  Y 
mae'n  anhebig  iawn  i'r  wlad  ydym  newydd  ei  gadael  ; 
yn  lle  gwlad  fryniog,  a  cboedwigoedd  mwsoglyd  fel 
cestyll,  cawn  ddarn  o  wlad  wastad,  weddol  anial,  yn 
rhedeg  i'r  môr.  Cloddiau  isel  o  gerrig  mân  a  thywyrch, 
íîyrdd  union  digysgod,  gwastadedd  tlawd  gwyntog, — 
dyna  ydyw  gwlad  y  beddau.  Yr  oeddwn  wedi  gweled 
Stonehenge,  a  rhaid  i  mi  gyfaddef  nad  ydyw  Carnac 
yn  ddim  wrthi  :  siomedig  iawn  y  teimlem  wedi  gweled 
y  cerrig  anferth  sy'n  sefyll  neu  orwedd  a,r  y  llannerch 
eang  wastad  hon  ar  lan  Bau  Biscay.  Rhyfeddem 
beth  oeddynt, — ai  pyrth  temlau,  ai  beddau,  ai  beth. 
Gwyddem  yn  sicr  eu  bod  yn  rhan  o  ryw  hen  grefydd 
baganaidd,   dderwyddol  hwyrach,   sydd  wedi   diflannu 

0  flaen  Cristionogaeth.  Gwelsom  groes  haearn  wedi 
ei  gosod  ar  un  o'r  cerrig  mwyaf,  ac  yr  oedd  yr  hen 
garreg  fawr  baganaidd  fel  pe'n  gwargrymu'n  anfoddog 
dan  y  groes.  Wrth  weled  y  cerrig,  dros  ddwy  fil  o 
honynt,  yn  sefyll  ar  y  gwastadedd,  ac  yn  gwyro  oll 
yr  un  ffordd,  bron  na  chredem  fod  yr  hen  chwedl  yn 
wir,  sef  mai  tyrfa  o  baganiaid  oeddynt,  fu'n  erlid  ar 

01  sant,  wedi  eu  troi'n  gerrig,  fel  gwraig  Lot  gynt, 
pan  ar  roddi  eu  dwylaw  ar  y  Cristion  íîoai  o'u  blaen. 

Ar  y  gwastadedd  dieithr  hwn  y  mae'r  plant  bach 
tlysaf  welais  erioed.  Dilynasant  ni  rhwng  y  rhesi 
hirion  o  gerrig,  yn  droednoeth  goesnoeth,  gan  ddisgwyl 
dimeuau.  Pan  symudem,  trotiai  tyrfa  fach  ar  ein 
hol,  a'u  llygaid  goleu  prydf  erth  yn  llawn  gobaith,  trwy'r 
eithin  a'r  grug.  Wedi  deall  ein  bod  wedi  rhoddi  pob 
dime,  ni  adawsant  ni  ;  daethom  yn  íîrindiau  mawr, 
hwy'n  siarad  Llydaweg,  a  ninnau'n  siarad  Cymraeg. 

Yn  y  cwmni  difyr  hwn,  cyrhaeddasom  bentref  Carnac. 
Yn  yr  eglwys  gwelsom  enw  perchennog  un  o'r  seti, — 
"  Me.  Dieu  me  garde  de  Kervegan,"  (Caerfechan), 
a  gwnaeth  hjn  i  ni  feddwl  am  Praise  God  Barebones, 

ac  am  ei  frawd  But-for-the-grace-of-God  That-would- 
have-been  damned  Barebones.  Y  mae  yma  hefyd  sant 
sy'n  gwella  pob  afìechyd  ar  wartheg  ;  gwelais  ddau 
hen  fîarmwr  ar  eu  gliniau  o'i  fiaen. 

Un  o'r  pethau  dieithriaf  welais  i  erioed  ydyw  mynwent 
Carnac.  Y  mae'n  erchyll  o  ryfedd  ac  ni  allaf  ei 
anghofio,  er  gwneud  fy  ngoreu.  Pan  fo'r  coríî  wedi 
pydru  yn  y  bedd,  codir  ef  i  fyny,  a  rhoddir  ef  mewn 
arch  ar  lun  tv.  Gwelais  lawer  o'r  rhai  hyn,  a'r  enwau 
arnynt, — Marie  Ann  Guillevic  de  Kercìoir  a'r  gwallt 
mehm  hir  eto'n  aros  ar  y  benglog,  a  Uawer  eraill  yr 
oedd  pobl  y  lle  yn  eu  hadiiabod  yn  dda.  Wedi  iddynt 
aros  ychydig  ar  y  beddau,  teflir  yr  esgyrn  i  adeilad 
mawr  gerllaw.  Gwelsom  hwy  yno,  tyrfa  o  bobl  feirw, 
a  rhedyn  Mair  yn  ceisio  ymgripio  dros  gwr  o'r  pentwr 
erchyll.  Pan  dery'r  cloc  hanner  nos,  dywedir  y  cyfyd 
yr  esgjn^'n  hyn,  ac  y  gwelir  hwy'n  myned  yn  orymdaith 
i'r  eglwys  gerllaw.  Sicrhaodd  saer  maen  fi  ei  fod 
wedi  gweled  fîenestri'r  eglwys  yn  oleu  yn  nyfnder  y 
nos  ;  aeth  yno,  a  thrwy'r  íîenestri  gwelai'r  gynulleidfa 
o  esgyrn,  ac  Angeu  mewn  gwenwisg  yn  y  pulpud  yn 
pregethu  iddynt. 

Y  mae  llawer  lle  diddorol  ar  wastadedd  Carnac, 
— Quiberon,  lle  bu  brwydr  chwerw  rhwng  y  fîoedigion 
Llydawaidd  a'r  Chwyldroadwjn',  a  lle  llawer  bedd, 
dolmen,  a  maen  hir, — ond  ni  fynnai  amser  aros  \^Tthym, 
a  gorfod  i  ni  redeg  ar  hyd  y  íîordd  hir  lychlyd,  drwy'r 
gwres,  rhag  colli'r  tren.  Yn  yr  orsaf  gwelsom  ddwy 
Saesnes  baciog,  wedi  gorfod  rhedeg  fel  ninnau,  ac  yn 
dweyd  dear  wrth  ei  gilydd  mewn  dull  na  fai  Llyda-wT 
uniaith  byth  yn  deall  gwir  ystyr  y  gair.  Disgwyliem 
gjrraedd  Yannes  cyn  i'r  nos  gerdded  ymhell  iawn. 

DINAS    AR    FRYN. 

GWELAIS  ddau  ymadrodd  o  Saesneg  yng  ngorsaf 
Auray, — hysbysiad  am  "  steeple-chase  "  oedd 
i  gymeryd  lle  y  Sul  canlynol,  a  "  genuine 
toilet  soap "  ar  focs  llawn  o  bysgod.  Danghosodd 
Ifor  Bowen  i  mi  eneth  hawddgar  oedd  yn  rhodio  ymysg 
y  bobl, — "  Dacw  i  ti,  mae  pawb  yn  edrych  arni,  'does 
dim  ond  geneth  dlos  gaiíî  warogaeth  gan  bawb  ym  mhob 
man."  Ymysg  yr  oíîeiriaid  tewion  cnawdol  trwynsur 
yr  oedd  un  gŵr  ieuanc  llathraidd  hardd, — gwridodd 
pan  welodd  fi'n  sylwi  ei  fod  yntau'n  cael  mwynhad 
o  syllu  ar  harddwch  yr  eneth  honno.  Ni  raid  i  mi 
ddweyd  mai  Llydawes  oedd.  Y  mae'r  Llydawesau'n 
groenlan  iawn,  ond  y  mae'r  llwch  fel  pe  byddai  wedi 
myned  i  grwyn  y  Ffrancesau,  rhywbeth  fel  pe  bai 
wedi  ei  pholsio  ydyw  Ffrances  hardd. 

Yr  oedd  yn  hen  bryrihawn  arnom  yn  cyrraedd  Vannes, 
a  hyfryd  oedd.  cysgodion  ei  heolydd  wedi'r  gwastadedd 
poeth.  Wedi  ymgartrefu  yn  yr  Hotel  de  Morbihan, 
troisom  i'r  eglwys  i  orfîwys.  Y  tu  allan  gwelsom  res 
o  fwaau  prydferth  toredig,  a  theimlasom  fod  rhywbeth 
yn  fawreddog  iawn  yn  y  pentwr  adeilad  eang  a  di- 
drefn.  Y  mae  braidd  yn  rhy  orwych  oddimewn, 
ond,  gan  fod  y  fîenestri'n  fychain  fychain,  ymddengys 
yr  hen  eglwys  yn  dawel  a  phrudd.  Yr  oedd  yno  lawer 
o  bobl,  yn  ddefosiynol  iawn.  Daeth  gŵr  goludog 
i  mewn  ar  ein  holau,  clywsom  fegeriaid  yn  galw  ei 
sylw  wrth  y  drws,  penliniodd,  tynnodd  gadwen  aar 
o'i  boced,  ac  aeth  trwy  ei  weddiau'n  rhigil  ddigon. 
Prin  yr  oedd  wedi  codi  pan  ddaeth  haid  o  ofîeiriaid 
o  gapel  gerllaw,  heb  eillio  ers  pedwar  diwrnod  ac 
heb  olchi  eu   hwynebau    ers    pedwar  mis,  ac  aethant 

allan  drwy'r  eglwys  i  gladdu  rhywun,  druan,  Aethom 
allan  cyn  iddynt  ddod  yn  ol,  i  lenwi'r  eglwys  a'u  hoergri. 

Y  mae  hen  byrth  Vannes  eto'n  aros,  a'r  muriau  y 
bu'r  saethyddion  yn  sefyll  arnynt.  Wedi  syllu  ar  yr 
hen  adeiladau,  aethom  ar  hyd  y  rhodfeydd  sydd  y 
tuallan  i'r  mur,  a  gwelsom  mor  hardd  yr  ymgyfyd 
muriau  llwydion  yr  hen  ddinas  o'r  gerddi  a'r  afon 
sy'n  rhedeg  o'u  hamgylch.  Nid  oes,  ond  odid,  ddinas 
yn  y  byd  ag  y  bu  cymaint  o  warchae  arni  a  Vannes, 
o  amser  Iwl  Caisar  hyd  y  chwyldroad, — ond  y  mae 
ei  chaerau  cedyrn,  erbyn  heddyw,  wedi  eu  gwneud 
yn  rhodfeydd  lle  gwelsom  blant  yn  chware  ac  yn  siarad 
Llydaweg.  Oddiar  y  rhodfeydd  hyn,  gwelem  y  gororau 
Llydewig  tua'r  de,  "  Dyffrjnci  Maelor "  Llydaw, 
talaeth  Nantes,  a  buom  yn  dyfalu  a  fedrem  weled  La 
Roche  Bernard  ar  y  gwastadedd  bras, — y  lle  cyntaf 
ddaeth   yn  Brotestanaidd  dan  ddylanwad  Coligni. 

Gyda'r  nos  daethom  yn  ol  i'r  ddinas,  a  buom  yn 
syllu  ar  y  medelwyr  yn  dod  adre  o'r  caeau.  Cawsom 
le  cysurus  yn  yr  Hotel  de  Morbihan, — gŵr  ieuanc 
brithwallt  oedd  y  gŵr  a  biau'r  nenbren,  LlydawT  caredig. 
Yr  oedd  yno  rai  Ffrancod  anfoddog  yn  aros,  ac  yn 
gwawdio'r  morwynion  LlydeAvig, — goUyngodd  Ifor 
Bowen  ei  daf  od  droeon  ar  y  rhai  hyn. 

Bore  haf  tawel  eto.  Wrth  i  ni  fyned  allan  trwy'r 
porth,  gwelsom  flodau  cochion  yn  crogi  oddiar  yr  hen 
furiau  uchel  maluriedig  ;  a'r  medelwyr,  yn  ferched 
ac  yn  ddynion,  a'u  crymanau  a'u  íîustiau  ar  eu 
hysgwyddau,  jm.  disgwyl  am  i  rai  ddod  i'w  cyflogi  am 
y  dydd.  Yr  oedd  eu  gwisgoedd  Llydewig,  yn  enwedig 
gwisg  un  hen  ŵr  hirwallt,  yn  brydferth  iawn.  Yr 
oedd  pobl  yn  dylifo  i'r  dre, — rhai  yn  cario  dysglau 
llawn  o  laeth,  rhai'n  cario  caws  fel  cerrig  melinau, 
merched  yn  cario  torthau  cyhyd  a  maen  hir  ar  eu 
pennau.  Yr  oedd  lle  iawn  wrth  y  porth  i  weled  gwisg 
y  Llydawiaid  elent  i  mewn  i'r  farchnad, — yr  het  felfed 
gron  a'i  chynffon  hir,  y  clos  pen  glin  llac,  y  wasgod 
addurnedig,  y  got  lâs  a  gwaith  aur  arni,  yr  esgidiau 
coed  fel  gên  uchaf  crocodeil. 

Nid  oedd  gennym  ond  diwrnod  i  fjmed  ar  hyd  gororau 
Llydaw  o  Vannes  i  St.  Malo,  y  lle  y  cychwynasom 
ohono.  Ac  felly,  yn  y  tren  y  buom  y  rhan  fwyaf 
o  ddydd  hir-ddydd  haf.  Yr  oeddym  erbyn  hyn  a'n 
hwynebau  tuag  adref,  ac  yr  oedd  Ifor  Bowen  yn 
bloeddio  canu.  pryd  bynnag  y  byddai'n  efîro, — 

"  Y  mynydd,  y  mynydd  i  mi," 
neu 

"  Yn  y  môr  y  byddo'r  mynydd 
Sydd  yn  cuddio  bro  Meirionnydd. " 

Bryniau  ;  meysydd  oddiamgylch  amaethdai  bychain  ; 
genethod  yn  gwylio  gwartheg  a  geifr  ;  gwlad  garegog 
eto,  tywarchen  deneu  ar  y  cerrig,  fel  croen  wedi  ei 
dynnu'n  dyn  dros  benglog  ;  Questenberg,  a  fîordd 
dros  y  gwastadedd  tua  Phlwy  Ermel  ;  geneth  a  throell, 
a  gwastadedd  eang  distaw  y  tu  ol  iddi ;  Malansac, 
a  gwynt  ystorm  yn  ei  choed  ;  St.  Jacut,  gwastadedd, 
a  bryniau'n  ymylon  pell  iddo,  a  melinau  gwynt  arnynt  ; 
coed  a  thai  uchel  fel  hesg  ar  y  gwastadedd  digysgod 
unig  ;  cors  eang  ;  Rennes  fawr  boblog  ;  daear  frasach, 
gwlad  gyfoethocach  ;  tatws,  gwenith,  grawnwin,  coed, 
— dyna  welwn  trwy  ffenestr  y  tren  cyn  hepian  a  chysgu 
ar  y  dydd  hir,  a  chlywed  gwaeddi  Dôl,  a  deall  ein  bod 
o'r  diwedd  wedi  cyrraedd  Dôl  yn  Llydaw. 

Cawsom  aros  teirawr  yn  Nôl.  Aethom  trwy'r 
stryd  hir  a'r  farchnad  f och  i'r  hen  eglwys,  a  meddyliwn, 
wrth  edrj^ch  ar  ei  mawredd  syml,  fod  tri  cyfnod  wedi 
bod  yn  hanes  meddwl  Cymru, — 

1.  Cyfnod  ymhyfrydu  mewn  mawredd  adeiladau, 
cyfnod  adeiladu'r  bwâu  a'r  ffenestri  sydd  eto  yn  deffro 
ein  hedmygedd  wrth  weled  hen  furddynod  fel  Tintern. 

2.  Cyfnod  ymhyfrydu  ym  mawredd  a  thlysni  natur  ; 
y  goedwig  ydyw  teml  Dafydd  ap  Gwilym,  a'r  ehedydd 
ydyw  ei  gennad  at  Dduw. 

3.  Cyfnod  ymhyfrydu  mewn  meddyliau, — gweled  yr 
ysbrydol,  ac  anghofio'r  allanol. 

Lle  tlawd  ydyw  Dôl,  er  ei  hened.  Papur  brith  a 
Uyfrau  gweddi  welais  yn  siop  y  llyfrwerthwr.  Y  mae 
pob  yn  ail  dŷ'n  dafarn, — gwelais  un  ystafell  fawr, 
a  bwrdd  derw  wedi  ei  ysgwrio  a'i  loywi,  a  thân  siriol 
yn  goleuo'r  tŷ  a'r  llestri  gloywon  ;  mewn  tŷ  tafarn 
arall  gwelais  werthu  sebon  mewn  un  gornel,  a  thrwsio 
esgidiau  mewn  un  arall,  a  photio  yn  y  Uall  ;  mewn 
trydedd,  gwelais  ddyn  imfraich  yn  canu  am  ei  damaid 
i  ddwy  ddjnies  ;  gwelais  ferched  cadarn  yn  ymdyrru, 
a'u  crymanau  ar  eu  hysgwyddau,  i  botio  osai  a  chwrw. 
Er  hynny,  pobl  gryfion  ac  ysgafndroed  ydyw  trigolion 
dinas  Samson  Sant. 

0  Ddôl  penderfynasom  mai  nid  yn  ol  i  St.  Malo  yr 
aem,  ond  i  Ranville,  er  mwjm  gweled  cwr  o  Normandi 
cyn  troi  i'r  môr  ac  adre.  Ymysg  ein  cyd-deithwyr, 
— milwyr  meddwon  ac  oíîeiriaid  diog, — yr  oeddboneddwr 
yn  trafaelio  yn  ei  slipas.  Dywedai  Ifor  Bowen  ar 
ei  wir  iddo  weled  pregethwr  yn  Sir  Ddinbych  unwaith 
yn  codi  tatws  yn  ei  slipas.  Daliais  sylw  ar  seremoni 
gymer  le  pan  fo  un  Ffrancwr  yn  cymeryd  tân  oddiar 
getyn  un  arall,  a  dyma  hi, — 

1.  Nod. 

2.  Moes  ymgrymiad. 

3.  Cymeryd  tân. 

4.  Nod. 

5.  Ysgwyd  llaw. 

6.  Moes  ymgrymiad. 

Ac  wedi  hynny  byddant  jm  ddieithriaid  fel  o'r  blaen. 

Gyda'r  nos,  yr  oeddym  yn  pasio  Pontorson,  ac  yn 
croesi  o  Lydaw  i  Normandi.  Wrth  weled  y  coedwigoedd 
meddyliasom  am  William  y  Gorchf ygwr,  un  fu'n  ymladd 
cymaint  ar  y  terfynau  Llydewig  cyn  dod  yn  frenin 
Lloegr,  yr  heliwr  cadarn  oedd  "  yn  caru'r  ceirw  tal 
fel  pe  bai  dad  iddynt."  Yr  oedd  yn  hwyr  pan  gyrhaedd- 
asom  yr  Hotel  Bonneau,  y  gwesty  bach  cysurus  sydd 
wrth  droed  y  bryn  uchel  y  saif  Avranches  arno.  Nos 
Sadwrn  oedd,  ac  yma  yr  oeddym  i  dreulio  ein  Sul 
olaf  ar  y  Cyfandir,  wrth  ben  Llydaw  a'r  môr. 


XX. 

TROI    ADRE. 

BORE  Sul  dringasom  y  bryn  serth  i  fyny  i'r 
ddinas,  trwy  ddanadl,  a  bysedd  cochion, 
a  mieri, — a'r  olygf  a  yn  ymeangu  o  hyd.  Gwelem 
ddyffryn  y  Seez, — mwd  tywodlyd,  llanerchi  o  welltglas 
gwyráá,  a'r  afon  yn  ymddolennu  hyd  y  gwastadedd  ; 
gwelem  fryniau  pell  Llydaw,  a  thawelwch  y  Saboth 
yn  goríîwys  arnynt. 

Cyrhaeddasom  ben  y  bryn,  a  chawsom  olygfa  nad 
oes  o  fewn  y  byd  ei  hardderchocach.  Odditanom 
gwelem  Mont  St.  Michel  ar  graig  sy'n  ymgodi  o'r  tywod 
ym  Mau  Cancale,  a  gwelem  Normandi  goediog  fel 
bwrdd  odditanom,  a'r  fîyrdd  yn  rhedeg  fel  saeth  hyd 
ei  gwastadeddau.  Draw  gwelem  Lydaw,  fel  y  gwelir 
bryniau  Cymru  oddiar  furiau  Caer.  Coíiasom  mai 
duc  Normanaidd  Avranches,  Huw  Flaidd,  oedd  duc 
Caer  hefyd  ;  a  bod  ei  lygad  chwannog  wedi  bod  yn 
edrych  ar  Gymru  o  Gaerlleon  Gawr  fel  y  bu  yn  edrycb 
ar  Lydaw  oddiar  y  bryn  uchel  hwn. 

Ond  i'r  eglwys  yr  oeddym  yn  cyrchu.  Bu  eglwys 
ar  ben  y  bryn  yr  ydym  yn  sefyll  arno,  ond  nid  oes 
ond  ychydig  o  gerrig  nadd  yn  aros  ohoni,  y  garreg 
y  bu  Harri'r  Ail  yn  penlinio  arni  mewn  edifeirwch 
yn  eu  mysg.  Dacw'r  bobl  yn  dylifo  i'r  eglwys  newydd, 
fel  cacwn  geifr  i'w  nyth,  ymhell  cyn  yr  amser.  Pan 
darawodd  y  cloc  ddeg,  daeth  dyn  mewn  gwisg  las  ac 
ymyl  wen  i  gau'r  drws.  Gyda'r  Normaniaid,  ac  nid 
gyda'r  Llydawiaid,  yr  ydym  jn  addoli  heddyw, — y 
mae  eu  llygaid  yn  las,  nid  oes  neb  yn  cymeryd  sylw 
ohonom,  'does  neb  yn  dweyd  "  Dowch  i'n  sêt  ni," — 
tebig  i'r  Saeson,  ac  nid  i'r  Cymry,  ydyw'r  rhain.     Ar 

y  wal  o  frics  cochion  sy'n  dalcen  i'r  eglwys  f awr  yr  oedd 
darliin  o  enedigaeth  Crist,  ac  ar  yr  allor  odditanodd 
gwelsom  yr  addoliad  Pabyddol, — miloedd  o  ganhwyllau 
dime,  oíîeiriaid  laweroedd  mewn  dillad  gwyn,  yn  hanner 
dawnsio'n  ol  ac  ymlaen,  ac  esgob  a'i  gap  fel  dwy  glust 
0  chwith.  Gwelsom  yr  arddodiad  dwylaw  a  gorymdaith 
yr  esgob, — ac  ni  welsom  grefydd  yn  cael  ei  darostwng 
gymaint  yn  unlle  erioed.  Ni  ddywedodd  yr  esgob 
air  am  iachawdwriaeth,  ond  cerddodd  ymlaen  trwy'r 
eglwys  mewn  dillad  gorwych,  a'i  fugeilfîon  emog  ar 
ei  ysgwydd,  a  gemau'n  disgleirio  ar  ei  f ysedd  merchetaidd 
gan  fowio  a  mwmian.  Aeth  yn  ol  i'r  allor,  a  thra'r 
oedd  y  côr  jti  canu  peth  na  ddeallai'r  bobl,  ymbinciai 
yntau  yn  ei  sêt  f el  merch  f alch  Haf  od  jr  Aur.  Meddyl- 
iais  am  ein  hen  weinidog  gwledig,  ac  am  ei  wisg  ef, 
nid  sidan  gorwych  a  gemau  disglair,  ond  gwregys 
gwirionedd,  dw^rfronneg  cyfìawnder,  esgidiau  paratoad 
efengyl  tangnefedd,  tarian  y  fîydd,  helm  yr  iachawdwr- 
iaeth,  a  chleddyf  yr  Ysbryd,  yr  hwn  yw  Gair  Duw. 

O'r  eglwys  aethom  i'r  gerddi,  lle  gwelsom  bobl  yn 
dawnsio  dan  Iwyni  ardderchog  o  goed,  llwyni  fel  bwâu 
eglwys  gadeiriol,  a  hoU  eangder  y  wlad  i'w  weled 
odditanynt.  Gorfod  i  ni  aros  yn  hir  yma,  oherwydd 
daeth  yn  wlaw  mawr.  Nid  glaw  gyrru  ystormus 
fel  glaw  Cymru,  ond  cawod  o  wlithlaw  yn  disgyn 
fel  gorchudd  dros  y  wlad  fawr.  Buom  yno'n  disgwyi 
iddo  beidio  am  oriau, — un  siwt  oedd  gennym.  Weithiau 
gwelem  Font  St.  Michel  yn  Uwyd  drwy  glog  lâs  y  glaw, 
dro  arali  ymgollai  drachefn  mewn  cawod  newydd. 
O'r  diwedd,  cawsom  hanner  awr  o  sychin  i  redeg  i 
lawr  i'r  Hotel  Bonneaa,  lle  buom  yn  darllen  papurau 
cymundeb  y  plant  ac  yn  eu  hannog  i  ddarllen  y  Beibl. 

Bore  dydd  Llun,  teithiasom  tua  Granville  trwy 
Folligny,  lle  y  mae  gorsaf  mor  fawr  fel  y  tybiem  ei 
bod  yn  ddiwrnod  sasiwn  trenau.  Cawsom  gwch 
Ffrengig  i  Jersey.  a  buom  yn  mwynhau'r  olygfa  o  wcled 
dandi  Ffrengig  dan  saldra'r  môr,  gyda'i  ddillad  goleu, 
ei  drows'js  tyn,  ei  gansen  felen,  ei  gyff  a  botymau  fel 

lleuad,  ei  rosyn  o  faint  ambarelo,  ei  gadach  poced 
enfawr,  ei  het  wellt  ddarluniedig,  ei  fwstas  troellog, 
ei  gol  haidd  o  wallt. 

Cawsom  brynhawn  a  noswaith  hapus  yn  Jersey, 
yr  oedd  y  lleuad  lawn  uwchben  ei  thraeth  o  dywod 
melyn  a  chreigiau  duon.  Yr  oedd  llong  newydd  y 
Great  Western  yn  mynd  adre  i  Weymoiith  drannoeth. 
a  chawsom  le  ynddi.  Yn  cj^d-deithio  â  ni  yr  oedd 
ugeiniau  o  brentisiaid  siopwyr  o  Saeson,  a'u  cariadau 
gyda  hwy.  Daeth  yn  ystorm  erchyll  cyn  i  ni  gyrraedd 
Guernsey,  ac  yr  oedd  y  prentisiaid  bach  yn  sal 
i  gyd.  Ond  gofalent  am  y  genethod  trwy'r  cwbl,  ac 
y  mae  gwir  ddynoliaeth  mewn  unrhyw  un  gofìa  am 
rywun  arall  dan  sajldra'r  môr. 

Cyrhaeddasom  Frystyw  erbyn  nos  Fawrth.  Teimlem 
fod  Lloegr  yn  wahanol  iawn  i  Lydaw, — golwg  oerach 
ar  y  wlad,  pobl  dawel  ddistaw,  awyr  ysgafnach,  golwg 
gw^ithio  ar  bob  dyn,  ac  nid  golwg  diogi.  Cerddasom 
dros  bont  Clifton,  gwelem  lun  y  lleuad  danom  yn  y 
dyfnder,  a  dywedodd  If  or  Bowen  na  welodd  ar  y  Cyf andir 
yn  unlle  gystal  golygfa  a  hon. 

Bore  dydd  Mercher,  yr  oedd  y  tren  yn  ysgubo  drwy 
dynel  yr  Hafren, — y  mae  trenau'r  Cyfandir  mor  araf 
a  chladdedigaeth  o'u  cymharu  â  hwn.  Yr  oedd  jnr 
5"d  newydd  ei  gjmhaeafa  oddiar  feysydd  Gwent,  yr 
oedd  haul  y  bore  ar  Gasnewydd,  teimlem  ein  bod  yn 
Llydaw'n  ol  pan  welsom  wynebau  Cymreig  Pontypŵl, 
— na,  y  mae  mwy  o  feddwl  yn  y  rhai'n.  Gwelsom 
ddwfr  rhedegog,  "  a  diolch  am  drugareddau  gloywon," 
fel  y  clywais  Ifor  Bowen  unwaith  yn  gofyn  bendith 
uwch  ben  te  Sian  Grintach. 

Wrth  ysgwyd  dwylaw,  diolchai  Ifor  Bowen  a  minnau 
am  ddemocratiaeth  Cymru,  am  Brotestaniaeth  Cymru, 
am  wladgarwch  Cymru.  Y  mae  gwaseidd-dra,  oíîeiriad- 
aeth,  anwybodaeth,  a  meddwdod  ein  cefndryd  Llydewig 
yn  prysur  ddiflannu,  tr\^y  rym  efengyl  Duw,  o'n  gwlad 
anwyl  ni. 


GEIRFA. 

4: 

Pan  yn  chwilio  am  eiriau,  cofier  fod  y  llythyren  c,  p,  t,  g,  h,  d,  11,  m, 
rh,  yn  newid  jti  nechre  gair,  er  enghraifît, — 


cath. 

ei 

fìen. 

ei 

troeá. 

ei 

ryeneth. 

ei 

?>rawd. 

ei 

áarlun. 

ei 

ZZyfr. 

ei 

mam. 

ei 

rÄan. 

ei 

öfath. 

iy  nghsitìi. 

ei  c/iath. 

òen. 

fy  mhen. 

ei  phen. 

droed. 

fy  nhroed. 

ei  throeá 

eneth. 

fy  ngeneth. 

/rawd. 

fy  mrawd. 

driarlun. 

fy  narlun. 

Zyfr. 

/am. 

ran. 

Rhoddir  h  weithiau  o  flaen  gair,  megis, — enw,  ei  henw. 

Os  methir  cael  ystyr  gair  a  ddechreua  gydag  «,  e,  i,  o,  u,  w,  y,. 
ceir  ef,  fel  rheol,  drwy  edrych  dan  y  llythyren  g. 

Arwydda  m.  mascuhne  ;  /.  feminine  ;    fl.  plural. 


■♦-♦- 


Afeosgo,  clumsy. 
AGWEDD,  /.,  attitude. 
ALLTUDio,  to  banish. 
ALiiWEDD,  /.,  key. 
AMGUEDDFA,  /.,  museum. 
AMRYFUSEDD,  m.,  mistalcc. 
ANFOESOLDEB,  m.,  immorality. 

ANFFYDDIAETH,   W.,  atheism. 

ANWADALWCH,  m.,  inconstancy. 
ARDDUNOL,  sublime. 
ARFORDiR,  m.,  coast. 
ARLWY,  m.,  preparation. 
ARSWYD,  m.,  dread. 

ASGELL,/.,  ESGYLL,  pì.,  WÌUg,  fin. 

ASWY,  left  hand. 

Banadl,  m.,  broom. 
BARGOD,  m.  pl.,  eaves. 
BLODEUGLWM,  m.,  bunch. 

BRAWDDEG,  /.,    phraSG. 

BUGEiLFFON, /.,  pastoral  staff- 
BWAOG,  arched. 
BWYELL,  /.,  axe. 

Caib,  /.,  pick. 
CANGELL,  /.,  chancel. 
CANTAL  HET,  m.,  brim  of  a  hat. 
CARDOD,  /.,   charity. 
CARPiOG,  tattered. 

CARTH    FFOS,  /.,    SCWCr. 

CEi,  m.,  quay. 
CEiDWADOL,  conservative. 
CLOCSIWR,  m.,  clogmaker. 
CLYTio,  to  patch. 
CNUL,  m.,  knell. 

COELBREN,    m.,    lot. 

COLEDDU,  to  cherish. 
CONION,  m.  pL,  stumps. 
CORACHOD,  m.  pL,  despicables. 


GEIRFA. 

■CORGI,  m.,  cur. 
-CORYN,  m.,  crown  of  the  head. 
CRAiTH,  /.,  scar. 
•CREBYCHU,  to  shrivel. 
CROCHAN,  m.,  cauldron. 
CRYCHU,  to  wrinlde. 
CWR,  m.,  border. 
cwTA,  short. 

CYFERBYNIAD,    m.,    oppOSÌtÌon. 

•c YFFESGELL, /. ,  confessional. 
CYFFESU,  to  confess. 
CYHWFAN,  to  heave. 
CYLLID,  m.,  revenue. 
CYMUNO,  to  communicate. 
•CRYMAN,  m.,  sickle. 
CYNFYD,.  m.,   the  ancient  world. 

CHwiLEN,  /.,  beetle. 
'CHWiLOTA,  to  rummage. 
■CHWYSLYD,  sweaty. 

Dadfileiniaw,  to  tame. 
DADWRDD,  m.,  noise. 
DANADL,  m.  pL,  nettles. 
DEL,  m.,  deal. 
DiADLAM,  homeless. 
IDIALEDD,  m.,  revenge. 
DiASPEDAiN,  to  cry  out,  to  ring 
DiFERYN,  m-.,  drop,  tear. 
DiFFEiTHLE,  m.,  desert  place. 
DIGYSWLLT,  unconnected. 
L>iRNAD,  to  imagine. 
©iRYwiAD,  m.,  degeneration. 
DRYGSAWR,  m.,  stcnch. 
DRYCiN,  /.,  storm. 
DYNWARBDiAD,  m.,  imitation. 

Edmygedd,  m.,  admiration. 
EiDDiGEDDU,  to  bc  jealous. 
EiDDiL,  slender. 
EiTHiN,  m.,  gorse. 
ELUSEN,  /.,  charity. 
ENFYS,  /.,  rainbow. 

Gadles,  /.,  farm  house  store. 
GARDDWN,  m.,  wrist. 
•GENWAR,  /.,  fishing  rod. 
GOF,   m.,   GOFAINT,   pl.,   smith. 


GORIWAERED,  m.,  descent. 
GRADDOL,  gradually. 
GRESYNU,  to  commiserate. 
GWAMAL,  capricious. 
GWAREDU,  to  save.  • 

GWARCHAU,  m.,  siege. 
GWEDDNEWIDIAD,  m.,  trans- 

figuration. 
GWELWLAS,  pale. 
GWENiEiTHUs,  flattering. 
GWENiTHFAEN,  /.,  granitc. 
GWENwiSG,  /.,  surplice. 
GWEYDD,  m.,  weaver. 
GWGU,   to  frown. 
GwiCHiAN,  to  squeak. 
GWLITHLAW,  m.,  drizzle.  » 

GWRTAITH,  m.,  manure. 
GWYLAN,  /.,  sea  gull. 

LLanw,  m.,  tide. 

LLAW  GAUAD,   tight  fistcd. 

LLEiANDY,  m.,  convent. 

LLERCIAN,    to    lurk. 

LLiF-DORAU,  lock  gates. 
LLIN,  m.,   string. 
LLOGWR,  m.,  hirer. 
LLURiGOG,  armed  with  a  coat  of 

mail. 
LLYDAWEG,  /.,  Breton. 

LLYGADRYTHU,    to    Stare. 

LLYGOER,  lukewarm. 

Magwrle,  m.,  early  home. 
MEDELWR,  m.,  reaper. 
MEDDYGiNiAETH,  /.,  remedy. 
MEFUS,  m.  pl.,  strawberries. 

MEILLIONEN,  /.,    clover.  * 

MEMRWN,  m.,  parchment. 

MERHELYGEN,  /. ,  yellow  WÌIIOWS. 

MWDWL,  m.,  stack. 
MWGWD,  m.,  blind  mask. 
MYNACH,  m.,  monk. 

Naws,  m.,  temperament. 
NWYF,  m.,  energy. 

OcsiWN,  /.,  auction. 

OFERGOELUS,    SUpcrstÌtÌOUS. 


130 


GEIRFA. 


OFFEREN,  m.,  mass. 
osAi,  m.,  cider. 

Palmant,  m.,  pavement. 
PARDDU,   m.,   soot. 
PATRM^M,  m.,  pattem. 
PENGLOG,  m.,  skulì. 
PEN6RYCH,  curly  headed. 
PERLLAN,  /.,   orchard. 
piSGWYDD,  m.  pl.,  linden-trees. 
PTWTER,  m.,  pewter. 
PLiTH  DRAFFLiTH,  helter  skelter. 
PRESWYLFA,  m.,  abode. 
PRUDDGLWYFUs,  dcpressed. 
PURDAN,  m.,  purgatory. 

RHagrith,  m.,   hypocrisy. 
RHENG,  /.,   row,   rank. 
RHiDYLLOG,  riddled. 
RHiGYL,  fluently. 
RHIMIN,  m.,  narrow  strip. 
RHINIOG,  m.,   threshold. 
RHUDD,   red,   crimson. 


Sathredig,  common. 
SEiMLYD,  greasy. 
SEiNDORF,  /.,  band. 
SURCOT,  /.,  surcoat. 

Tas, /.,  TEisi,  pL,  rick. 
TAWDD,   melted. 
TRAETHELL, /.,  sand-bank. 
TRAMWYFA,  /.,  passage. 
TROCHiONi,  to  foam. 
TRwsiADUS,  well-dressed. 
TYDDYN,  m.,  homestead. 

THusER,  /.,  censer. 

Ymdreiglo,  to  roll. 

YMGELEDD,    m.,    SUCCOUT. 

YMHALOGi,  to  defile  oneself. 
YSBLENNYDD,  rcsplendent. 
YSGOGiAD,  m.,  movement. 
YSGRECH,  /.,  screech. 
YSGREPAN,  /.,  wallet. 


%^^^ 


WRECSAM  : 

HDGlnES     a'i     FAB,     CYHOEDDWYR. 


EdTOrds,  0.  PB 

